
INTRODUCERE 


Manualul de studiu individual reprezintă o sinteză a conţinutului 
disciplinei Tehnici promoţionale, ce este comună învăţământului la forma de zi 
şi la forma cu frecvenţă redusă, conform planurilor de învăţământ în vigoare. 

Manualul este destinat studenţilor de la forma de învățământ cu frecvență 
redusă şi constituie materialul bibliografic minim necesar pentru parcurgerea, 
însuşirea şi evaluarea disciplinei respective. 

Manualul este structurat conform standardelor şi procedurilor de uz larg în 
învățământul universitar național şi internațional care se adresează învăţării in- 
dividuale pe baze interactive. Parcurgerea manualului, pe baza prezentelor instruc- 
țiuni, asigură reținerea informaţiilor de bază, înţelegerea fenomenelor fundamentale 
şi aplicarea cunoştinţelor dobândite la rezolvarea unor probleme specifice. 

Manualul este structurat pe module iar acestea sunt structurate pe unități 
de învăţare. 

Un modul reprezintă o problemă distinctă din materia disciplinei Tehnici 
promoționale şi formează un tot unitar din punct de vedere al specificului 
cunoştinţelor, al însuşirii unui anumit aspect al fenomenologiei disciplinei, 
precum şi din perspectiva timpului necesar parcurgerii şi însuşirii fondului 
informaţional respectiv. În acest sens, un modul poate conţine una sau mai 
multe unităţi de învăţare. 

Unitatea de învăţare reprezintă o parte omogenă din componenţa 
modulului, caracterizată de un număr strict limitat de termeni de referință 
(cuvinte-cheie), care poate fi parcurs şi însuşit printr-un efort continuu de 
concentrare intelectuală care să nu depăşească 2-3 ore. 

Rezultatele efective ale utilizării manualului se vor suprapune pe 
rezultatele aşteptate numai cu condiţia respectării întocmai a procedurii de 
parcurgere a unităţilor de învăţare, procedură care este prezentată în continuare. 


Procedura de învăţare în sistem de autoinstruire: 


Utilizarea manualului de studiu individual se face pe baza unui program 
de autoinstruire. Recomandăm câteva reguli de bază în acest sens. 

1. Unităţile de învăţare se parcurg în ordinea în care sunt prezentate 
în manual, chiar dacă studentul apreciază că ar putea sări direct 
la o altă unitate de învăţare. Criteriile şi modalitatea de înlănţuire 
a unităţilor de învăţare sunt prezentate la fiecare unitate de învă- 
tare şi ele trebuie respectate întocmai, sub sancţiunea nerealizării 
la parametrii maximali a programului de autoinstruire; 

Fiecare unitate de învăţare conţine două teste de autoevaluare: un 
test este destinat evaluării gradului şi corectitudinii însuşirii 
cunoştinţelor specifice unității de învăţare, iar cel de-al doilea test 
este destinat evaluării gradului şi corectitudinii înţelegerii fenome- 
nelor şi proceselor descrise sau prezentate în unitatea de învăţare; 
Unul dintre teste este contra cronometru, iar cel de-al doilea test 
nu se desfăşoară contra timp; 

Fiecare test este prevăzut cu un sistem de (notare) puncte care 
însumează un maxim de 100 puncte; 

Studenţii care consideră că pot ignora o anumită unitate de 
învăţare vor parcurge cele două teste de autoevaluare, fără să mai 
parcurgă conţinutul de idei al unităţii respective: 

a) dacă primul test este parcurs cu un total de 75-100 de 
puncte, atunci se trece la cel de-al doilea test; în caz contrar se va 
renunţa la decizia de a ignora unitatea de învăţare; 

b) dacă al doilea test este parcurs cu un total de 75-100 
de puncte, atunci se poate lua decizia de a ignora unitatea de 
învăţare; în caz contrar se reface primul test şi se aplică 
prevederuile de la lit. a); dacă nici acum al doilea test nu este 
parcurs în baremul mentionat, atunci se va renunţa la decizia de 
a ignora unitatea de învăţare; 

Ordinea logică a parcurgerii unităţii de învăţare este următoarea: 

- se citeşte scopul şi obiectivele unităţii de învăţare; 

- se parcurge conţinutul de idei al unităţii de învăţare; 

- se parcurge textul de crestomaţie; 

- se parcurge bibliografia recomandată; 

- se răspunde la întrebările de autocontrol, revăzând, dacă 
este necesar, conţinutul de idei al unităţii de învăţare; 

- se elaborează, pe o pagină, câte un eseu pentru fiecare 
dintre temele de reflecţie propuse la unitatea de învăţare; 

- se efectuează cele două teste de autoevaluare; 

OBS.: este recomandabil ca înainte de efectuarea 
testelor de autoevaluare să se facă o pauză de 30 de minute 
sau o oră; 

- se rezolvă exerciţiile, problemele sau studiile de caz 
propuse pentru seminarii. 
Nu este recomandabil să se parcurgă mai mult de o unitate de 
învăţare pe zi, pentru a nu periclita însuşirea temeinică şi 
structurală a materiei din modulul respectiv. 

Modulul 1 


TEHNICILE PROMOȚIONALE ŞI 
COMUNICAREA DE MARKETING A FIRMEI 


Obiectivele acestui modul: 


de a plasa tehnicile promoţionale în contextul general al strategiilor 
de marketing; 

de a familiariza studenţii cu modelele clasice de comunicare; 

de a descompune procesul comunicării pentru a-i înţelege 
mecanismele; 

de prezenta particularitățile comunicării de marketing; 

de a releva importanţa întocmirii unei strategii de promovare; 

de a prezenta cele cinci tehnici promoţionale majore. 


Ce ar trebui să ştiţi după parcurgerea modulului: 


Orice promovare necesită un proces eficient de comunicare; 

Orice firmă este angajată într-un amplu proces de comunicare 
promoțională. Firma comunică cu intermediarii ei, cu consumatorii 
ŞI cu diverse organisme publice; 

Pentru majoritatea firmelor nu se pune problema dacă să comunice 
sau nu, ci ce trebuie să spună, cui, prin ce canale şi cât de des; 
Mesajele ce fac obiectul comunicării nu trebuie lăsate la voia 
întâmplării; 

Optimizarea raportului  eforturi—rezultate implică o abordare 
strategică a întregii activităţi promoţionale; 

Mixul promoțional constă în cinci instrumente principale: 
publicitatea, promovarea vânzărilor, relaţiile publice, vânzarea 
personală şi publicitatea directă; 

În vederea realizării unei comunicări eficiente emițătorul trebuie să 
identifice auditoriul, să determine obiectivele comunicării, să 
elaboreze mesajul, să aleagă canalele de comunicare, să aloce 
bugetul promoţional corespunzător, să decidă asupra mixului 
promoţional, să evalueze rezultatele activităţii de promovare. 


Ce competenţe veţi deţine după parcurgerea modulului: 
După studierea acestui modul veţi fi capabili să: 

e  înțelegeți modul în care ia naştere şi se desfăşoară procesul 
comunicării; 

definiţi comunicarea promoțională; 

percepeţi mecanismele codării şi decodării mesajelor promoţionale; 
să parcurgeţi logic paşii elaborării unei strategii promoţionale; 
distingeţi între diferitele instrumente de comunicare promoţională. 


Conţinutul de idei al modulului (timp maxim de studiu — 2 ore) 


1.1. PROMOVAREA - PARTE A MIXULUI DE 
MARKETING 


Activitatea de marketing nu se limitează la elaborarea produsului, la 
alegerea unui preţ de vânzare şi a unui mod de distribuţie (Fig. 1.1.). Pentru a vinde 
produsul, firma trebuie să se implice într-o activitate complexă de comunicare cu 
mediul său extern, în scopul informării consumatorilor şi a intermediarilor, al 
adoptării unor modalități specifice de influențare a comportamentului acestora de 
cumpărare şi consum. Toate aceste activități alcătuiesc politica promoţională — o 
componentă majoră a politicii de marketing. 


Politica Politica de 
promoțională produs 


P4 P1 
Promoţie Produs 


P3 
Plasare 


Politica 
de 
distribuție 


Figura 1.1. Mixul de marketing 

Dealtfel, promovarea este apreciată ca fiind una din cele mai 
costisitoare componente ale strategiei de marketing. Pentru cele mai multe 
firme, problema nu este dacă desfăşurarea activităţilor de promovare este 
necesară sau nu, ci care să fie mărimea bugetelor ce vor fi alocate şi repartiția 
acestora pe diferitele tehnici promoţionale. În fapt, orice firmă este angajată 
într-un amplu proces de comunicare promoţională. 

Mesajele ce fac obiectul comunicării nu trebuie lăsate însă la voia 
întâmplării. Pentru a comunica în mod eficient, firmele încheie contracte cu 
agenţiile de publicitate care urmează să elaboreze reclame eficiente, angajează 
specialişti în promovarea vânzărilor care să conceapă programe de stimulare a 
dorinţei de a cumpăra a clienţilor, angajează specialişti în publicitatea directă 
care să realizeze baze de date şi să intre în legătură cu clienţii actuali şi de 
perspectivă, să încheie contracte cu firme specializate în relaţii publice, care 
urmează să facă publicitate produsului şi să impună pe piaţă imaginea firmei. 
Pentru majoritatea firmelor nu se pune problema dacă să comunice sau nu, ci ce 
trebuie să spună, cui şi cât de des. 

O firmă modernă deţine un sistem complex de comunicaţii de 
marketing. Firma comunică cu intermediarii ei, cu consumatorii şi cu diverse 
organisme publice. Intermediarii săi comunică cu clienţii şi cu organismele 
publice. Consumatorii comunică prin viu grai cu alţi consumatori şi cu 
organismele publice. În același timp, între toate aceste grupuri se stabilesc şi 
relaţii inverse de comunicare. 


`N 
P Distribuitorii ^ 
g 


AZ 


Publicul Mae Acționari şi 
(angajaţii) Firma X (emiţător) mediile 


ERA financiare 


SN Organisme publice 


Figura 1.2. 
Sistemul comunicaţiei de marketing a firmei 

1.2. COMUNICAREA PROMOŢIONALĂ 


Comunicarea promoţională poate fi considerată că fiind ansamblul de 
atitudini, idei, concepții, activităţi practice, instrumente, metode, denumite 
generic activităţi, cu ajutorul căroră intră în firmă toate informaţiile de care 
este nevoie pentru buna sa funcţionare, şi prin care sunt lăsate să iasă în 
exterior exact acele informaţii pe care firmă vrea să le transmită. 


1.2.1. Tipuri de comunicare: 


a) În funcţie de forma pe care o îmbracă: 
e Comunicare formală (ce constituie obiectul de studiu al acestui 
manual) recurge la două tipuri de instrumente: 
> media — publicitate prin intermediul presei, televiziunii, 
afişajului, radioului, cinematografului; 
> în afară media — sponsorizări, participări la târguri, expoziţii, 
saloane, relații publice, etc. 

e Comunicare informală care se desfăşoară prin intermediul 
personalului, produselor, distribuţiei. Deşi se acordă mai puţină 
importanță acestei forme de comunicare spontană, naturală şi 
cotidiană, ea este fundamentală şi trebuie tratată cu aceeasi atenţie ca 
şi publicitatea şi acţiunile de promovare. 


b) În funcţie de natura mesajelor: 
e Comunicarea obiectivă care se referă la performanţele produsului şi 
ale intreprinderii; 
Comunicarea simbolică asupra identităţii şi personalităţii mărcii sau 
intreprinderii; 


© În funcţie de natura țintei vizate: 
e Comunicarea pentru bunurile de consum în care ţinta vizată este 
formată din persoane fizice; 
Comunicarea industrială specifică marketingului industrial în care ţinta de 
comunicare este formată dintr-un public specializat (intreprinderi, instituţii); 


d) În funcţie obiectul comunicării: 
e Comunicarea instituțională în care obiectul comunicării este 
intrepriderea cu valorile şi identitatea sa; 
e Comunicarea comercială (asupra produsului) în care obiectul 
comunicării îl reprezintă produsul şi/sau marca acestuia; 

Comunicarea comercială 
sau instituțională 


PA N 


Comunicare comercială Comunicare instituţională 
100% (asupra produsului şi 100% 
mărcii) 
Publicitatea nu menționează Se cumpără imaginea unei 
numele producătorului — de firme, nu un produs — de ex.: 
ex.: în cazul detergenților se bănci, firme de asigurări, de 
cumpără un produs, nu o consultanță. 
firmă. 
Figura 1.3. 


Comunicarea comercială şi cea instituţională 


e) În funcție de extinderea geografică a campaniei: 
e Comunicare locală; 
e Comunicare națională; 
e Comunicare internațională. 


1.2.2. Procesul de comunicare. Modele de comunicare 


În procesul comunicării, nici un partener nu este dominant. Companiile 
sunt şi emițătoare şi receptoare de mesaje. Comunicarea este un proces în dublu 
sens. 

De la prima viziune asupra procesului comunicaţional a lui Harold D. 
Lasswell (1948) lucrurile au evoluat. În modelul lui Lasswell, audiența era 
considerată pasivă, comunicarea realizându-se într-un singur sens. 


CINE CE SPUNE PE CE CANAL CUI CU CE EFECT 


Figura 1.4. 
Modelul comunicaţional al lui H.D. Lasswell 


Acest model este considerat valoros ca punct de pornire. O parte a 
strategiei de marketing se suprapune peste structura modelului lui Lasswell. 


Acest model a fost extins ulterior de Wilbur Schramm în 1971: 

Mesaj 


Emiţător = Codificare = Mijloacede © Decodificare = Receptor 
comunicare 
a Zgomot n 
Conexiune z 
inversă __——— Į i Raspuns 
Figura 1.5. 


Modelul comunicaţional al lui W. Schramm 


În acest model se poate observa că: 
e emițătorul şi receptorul sunt participanți esențiali; 
e mesajul şi mijloacele de comunicare reprezintă 
principalele instrumente de comunicare; 
e codificarea, decodificarea, răspunsul şi reacția inversă 
reprezintă activități esențiale; 
e zgomotul este prezent în sistem. 


Modelul scoate în relief factorii cheie în realizarea unei comunicări 
eficiente: 


a) Emițătorii trebuie să ştie la ce auditoriu vor să ajungă cu comunicarea 
respectivă şi ce răspuns doresc să primească, trebuie să-şi codifice mesajele 
într-o manieră care să țină cont de modul în care auditoriul vizat decodifică 
în mod obişnuit mesajele, să transmită mesajul utilizând mijloace de 
propagare eficiente, care să permită mesajului să ajungă la auditorul vizat, 
să-şi creeze canale de reacție care să le permită să cunoască răspunsul 
receptorului la mesajele transmise. 


b) Receptorul este reprezentat de ansamblul persoanelor cărora le este destinat 
mesajul. Se poate vorbi de un public țintă, vizat în mod voluntar de către 
mesaj şi de un public de impact la care ajunge în mod efectiv mesajul, dar 
care nu este vizat întotdeauna de emiţător. Receptorul poate fi reprezentat 
de clienți, cumpărători, utilizatori/consumatori, lideri de opinie, etc. 

c) Mesajele sunt în esenţă semne care trebuie să fie familiare receptorului. Cu 
cât domeniul de experienţă al emiţătorului se suprapune mai mult peste cel 
al receptorului, cu atât creşte probabilitatea ca mesajul să fie mai eficient. 
Pentru ca mesajul să fie eficient, procesul de codificare a mesajului emis 
trebuie să fie corelat cu procesul de decodificare a mesajului de către 
receptor. 


d) Codificarea este procesul prin care ideile se transformă în imagini, forme, 
sunete, coduri, limbaje, etc. Codificarea are următoarele funcții: 
e funcția de atragere a atenţiei; 
e funcţia de stabilire şi dezvoltare a contactelor cu diferitele persoane; 
e funcția de stimulare a unor comportamente din partea persoanelor 
vizate; 
e funcţia de exprimare a unei intenţii, a unei opinii sau a notorietății; 


e) Decodificarea este procesul prin care consumatorul ataşează o semnificaţie 
simbolurilor transmise de către sursă. 
Sarcina emiţătorului este să facă în aşa fel încât mesajul lui să ajungă cu 
bine la receptor. Există un zgomot considerabil în mediul înconjurator — 
oamenii sunt literalmente bombardaţi cu sute de mesaje comerciale pe zi. 


f) Mediile sau canalele reprezintă vehiculele prin intermediul cărora mesajul 
parcurge drumul de la sursă la receptor. Aceste canale se pot clasifica în 
două categorii: 

e canale controlabile — firma, ca sursă a mesajului, are control total 
asupra mesajului difuzat, asupra conceperii şi transmiterii sale. La 
rândul lor, ele pot fi împărțite în canale personale bazate pe o relaţie 
individuală (de exemplu un vânzător aflat în faţa unui cumpărător) şi în 
canale impersonale (mass-media); 

e canale necontrolabile — firma nu are nici un control asupra mesajelor 
difuzate prin aceste canale şi ele pot fi clasificate în canale personale 
(zvonurile) şi în canale impersonale (mass-media). 


g) Răspunsul reprezintă ansambul reacţiilor receptorului după primirea 
mesajului. 


h) Efectul de retroacţiune (feed-back) reprezintă partea din răspunsul elaborat 
de receptor care este comunicat emiţătorului. 


S-ar putea ca auditoriul vizat să nu recepţioneze mesajul care îi este 
transmis datorită unuia din următoarele trei motive: 

e Atenţia selectivă — constă în aceea că oamenii nu acordă atenţie 
tuturor stimulilor exteriori; 

e  Distorsiunea selectivă — constă în faptul că subiecţii vor deforma 
mesajul pentru a auzi ceea ce ei vor să audă; 

e Memoria selectivă — constă în aceea că oamenii vor reţine numai o 
mică parte din mesajele care ajung la ei. 


Existenţa atenţiei selective explică de ce reclamele tipărite cu titluri 
îngroşate care promit ceva, de exemplu Cum să câştigi un milion, însoţite de o 
ilustrație care să atragă privirile şi având puţin text tipărit, se bucură de cea mai 
mare probabilitate de a atrage atenţia. Cu foarte puţin efort, receptorul ar putea 
câştiga o mare recompensă. 

În ceea ce priveşte distorsiunea selectivă, se poate spune că receptorii 
adoptă atitudini care duc la anumite aşteptări privitoare la ceea vor auzi sau vor 
vedea. Ei vor auzi cu precădere lucruri care sunt în acord cu concepţiile lor. În 
consecință, receptorul adaugă adesea mesajului lucruri pe care acestea nu le 
conține (amplificare) şi nu observă alte lucruri pe care acesta le conţine 
(nivelare). Sarcina celui care lansează mesajul este să se străduiască să 
elaboreze un mesaj simplu, clar, interesant şi repetat, pentru a putea face ca 
ideile esenţiale ale acestuia să fie receptate de auditoriu. 

În ceea ce priveşte memoria selectivă, putem spune că emițătorul 
intenționează ca mesajul său să ajungă în memoria de lungă durată a 
receptorului. Memoria de lungă durată păstrează toate informaţiile pe care 
creierul unui subiect le-a prelucrat de-a lungul vieţii sale. Pentru început, 
mesajul trebuie să intre în memoria de scurtă durată a receptorului. Această 
memorie prelucrează toate informaţiile care parvin unui individ şi are o 
capacitate de stocare limitată. Trecerea mesajului din memoria de scurtă 
durată a receptorului în memoria de lungă durată depinde de frecvenţă şi de 
tipul reîmprospătării mesajului de către receptor. Dacă atitudinea inițială a 
receptorului cu privire la ideea conținută în mesaj este pozitivă şi el găseşte 
argumente în sprijinul susținerii acesteia, atunci este foarte probabil ca mesajul 
să fie acceptat şi să lase amintiri trainice. Dacă atitudinea iniţială a receptorului 
este negativă şi el găseşte contra-argumente la ideea respectivă este foarte 
probabil ca mesajul să fie respins, dar va ramâne înregistrat în memoria de 
lungă durată. 

Emiţătorii au căutat să determine care sunt caracteristicile auditoriului 
ce se pot corela cu posibilitatea lui de a se lăsa convins. Se consideră că 
oamenii cu un nivel de instruire şi inteligenţă ridicat sunt mai greu de convins, 
dar nu există dovezi clare în sprijinul acestei afirmaţii. S-a descoperit că femeile 
sunt mai uşor de convins decât bărbaţii, îndeosebi femeile care sunt de acord cu 

atribuțiile tradiționale ale sexelor în viaţa socială sunt mai influenţabile decât 
cele care nu prea acceptă împărţirea atribuţiilor sexelor în manieră tradiţională! . 
Emiţătorii trebuie să determine caracteristicile auditoriului care sunt corelate cu 
posibilitatea de convingere a acestuia şi să le utilizeze la dirijarea mesajului şi la 
crearea mijloacelor de propagare a acestuia. 

În concluzie, în vederea realizării unor comunicări eficiente emițătorul 

trebuie să: 

e identifice auditoriul, 
determine obiectivele comunicării, 
elaboreze mesajul, să aleagă canalele de comunicare, 
aloce bugetul promoţional corespunzător, 
decidă asupra mixului promoțional, 
evalueze rezultatele activităţii de promovare. 


1.2.3. Promovarea şi tehnicile de promovare 


În literatura de specialitate nu se face întotdeauna o distincţie clară între 
comunicare şi promovare, tratarea uneia implicând-o automat şi pe cealaltă. Se 
consideră că îmbunătăţirea proceselor de comunicaţie dintre părți reprezintă o 
condiţie esenţială a unei promovări reuşite. Ca urmare, nu se poate realiza 
promovare fără comunicare, dar se poate, pe de altă parte, comunica fără a face 
promovare în mod direct. 

Comunicare înseamnă tot ceea ce firma transmite, voit sau nu, 
contextual sau izolat, prin ceea ce deţine, prin ceea ce produce şi cum produce, 
prin actele pe care le săvârşeşte. Comunicarea vizează toate variabilele mixului 
de marketing. 

Promovarea este acea parte a comunicării care urmăreşte fixarea 
produsului în mintea clienților şi stimularea cererii pentru produsul respectiv. 
Promovarea presupune activităţi continue de publicitate (apariții în mass- 
media), promovare a vânzărilor, vânzare personală şi relaţii publice (vezi şi 
Anexa 1.1. de la finalul acestui modul). 


a) Publicitatea: orice formă impersonală de prezentare şi de promovare a 
unor idei, bunuri sau servicii, plătită de către un sponsor precis identificat. 
b) Publicitatea directă: acea formă a publicităţii care presupune utilizarea 
serviciilor poştale, a telefonului, e-mail-ului sau scrisorilor pentru a 
comunica mesajele comerciale şi a solicita răspunsuri din partea unor clienţi 
dinainte selectaţi. 


! Alice H. Eagly, Sex Differences in Influenceability, Psychological Bulletin, ianuarie 1972, 
pp. 86-116 

c) Promovarea vânzărilor: acordarea de stimulente (remize, cadouri, 
loterii, concursuri, etc.) pe termen scurt, cu scopul de a încuraja clienţii să 
încerce sau să achiziţioneze un anumit produs sau serviciu. 

d) Relaţiile publice: programe diverse (conferinţe de presă, evenimente, 

expoziţii, interviuri, etc.) menite să promoveze sau să protejeze pe piaţă 

imaginea firmei sau a produselor ei. 

e) Vânzarea personală: intrarea în legătură nemijlocită cu unul sau mai 

mulţi clienţi în scopul de a vinde ceva. 

Noţiunea de comunicare are o sferă de cuprindere mai largă decât aceste 
mijloace specifice de promovare. Este evident că, atât aspectul produsului, cât 
şi preţul sau forma şi culoarea ambalajului, comportamentul şi ţinuta 
vestimentară a vânzătorilor, amplasarea magazinului şi aspectul articolelor de 
papetărie utilizate de firma vânzătoare comunică ceva cumpărătorilor. Pentru a 
se putea obţine un impact maxim al comunicării, trebuie sincronizat eficient 
întregul mix de marketing, nu doar mixul promoţional. 


1.3. STRATEGIA DE PROMOVARE 


1.3.1. Elaborararea strategiei de promovare 


Strategia de promovare a apărut din nevoia găsirii unui raport optim 
între eforturi şi rezultate, în strânsă legătură cu strategia globală a întreprinderii. 
Strategia promoţională urmăreşte găsirea unui dozaj corespunzător al diferitelor 
variabile promoţionale, pentru ca acţiunea lor conjugată să ducă la cele mai 
bune rezultate. Strategia promoțională a firmei abordează piaţa şi mediul în care 
îşi desfăşoară activitatea în calitatea sa de agent comercial, ca actor de piaţă, 
care are ceva de oferit, ceva de vândut. 

Strategia promoţională manevrează tehnicile de promovare şi le 
combină în mixuri promoționale, perfect adaptate întreprinderii, obiectivelor, 
resurselor de care se dispune, pietei, etc. 

Strategia promoțională se individualizeză prin (vezi Fig.1.6. şi Anexa 
1.2. la finalul modulului): 

e obiective de comunicare urmărite, 

e un buget specific de promovare, 

e alegerea mediilor de comunicare, 

e alegerea mesajelor, 

e stabilirea mixului de promovare cu tehnicile aferente, 
execuţia acţiunilor de promovare, 
controlul comunicării şi ajustarea procesului de comunicare. 

Obiective şi strategii ale 
politicii de marketing 


obiectivele şi strategiile 
celorlalte elemente ale 


Acţiunea promoţională 


Coordonarea cu 


mixului 


pisoi mim po sote mumie mie, otita mim io aa aaa em im miei mode im mie 1 


Obiective şi strategii ale 
politicii promoţionale 


| 


Controlul 
acțiunii 
promoționale 


Categorii de Selecția 
agenți de piață mijloacelor 
vizați pomoționale 


Selecția tehnicilor 
(combinație de 
tehnici) promoționale 
şi modul de utilizare a 
lor 


Procesul de comunicare 
promoțională 


Figura 1.6. 


. . . . A Ejs Š 2 
Integrarea unei acțiuni promoționale în politica de marketing 


Diversitatea acțiunilor promoționale, ca şi modalitățile şi căile de 
materializare a acestora în practică, solicită numeroase studii, analize şi 
să stea la baza fundamentării alternativelor strategice 


previziuni care 


promoționale. 


In această privință, se cer analizate atent atât caracteristicile care 
definesc importanța şi determină eficiența fiecărei componente promoționale 
în parte, cât şi efectele interacțiunii lor, apelându-se la o serie de indicatori 


cum sunt: 


e natura mesajului, 

e audiența şi credibilitatea mijlocului de comunicare în rândul 
publicului, 

e flexibilitatea şi durata de acțiune a mesajului, 

e bugetele necesare, 

e controlul asupra rezultatelor. 


2 Sursa: Florescu, C. (coordonator), Marketing, Editura Marketer, Bucureşti, 1992, p. 411 

1.3.2. Implementarea strategiei de promovare 


Implementarea strategiilor promoționale necesită adoptarea setului de 
decizii privind organizarea şi desfăşurarea unor activităţi practice. Aceste 
activităţi alcătuiesc mixul promoţional, parte a strategiei de marketing a 
întreprinderii. 

Organizarea activităţii promoţionale se face în funcţie de mai multe 
considerente, fie în interiorul firmei interesate, fie în exteriorul acesteia. 

Evoluţia poziţiei activităţilor promoţionale din cadrul firmei a urmat, în 
general, aceeaşi traiectorie cu evoluţia marketingului. Forma cea mai răspândită 
este cea a funcţiei de promovare, care se regăseşte în compartimentul de 
marketing. Evident că inexistenţa unui compartiment de marketing (situaţie 
des întâlnită în România) duce la inexistenţa unei funcţii de promovare sau, 
oricum, la absenţa unei gândiri strategice a acesteia. 

Se apreciază că, în general, în practică, firmele adoptă două poziţii cu 
privire la promovare: 

a) promovare bazată pe marketingul modern — cu acțiuni concertate, 

organizate, fundamentate ştiinţific; 

b) promovare haotică, anacronică şi puţin eficientă. 

Cel mai întâlnit criteriu de organizare a compartimentului de marketing 
este cel al funcţiilor, situaţie în care compartimentul de marketing cuprinde mai 
multe diviziuni. Cele mai întâlnite diviziuni sunt: 

a) comunicare şi promovare; 

b) cercetări de marketing; 

c) servicii de marketing; 

d) distribuţie. 

Această organizare se remarcă prin simplitate. 

Pentru o mai bună specializare pe produse şi pieţe, diviziunea de 
comunicare şi promovare se poate împărți pe activităţi promoţionale, la rândul 
lor utilizate pe anumite zone geografice. Alte posibile criterii de organizare 
sunt: criteriul produselor, criteriul pieţelor, criteriul grupelor de produse sau 
criterii combinate. 

Complexitatea şi specificitatea activităţii promoționale a dus la apariția 
unor firme specializate în organizarea şi desfăşurarea de activități 
promoţionale — agenţiile de publicitate. Aceste agenţii pot desfăşura diverse 
activități de la închirierea unui spaţiu publicitar în mass-media până la 
proiectarea şi coordonarea întregii activități promoţionale a firmei. 

Întrebări de autocontrol: 


1. 


2. 


93 


m 


Ce este mixul de marketing? Revedeţi în acest sens şi cursurile de 
marketing. 

Ce reprezintă comunicarea de marketing? Folosiţi inclusiv dicţionare de 
marketing. 

Cum se desfăşoară procesul comunicării? 

Cu cine comunică o firmă modernă obişnuită? Ce importanţă are această 
comunicare pentru succesul de piaţă? 

Ce este comunicarea promoţională? 

Prin ce tehnici poate comunica o firmă cu consumatorii săi? Ce se 
urmăreşte prin această comunicare? 

Care este legătura dintre strategia de marketing a firmei şi strategia sa 
promoţională? 


Exerciţii, probleme şi studii de caz pentru activitatea de seminar: 


1. Considerând anunţul publicitar de mai jos, se cer următoarele: 
Eveniment z T 
age vat » ' Evenimentiil 
larna asta îți plătim căldura! 


Caută în Ghidul TV din 
Evenimentul zilei 

. . - Ghidul TV din Eveni tul 

de vineri cei zilei de vineri ti plåteste 


căldura iarna asta. Dacă în 

300 € perioada 15 dec. 2006 - 16 
feb. 2007 codul de pe 
talonul tău se află pe lista 
câştigătoare publicată în 
Evenimentul zilei de luni, 
sună la numărul de telefon 
021/201.27.57, dovedeşte 
că ai talonul câștigător şi 
primeşti premiul de 300 de 
euro, echivalentul plăţii 
căldurii pentru iarna 
aceasta. 


să Citeşte regulamentul complet în 
3 suplimentul Ghid TV din Evenimentul 
zilei sau pe www.evz.ro 


a) Precizaţi cine este emițătorul şi cine este receptorul? 

b) Care este, după opinia dumneavoastră, ideea mesajului? 

c) Care este mijlocul de transmitere a mesajului? 

d) În ce mod a asigurat emițătorul un canal pentru feed-back? 

e) Identificaţi eventualele elemente care ar putea să perturbe, în cazul 
de faţă, procesul de comunicare. 

2. Discutaţi procesul de comunicare şi arătaţi cum poate acesta ajuta la 
planificarea mai eficientă a unei campanii de promovare a unui produs 
sau serviciu oarecare. 


3. Ce mix promoțional credeţi că ar folosi sau chiar foloseşte fiecare din 
următoarele companii şi de ce? 
a) Mc Donald's pentru serviciile de fast-food; 
b) Nike pentru echipamentele sportive; 
c) Sony pentru aparatura electronică; 
d) Toyota pentru automobile. 


Teme de reflecţie/ referate: 

1. Cum ajută tehnicile promoţionale la diferenţierea unor produse ca Pepsi 
Cola şi Coca Cola? Argumentaţi de ce v-a cucerit una sau alta dintre 
cele 2 mărci? 

2. Care sunt riscurile pe care şi le asumă o firmă atunci când nu are o 
politică de promovare? 


Test 1 de autoevaluare (timp maximal de rezolvare — 1 oră): 
1. Politica de promovare se referă la: 
a) stabilirea definitivă a unor strategii de comunicare; 
b) elaborarea unei campanii publicitare eficiente; 
c) elaborarea unui sistem coerent de comunicare. 
2. Mixul de marketing cuprinde: 
a) politica de produs, politica de preţ, politica de distribuţie, politica de 


promovare; 

b) politica de marcă, politica de vânzări, politica de distribuţie, politica de 
comunicare; 

c) politica de produs, politica de marcă, politica de piaţă, politica de 
comunicare. 


3. Comunicarea promoțională poate fi: 
a) individuală sau colectivă; 
b) instituțională sau asupra produsului; 
c) spontană sau planificată. 
4. Efectul de feed-back în comunicare reprezintă: 
a) partea din răspunsul elaborat de receptorul unui mesaj, care este 
comunicată mai departe tuturor celor interesaţi de mesaj; 
b) partea din răspunsul elaborat de receptorul unui mesaj, care este 
comunicată emiţătorului respectivului mesaj; 
c) partea din răspunsul elaborat de emițătorul unui mesaj, care este 
comunicată receptorului potenţial al mesajului. 
5. Tehnicile promoţionale sunt grupate în următoarele categorii: 

a) publicitatea, publicitatea directă, promovarea vânzărilor, vânzarea 
personală, relațiile publice; 
b) reclama, marketingul direct, vânzarea personală, relaţiile publice, 
sponsorizările; 
c) publicitatea, publicitatea directă, promovarea vânzărilor, sponsorizarea, 
panotajul. 
6. Este nevoie de o strategie promoțională pentru ca firma să: 
a) cunoască dinainte efectul produsului asupra publicului consumator; 
b) poată să hotărască dacă mai are sau nu nevoie de promovarea produselor 
sale; 
c) poată alege cele mai eficiente alternative de transmitere a mesajelor 
comerciale. 
7. Procesul prin care ideile ce trebuie transmise sunt puse într-o formă 
simbolică se cheamă: 
a) comunicare; 
b) conotare; 
c) abstractizare; 
d) codificare; 
e) promovare. 
8. Distorsiunea selectivă se referă la: 
a) capacitatea limitată de stocare a memoriei noastre; 
b) predispoziția pe care o avem faţă de ceea ce vedem sau auzim; 
c) capacitatea redusă de concentrare asupra mesajelor comerciale. 


Notă: fiecare răspuns corect este notat cu 12,5 puncte. 


Test 2 de autoevaluare (timp maximal de rezolvare — 1 oră): 
1. Cu cine comunică o firmă în mod curent? 

Ce promovează firma şi cui i se adresează promovarea? 

Care este diferenţa dintre comunicare şi promovare? 

Din ce este compus mixul de promovare? 

Care sunt etapele elaborării strategiei de comunicare? 


SII 


Notă: fiecare răspuns corect este notat cu 20 puncte. 


Texte de crestomaţie: 

„Alegerea instrumentelor este influenţată de mărimea firmei. Liderii de 
piaţă îşi pot permite mai multă publicitate şi folosesc cu economie promovarea 
vânzărilor. Concurenţii mai mici, în schimb, folosesc mai agresiv promovarea 
vânzărilor.” (Kotler, Philip — Marketing de la A la Z: 80 de concepte pe care 
trebuie să le cunoască orice manager, Editura Codecs, 2003, p. 123) 

„Mintea consumatorului obişnuit este deja asemenea unui burete plin cu 


apă, care nu va reuşi să absoarbă mai multe informaţii decât înlăturând din cele 
existente. Cu toate acestea, continuăm să strecurăm informaţii în acest burete 
supraîncărcat şi suntem dezamăgiţi atunci când mesajul nostru nu este cel 
scontat.” (Ries, Al şi Trout, Jack — Poziționarea. Lupta pentru un loc în 
mintea ta, Curier Marketing, 2004, p. 21) 


Referinţe bibliografice: 


L; 


2. 


3. 


BALAURE, VIRGIL (coordonator) — Tehnici promoționale. Probleme, 
analize, studii de caz, Editura Uranus, București, 1999; 

DOBRE, COSTINEL - Comportamentul consumatorului şi strategia 
de comunicare a firmei, Editura Solness, Timişoara, 2002; 

FOLTEAN, FLORIN şi LĂDAR, LUCIAN (coordonatori)  — 
Marketing, Editura Brumar, Timişoara, 2001; 

KOTLER, PHILIP — Managementul marketingului, Editura Teora, 
Bucureşti, 1997; 

KOTLER, PHILIP — Kotler despre marketing, Editura Brand Builders, 
Bucureşti, 2003; 

MYERS H. JAMES — Marketing, McGraw-Hill, Inc., New York, 1986; 
NICULESCU, ELENA (coordonator) —Marketing modern. Concepte, 
tehnici, strategii, Editura Polirom, Iaşi, 2000. 

ANEXA 1.1. 


Instrumente ale comunicării şi promovării 


PROMOVAREA RELAŢIILE VÂNZAREA PUBLICI-TATEA 
PUBLICITATEA VÂNZĂRILOR PUBLICE PERSONALĂ DIRECTĂ 
Reclame tipărite Jocuri, Conferințe de Prezentări Cataloage 
sau difuzate la concursuri, presă comerciale 
radio sau la tombole, loterii 
televizor 
Exteriorul Cadouri Discursuri Întâlniri Materiale 
ambalajelor comerciale expediate prin 
poştă 
Interiorul Mostre gratuite Seminarii Programe de Televânzare 
ambalajelor stimulare 
Filme Târguri şi Anuare Mostre Efectuarea de 
manifestări cumpărături prin 
comerciale intermediul 
reţelelor de 
calculatoare 
Broşuri şi pliante Expoziții Activităţi Târguri şi Efectuarea de 
caritabile expozitii cumpărături pe 
comerciale baza reclamelor 
de la televiziune 
Postere şi foi Demonstraţii Sponsorizări 
volante 
Cărţi de telefon Cupoane Publicaţii 
Reclame tipărite Rabaturi Relaţii în 
cadrul 
comunităţii 
Panouri Finanţarea cu Influenţarea 
dobândă redusă deciziilor 
politice 
Afişarea de sigle  Distracţii Mijloace de 
informare 
proprii 
Afişe expuse în Posibilitatea Revista firmei 


punctele de 
vânzare 


Materiale audio - 
vizuale 
Simboluri şi 
sigle 


schimbării unui 
obiect vechi cu 
unul nou 
Timbre 
comerciale 
Vânzări grupate 


Evenimente 
speciale 


Sursa: Kotler, Ph. — Managementul marketingului, Editura Teora, 1997, p. 757 

ANEXA 1.2. 


D 3 
Elaborarea strategiei de promovare 


Strategia de marketing 


Mixul de marketing 


| 


Stabilirea rolului comunicării în 
cadrul strategiei de marketing 


eee 


| Definirea mixului de promovare. 
Alegerea tehnicilor promoţionale 


SN AUDI 


Obiectivele comunicării şi ale 


Diagnosticul 
comunicării 


| NA Rp % 
fiecărei tehnici promoționale 
Stabilirea țintei promovării şi a 
ccst țintei fiecărei tehnici alese 
RF 
Alocarea resurselor bugetare 


ERIE Tehnica de 
A ; IET > 
, Strategia , Planificarea acțiunilor promovare 
media | 
i Execuţia acțiunilor Evenimentul 
Tn sponsorizat 


Controlul şi modificarea 


Strategia 
creativă 


— 


? Sursa: Dobre, C. - Comportamentul consumatorului şi strategia de comunicare a firmei, 
Editura Solness, Timişoara, 2002, p.263. 

Modulul 2 


MIXUL PROMOȚIONAL 


Obiectivele acestui modul: 


de a defini mixul promoţional; 

cadrul mixului promoţional; 

de prezenta particularităţile fiecărui instrument promoţional; 

de a analiza factorii care influențează compoziția mixului de 
promovare; 

de a trece în revistă diferitele metode de elaborare a bugetului 
promoțional. 


Ce ar trebui să ştiţi după parcurgerea modulului: 


Mixul de promovare cuprinde: publicitatea, publicitatea directă, 
promovarea vânzărilor, relaţiile publice şi forţa de vânzare; 

Firmele se află în permanenţă în căutarea unor căi de a-şi spori 
eficienţa prin înlocuirea unei anumite tehnici promoţionale cu alta, 
în condiţiile în care aceasta din urmă oferă avantaje economice mai 
mari; 

Fiecare tehnică promoţională are propriile ei caracteristici şi costuri, 
care influențează strategia de elaborare a bugetului destinat 
promovării; 

Stabilirea mixului promoțional este influențată de tipul pieţei 
produsului, de strategia de stimulare a vânzărilor aleasă de firmă, de 
stadiul de pregătire al cumpărătorului şi de ciclul de viaţă al 
produsului. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


definiţi mixul promoţional; 

distingeţi între tehnici şi instrumente promoţionale; 

susțineţi avantajele şi dezavantajele diferitelor tehnici promoționale; 

comentaţi factorii care influenţează compoziția mixului promoţional; 
distingeţi între diverse metode de elaborare a bugetului promoțional. 


Conţinutul de idei al modulului (timp maxim de studiu — 2 ore) 

2.1. ELABORAREA MIXULUI PROMOŢIONAL 


Mixul de promovare defineşte acțiunile firmei legate de comunicațiile 
cu privire la produs şi la promovarea acestuia pe piaţa ţintă. 


Mixul promoţional reprezintă principala activitate de comunicare a 
firmei, fiind în fapt o comunicare de tip formal. 

Modul în care o firmă îşi elaborează mixul de promovare, care cuprinde 
promovarea vânzărilor, reclama, forţa de vânzare, relaţiile publice, publicitatea 
directă, pentru a atrage canalele de distribuţie şi consumatorii vizaţi, se prezintă 


astfel: 

Promovarea 
vânzărilor © C 
Publicitatea ij! l f nl 

Canalele de Consumatorii 

Forţa de ADE, 2 d a 

za distribuţie vizati 
vânzare > > 
Relațiile f) 
publice 
Publicitatea E CI 
directă 


Figura 2.1. 
Elementele mixului de promovare 


30 


Firmele se confruntă cu sarcina de a împărți bugetul total alocat 
promovării între cele cinci instrumente promoţionale — publicitatea, promovarea 
vânzărilor, publicitatea directă, relațiile publice şi forţa de vânzare. Chiar în 
cadrul aceleiaşi industrii, există diferenţe considerabile între firme cu privire la 
modul în care realizează repartizarea bugetului promoţional. Astfel, firma 
AVON îşi concentrează fondurile destinate activităţii de promovare în domeniul 
vânzărilor personale, în timp ce firma Revlon cheltuieşte foarte mult cu 
publicitatea. Pentru a-şi vinde aspiratoarele, firma Electrolux cheltuieşte foarte 
mult cu forţa de vânzare la domiciliu, în timp ce firma Hoover se bazează mai 
mult pe publicitate. De altfel, este posibil să se atingă un nivel al volumului 
vânzărilor prin utilizarea unor mixuri promoţionale diferite. 

Firmele se află în permanenţă în căutarea unor căi de a-şi spori eficienţa 
prin înlocuirea unei anumite tehnici promoţionale cu alta, în condiţiile în care 
aceasta din urmă oferă avantaje economice mai mari. Multe firme au înlocuit o 
parte din activitățile lor de vânzare pe teren cu publicitatea, cu activitatea de 
vânzare prin poştă şi cu televânzarea. Alte firme şi-au mărit cheltuielile aferente 
promovării vânzărilor în raport cu cele afectate publicităţii pentru a realiza o 
diferitele instrumente promoţionale explică de ce funcţiile de marketing trebuie 
să fie coordonate de un compartiment unic de marketing. 

Elaborarea mixului promoţional se complică şi mai mult atunci când 
una din tehnici este utilizată pentru a promova o alta. Astfel, atunci când firma 
McDonald's se decide să desfăşoare un program de tip loterie în localurile sale 
(aceasta fiind o formă de promovare a vânzărilor), ea trebuie să publice reclame 
în ziare pentru a informa publicul. Atunci când firma General Mills realizează o 
campanie publicitară destinată consumatorilor pentru a-şi lansa un praf de 
prăjituri, ea trebuie să realizeze, în paralel, o campanie destinată obţinerii 
sprijinului din partea celor ce se vor ocupa cu comercializarea produsului. 


2.2. TEHNICILE PROMOŢIONALE 


2.2.1. Publicitatea 


Definim publicitatea că fiind orice formă de prezentare şi promovare 
nepersonală a unor idei, bunuri sau servicii, plătită de un sponsor bine 
precizat. 

Deoarece există multe forme şi utilizări ale publicităţii, este dificil să se 
facă generalizări referitoare la calităţile sale distincte ca şi componentă a 
mixului promoţional. Totuşi, pot fi remarcate următoarele calităţi ale acesteia: 

a) Prezentarea publică: Publicitatea este un mijloc de comunicare 
destinat publicului larg. Caracterul său public conferă produsului căruia i se 
face reclamă un fel de legitimitate şi, totodată, sugerează că oferta 
referitoare la produsul respectiv este standardizată. Deoarece există multe 
persoane care recepționează acelaşi mesaj, cumpărătorii ştiu că motivele 
pentru care ei achiziţionează produsul vor fi înţelese de către marele public. 

b) Puterea de influențare: Reclama este un mijloc de comunicare 
influent, care permite vânzătorului să repete un mesaj de foarte multe ori. 
De asemenea, ea permite cumpărătorului să recepționeze şi să compare 
mesajele venite din partea diferiților concurenţi. Publicitatea pe scară largă 
făcută de un anumit vânzător spune ceva pozitiv despre mărimea, puterea şi 
succesul acestuia. 

c) Expresivitatea sporită: Publicitatea oferă ocazia de a se realiza o 
prezentare a firmei şi produselor ei, prin intermediul utilizării artistice a 
textului tipărit, a sunetului şi a culorii. Totuşi, uneori expresivitatea acestui 
instrument publicitar poate slăbi mesajul sau poate distrage atenţia 
publicului de la el. 

d) Caracterul impersonal: Publicitatea nu poate fi tot atât de insistentă 
ca un agent de vânzări al unei firme. Auditoriul nu se simte obligat să fie 
atent sau să-i răspundă în vreun fel. Publicitatea este capabilă doar de un 
monolog, nu de dialog cu auditoriul. 

Publicitatea poate fi utilizată atât pentru a crea o imagine pentru un 
produs (de exemplu, reclamele pentru Coca-Cola), cât şi pentru a impulsiona 
vânzările (de exemplu, o reclamă a firmei Kenvelo privitoare la vânzările cu 
reduceri de preţuri de la sfârşitul sezonului). 

Publicitatea este o modalitate eficientă de a realiza contactul cu 
cumpărători numeroşi şi dispersaţi geografic, la un preţ foarte mic pentru 
fiecare expunere. Anumite forme de publicitate, cum ar fi reclama la 
televiziune, pot necesita un buget foarte mare, în timp ce alte forme, cum ar fi 
reclama realizată în ziare, pot fi realizate cu un buget mic. 


2.2.2. Promovarea vânzărilor 


În vreme ce publicitatea oferă un motiv de a cumpăra, promovarea 
vânzărilor oferă un stimulent de a cumpăra. 

Deşi instrumentele folosite la promovarea vânzărilor — cupoane, 
concursuri, recompense şi altele de acest fel — sunt foarte diverse, ele au, totuşi 
trei caracteristici distincte: 

a) comunicarea: ele captează atenţia consumatorului şi, de obicei, îi 
oferă acestuia informaţii care l-ar putea orienta către produsul respectiv; 
b) stimulentul: ele încorporează o oarecare concesie, ispită sau 
contribuţie care au o anumită valoare pentru consumator; 

c) invitaţia: ele includ o invitaţie clară de a încheia tranzacţia pe loc. 


Firmele folosesc instrumentele de promovare a vânzărilor pentru a 
obține o reacție mai puternică şi mai rapidă din partea consumatorilor. 
Promovarea vânzărilor poate fi utilizată pentru a prezenta ofertele de produs şi 
pentru a impulsiona vânzările care lâncezesc. Totuşi, efectele promovării 
vânzărilor se manifestă, de obicei, pe termen scurt, ea nefiind eficientă în 
crearea unei preferinţe pe termen lung pentru o anumită marcă. 


2.2.3. Forţa de vânzare 


Forţă de vânzare (sau vânzarea personală) înseamnă ansamblul persoanelor 
care reprezintă firma şi care au ca sarcină principală stabilirea de contacte cu 
potenţielii clienţi şi vânzarea produselor, în această categorie fiind incluşi 
vânzătorii, agenţii de vânzări, reprezentanţii, delegaţii comerciali. 

Forţa de vânzare este, din punctul de vedere al costurilor cel mai eficient 
instrument destinat folosirii în etapele târzii ale procesului de cumpărare, mai 
ales pentru determinarea preferinţei, convingerii şi acţiunii cumpărătorului. Şi 
aceasta deoarece, în comparaţie cu publicitatea, forța de vânzare are 
următoarele trei calităţi distincte: 


a) Confruntarea personală. Vânzarea personală implică o relaţie vie, 
imediată şi directă ce se stabileşte între două sau mai multe persoane. 
Fiecare dintre părți are posibilitatea să observe nevoile şi caracteristicile 
celorlalte în mod direct, nemijlocit, şi astfel poate să-şi adapteze imediat 
comportamentul, în funcţie de situaţie. 

b) Cultivarea. Vânzarea personală permite ca între indivizii ce participă la 
actul de vânzare — cumpărare să se dezvolte tot felul de relaţii, începând 
de la simpla luare de contact ocazionată de realizarea vânzării şi până la 
prietenii profunde. Agenţii de vânzare care doresc să fie eficienţi vor 
acorda o mare importanţa intereselor clienţilor lor, dacă vor să întreţină 
cu aceştia relaţii bune pe termen lung. 

c) Răspunsul. Vânzarea personală îl face pe cumpărător să se simtă 
oarecum obligat față de vânzător, pentru că a stat să-l asculte. 
Cumpărătorul simte o puternică nevoie de a fi atent şi de a răspunde, 
chiar dacă răspunsul este doar un politicos mulțumesc. 

Însă aceste calităţi distinctive se plătesc. Forţa de vânzare reprezintă, pe 
termen lung, o cheltuială mai mare decât publicitatea. Publicitatea poate fi 
declanşată şi oprită, însă mărimea forţei de vânzare este greu de modificat. 


2.2.4. Publicitatea directă 


Publicitatea directă încearcă să comprime publicitatea, promovarea 
vânzărilor şi vânzarea personală într-un singur instrument pentru a realiza 
vânzarea fără utilizarea unui intermediar. Persoana care a intrat în contact cu o 
reclamă — prin intermediul unui catalog, al poştei, al apelurilor telefonice, al 
revistelor, ziarelor, al televiziunii sau al radioului — poate lansa o comandă prin 
intermediul unui număr telefonic gratuit sau poate lansa comanda prin poştă. 

Deşi publicitatea directă se prezintă sub mai multe forme — poşta 
directă, tele-vânzarea, vânzarea electronică şi aşa mai departe — ea are câteva 
caracteristici distincte: 


a) nu este publică: în mod normal, mesajul este adresat unei anumite 
persoane şi nu ajunge la altele; 

b) este individualizată: mesajul poate fi individualizat, astfel încât să 
fie adresat fiecărui consumator; 

c) este în permanenţă actualizat: mesajul poate fi realizat foarte 
repede pentru a fi dirijat către un anume individ. 


2.2.5. Relaţiile publice 


Relaţiile publice reprezintă un ansamblu de programe (conferinţe de 
presă, interviuri, expoziţii, alte manifestări publice) destinate să promoveze sau 
să protejeze imaginea unui produs, a unui serviciu, a unei idei, a unui loc, a unei 
persoane sau a unei organizaţii. 

Influenţa exercitată de relaţiile publice se bazează pe cele trei 
caracteristici distincte ale sale: 


a) gradul înalt de credibilitate: ştirile şi reportajele par mai autentice şi 
mai credibile decât reclamele; 

b) lipsa reticienţei publicului: relaţiile publice pot realiza contacte cu 
clienții potenţiali care s-ar putea să evite agenții de vânzări şi 
publicitatea. Mesajul ajunge la cumpărători mai degrabă ca o ştire, decât 
ca o comunicare referitoare la vânzări. 

c) prezentarea: relaţiile publice, ca şi publicitatea, au posibilitatea de a 
realiza prezentarea unei firme sau a unui produs. 

Specialiştii în marketing tind să subestimeze relaţiile publice sau să utilizeze 
acest instrument doar ca pe ceva secundar. Şi aceasta cu toate că un program de 
relaţii publice bine gândit şi coordonat cu celelalte elemente ale mixului 
promoţional poate fi extrem de eficient. 


2.3. FACTORI CARE INFLUENȚEAZĂ STABILIREA 
MIXULUI PROMOȚIONAL 


In elaborarea mixului promoţional, firmele iau în calcul mai mulţi factori: 


2.3.1. Tipul pieţei produsului 


Importanţa ce se acordă diferitelor instrumente promoționale este diferită 
pe pieţele de consum în comparaţie cu cele industriale. Firmele profilate pe 
producţia de bunuri şi servicii de consum consideră ca fiind mai importante: 
publicitatea, promovarea vânzărilor, vânzarea personală şi relaţiile publice, în 
această ordine. Firmele profilate pe producţia de bunuri industriale ierarhizează 
mijloacele promoţionale după importanţă, în ordinea următoare: vânzarea 
personală, promovarea vânzărilor, publicitatea şi relaţiile publice. În general, 
vânzarea personală este mult mai utilizată în cazul bunurilor complexe, scumpe 
ŞI riscante, precum şi în cazul pieţelor pe care activează vânzători puţini şi de 
mari dimensiuni. 


F Publicitatea F Vânzarea personală 
F Promovarea vânzărilor ] Promovarea vânzărilor 
F Vânzarea personală ] Publicitatea 


F Relaţii publice Relaţii publice 


Bunuri şi servicii de consum Bunuri industriale 


Figura 2.3. 
Tehnici promoționale folosite pe pieţele marilor grupe de bunuri 

Deşi în cazul pieţelor industriale publicitatea este mai puţin importantă 
decât contactele comerciale, ea joacă, totuşi, şi aici un rol semnificativ. 
Publicitatea poate îndeplini urmatoarele funcţii: 


a) Informarea cumpărătorilor. Clienţii potenţiali care nu au 
cunoştinţă de existenţa firmei sau a produsului ar putea refuza să 
discute cu agentul de vânzări. Mai mult, agentul de vânzări ar putea 
pierde mult timp cu prezentarea firmei şi a produselor ei. 

b) Realizarea înţelegerii. Dacă produsul prezintă caracteristici noi, o 
parte din efortul necesar explicării lor poate fi preluat în mod 
eficient de către publicitate. 

c) Reîmprospătarea, în mod eficient, a memoriei consumatorilor. 
Dacă potenţialii clienţi ştiu de existenţa produsului, dar nu se află 
încă pe punctul de a-l cumpăra, publicitatea de reamintire va fi mai 
economică decât contactele comerciale. 

d) Furnizarea de elemente orientative. Reclamele care constau în 
broşuri şi care furnizează numărul de telefon al firmei careia 1 se 
face reclamă sunt un mod eficient de a oferi elemente călăuzitoare 
agenţilor de vânzări. 

e) Legitimarea. Agenţii de vânzări pot detaşa din revistele de prestigiu 
file ce conţin reclame ale firmei pe care ei o reprezintă şi le pot 
folosi pentru a demonstra legitimitatea respectivei firme şi a 
produselor sale. 

f)  Reasigurarea. Publicitatea poate reaminti clienţilor cum să utilizeze 
produsul şi îl poate reasigura de oportunitatea achiziţiei pe care a 
făcut-o. 


Rolul important al publicităţii în cadrul marketingului industrial este 
evidenţiat în numeroase studii. În studiul său referitor la marketingul mărfurilor 
industriale, Morill a arătat că publicitatea combinată cu vânzarea personală a 
dus la o creştere a vânzărilor cu 23% faţă de situația în care publicitatea a 
lipsit”. 

În mod reciproc, vânzarea personală poate avea o contribuţie 
importantă în marketingul bunurilor şi serviciilor de larg consum. Unii 
comercianţi de bunuri şi servicii de consum acordă o importanţă redusă rolului 
forței de vânzare, utilizând-o, în principal, pentru a prelua comenzile 
săptămânale de la distribuitori şi pentru a avea grijă ca pe rafturile acestora să 
existe suficientă marfă. Opinia majorităţii este că agenții de vânzări pun 


* How Advertising Works în Today's Marketplace: The Morril Study, New York:MeGraw- 
Hill, 1991, p.4 

produsele pe rafturi, iar publicitatea le ia de acolo Chiar şi în acest caz, o forţa 
de vânzare bine calificată poate avea trei contribuţii importante: 


Mărimea stocurilor la distribuitori. Agenţii de vânzări îi pot convinge 
pe distribuitori să menţină stocuri mai mari de produse purtând marca 
firmei şi să aloce acestor produse mai mult spațiu pe rafturi. 

Creşterea  entuziasmului. Agenţii economici pot să trezească 
entuziasmul distribuitorilor în legatură cu un anumit produs, 
prezentându-le planul de publicitate şi de promovare a vânzărilor 
acestuia. 

Vânzarea misionară: Agenţii de vânzare pot convinge un număr mare 
de distribuitori să comercializeze mărcile firmei. 


2.3.2. Strategia de împingere sau de absorbire. 


Mixul promoţional este puternic influenţat de strategia de stimulare a 


vânzărilor pe care o alege firma. Această strategie poate fi o strategie de 
împingere sau una de absorbire. 


a) O strategie de împingere presupune ca activităţile de marketing să 
fie direcționate spre intermediari pentru a-i determina să comande şi 
să comercializeze produsul, realizând totodată şi promovarea 
acestuia către utilizatorii finali. 

b) O strategie de absorbire implică activităţi de marketing direcționate 
către utilizatorul final şi menite să-l facă pe acesta să solicite 
produsul de la intermediari, făcându-i astfel pe aceştia din urmă să 
comande produsul la producător. Chiar şi în cadrul aceleiaşi 
industrii, firmele pot să difere din punctul de vedere al accentului 
pus pe împingere sau absorbire. 


2.3.3. Stadiul de pregătire a cumpărătorului 


Relaţia dintre cost şi eficienţă în privinţa tehnicilor promoţionale variază 


în funcţie de stadiul de pregătire a cumpărătorului. Publicitatea joacă rolul cel 
mai important în stadiul de conştientizare a existenţei produsului, un rol mai 
important decât cel jucat de vizitele reci ale agenţilor de vânzări sau de 
activitatea de promovare a vânzărilor. Înțelegerea clienţilor este influenţată în 
principal de publicitate şi de vânzarea personală. Convingerea consumatorilor 
este influenţată mai mult de vânzarea personală şi mai puţin de publicitate şi de 
promovarea vânzărilor. Realizarea efectivă a vânzării este influenţată în cel mai 

înalt grad de vânzarea personală şi de promovarea vânzărilor. Repetarea 
comenzii este, de asemenea, influenţată în cel mai înalt grad de vânzarea 
personală şi de promovarea vânzărilor, fiind influenţată întrucâtva şi de 
publicitatea de reamintire. 

Tipul de comportament al consumatorilor orienteză alegerea mijloacelor 
prin intermediul cărora se vor comunica mesajele dorite: 


În cazul în care decizia de cumpărare este spontană, impulsivă, 
preferinţele nu sunt bine conturate şi nivelul fidelității faţă de marcă 
este redus, mijloacele recomandate sunt publicitatea la locul vânzării 
şi publicitatea prin media; 

Când decizia de cumpărare este raţională, iar consumatorii au 
elaborat un plan de cumpărare înainte de a vizita magazinul, 
publicitatea prin mass-media este cel mai potrivit lucru; 

În situaţia în care se manifestă nevoia de informare tehnică asupra 
produsului, se recomandă vânzarea personală; 

Atunci când imaginea întreprinderii este un factor determinant al 
comportamentului de cumpărare, se recurge la relaţiile publice şi la 
sponsorizare. 


2.3.4. Ciclul de viaţă al produsului 


Eficienţa cheltuielilor făcute cu utilizarea diferitelor instrumente 
promoţionale variază şi în funcție de etapa în care se află produsul pe curba 
ciclului de viaţă. 


a) Etapa introducerii produsului. Cele mai avantajoase metode din 


punct de vedere al raportului cost-eficienţă sunt reclama şi 
publicitatea, urmate de promovarea vânzărilor dacă se doreşte să se 
obțină încercarea produsului de către consumatori, iar dacă se 
doreşte o acoperire uniformă a pieţei, cel mai eficient instrument 
este vânzarea personală. 


b) Etapa de creştere. Utilizarea instrumentelor poate fi diminuată, 


c) 


deoarece cererea se autoimpulsionează prin intermediul 
propagandelor prin viu grai. 

Etapa de maturitate. Promovarea vânzărilor, publicitatea şi 
vânzarea personală, luate în aceasta ordine, redevin iarăşi mai 
importante. 


d) In etapa declinului, promovarea vânzărilor continuă să fie puternică, 


reclama şi publicitatea sunt reduse, iar personalul de vânzări acordă 
produsului o atenție minimă. 

Firmele de vârf trag mai multe foloase de pe urma publicităţii decât de 
pe urma activității de promovare a vânzărilor. Pentru primele trei mărci în 
ierarhia pieţei, eficienţa investiţiei creşte odată cu creşterea raportului dintre 
cheltuielile de publicitate şi cheltuielile făcute cu promovarea vânzărilor. 
Singura excepţie o constituie mărcile situate în ierarhie de la poziția a patra în 
Jos, în cazul cărora profitabilitatea scade pe măsură ce cresc cheltuielile cu 
publicitatea. 


2.4. ELABORAREA BUGETULUI PROMOŢIONAL 
2.4.1. Criterii de alocare a bugetului 


Există, oare, o succesiune logică a etapelor de elaborare a bugetului de 
promovare? De obicei, cheltuielile cu forța de vânzare sunt stabilite primele, 
deoarece, în mare parte, ele sunt costuri fixe. Apoi, se pune problema dacă în 
etapa următoare trebuie să se stabiliească bugetul aferent activităților de 
publicitate sau cel destinat promovării vânzărilor. Tot mai des, managerii de 
produs din cadrul firmelor profilate pe bunuri de larg consum îşi stabilesc, la 
început, bugetul aferent promovării comerciale, deoarece activitatea lor 
comercială este destul de puternică pentru a necesita o sumă de bani sigură, 
bine precizată. Apoi îşi stabilesc bugetul aferent promovării pe pieţele de 
consum, pentru a se asigura că cei care consumă vor veni şi vor cumpăra 
cantităţi suficiente din produsele cărora li se realizează promovarea. La sfârşit, 
ei iau decizia referitoare la bugetul destinat activităţilor de publicitate. 

Există mulţi factori care influenţează alegerea specialistului de marketing, 
precum şi mixul de instrumente promoţionale. Fiecare instrument promoţional 
are propriile lui caracteristici şi costuri. Specialiştii în marketing trebuie să 
cunoască bine aceste caracteristici atunci când vor să-şi aleagă instrumentele 
promoţionale. 

Deciziile cu privire la mărimea bugetului alocat promovării şi a 
modalităţilor de fixare şi repartizare a acestuia sunt dificil de luat datorită 
efectelor greu măsurabile ale acestor acţiuni. Promovarea este considerată o 
componentă extrem de costisitoare a mixului de marketing şi datorită unei 
înţelegeri insuficiente a modului în care ea acţionează. 

Bugetul de promovare se stabileşte diferit de la firmă la firmă, de la 
perioadă la perioadă, în funcție de: 

a) obiectivele stabilite, 

b) etapa din ciclul de viaţă al produsului, 
c) cota de piaţă, 

d) concurenţa, 

e) frecvenţa acţiunilor de promovare, 

f) diferenţierea produsului, etc. 

2.4.2. Metode de stabilire a bugetului de promovare 


În funcţie de obiectivele şi strategiile fixate prin activităţile sale 
promoţionale, firma apelează la una dintre cele 4 metode cunoscute de 
elaborare a bugetului destinat acestor activităţi de promovare. 


a) Medoda posibilităţilor 

Această metoda empirică (fără o fundamentare solidă) este utilizată de 
multe firme mici datorită simplităţii sale. Ea presupune stabilirea bugetului 
judecată a acestei metode decurge din faptul că promovarea este văzută ca o 
consumatoare de resurse financiare şi nu ca o generatoare a acestora, aşa cum ar 
fi firesc să fie. 


b) Metoda procentajului din vânzări/ cifra de afaceri 

Această metodă se bazează tot pe prudenţă şi presupune alocarea pentru 
promovare a unui procent din vânzările efective sau planificate, ori din preţul de 
vânzare. Unul din avantajele acestei metode din perspectiva firmelor este 
Continua corelare dintre bugetul promovării, preţul de vânzare şi profitul unitar 
permite deținerea controlului asupra situaţiei financiare. 

Dar, şi în acest caz, vânzările sunt considerate sursa activităţilor de 
promovare şi nu efectul acestora. În plus, variaţia în funcţie de vânzări a 
bugetului de promovare de la an la an nu ar permite planificarea pe termen lung 
a acţiunilor, lucru absolut indispensabil în anumite cazuri. 


c) Metoda parităţii competitive sau a alinierii la concurenţă 

Această metodă este caracterizată prin comoditate şi porneşte de la ideea 
că firmele concurente ar constitui modele de eficacitate. Ea constă în stabilirea 
bugetului în concordanţă cu bugetele stabilite de concurenţă. Deşi mai puţin 
ştiinţifică, această metodă este practicată mai ales de firmele care-şi dispută o 
anumită piaţă sau care urmăresc menţinerea poziţiilor amenințate de concurenţi; 
ŞI, nu în ultimul rând, metoda poate fi folosită de firmele puternice, care dispun 
de importante resurse financiare şi materiale. 

Metoda ignoră totuşi şansele de depăşire a conurenţei şi posibilitatea 
lipsei de fundamentare ştiinţifică a calculelor concurenţei. 

d) Metoda obiectivelor şi sarcinilor 
Este cea mai rațională metodă. Firma îşi elaborează bugetul de 


promovare, în concordanţă cu ceea ce doreşte să realizeze prin promovare. Este 
cea mai dificilă metodă deoarece trebuie gândită. 


Firma îşi va stabili anumite obiective de marketing, printre care 


figurează şi cele de previzionare a profitului şi a volumului de vânzări. În 
funcţie de obiectivele de marketing stabilite, se vor fixa obiectivele de 
promovare. Partea delicată este că e greu să se facă o legătură directă între 
acţiunile de promovare şi rezultatele ce se vor obţine. Între sumele cheltuite şi 
rezultatele activiţăţii de promovare. 


Întrebări de autocontrol: 


l. 


2 
3 
4 
5. 
6. 
7 
8 
9. 
1 


Care este legătura între mixul de marketing şi mixul promoțional? 

Care sunt cele 5 instrumente promoţionale majore? 

Explicaţi diferenţa dintre publicitate şi publicitate directă. 

Ce reprezintă vânzarea personală şi de ce poartă ea această denumire? 
Când se utilizează tehnica promovării vânzărilor? 

Care sunt argumentele în favoarea utilizării relaţiilor publice? 

Care sunt metodele prin care poate fi stabilit bugetul alocat promovării? 
Ce factori influenţează stabilirea mixului promoțional? 

Ce rol joacă vânzarea personală în promovarea bunurilor de consum? 


0. Care este rolul publicităţii în cadrul marketingului industrial? 


Teme de reflecţie/ referate: 


l: 


2: 


Alcătuiți un mix de promovare pentru a aduce în atenția publicului țintă 
facultatea dumneavoastră. 
Mixuri de promovare în industria auto. 


Exerciţii şi studii de caz pentru activitatea de seminar: 


1. 


Tehnicile promoționale şi ciclul de viață al produselor. 


2. Analizaţi strategia promoțională şi mixul promoțional utilizate în cazul 


ce urmează. Comparaţi-le cu cele utilizate în cazul altor produse Ursus 
sau a altor mărci de bere. 


Campanie: Lansarea Stejar — bere de esență tare; 
Produs: Stejar Strong Beer; 

Client: Ursus Breweries; 

Perioadă: 15 — 31 decembrie 2005. 

Berea Stejar se adresează oamenilor puternici şi hotărâți, care spun şi fac ce 
gândesc şi pentru care o bere bună se măsoară în funcţie de calitate şi 
consistenţă şi mai puţin în funție de ambalaj. 

Campania de lansare media a avut ca punct de plecare un spot TV de 30 
de secunde, care a rulat în perioada 15 decembrie 2005 — 9 ianuarie 2006 şi care 
a comunicat puternic forța reţinută şi tăria nebănuită a produsului, exprimate 
vizual prin furtuna într-o sticlă. 

Campania TV a fost în linie cu strategia generală a mărcii. S-a realizat o 
campanie blitz, masculină, care să surclaseze concurenţa, să asigure rapid 
succesul produsului în lanţul de distribuţie şi să sprijine eforturile de vânzări. 
Totodată, spotul TV a fost difuzat la majoritatea posturilor (ProTV, Antenal, 
PrimaTV, TVRI, TVR2, B1 TV, RealitateaTV, ProCinema, TV Sport). 

Campania de lansare s-a desfăşurat în perioada 15-31 decembrie 2005, în 
Bucureşti şi în alte 16 oraşe din toată ţara (un total de 36 de locaţii) şi a 
presupus prima acţiune de degustare de bere la raft în interiorul şi exteriorul 
Metro, Billa şi Cora. 

În Metro, echipa formată din trei promoteri îmbrăcaţi în ţinute de tip militar 
au oferit spre degustare noua bere Stejar cu 7% alcool, produsă de Ursus 
Breweries. La fel s-a întâmplat şi în Billa, cu deosebirea că doi soldați ofereau 
spre degustare Stejar dintr-un cort poziţionat la intrare, în exterior, încălzirea 
fiind asigurată de instalaţii speciale de gaz, iar un prompter era prezent la raft, 
informând consumatorii despre noul produs. În Cora, şase fete îmbrăcate şi ele 
militar premiau consumatorii cu un tricou cu un mesaj haios, la cumpărarea 
unei navete de bere Stejar. 

(Sursa: revista Campaign, editată de Business Media Group, mai 2006, p. 8) 


Test 1 de autoevaluare (timp maximal de rezolvare 1 oră): 
]. Pe pieţele de consum cea mai mare greutate în strategia promoţională se 
acordă: 
a) promovării vânzărilor; 
b) vânzării personale; 
c) publicităţii; 
d) relaţiilor publice. 
2. Avantajele publicităţii ca tehnică promoţională constau în: 
a) confruntarea directă între participanţii la procesul de comunicare; 
b) personalizarea mesajului; 
c) puterea de influențare în masă. 
3. Instrumentele folosite în promovarea vânzărilor sunt: 
a) cupoanele, concursurile, reducerile de preţ; 
b) târgurile, expoziţiile, discursurile; 
c) reclamele, anunţurile, interviurile. 
4. Diferenţa dintre publicitate şi publicitatea directă constă în: 

a) gradul de expresivitate al mesajului; 
b) posibilitatea de adaptare a mesajului la consumatorul individual; 
c) viteza comunicării promoţionale. 
5. Relaţiile publice sunt apreciate ca tehnică promoţională în special datorită: 
a) impresiei de autenticitate pe care o imprimă mesajului comercial; 
b) costurilor reduse pe care le implică; 
c) spontaneităţii acţiunilor pe care se bazează. 
6. Vânzarea personală presupune: 
a) prezenţa cumpărătorului în magazin; 
b) preţuri promoţionale; 
c) promovarea exclusiv a produselor proprii; 
d) contactul direct între persoanele care participă la actul de vânzare-— 
cumpărare. 
7. Alegerea tehnicilor promoţionale de către firmă depinde de: 
a) existenţa sau inexistenţa unui departament de marketing; 
b) preferinţele producătorilor de bunuri; 
c) tipul produsului şi stadiul ciclului de viaţă în care se află acesta; 
8. Mixul promoţional reprezintă: 
a) amestecul de tehnici promoţionale folosite; 
b) amestecul de canale de comunicare folosite; 
c) amestecul de tehnici de marketing folosite. 


Notă: fiecare răspuns corect este notat cu 12,5 puncte. 


Test 2 de autoevaluare (timp maximal de rezolvare — 1 oră): 

1. Care sunt avantajele relaţiilor publice ca tehnică promoţională? 

2. În ce condiţii se foloseşte promovarea vânzărilor pentru completarea 
efectelor publicităţii? 

3. Care este diferenţa între strategia de împingere şi strategia de tragere? 

4. Care credeţi că este cea mai costisitoare tehnică promoţională? De ce? 

5. Care sunt tehnicile promoţionale folosite cu precădere în faza de lansare 
a unui produs nou? Dar în etapa declinului? 

6. Ce tehnică promoţională se recomandă în cazul în care consumatorii nu 
au preferinţe bine conturate şi decizia lor de cumpărare se bazează mai 
mult pe impulsul de moment? 

7. Ce tehnici promoţionale se folosesc pentru atragerea atenției 
consumatorilor asupra unor noi produse apărute pe piaţă? 

8. Care sunt criteriile în funcţie de care este alocat bugetul promoţional? 


Notă: fiecare răspuns corect este notat cu 12,5 puncte. 

Text de crestomaţie: 


„Companiile se bazează prea mult pe folosirea unui singur instrument, 


cum ar fi publicitatea, când, de fapt, ar trebui să folosească o campanie 
multimedia. Să presupunem că o companie vrea să lanseze un produs care are o 
caracteristică nouă, ieşită din comun. În loc să înceapă cu o sumă de reclame 
aruncate pe piaţă, ar fi de preferat să convoace o conferinţă de presă care să o 
trimită în primele pagini ale ziarelor, pe gratis. Astfel, brandul va deveni 
cunoscut pieţei ţintă cu un cost mult mai mic decât dacă s-ar fi folosit o 
publicitate costisitoare. Un al doilea pas ar fi o campanie de publicitate prin 
intermediul unor broşuri gratuite care să descrie produsul.” (Kotler, Philip — 
Kotler despre marketing, Editura Brand Builders, Bucureşti, 2003, p. 129) 


Referinţe bibliografice: 


1. 


DA 


3. 


BALAURE, VIRGIL (coordonator) — Tehnici promoţionale. Probleme, 
analize, studii de caz, Editura Uranus, Bucureşti, 1999; 

DOBRE, COSTINEL - Comportamentul consumatorului şi strategia 
de comunicare a firmei, Editura Solness, Timişoara, 2002; 

FOLTEAN, FLORIN şi LĂDAR, LUCIAN (coordonatori)  — 
Marketing, Editura Brumar, Timişoara, 2001; 

KOTLER, PHILIP - Managementul marketingului, Editura Teora, 
Bucureşti, 1997; 

KOTLER, PHILIP — Kotler despre marketing, Editura Brand Builders, 
Bucureşti, 2003; 

NEGRUȚ, C-TIN şi OANCEA M. — Bazele marketingului, Ediţia a Il- 
a, Negro-G, Timişoara, f.a.; 

NICULESCU, ELENA (coordonator) — Marketing modern. Concepte, 
tehnici, strategii, Editura Polirom, Iaşi, 2000. 

Modulul 3 


PUBLICITATEA 


Obiectivele acestui modul: 


de a încadra publicitatea în cadrul mixului de promovare; 

de a familiariza studenţii cu principiile publicităţii; 

de a delimita obiectivele majore ale publicității; 

de prezenta particularitățile mijloacelor utilizate în publicitate; 
de a releva importanţa întocmirii unui plan media; 

de a defini creativitatea în publicitate; 

de a prezenta opţiunile strategice din cadrul unui plan media; 
de a defini mixul de media. 


Ce ar trebui să ştiţi după parcurgerea modulului: 


Publicitatea este cel mai cunoscut mijloc de promovare nepersonală, 
plătită; 

Obiectivele publicității sunt diferite în funcție de etapa din ciclul de 
viață în care se află produsul şi pot fi împărțite în funcție de intenţia 
ei, care poate fi: de a informa, de a convinge, de a reaminti; 

Cel care realizează planificarea activității de publicitate trebuie să 
cuprindere, frecvența şi impactul; 

Mijloacele prin intermediul cărora se poate face publicitate vor 
continua să se schimbe odată cu noile cuceriri ale tehnologiei, cum 
sunt televiziunea interactivă sau telefonia 3G; 

Un mesaj publicitar creativ exprimă avantajul comparativ al 
produsului în cuvinte simple, memorabile şi uşor de crezut, care 
incită la cumpărare; 

Se aleg mijloacele de comunicare în masă care ajung la publicul 
vizat şi care vor oferi mediul potrivit pentru publicitatea creată, 
publicitatea care se potriveşte cel mai bine cu dispoziția în care se 
află cititorii, ascultătorii sau privitorii; 

Strategia media se exprimă în decizii cu privire la gradul de 
penetrare şi frecvența vehiculelor media, la continuitatea 
plasamentului media, la dublarea audienței, la mărimea şi lungimea 
reclamelor. 

Ce competenţe veţi deţine după parcurgerea modulului: 
După studierea acestui modul veţi fi capabili să: 


definiți publicitatea şi rolul ei în comunicarea comercială a firmei; 
înţelegeţi principiile după care se realizează un mesaj publicitar; 
delimitaţi posibilele efecte ale publicității şi să distingeţi între 
diferitele ei obiective; 

percepeţi avantajele şi dezavantajele diferitelor media prin care 
publicitatea poate ajunge la publicul ţintă; 

înţelegeţi conceptul de creativitate în publicitate; 

parcurgeti atât etapele pregătitoare ale conceperii unui mesaj 
publicitar, cât şi etapele realizării propriu-zise a acestuia; 

Justificaţi necesitatea unui plan media în publicitate; 

înţelegeţi principiile după care se realizează selecțiile vehiculelor şi 
ale suporturilor media într-un mix de media; 

înțelegeţi concepte precum: audiența dublă, rulare alternativă, 
contacte utile totale, contacte utile nete, cost per mie, cost per rating 
point, etc. 


Conţinutul de idei al modulului (timp maxim de studiu — 6 ore) 


Unitatea de învăţare 3.1. PRINCIPIILE, OBIECTIVELE ŞI 


MIJLOACELE PUBLICITĂȚII 


Obiectivele acestei unităţi: 


de a defini funcţiile publicităţii; 

de a delimita obiectivele majore ale publicității; 

de a familiariza studenţii cu principiile de realizare a unui mesaj 
publicitar; 

de prezenta particularităţile mijloacelor de comunicare utilizate în 
publicitate. 


Ce ar trebui să ştiţi după parcurgerea unităţii: 


Punctul de plecare pentru o reclamă este mesajul pe care aceasta 
vrea să îl transmită; mesajul trebuie să exprime avantajul principal al 
produsului; 

Impactul mesajului depinde nu numai de ceea ce se spune, dar şi de 
modul în care se spune, de execuţia creativă a acestuia; 

e Firmele sunt obligate prin lege să evite publicitatea înșelătoare sau 
mincinoasă; 

e Obiectivele publicității sunt diferite în funcție de etapa din ciclul de 
viaţă în care se află produsul şi pot fi împărţite în funcție de intenţia 
ei, care poate fi: de a informa, de a convinge, de a reaminti; 

e Se aleg mijloacele de comunicare în masă care ajung la publicul 
vizat şi care vor oferi mediul potrivit pentru publicitatea creată, 
publicitatea care se potriveşte cel mai bine cu dispoziţia în care se 
află cititorii, ascultătorii sau privitorii; 

e Cel care realizează planificarea activităţii de publicitate trebuie să 


deo. 


cuprindere, frecvenţa şi impactul. 


Ce competenţe veţi deţine după parcurgerea unităţii: 
După studierea acestei unităţi veţi fi capabili să: 
e definiți publicitatea şi rolul ei în comunicarea comercială a firmei; 
e  înţelegeţi principiile după care se realizează un mesaj publicitar; 
e  delimitaţi posibilele efecte ale publicității şi să distingeţi între 
diferitele ei obiective; 
e parcurgeti atât etapele pregătitoare ale conceperii unui mesaj 
publicitar, cât şi etapele realizării propriu-zise a acestuia; 
e  percepeţi avantajele şi dezavantajele diferitelor media prin care 
publicitatea poate ajunge la publicul ţintă. 


Conţinutul de idei al unităţii (timp maxim de studiu — 3 ore) 


Publicitatea este unul dintre cele cinci instrumente importante folosite 
de firme pentru orientarea comunicaţiilor în mod convingător către cumpărători 
şi alte categorii de public vizate. 

Definim publicitatea ca fiind orice formă de prezentare şi promovare 
nepersonală a unor idei, bunuri sau servicii, plătită de un sponsor bine 
precizat. 

Categoria celor ce cheltuiesc bani cu publicitatea include nu numai 
firme, Ci şi muzee, organizaţii profesionale şi sociale care îşi fac publicitate 
pentru a aduce ideile şi principiile proprii la cunoştinţa diverselor categorii de 
public vizate. 

Diversele organizaţii realizează publicitatea în moduri diferite. În cadrul 
firmelor mici, de acestea se ocupă o persoană din compartimentul comercial sau 
de marketing, care colaborează cu o agenţie specializată. O firmă mare îşi va 
realiza propriul compartiment de publicitate. 

Sarcina compartimentului de publicitate este: 

a) Crearea unui plan general de publicitate (vezi şi Anexa 3.1.) care 
desemnează de fapt ce doreşti şi cum vei obţine ceea ce doreşti; ea 
este îndreptată spre rezultatele dorite prin publicitatea făcută, modul 
în care vei obţine aceste rezultate şi ceea ce doreşti să facă publicul 
țintă; 

b) Elaborarea bugetului total necesar - acest lucru fiind unul din cele 
mai dificile decizii cu care se confruntă firmele. Stabilirea sumelor 
alocate se face prin diverse metode: metoda sumei disponibile — 
adică cât crede firma că îşi permite să cheltuiască; metoda 
— adică stabilirea unui buget în funcție de sumele alocate pentru 
promovare de către concurenţă; metoda obiectivelor — prin care 
specialiştii în marketing trebuie să estimeze costurile aferente 
obiectivelor propuse. 

c) Aprobarea reclamelor concepute de agențiile specializate (dacă 
este cazul). 


Cele mai multe firme apelează la serviciile unei agenţii de publicitate 
externe şi chiar la agenţii de media, care să le ajute atât să-şi creeze campaniile 
proprii, cât şi să-şi aleagă şi să achiziţioneze mijloacele de comunicare 
adecvate. 

Agenţiile de publicitate au o structură internă ce reproduce diviziunea 
funcțională a muncii: 

Partea comercială (directorii care se ocupă de clienți, şefii de 
departamente) răspunde de relaţiile cu clientul şi trebuie să impună respectarea 
imperativelor bugetare şi a alegerilor în materie de marketing în agenţie, dar 
mai ales în rândul creatorilor (director de creaţie, director artistic, redactor 
responsabil cu concepţia, şef de studio), cealaltă componentă esenţială a 
activității publicitare. Cele mai mari agenţii au servicii proprii de creație şi 
producţie (editare, studio foto, asamblare) şi îşi asigură colaborarea cu 
realizatori şi creatori externi. Deseori, agenţiile mici subcontractează producția, 
realizarea materială a ideilor creatorilor proprii. 

Departamentul studii se ocupă de analizele şi anchetele specifice care 
pot completa datele furnizate de studiile de piaţă realizate de client şi îi pot 
ajuta pe creatori în activitatea lor, furnizându-le informaţii despre evoluţia 
aşteptărilor şi a comportamenltelor consumatorilor, ca şi despre modelele şi 
tendințele socio-culturale în care se înscrie comunicarea publicitară. Acest 
departament poate efectua pre-teste privind mesajele unei noi campanii. Studiile 
şi analizele pot fi subcontractate de organisme externe specializate. 

Agenţiile media (sau serviciul de media din cadrul agenţiei de 
publicitate) trebuie să selecteze suporturile cele mai bine adaptate atât 
obiectivelor campanei, cât şi categoriilor de public ţintă vizate. Ele trebuie să 

precizeze, de exemplu, care titluri din presa scrisă (cotidiană sau tip magazin) şi 
care spaţii orare ale cărei staţii de radio sau ale cărui canal de televiziune 
facilitează cel mai bine accesul către publicul selecționat. De asemenea ele se 
ocupă de spaţiul de difuzare, de combinarea suporturilor (mix-ul de media) 
avute în vedere, de formatele mesajelor şi de programarea difuzării lor. 
Cumpărarea spaţiului la diferite canale sau de la regiile de publicitate încheie 
această succesiune a operaţiilor şi este partea cea mai scumpă a unei campanii, 
reprezentând până la 80% din bugetul total. 


3.1.1. PRINCIPII ALE PUBLICITĂȚII 


3.1.1.1. Alegerea mesajului publicitar 


Punctul de plecare pentru o reclamă nu este un titlu, o anumită grafică, 
un efect special, un fond muzical sau un purtător de cuvânt, ci ideea, mesajul pe 
care vrea să îl transmită. 

În principiu, decizia referitoare la mesajul aferent unui anumit produs 
trebuie să se constituie ca o latură a conceptului produsului respectiv; mesajul 
trebuie să exprime avantajul principal pe care îl oferă marca în cauză. Şi 
totuşi, chiar şi în cazul acestui concept există posibilitatea de a opta pentru un 
număr de mesaje diferite. De-a lungul timpului s-ar putea ca agentul economic 
să dorească să schimbe mesajul, fară să facă schimbări asupra produsului, mai 
ales atunci când consumatorii sunt în căutarea unor avantaje noi sau diferite 
oferite de către produs. 

Oamenii inventivi utilizează mai multe metode pentru a genera prin 
reclame posibili factori de atracţie. Mulţi creatori procedează inductiv, stând de 
vorbă cu consumatorii, cu distribuitorii, cu experţii şi cu reprezentanţii firmelor 
concurente. Consumatorii sunt o sursă importantă de idei bune. Sentimentele 
lor referitoare la punctele tari şi la deficienţele mărcilor existente pe piaţă oferă 
găselnițe importante pentru elaborarea unei strategii creatoare. 

Specialistul în publicitate trebuie să evalueze mesajele alternative. O 
reclamă bună se concentrează în mod firesc, asupra unei propuneri de vânzare 
centrale, esenţiale. Twedt a sugerat ca mesajelor să li se acorde note în funcție 
de atractivitate, exclusivitate şi credibilitatea lor. 

Mesajul: 

a) trebuie să spună ceva interesant în legatură cu produsul; 

b) să transmită ceva distinct, ceva ce nu se potriveşte oricărei 
mărci din categoria produsului respectiv; 

c) să fie credibil şi verificabil. 


` Twedt, D. Warren — How to Plan New Products, Improve Old Ones, and Create Better 
Advertising, Journal of Marketing, iulie 1989, p. 57 

3.1.1.2. Execuţia mesajului publicitar 


Impactul mesajului depinde nu numai de ceea ce se spune, dar şi de 
modul în care se spune. Unele reclame îşi propun să adopte un punct de vedere 
raţional, altele, un punct de vedere emoţional. Este tipic pentru reclamele 
americane să prezinte o caracteristică sau un avantaj al produsului care apelează 
la latură raţională a minţii omeneşti: Vă face rufele mai curate, Vă calmează 
mai repede şi aşa mai departe. Reclamele japoneze sunt mai puţin directe şi 
apelează la emotivitatea consumatorilor: un astfel de exemplu a fost reclama 
facută automobilului Nissan Infiniti, care prezintă nu automobilul, ci scene 
minunate din natură destinate să producă unele asocieri şi unele reacţii 
emoţionale. 

Creatorii reclamei trebuie să gasească stilul, tonul, cuvintele şi forma de 
prezentare care urmează să fie folosite la executarea mesajului. prezentat în stiluri 
de execuţie diferite: o scenă de viaţă, un stil de viaţă, fantezie, muzică, etc. 

Emiţătorul trebuie, de asemenea să aleagă un ton potrivit pentru reclamă. 
Firma Procter&Gamble adoptă în mod conştient un ton pozitiv; reclamele sale 
spun întotdeauna ceva la superlativ despre produs. Umorul este evitat pentru a nu 
se distrage atenția publicului de la mesaj. La polul opus se situează reclamele 
firmei Volkswagen pentru faimosul ei cărăbuş (Beetle), reclame care adoptă, în 
mod tipic, un ton umoristic şi autoironic (Gândacul cel urâţel). 

Trebuie găsite cuvinte memorabile şi capabile să atragă atenţia. 
Originalitatea este necesară mai ales la crearea sloganurilor. Reclama firmei 
McDonald's: Meriţi o pauză, comunică o idee clară şi o prezintă într-un mod 
apetisant. Reclama firmei Coca-Cola: Adevărata băutură racoritoare comunică 
relația sa cu alte băuturi asemănătoare, evidenţiindu-se ca băutură clasică. 
Reclamele firmei Nike scot în evidenţă acţiunea cu sloganul Pur şi simplu — fă- 
o şi folosindu-se de imaginea unor atleți bine cunoscuți. 

Elementele ce ţin de forma de prezentare, cum ar fi mărimea, culoarea 
şi ilustrațiile, vor avea o influenţă puternică atât asupra impactului reclamei, cât 
şi asupra costului acesteia. O rearanjare minoră a elementelor în cadrul unei 
reclame poate îmbunătăţi capacitatea ei de a atrage atenţia publicului. 

Câţiva cercetători care au studiat reclamele tipărite au comunicat că în 
acest domeniu, cele mai importante elemente sunt, în ordinea importanţei, 
imaginea, titlul şi modul de prezentare. Pentru început, cititorul observă 
imaginea şi aceasta trebuie să fie suficient de expresivă pentru a atrage atenţia. 
Apoi titlul trebuie să fie capabil să-l determine pe prezumtivul client să citească 
şi restul reclamei. Însăşi formă de prezentare a reclamei trebuie să fie 
impecabilă. 

De asemenea, în practică se poate vorbi şi de girul celebrităților ca 
strategie de publicitate. Firmele apelează la celebrități pentru a-şi susţine 
produsele. O celebritate bine aleasă poate cel puţin să atragă atenţia asupra unui 
produs sau asupra unei mărci. Este posibil ca farmecul celebrități să se 
transfere asupra mărcii — este cazul unei reclame pentru Chanel No. 5, în care 
apare Catherine Deneuve. Sau este posibil ca autoritatea şi competenţa 
celebrităţii să se transfere asupra mărcii — este cazul jucătoarei de tenis Chris 
Evert care promovează rachetele marca Wilson. Alegerea celebrităţii potrivite 
este esenţială. Celebritatea trebuie să se bucure de o recunoştere unanimă, 
trebuie să fie foarte simpatizată de public şi trebuie să fie foarte potrivită pentru 
produsul în cauză. Sportivii constituie un grup de celebrităţi extrem de eficient 
în susținerea anumitor produse, mai ales în cazul produselor, băuturilor şi 
vestimentaţiei destinate sportivilor. În primul an în care a fost reprezentată de 
Jordan, firma Nike a vândut pantofi de baschet marca Air Jordan şi echipament 
de baschet în valoare totală de 110 milioane de dolari. 


3.1.1.3. Veridicitatea, legalitatea şi moralitatea mesajului 
publicitar 


În desfăşurarea acţiunii de publicitate toţi factorii implicaţi trebuie să 
țină cont de implicaţiile sociale ale publicităţii. Majoritatea agenţilor 
economici se străduiesc din greu să comunice în mod deschis şi cinstit cu 
consumatorii. Cu toate acestea, mai pot apărea şi abuzuri, organele legiuitoare 
elaborând un sistem complex de legi şi regulamente, care reglementează 
activitatea de publicitate. Firmele sunt obligate, prin lege, să evite publicitatea 
mincinoasă sau înşelătoare. Realizatorii reclamelor nu trebuie să susțină 
neadevăruri, cum ar fi afirmaţia că un produs vindecă o anumită boală când de 
fapt el nu o vindecă. Ei trebuie să evite demonstrațiile trucate, cum ar fi 
utilizarea plexiglasului acoperit cu nisip în loc de glaspapir într-o reclamă la 
televiziune care îşi propune să demonstreze că o lamă de ras poate bărbieri 
glaspapirul. 

Utilizatorii reclamelor nu trebuie să creeze reclame capabile să inducă în 
eroare, chiar dacă, practic, ele nu ar putea induce pe nimeni în eroare. O 
reclamă la o ceară de parchet nu are voie să pretindă că ceara oferă protecție 
podelei timp de şase luni, decât dacă ceara respectivă este capabilă să facă acest 
lucru în condiţii obişnuite, iar o reclamă la o pâine hipocalorică nu are voie să 
pretindă că pâinea respectivă are mai puţine calorii, pur şi simplu pentru ea este 
tăiată în felii mai subţiri. Problema constă în modul în care trebuie facută 
diferenţierea dintre înşelătorie şi simple exagerări acceptabile care nu sunt 
făcute cu intenţia de a fi crezute. 

3.1.2. OBIECTIVELE PUBLICITĂȚII 


Obiectivele publicităţii decurg din obiectivele stabilite în cadrul 


strategiei 


de comunicare. Definirea obiectivelor publicitare presupune 


delimitarea efectelor pe care le aşteaptă emițătorul în urma derulării campaniei 


publicitare. 


Obiectivele acţiunii publicitare sunt diverse: 


a) 


b) 


c) 
d) 


e) 


Se poate urmări obținerea de comenzi, deci clienți care să 
reacționeze la oferta bogată în informație a firmei; 

Publicitatea este desemnată să prezinte potențialilor clienți 
beneficiile ofertei firmei, poate chiar trăsăturile principale care fac 
aceste beneficii posibile; 

Publicitatea poate viza dezvoltarea pe noi piețe a firmei, produsului 
sau serviciului; 

Prezentarea firmei, produsului sau serviciului şi a motivelor pentru 
care ar trebui să se cumpere acestea; 

Se face publicitate pentru a stabili şi construi identitatea companiei. 
Marile companii fac acest lucru mai mult decât cele mici; 

Se apelează la publicitatea printr-un mesaj instituţional pentru a 
menţine constantă prezența publică şi a edifica încrederea în 
companie. 


Obiectivele publicităţii sunt diferite în funcţie de etapa din ciclul de 
viaţă în care se află produsul şi pot fi împărţite în funcţie de intenţia ei, care 
poate fi: de a informa, de a convinge, de a reaminti. 

Astfel, publicitatea este informativă în faza de lansare a produsului pe 
piaţă, obiectivul fiind creşterea cererii primare şi este persuasivă în fază de 
creştere. Publicitatea de reamintire şi cea de asigurare, prin care se urmăreşte 
consolidarea încrederii persoanelor care au cumpărat un produs că au făcut o 
alegere bună, sunt adoptate în fază de maturitate a mărcii. 

Tabelul 3.1. Obiectivele posibile ale publicităţii 


A INFORMA 


A informa piaţa în legătură cu apariţia A descrie serviciile disponibile 
unui nou produs 

A sugera noi utilizări ale unui produs A corecta impresiile false 

A face cunoscută pieţei o schimbare A reduce temerile cumpărătorilor 
de preţ 

A explica cum funcţionează produsul A crea o imagine a firmei 


A CONVINGE 


A induce preferința consumatorilor A menţine produsul în atenția 

pentru o anumită marcă cumpărătorilor şi în afara sezonului 

A încuraja reorientarea consumatorilor A convinge cumpărătorii să primească 
către o anumită marcă vizita unui agent de vânzări 

A schimba percepţia cumpărătorilor 

asupra atributelor produsului 


A REAMINTI 


A reaminti cumpărătorilor că s-ar A menţine produsul în atenţia 

putea să aibă nevoie de respectivul cumpărătorilor şi în afara sezonului 
produs în viitorul apropiat 

A reaminti cumpărătorilor de unde A menţine gradul de informare a 


poate fi achiziţionat produsul consumatorului cu privire la produs 
ZO >"]Ș3 JI 


Publicitatea informativă este tolosită intens în perioada de pionierat pe 
piaţă a unei categorii de produse, atunci când obiectivul este de a genera o 
cerere primară. Astfel, industria iaurtului a trebuit, la început, să informeze 
consumatorii cu privire la avantajele nutriționale ale iaurtului şi la multiplele 
sale utilizări. 


Publicitatea persuasivă devine importantă în etapa concurenţei, atunci 
când obiectivul unei firme este de a atrage o cerere selectivă pentru o anumită 
marcă. Majoritatea reclamelor aparţin acestei categorii. De exemplu, firma 
Chivas Regal încearcă să convingă clienţii că preferarea acestei mărci de 
whisky le va conferi un statut social mai ridicat decât consumul oricărei alte 
mărci de whisky scoţian. Unele reclame persuasive s-au deplasat către categoria 
de publicitate comparativă, care încearcă să stabilească superioritatea unei 
anumite mărci de produs prin comparare cu una sau mai multe mărci aparținand 
aceleiaşi clase de produse. Publicitatea comparativă a fost utilizată în cazul unor 
categorii de produse cum ar fi deodorantele, hamburgerii, pastele de dinţi, 
pneurile şi automobilele. 

Publicitatea de reamintire este foarte importantă în cazul produselor 
aflate în etapa maturității. Costisitoarele reclame în patru culori pentru 
produsele Coca-Cola, aflate în magazine, nu au scopul de a informa sau de 
convinge oamenii să cumpere Coca-Cola, ci de a le reaminti să o facă. O formă 
înrudită cu publicitatea de reamintire este publicitatea de asigurare, care caută 
să-l convingă pe cei ce achiziţionează în mod curent un anumit produs că au 
făcut o alegere potrivită. 

Alegerea obiectivului publicităţii trebuie să se bazeze pe o analiză 
profundă a situației existente în acel moment pe piaţă. De exemplu, dacă 
produsul aparține unei clase de produse maturizate, iar firma respectivă deţine 
poziţia de lider pe piaţă, şi dacă utilizarea mărcii respective este scăzută, 
obiectivul cel mai potrivit va fi stimularea utilizării respectivei mărci. Pe de altă 
parte, dacă produsul aparține unei categorii noi de produse şi firma care-l 
comercializează nu este lider pe piaţă, dar marca respectivă este superioară celei 
comercializate de către lider, atunci obiectivul adecvat va fi convingerea pieţei 
de superioritatea acelei mărci. 


3.1.3. MIJLOACE UTILIZATE ÎN PUBLICITATE 


3.1.3.1. Publicitatea media 


Mijloacele de publicitate, ca şi alte produse sau servicii, trec prin etape 
distincte ale ciclului de viaţă. Fiecare nou mijloc — ziarele, revistele, radioul, 
filmele, televiziunea — are o perioadă de expansiune urmată de una de declin. 

Schimbarea în publicitate a avansat odată cu dezvoltarea publicităţii, iar 
mijloacele prin intermediul cărora se poate face reclamă vor continua să se 
schimbe odată cu noile cuceriri ale tehnologiei cum sunt televiziunea 
interactivă, internetul sau telefonia 3G. 

Atunci când selectezi mijlocul de comunicare în masă care va ajunge la 
publicul ţintă exact acolo unde trăieşte sau munceşte acesta, trebuie luat în 
considerare mediul în care va apărea reclama. Se aleg mijloacele de comunicare 
în masă care ajung la publicul vizat şi care vor oferi mediul potrivit pentru 
publicitatea creată, publicitatea care se potriveşte cel mai bine cu dispoziția în 
care se află cititorii, ascultătorii sau privitorii. 

Cel ce realizează planificarea activităţii de publicitate trebuie să 
cunoască posibilitațile principalelor mijloace în ceea ce priveşte sfera de 
cuprindere, frecvenţa şi impactul. 

Caracteristicile principalelor mijloace de publicitate, împreună cu 
avantajele şi limitele acestora pot fi prezentate astfel: 

Tabelul 3.2. Publicitatea media: avantaje şi limite 


a) ziarele 


b) revistele 


c) televiziunea 


d) radioul 


AVANTAJE 


Flexibilitate, oportunitate, 
bună acoperire a pieţei locale, 
largă acceptare de către 
public, înalt nivel de 
credibilitate, prestigiul de care 
se poate bucura un anumit 
cotidian, posibilitatea de a 
stăpâni şi dirija expunerea 
anunţurilor. 

Inaltă selectivitate geografică 
şi demografică, credibilitate şi 
prestigiu, reproduceri de înaltă 
calitate, viaţă îndelungată, 
mulţi cititori transmit revistele 
altora. 


Combină imaginea, sunetul şi 
mişcarea, face apel la toate 
simţurile, beneficiază de un 
înalt nivel de atenţie, are o 
sferă de cuprindere foarte 
largă, flexibilitate 
satisfăcătoare, posibilitatea 
unei difuzări repetate la ore de 
maximă audienţă. 

Utilizare de masă, înaltă 
selectivitate de natură 
geografică şi demografică, 
cost redus, acoperire 
geografică ridicată, 
flexibilitate în alegerea 
momentelor de difuzare a 
mesajelor publicitare. 


LIMITE 


Durată de viaţă foarte 
scurtă, reproducerea de o 
calitate mediocră a 
mesajelor, concurenţă 
mare — saturație, 
creativitate limitată. 


Timp de aşteptare 
îndelungat pentru 
achizițonarea unei 
reclame, o oarecare risipă 
legată de circulaţia 
revistei, 

nu există nici o garanţie 
legată de poziţia în care 
va apărea reclama în 
revistă. 


Costuri totale ridicate cu 
difuzarea mesajelor 
publicitare, selectivitate 
redusă, timp de expunere 
scurt, selectivitate mai 
slabă a auditoriului. 


Absența impactului 
vizual, atenţie redusă, 
impresii create trecătoare, 
structuri nestandardizate 
ale costurilor. 


e) internetul 


f) telefonul mobil 


g)cinematograful 


h) publicitatea 
exterioară 
(outdoor) 


Toate avantajele de prezentare 
ale televiziunii — plus 
interacționarea cu publicul şi 
desfăşurarea unui dialog 
reciproc avantajos. Publicul 
este compus din indivizi din 
întreaga lume, iar costurile 
sunt extrem de reduse. Permite 
afişare, monitorizare, targetare 
continuă. 

Permite accesul non-stop la 
pubicului țintă, oriunde s-ar 
afla acesta; îmbină avanatajele 
celorlalte media clasice, dar 
oferă în plus mobilitate şi 
multiopţionalitate; oferă în 
plus cea mai înaltă 
selectivitate a publicului la 
costuri reduse. 

Prezentare temeinică a 
produsului, a calităţilor, 
utilităţilor şi elementelor 
esenţiale care îl deosebesc de 
produsele concurente. 


Ideală pentru comunicarea 
unor idei simple şi concise; 
considerată eficientă în 
aglomerările urbane cu intensă 
circulaţie pietonală sau auto 
specifică centrelor comerciale, 
zonelor de mare interes 
turistic, etc. 


A) Ziarele şi revistele 


Audienţa este încă redusă 
în cele mai multe ţări sau 
zone ale lumii. 
Utilizatori pot bloca 
publicitatea, iar 
informaţia în exces poate 
crea un efect advers. 


Accesul încă limitat al 
publicului la tehnologiile 
de ultimă oră, care permit 
vizualizarea de conţinut 
audio-video de înaltă 
calitate şi de transmisii în 
direct; 

dimensiunile foarte mici 
ale ecranului. 


Costuri ridicate de 
realizare şi difuzare a 
filmelor publicitare, nu-şi 
poate identifica bine 
subiecţii asupra cărora 
acţionează. 


Limitele publicității 
exterioare constau în lipsa 
de selectivitate a 
auditoriului precum şi 
limite din punct de vedere 
al creativităţii. 


Presa scrisă (cotidiană şi periodică) reprezintă mijlocul media principal 
de transmitere a mesajelor publicitare, iar atunci când este corect folosită are un 
randament excelent. Raţiunile care duc la alegerea presei ca media de 
publicitate sunt legate, de regulă, de caracteristicile de bază ale acesteia: 

- Difuzarea teritorială, care poate fi locală, regională, naţională, 
internaţională; 


- Momentul apariţiei unei publicaţii — în timpul anului, al lunii, al 

săptămânii şi chiar al zilei — poate avea o importanţă considerabilă pentru 
o campanie publicitară. 
S-a constatat că ora de distribuţie a unei publicaţii diferenţiază în bună 
masură, categoriile sociale ale cititorilor. Ziarele de dimineaţă, cumpărate 
în drum spre locul de muncă, rareori ajung la domiciliul cititorilor; este 
vorba în special de cele care nu prezintă acelaşi interes pentru soţie şi 
familie. Spre deosebire de acestea, ziarele care apar la prânz sau după- 
amiază sunt lecturate la domiciliu, de mai mulţi membrii ai familiei, la 
care se adaugă avantajul că există mai mult timp la dispoziție pentru 
parcurgerea anunţurilor publicitare. 


- Tirajul unei publicaţii reprezintă o altă caracteristică a presei. Este de 
reținut că tirajul net (adică numărul de exemplare tipărite minus 
rebuturile) nu corespunde cu numărul cititorilor, iar pentru o rentabilizare 
a acţiunii publicitare trebuie făcută o corelaţie între preţul de vânzare al 
spaţiului, tirajul publicaţiei şi randamentul care îl asigură. 


— Sexul cititorilor, vârsta cititorilor, gradul de urbanitate al cititorilor sunt 
alte caracteristici de care se ţine seama în utilizarea presei ca suport al 
acţiunilor publicitare. 


- Amplasamentul unui anunţ în cuprinsul unei publicaţii are o influență 

considerabilă asupra randamentului său. Experienţa practică arată că: 
paginile din dreapta au un randament superior celor din stânga, prima 
pagină de copertă a unei publicaţii este de preferat ultimei pagini. În 
general, se consideră că valoarea amplasamentului se reduce în măsura în 
care se îndepărtează de copertă. 
În general, nu există o dimensiune optimă a spaţiului utilizat pentru un 
anunţ publicitar care să fie cea mai bună pentru pentru toate cazurile 
posibile. Dimensiunea optimă nu poate rezulta decât dintr-un studiu 
aprofundat al pieţei reale pentru fiecare publicaţie în parte. 

Alături de aceste caracteristici, un element important cu influenţă directă 
asupra impactului unui anunţ publicitar difuzat prin intermediul presei îl 
constituie frecvenţa de apariţie a suportului utilizat. Astfel, pentru a fi reţinut 
de către public, un anunţ trebuie să aibă o frecvenţă de apariție corelată cu 
periodicitatea suportului folosit. În acelaşi timp trebuie avut în vedere că 
eficienţa unui anunţ creşte odată cu frecvenţa de apariţie, dar numai până la un 
punct, după care sporirea frecvenţei nu se mai justifică economic. 

B) Televiziunea 


Pentru o lungă perioadă de timp, televiziunea s-a bucurat de o poziţie 
dominantă în cadrul mix-ului de media folosit în publicitate, iar celelalte 
mijloace au fost neglijate. Apoi cercetătorii au început să observe o diminuare a 
eficienţei televiziunii, care se datora permanentei creşteri a bruiajului 
reclamelor (industria publicităţii bombarda telespectatorii cu reclame mai scurte 
şi mai numeroase, rezultatul fiind diminuarea atenţiei auditoriului şi un 
impact mai redus asupra acestuia), asediul continuu al publicităţii asupra 
publicului şi diminuarea timpului de vizionare oferit de televiziunile 
comerciale, datorită televiziunii prin cablu. În plus, costurile publicităţii la 
televiziune au crescut mai repede decât costurile publicităţii făcute prin 
intermediul altor mijloace. 

Cel mai mare avantaj pe care îl are însă televiziunea faţă de celelalte 
mijloace de comunicare în masă este acela că permite să demonstrezi ceea ce 
afirmi. Îţi permite să foloseşti imagini, cuvinte, sunete şi muzică pentru a-ţi 
demonstra punctul de vedere, îți permite să dai viaţă propriului avantaj 
competitiv, facilitează apelurile la logică şi emoție. În plus, televiziunea îţi 
permite să arăţi produsul sau serviciul în acţiune, le permite oamenilor care au 
încercat ceea ce oferi să vorbească despre aceasta în public, îți permite să 
reproduci mici scenete, aşa numitele reclame rupte din viaţă, care dramatizează 
problema şi soluţia, îţi permite să profiţi de toate artele — muzică, pictură, dans, 
teatru. 

Deoarece orice acţiune publicitară implică şi determinarea eficienţei 
obținute, pentru programele publicitare transmise prin radio şi televiziune există 
metode specifice de măsurare a acesteia. Se disting trei categorii de metode: 

e metoda folosită înainte de lansarea emisiunii şi constă în alegerea unui 
auditoriu experimental în faţa căruia se expune programul publicitar. 
Reacţia auditoriului se măsoară pe diverse căi; 

e metoda utilizată concomitent cu emisiunea, în acest caz selectându-se, 
în aşa fel încât să fie reprezentatativ un număr de abonaţi la posturile de 
radio şi televiziune, iar prin intermediul telefonului li se adresează un 
număr de întrebări referitoare la ce programe sunt urmărite, cine le mai 
urmăreşte, etc; 

e metoda posterioară emisiunilor transmise prin care persoanelor 
cuprinse într-un eşantion supus investigaţiei li se distribuie agende în 
care acestea îşi notează programele audiate sau vizionate în timpul zilei, 
sau ulterior emisiunilor, se pot lua interviuri cu privire la programele 
radiodifuzate sau televizate. 

C) Radioul 


Puterea fundamentală a radioului ca instrument de marketing constă în 
capacitatea sa de a viza segmente distincte ale auditoriului. Numărul de posturi 
permite acestui mijloc media să-şi programeze formate variate care ating 
segmente foarte înguste ale auditoriului. 

Radioul nu numai că oferă niveluri ridicate de acoperire şi frecveţă, dar 
asigură şi niveluri de auditoriu impresionante, la un cost care se situează printre 
cele mai mici dintre cele ale principalelor mijloace de comunicare. 

În plus, radioul are o rată mare de pătrundere în rândul utilizatorilor 
ocazionali sau chiar în rândul non-utilizatorilor altor mijloace de comunicare. 

Principalul dezavantaj al radioului este legat de faptul că are un 
auditoriu mobil, în afara casei, care face foarte dificilă acoperirea unei 
majorităţi largi a publicului ascultător. 

O a doua mare problemă cu care se confruntă radioul este lipsa 
elementului vizual. Studiile efectuate însă de-a lungul timpului şi sponsorizate, 
în general, de firmele mari care îşi fac publicitate prin mass-media arată că 
radioul poate funcţiona eficient împreună cu televiziunea. Scopul este acela de a 
le reaminti consumatorilor reclamele pe care le-au văzut anterior, proces ce 
poartă denumirea de transfer de imagini. 


D) Internetul 


Publicitatea online (prin internet) are scopuri similare publicităţii 
tradiționale, însă mijloacele şi metodele de exprimare, comunicare şi 
interacțiune cu publicul ţintă sunt specifice mediului electronic. Acest specific 
se manifestă prin interacţiune directă, comunicare şi feedback în timp real şi 
targetare (selecţie) restrânsă până la nivel de individ. 

Prin intermediul internetului, publicitarii pot măsura tot mai exact 
răspunsul efectiv la o reclamă, lucru aproape imposibil prin mijloacele 
tradiţionale. Consumatorul nu vede doar publicitatea — el poate interacționa cu 
produsul, poate afla părerea altor cumpărători, îl poate testa şi chiar cumpăra 
fără să plece din faţa computerului. 


Suporturi publicitare pe internet sunt: 
- Paginile web ale companiilor; 


- Bannerele = cel mai popular format de pe internet reprezentat de acele 
dreptunghiuri (statice, animate sau chiar interactive) de diferite mărimi 
care se regăsesc pe orice pagină web; 

— Interstiţialele = publicitatea ce apare în timpul dintre părăsirea unei pagini 
web şi încărcarea alteia. Cele mai cunoscute interstiţiale sunt pop-up- 
urile, care se deschid într-o mică fereastră separată şi ale căror 
dimensiuni variază exact ca şi în cazul bannerelor; 

În termeni clasici, un banner sau un pop-up folosesc fie imagini statice, de 

tip GIF sau JPEG”, fie animaţie simplă ce schimbă rapid câteva cadre fixe, 

dând impresia de mişcare. 


— Formatele rich-media (bannere şi interstițiale multimedia şi interactive) 
încorporează, spre deosebire de formatele anterioare, efecte speciale, 
multă animaţie, conţinut audio-video, jocuri şi multă interactivitate. În 
linii mari, există trei tipuri de tehnologii utilizate în publicitatea rich- 
media: HTML, Plug-in şi Java. 


— Link-urile text se prezintă sub forma unui text subliniat, de obicei o 
propoziție (Alegeţi Cantemir!), un titlu (Universitatea Creştină Dimitrie 
Cantemir) sau chiar adresa unui site (de exemplu www.ucdctm.ro), care 
prin accesare oferă o legătură către altă pagină. Cele mai des întâlnite 
link-uri sunt cele din motoarele de căutare. 


- Sponsorizările de site-uri web, a listelor de discuţie, a unui blog“ sau a 
unui newsletter; 


— Advertorialele = publicitatea făcută unui sponsor sub o formă ce seamănă 
mai mult cu un editorial sau cu o ştire decât cu publicitatea; 


— Direct e-mailing = e-mail-uri directe, considerate de cele mai multe ori 
SPAM?, dacă nu se bazează pe o solicitare anterioară sau pe acceptul 
receptorului; funcționarea direct e-mailing-ul este legată indisolubil de 
existenţa unor baze de date extinse şi bine actualizate. Odată construită 
baza de date, mai este necesar şi un soft de transmitere personalizată a e- 
mail-urilor. 


“ Pop-up este mai degrabă o onomatopee ce descrie sunetul produs de floricelele de porumb. 
Asemănarea între modul în care acestea explodează din boabele de porumb crescând într-o 
secundă la dimensiunile finale şi explozia noii ferestre ce conţine reclama a dus la asocierea 
cuvântului cu acest nou tip de publicitate specifică mediului online. 

7 GIF (Graphic Interchange Format), JPEG (Joint Photographic Expert Group) sunt formate 
grafice (fotografii sau imagini de orice fel) ce folosesc tehnici de compresie pentru a reduce 
mărimea (numărul de biţi) fişierelor. Se folosesc în general pentru fişierele grafice de pe 
internet, pentru a reduce timpul necesar încărcării şi vizualizării lor. 

* Blog-ul este un jurnal personal ţinut pe web, în care atât amatorii, cât şi profesionoştii scriu tot 
ceea ce-şi doresc să comunice: gânduri, linkuri, comentarii despre actualitate ş.a. Cu alte 
cuvinte blog-ul este un newsletter cu știri subiective. Avantajul blog-ului este că nu e necesar să 
cunoşti programare web. 

? Spam-ul este un mesaj comercial nesolicitat, irelevant pentru destinatar şi nedorit de acesta. 

E) Telefonul mobil 


Telefonul mobil este un aparat fără de care consumatorii nu vor ieşi din 
casă şi pe care pot fi recepționate diferite informaţii adaptate acestora. 

Marketingul pe telefonul mobil a intrat deja în a doua etapă de 
dezvoltare şi nu mai ţine doar la trimiterea de SMS-uri. În următorii câţiva ani, 
cei mai mulți oameni vor fi în stare, vor dori să acceseze internetul şi să 
primească tot felul de conţinut media (audio şi video) pe telefoanele lor mobile. 

Publicitatea pe telefonul mobil (denumită şi mobile advertising) este 
alcătuită fie sub forma unor SMS-uri şi MMS -uri, fie sub forma unor 
conţinuturi de televiziune transmise direct pe telefonul mobil. 

Problema ar fi doar că reclamele tradiționale de televiziune nu vor 
funcționa în vechiul lor format pe telefoanele mobile. Dacă urmăreşti emisiuni 
de televiziune pe telefonul mobil, există şanse să nu vrei să priveşti o reclamă 
de 30 de secunde. Vei dori ceva mai scurt. Conţinutul realizat pentru televiziune 
şi cinema nu se potriveşte la fel de bine pe telefonul mobil şi este complet 
inacceptabil dacă imaginile sunt întunecate. Unghiurile camerei trebuie să fie 
mai strânse şi oamenii trebuie filmaţi mult mai de aproape. 

Mediul devinde însă interesant când începi să iei în considerare 
transmisă direct pe telefoanele mobile în funcţie de cine sunt, unde se află şi ce 
fac respectivii oameni. Până acum acest gen de targetare a fost realizată prin 
intermediul mesajelor multimedia, MMS-urilor, alcătuite din conţinut video, 
audio şi imagini color. 

Deşi este un domeniu foarte incitant, dezvoltarea publicității pe 
telefonul mobil nu este încă nimănui foarte clară. Oamenii au tendinţa să aibe o 
relaţie personală cu telefoanele lor mobile, spre deosebire de e-mail sau poşta 
tradiţională, ei deschid şi citesc toate mesajele. În mod corespunzător, sunt mult 
mai toleranți faţă de spam-urile primite pe telefonul mobil, decât faţă cele 
venite pe alte mijloace. 

Prin targetarea pe telefonul mobil, publicitarii pot să facă mesajele să fie 
relevante pentru fiecare consumator în parte. De asemenea, în lipsa unor 
reglementări, agenţiile au mai multă libertate să producă lucrări creative şi 
nostime. 


F) Cinematograful 


La stabilirea unei campanii publicitare prin cinematograf trebuie avuţi în 
vedere factorii de bază care determină eficienţa acestui suport. Dintre aceştia, 
esenţiali sunt filmul şi reţeaua de distribuţie. 

Elementul esenţial al filmului publicitar îl constituie ideea pe baza 
căreia se realizează acţiunea. De calitatea şi originalitatea ideei depinde aproape 

în întregime succesul filmului publicitar. În această privinţă, un rol important îl 
are şi modul de percepere a scenariului şi tehnica de redare a materialului. 

Pentru analiza reţelei de difuzare a unui film publicitar sunt necesare o 
serie de informaţii şi determinări cu privire la: regiunea, zona geografică sau 
ţara în care urmează să se difuzeze, numărul de săli de cinematograf existente în 
zonă, tarifele care se practică pentru difuzare, particularitățile publicului care 
frecventează cinematografele. 


G) Publicitatea exterioară (outdoor) 


Publicitatea exterioară este un mijloc excelent care se adaugă celorlalte 
mijloace de comunicare, în cadrul procesului de publicitate referitor la 
introducerea unui produs nou sau la consolidarea numelui şi a imaginii mărcii. 
Utilizând mijloace coloristice şi luminoase, publicitatea exterioară este un 
mijloc care atrage instantaneu atenţia publicului. Industria publicităţii exterioare 
a diversificat categoriile de produse care folosesc acest mijloc, într-o încercare 
de a-şi modifica imaginea cristalizată în rândul publicului, de mijloc de 
publicitate pentru bere şi țigări 

Printre suporturile utilizate în publicitatea exterioară se numără astăzi: 

- panotajul — panouri de afisaj, statice sau dinamice/pivotante, iluminate, 
euro-billboards (5,04 x 2,38 m), 3D billboards, etc. — instalate de-a 
lungul arterelor intens circulate, pe pereţii sau pe acoperişul clădirilor, pe 
mobilierul urban, în staţiile de autobuz, de-a lungul circuitelor sportive, 
pe stadioane, etc.; 


casetele (din aluminiu, iluminate interior/exterior sau cu jocuri de lumini) 
— cu una sau doua fete, montate pe stalpii retelelor electrice, tuburi 
spectrale, firme luminoase personalizate (folosind sistemul pirex-cristal) 
etc; 

- inscripţionările — cu litere şi cifre tridimensionale din bronz, aluminiu, 
alamă, inox, cu litere volumetrice din PVC (gigant), statice sau dinamice, 
iluminate (interior/exterior/halou), cu inscripţii autocolante; 


— sistemele de afisaj interschimbabil, semne de interior/exterior, iluminate 
interior/exterior/halou sau cu gaze spectrale; 


— bannerele — cu una sau două feţe, inscripţionate cu autocolante sau 
tipărite direct (în policromie), montate între stâlpi de susținere; 


— alte suporturi şi mijloace personalizate — copertine, ceasuri stradale, 
scări rulante, interiorul mijloacelor de transport în comun (auto, metrou), 
ş.a. 

3.1.3.2 Publicitatea prin tipărituri 


a) afişul 


b) catalogul 


c) pliantul, 
prospectul, broşura 


d) scrisorile de 
publicitate directă 


e) agendele şi 
calendarele 


AVANTAJE 


Impact vizual ridicat, 
numeroase opțiuni 
creative, repetarea 
expunerii, costuri reduse, 
concurenţă redusă 

Oferă posibilitatea 
prezentării unei oferte 
largi de bunuri şi servicii, 
grupată pe categorii de 
produse sau dispusă în 
ordine alfabetică, precum 
şi caracteristicile acesteia. 
Prezintă caracteristicile de 
bază ale produselor şi 
serviciilor oferite pieţei, 
informaţii referitoare la 
producător şi uneori la 
firmele comerciale 


Face posibilă selectarea 
precisă a pieţei ţintă, poate 
fi personalizată, este 
flexibilă 

Modalităţi de executie 
extrem de variate 


A) Afişul publicitar 


Tabelul 3.3. Publicitatea prin tipărituri: avantaje şi limite 


LIMITE 


Audienţă generală 
selectivă, conţinut limitat, 
putere de acoperire 
scăzută — acoperă un oraş 
sau o anumită zonă 

Arie de utilizare restrânsă, 
calitatea unui catalog este 
determinată de procedeele 
de imprimare, hârtia 
utilizată 


Tirajul acestor suporturi 
publicitare se stabileşte în 
funcție de necesităţile 
intreprinderilor ţinându-se 
seama de diversitatea 
ofertei şi de evoluţia 
pieţelor produselor care 
fac obiectul acţiunilor 
promoţionale. 


Semnificație de cadou 
publicitar 


Afişul publicitar urmăreşte două scopuri principale: 


— să îi îndrume pe oameni către lucrurile pe care au venit să le 


cumpere; 


— să îi îndrume către produsele existente pe care oamenii nu au 
plănuit să le cumpere. 

Locul unde este aşezat afişul este de mare importanţă. Se cunoaşte 
importanţa plasării afişelor în vitrine, la intrarea în magazine, la case şi în multe 
alte locuri strategice, care există, de altfel, în majoritatea magazinelor. Unele 
din aceste locuri oferă cumpărătorilor acel moment de repaus în care realizează 
că au nevoie sau doresc obiectul căruia îi face reclamă afişul. Afişele pentru 
promovarea în interiorul magazinului trebuie să fie clare, să aibă legătură cu 
restul publicităţii referitoare la produs, să inducă dorinţa de cumpărăre. Punctul 
de desfacere reprezintă locul în care potenţiali cumpărători se hotărăsc să 
cumpere, acolo se cheltuiesc banii şi se consumă vânzarea. De asemenea, 
afişele din vitrine îi fac pe mulţi dintre cei care le privesc să intre în magazine. 
Trebuie înţeles că dacă poţi comunica cu clienţii ai o mulțime de atuuri la 
îndemână. 


Afişele publicitare se pot clasifică astfel: 
e După modul de prezentare: 
— Afişe normale — imprimate pe o singură faţă a coalei de hârtie; 
— Afişe pretipărite — pe care textul este imprimat parțial urmând 
spaţii libere pentru completări ulterioare; 
— Afişe realizate pe suporturi metalice; 
— Afişe pe sticlă; 
— Afişe emailate. 
e După modul de expunere: 
— Afişe interioare; 
— Afişe exterioare. 
e Din punct de vedere al duratei: 
— Afişe efemere — afişe pentru spectacole, manifestări culturale; 
— Afişe de durată. 


B) Catalogul publicitar 


Catalogul publicitar constituie un suport publicitar utilizat ca instrument 
de prezentare a activității unei intreprinderi şi a ofertei sale. După 
caracteristicile sale esenţiale, catalogul se împarte în trei tipuri distincte: 

Catalogul de prospectare — îndeplineşte un rol de vitrină, de inventar al 
ofertei unei firme, constituind un excelent suport publicitar pentru vânzarea 
rapidă a produselor. Există foarte multe firme care editează cataloage, mai ales 
în domeniul bunurilor specializate, cum ar fi articole electronice, echipamente 
pentru grădinărit, îmbrăcăminte pentru femei, articole gospodăreşti şi aşa mai 

departe. Printre cele mai inovatoare case de comenzi prin poştă pe bază de 
catalog se află Land's End (îmbrăcăminte sport), L.L. Bean (îmbrăcăminte 
sport) şi Sharper Image (articole electronice). Ele deţin poziţii de frunte în 
domeniul creării de sortimente atractive de produse şi de prezentare a acestora 
cu ajutorul unor pliante color bine realizate. În realizarea cataloagelor de 
prospectare trebuie să se ţină seama de anumite considerente, şi anume: textul 
să fie foarte scurt şi foarte sugestiv, reproducerile precise şi bine puse în 
evidenţă, iar produsele ale căror preţuri sunt deosebit de accesibile să fie scoase 
în relief. 

Catalogul de lucru se caracterizează printr-o descriere detaliată, strict 
comercială a mărfurilor oferite spre vânzare, a dimensiunilor şi performanţelor 
acestora. Catalogul de lucru nu cuprinde pe fiecare pagină preţul produselor, 
acestea fiind prezentate într-o anexă ce poate fi înlocuită în situaţia în care se 
operează modificări de preţuri. Un astfel de catalog este foarte util în acțiunile 
de negociere, în cazul participării la târguri şi expoziţii. 

Catalogul de prestigiu este o ediţie publicitară de lux, destinată să 
atragă atenţia şi să sugereze prestigiul şi poziţia firmei care l-a editat; acest 
catalog se distribuie unei clientele alese, intermediarilor şi liderilor de opinie 
pentru a întreţine activitatea de relaţii publice. Aceste cataloage prezintă mărfuri 
scumpe, unicate. Oferirea unui astfel de catalog poate fi legată de unele 
evenimente deosebite din activitatea firmei sau în ocazii de excepţie din 
evoluţia relaţiilor de piaţă. 


C) Pliantul, broşura şi prospectul 


e permit dezvăluirea tuturor detaliilor. În cazul în care firma nu-şi poate 
permite cumpărarea unui spaţiu de emisie radio sau televiziune pentru a 
putea prezenta întreaga poveste a produsului, pentru a-i convinge pe 
potenţialii clienți să facă acel pas, dificil, de a deveni cumpărători 
autentici, pliantul, broşura, propectul, permit acest lucru; 

e pot finaliza o vânzare — broşurile conţin cupoane sau chiar bonuri de 
comandă pe care oamenii le pot trimite prin poşta; 

e permit netezirea drumului spre actul final, cel de cumpărăre. Pasul cel 
mai greu al cumpărării este mult mai uşor după ce oamenii au citit 
aceste materiale. 

e îţi permit să ajungi la potenţialii clienți fierbinți într-un mod 
economicos. Clientul care are timpul să descopere mai multe despre tine 
poate fi considerat nu numai un potenţial client, ci şi un client 
fierbinte. Apelând la mass-media, poţi ajunge la cât mai mulţi potenţiali 
clienți, dar a ajunge la potențiali clienţi fierbinți este o sarcină 
costisitoare. 

Pentru ca broşurile, pliantele şi prospectele să fie eficiente ele trebuie să 
fie generoase cu textul, culoarea sau imaginile, să arate ca opera unui 
profesionist, să se poate împături şi să încapă într-un plic obişnuit, modalitatea 
de comandă să fie extrem de simplă, să se potrivească foarte bine cu reclama 
care se face. 


D) Scrisorile de publicitate directă 


Scrisorile de publicitate directă implică acţiunea de comunicaţie având 
ca obiectiv atragerea şi informarea clientului potenţial spre un produs, loc de 
vânzare sau oferta unei firme, utilizând că suport de comunicare expedierea 
unei scrisori personale. 


În calitate de mesaj publicitar, o scrisoare de publicitate trebuie să fie: 

e adaptată la categoria de persoane căreia i se adresează; 

e redactată din punctul de vedere al destinatarului şi nu din cel al 
expeditorului; 

e concepută ca un anunţ de presă, respectiv, să cuprindă o 
introducere, un anumit număr de fraze grupate sau nu în 
paragrafe distincte şi să se caracterizeze printr-o expunere 
dinamică; 

e conţinutul să fie interesant pentru a capta atenţia cititorului. 


În calitate de scrisoare, ea trebuie să fie: 
e  manuscrisă, dacă este o scrisoare de interes privat; 
e  dactilografiată, dacă este de interes comercial; 
e personală, în sensul că trebuie să conţină obligatoriu numele şi 
adresa destinatarului. 


Întrebări de autocontrol: 
1. Ce tip de comunicare reprezintă publicitatea? 
Care sunt categoriile de elemente care compun un mesaj publicitar? 
Ce înseamnă publicitate mincinoasă sau înşelătoare? 
Care sunt obiectivele publicităţii? 
Când este folosită publicitatea informativă? 
Ce se urmăreşte prin utilizarea publicităţii persuasive? 
Care sunt mijloacele de comunicare utilizate în publicitate? 


PLO ci O i adi sa, 

Teme de reflecţie/ referate: 
1. Comentaţi actualitatea afirmației Reclama este sufletul comerțului. 
2. Reglementarea publicităţii în Romania. 
3. Dezvoltarea publicităţii online în România în perioada 2000-2006. 
4. Instrumente ale publicităţii exterioare (outdoor). 


Exerciţii şi studii de caz pentru activitatea de seminar: 
1. Publicitatea şi bunăstarea în ţările dezvoltate. Analiza comparativă a 
investițiilor în publicitate. 
2. Care este propunerea de vânzare centrală (PVC) în relamele Altex şi 
care este PVC în reclamele Domo? 
3. Comentaţi execuţia mesajului publicitar în reclamele Vodafone şi 
Orange. 


Test 1 de autoevaluare (timp maximal de rezolvare — 1 oră): 
1. Mesajul publicitar trebuie să: 
a) nu excludă nici un detaliu despre produs; 
b) se refere doar la aspectele concrete ale produsului; 
d) comunice ceva despre atractivitatea şi exclusivitatea produsului. 
2. Televiziunea, ca mijloc de publicitate, este avantajoasă pentru că: 
a) are un grad ridicat de selectivitate a publicului; 
b) beneficiază în prezent de un nivel de atenţie în creştere; 
c) permite adaptarea mesajului la fiecare consumator în parte; 
d) permite demonstrarea celor afirmate. 
3. Publicitatea persuasivă urmăreşte: 
a) informarea consumatorilor cu privire la un produs nou apărut; 
b) menţinerea produsului în atenţia cumpărătorului şi în afara sezonului; 
c) corectarea impresiilor false; 
d) sugerarea unei noi utilizări a produsului. 
4. Noile media de comunicare folosite de publicitate sunt: 
a) internetul şi telefonul mobil; 
b) biletele de tramvai şi de film; 
c) autocolantele şi panourile publicitare. 
5. Deosebirea majoră dintre publicitatea prin televiziune şi cea prin internet 
constă în faptul că: 
a) mesajul transmis la televiziune apelează la toate simţurile; 
b) mesajul publicitar transmis prin internet permite mai multă 
interactivitate; 
c) publicitatea de televiziune nu este plătită direct de către utilizatori; 
d) publicitatea prin internet combină imaginea, textul şi sunetul. 

6. Randamentul unei reclame în presa scrisă depinde de: 
a) preţul de vânzare al fiecărei publicaţii; 
b) obiectivele de marketing ale celor care au conceput mesajul; 
c) momentul apariției publicaţiei şi de tirajul acesteia; 
7. O agenţie de publicitate se ocupă în majoritatea cazurilor cu: 
a) elaborarea bugetului promoţional al clienţilor săi; 
b) elaborarea strategiei de marketing a clienţilor săi; 
c) elaborarea campaniilor publicitare ale clienților săi; 
d) elaborarea mixului de marketing pentru clienţii săi. 
8. Catalogul de lucru se caracterizează prin faptul că: 
a) face o descriere strict comercială a mărfurilor; 
b) se distribuie numai unei clientele alese; 
c) îndeplineşte un rol de vitrină; 
d) scoate în evidenţă produsele cu preţ accesibil. 


Notă: fiecare răspuns corect este notat cu 12,5 puncte. 


Test 2 de autoevaluare (timp maximal de rezolvare — 1 oră): 


l. 


PA 
3. 


7. 
8. 
9. 


De câte feluri poate fi publicitatea în funcție de scopul pe care îl 
îndeplineşte? 

Care sunt avantajele şi dezavantajele mijloacelor utilizate în publicitate? 
Ce face o agenție sau un compartiment de publicitate? 

La ce folosesc mijloacele publicitare şi care e motivul pentru care 
trebuie să alegem între ele? 

De ce credeți că presa scrisă ca mijloc de transmitere a mesajelor 
publicitare oferă un randament sporit? 

Ce influență are momentul apariției unei publicații asupra mesajului 
publicitar publicat în paginile ei? 

Ce avantaje prezintă publicitatea online? 

Ce este mobile advertising-ul? 

Care este diferența între publicitatea prin presă şi publicitatea prin 
tipărituri? 


10. Ce reguli trebuie să respecte o scrisoare de publicitate directă? 


Notă: fiecare răspuns corect este notat cu 10 puncte. 


Texte de crestomaţie: 


„Pepsi a vândut iniţial Mountain Dew cu eticheta rustică Yahoo 


Mountain Dew! Îți va gâdila intestinele! După o încercare lipsită de succes, la 
începutul anilor 1980 de a-i atrage pe adolescenţii din mediul urban prin 
reclame la MTV, compania a trecut la folosirea unor scene petrecute în aer 
liber. Mountain Dew şi-a actualizat această imagine în anii 1990, folosind 

spoturile extreme cum ar fi paraşutismul, skateboardingul şi snowboardingul. 
Țintirea agresivă a tinerilor consumatori de băuturi carbogazoase a ajutat la 
creşterea cotei de piaţă a mărcii Mountain Dew de la 2,7% în 1980 la 7,2% în 
2000, suficient pentru a ocupa locul al patrulea în categoria băuturilor 
răcoritoare” (Kotler, Philip — Managementul marketingului, Editura Teora, 
Bucureşti, 2005, p.210) 


„Reclama tipică pentru The Economist (o publicaţie britanică citită în 
peste 140 de ţări) este formată din trei coloane de text în care se vorbeşte despre 
avantajele citirii acestei publicaţii — multe informaţii destinate unui public ţintă 
sofisticat, cu un nivel ridicat de educaţie. Cu toate acestea, un afiş simplu spune, 

Nu am citit niciodată The Economist 
Semnat, stagiar management, 42 ani.” 
(Russel, J.T. şi Lane W.R. — Manual de publicitate, Teora, Bucureşti, 
2002, p.582) 


Referinţe bibliografice: 

1. BALAURE, VIRGIL (coordonator) — Tehnici promoţionale. Probleme, 
analize, studii de caz, Editura Uranus, Bucureşti, 1999; 

2. FLORESCU, C-TIN, MÂLCOMETE, P. şi POP, N.A. — Marketing. 
Dicţionar explicativ, Editura Economică, Bucureşti, 2003; 

3. FOLTEAN, FLORIN şi LĂDAR, LUCIAN (coordonatori)  — 
Marketing, Editura Brumar, Timişoara, 2001; 

4. KOTLER, PHILIP — Managementul marketingului, Editura Teora, 
Bucureşti, 1997; 

5. LEVINSON, JAY CONRAD - Guerilla Advertising. Metode eficiente 
pentru creşterea profiturilor investind în reclamă, Business Tech 
Internaţional Press S.R.L., Bucureşti, 1996; 

6. NEGRUȚ, C-TIN şi OANCEA M. — Bazele marketingului, Ediţia a Il- 
a, Negro-G, Timişoara, f.a.; 

7. RUFF VEGHEŞ, I. şi GRIGORE, B. — Relaţiile publice şi publicitatea 
online, Editura Polirom, laşi, 2003; 

8. RUSSEL, J.T. şi LANE W.R. — Manual de publicitate, Editura Teora, 
Bucureşti, 2002; 

9. THOMAS, J. MICHAEL — Manual de marketing, Editura CODECS, 
Bucureşti, 1998. 

Unitatea de învăţare 3.2. STRATEGIA CREATIVĂ ŞI 
STRATEGIA MEDIA ÎN PUBLCITATE 


Obiectivele acestei unităţi: 

e deadefini creativitatea în publicitate; 
de a familiariza studenţii cu strategiile creative în publicitate; 
de a releva importanţa întocmirii unui plan media; 
de a prezenta opţiunile strategice din cadrul unui plan media; 
de a defini mixul de media. 


Ce ar trebui să ştiţi după parcurgerea unităţii: 


e Un mesaj publicitar creativ exprimă avantajul comparativ al 
produsului în cuvinte simple, memorabile şi uşor de crezut care 


incită la cumpărare; 


e Reclama, indiferent de mijlocul de transmitere, a ajuns să fie undeva 
între ştiinţă şi artă. Un posibil demers în conceperea unei reclame ar 
cuprinde 3 etape: alegerea axului psihologic, crearea conceptului de 


comunicaţie şi elaborarea schemelor de transmisie; 


e Pe lângă o strategie creativă coerentă, astăzi în publicitate este tot 
mai mult nevoie şi de o strategie media, prin care să se asigure 
atingerea unui public tot mai evaziv şi multiopţional în materie de 


mijloace de comunicare; 


e Obiectivele media ale publicităţii sunt: atingerea publicului ţintă, o 


bună acoperire geografică şi greutatea mesajului; 


e Strategia media se exprimă în decizii cu privire la gradul de 
penetrare şi frecvența vehiculelor media, la continuitatea 
plasamentului media, la dublarea audienței, la mărimea şi lungimea 


reclamelor; 


e Selecția mediilor şi a vehiculelor publicitare este sub multe aspecte 
cea mai complicată dintre toate deciziile comunicării de marketing. 
Ea comportă două mari probleme: mixul de media şi eficiența 


mijloacelor media. 


Ce competenţe veţi deţine după parcurgerea unităţii: 
După studierea acestei unităţi veţi fi capabili să: 
e  înțelegeţi conceptul de creativitate în publicitate; 


e parcurgeti atât etapele pregătitoare ale conceperii unui mesaj 


publicitar, cât şi etapele realizării propriu-zise a acestuia; 
e  justificaţi necesitatea unei strategii media în publicitate; 


e  înţelegeţi principiile după care se realizează selecțiile vehiculelor şi 


a suporturilor media într-un mix de media; 


e  înțelegeţi concepte precum: audiența dublă, rulare alternativă, contacte 


utile totale, contacte utile nete, cost per mie, cost per rating point, etc. 
Conţinutul de idei al unităţii (timp maxim de studiu — 3 ore) 

3.2.1. STRATEGIA CREATIVĂ 


3.2.1.1. Stimularea creativităţii care vinde 


Creativitatea îşi are originea în combinarea, aparent fără nici o legătură 
între ele, a cunoştinţelor de care dispui. În zilele noastre este mai uşor ca 
oricând să deţinem anumite cunoştinţe. Bazele de date ale computerelor ne 
oferă informaţii din abundență despre concurenţi, clienţi potenţiali, un domeniu, 
o comunitate, tendinţe economice, aproape orice dorim să aflăm. A şti unde să 
priveşti şi unde să nu priveşti înseamnă începutul în a fi creator. 

Termenul de creativitate în publicitate este pus cel mai adesea în 
legătură directă cu profitabilitatea. Dacă nu este profitabil, nu este creativ. 
Mesajul poate fi subtil sau distractiv, dar nu este creativ dacă nu te face să 
mergi mai departe, să acţionezi, să cumperi produsul la care face aluzie. 

Întregul proces creator se supune unei pieţe competitive, populată cu 
oameni de afaceri care doresc ca potenţialii clienţi să cumpere de la ei. Pentru a 
rezista concurenţei, creatorul de publicitate trebuie: 
să fie greu de copiat; 
să promoveze valoarea mai presus de preţ; 
să menţină în mod constant identitatea; 
să permită flexibilitatea; 
să ştie ce să schimbe dacă este copiat. 


În practică se poate vorbi de cinci paşi către creativitate: 


a) Primul pas: Să descoperi acel ceva care să te impresioneze profund 

în primul rând pe tine 

Ceva în legătură cu produsul sau serviciul tău este uimitor, fascinant, 
poate chiar extraordinar. Poate că tu consideri acel lucru de la sine înţeles, 
deoarece este o parte a vieţii tale de zi cu zi, dar dacă potenţialii clienţi ar afla 
despre el, mulţi ar cumpăra imediat ceea ce vinzi. 


b) Al doilea pas: Să alegi corect avantajul competitiv 

După ce ai descoperit acel ceva care te impresionează în mod profund, 
observă cum anume se transformă în avantaje, deoarece oamenii nu cumpără 
caracteristici ci avantaje. Acel ceva care te-a uimit este acolo pentru că oferă un 
avantaj, poate mai multe. Sarcina ta este de a-l alege pe acela care îţi oferă cel 
mai grozav element competitiv. Anunţurile publicitare şi reclamele se pot 
concentra asupra mai multor avantaje, dar dacă concurenţii oferă aceleaşi 
avantaje, numai avantajul tău competitiv va rezista. 

c) Al treilea pas: Să depăşeşti bariera publicităţii cu ajutorul 
credibilității 

Chiar dacă eşti meticulos în ceea ce priveşte textul reclamei şi nu ai 
deformat adevărul există şanse să nu fii crezut. Oamenii iau reclama drept ceea 
ce este, aşa că ea trebuie să apară învăluită în credibilitate, fapte şi sinceritate. 
Desigur, trebuie spus adevărul, dar trebuie spus în contextul reclamei, adică 
foarte asemănător cu un neadevăr. În acest caz, cuvintele trebuie alese cu 
meticulozitate, se folosesc cuvinte scurte, simple care să fie uşor de crezut. 


d) Al patrulea pas: Să faci în aşa fel încât publicul căruia i te adresezi 

să fie atent şi să ia notițe 

Nu are nici un sens să fii creator în publicitate dacă nimeni nu observă 
asta. Oamenii acordă atenţie numai lucrurilor care le captează interesul, astfel 
menirea creatorului de publicitate este de a se asigura că oamenii notează 
avantajul competitiv al produsului. Interesul se poate capta cu un titlu, o 
fotografie sau o combinaţie între cele două, sau potenţialii clienţi vor fi de 
asemenea interesaţi probabil de o ofertă unică, un avantaj special, o prezentare 
grafică neaşteptată. 


e) Al cincilea pas: Să spui publicului exact ce trebuie să facă în 
continuare 

O mare parte dintre reclame se concretizează asupra acelui ceva care 
impresionează în mod profund, care pune accentul pe competitivitate, care să 
fie prezentat drept ceva credibil, chiar să se impună atenţiei cititorului sau 
privitorului. Publicitatea reuşită specifică întotdeaună exact ce trebuie să facă în 
continuare oamenii: să dea un telefon, să viziteze un magazin, să taie un cupon, 
să caute un anume ambalaj, ceva care să crească vânzarea. Majoritatea 
oamenilor nu vor pierde timpul pentru a-şi imagina ce trebuie să facă mai 
departe, trebuie să li se dea şansa să cumpere. 


3.2.1.2. Etapele conceperii unei reclame 


Reclama, indiferent de mijlocul de transmitere, a ajuns să fie undeva 
între ştiinţă şi artă. S-au creat chiar două categorii de public: cei care sunt vizaţi 
inițial de creatorii de reclamă şi cei care consumă reclama ca operă de artă, fără 
a se lăsa convinşi neapărat de mesaj. 

Spotul publicitar, mai ales cel TV, a ajuns să fie o formă de 
divertisment. Motivele utilizate în reclamă, de la umor, la sex, la intrigi 
domestice au făcut din aceasta un punct de atracţie. Se dau premii pentru cea 

mai reuşită reclamă (nu neapărat cea mai eficientă), se organizează manifestări 
dedicate relamei (Noaptea devoratorilor de publicitate), se fac nenumărate 
emisiuni. 
Cu toate acestea, o reclamă reuşită nu necesită un proces deductiv, ci 
mai degrabă unul inductiv, spontaneitatea fiind cea mai apreciată. 
Un posibil demers în conceperea unei reclame ar cuprinde 3 etape: 
e alegerea axului psihologic 
e crearea conceptului de comunicaţie 
e elaborarea schemelor de transmisie 


a) Alegerea axului psihologic 

Pornind de la nevoile, motivațiile şi temerile consumatorilor vizaţi, se 
alege elementul psihologic asupra căruia să se acţioneze. 

Axul psihologic poate fi o motivaţie puternică de achiziţionare sau de 
diminuare a unei temeri majore pentru care nu s-a cumpărat produsul. 

Axul psihologic trebuie să îndeplinească câteva condiţii: să aibă o mare 
importanţă pentru consumator, să fie stâns legat de o caracteristică distinctă a 
produsului şi să corespundă unor performanţe reale ale produsului. 

Exemplu: O pereche de pantofi 

Axul psihologic poate fi: 

e sunt din piele, au calapod bun; 

e sunt moderni; 

e purtarea lor sugerează un statut social ridicat, etc. 


b) Crearea conceptului de comunicaţie 

Conceptul de comunicaţie are rolul de a evoca în imaginaţia 
cumpărătorului satisfacția reținută ca element motor într-o manieră 
convingătoare. 

Conceptul de comunicaţie are rolul de concretizare, vizualizare a axului 
psihologic. Acest lucru se face prin transformarea caracteristicii sau 
caracteristicilor date de axul psihologic în beneficii pentru client. 

În exemplul dat: conceptul de comunicaţie (pentru piele naturală fină) 
ar putea fi: 

e de comoditate la purtare; 

e de relaxare şi senzaţie plăcută pentru picior; 

e de statut social, etc. 


c) Elaborarea schemelor de transmisie 

Schema de transmisie este dată de ansamblul cuvintelor, imaginilor, 
sunetelor combinate într-un anunţ publicitar. Şi aici posibilitățile sunt imense, 
existând infinite procedee de comunicare vizuală, verbală, sonoră, etc. 

In exemplul dat: schema de transmisie ar putea fi construirea unei 
situaţii când caracteristica produsului transmisă prin conceptul de comunicaţii 
creează satisfacţii nemărginite consumatorului. 


O parte distinctă şi foarte bine conturată a creației publicitare o 
constituie adaptarea mesajului la diferite pieţe, culturi, regiuni ale globului. 
Sloganul utilizat, combinaţia de cuvinte, numele mărcii, culorile folosite, 
schema de transmisie şi toate celălalte pot să fie diferite de la o ţară la alta 
pentru acelaşi produs. 


3.2.2. STRATEGIA MEDIA 


3.2.2.1. Planificare şi strategie media 


Consumatorul obişnuit este bombardat cu sute de mesaje publicitare 
zilnic şi este nevoie de o comunicare creativă, de alegerea momentului potrivit 
şi de plasarea inspirată a mesajelor în mijloacele de comunicare în masă pentru 
a face ca publicitatea să se impună în aglomeraţia existentă. 

Termenul creativ se referea, de obicei, la conceperea reclamelor, dar 
acum este utilizat din ce în ce mai mult atunci când este vorba despre strategiile 
prin care planificatorul de publicitate încearcă să atingă un public evaziv, având 
la dispoziţie fonduri limitate. În lumea contemporană a mijloacelor de 
comunicare fragmentate, cu categorii de public mai mici, dar mai omogene, 
companiile plătesc tot mai mult pentru fiecare persoană la care ajunge mesajul 
publicitar. 

În ultimii ani, costul plasamentului media a depăşit cu mult 
cheltuielile de producţie a reclamelor. În plus, proliferarea canalelor de 
comunicare, noile media şi numeroşii noi-veniţi în categoriile tradiționale ale 
mass-media au dus la creşterea numărului problemelor care trebuie rezolvate de 
planificatorii de publicitate. 

Cu doar zece ani în urmă, strategia şi planificarea media erau încă 
sarcini uşoare. Existau, desigur, o mulțime de combinaţii de vehicule media 
posiblile ce necesitau o prelucrare şi optimizare intensă pe computer. Pe atunci 
se mai ştia cel puţin ce se optimizează — care sunt mass-media. Astăzi limita 
dintre ele este fluidă (vezi convergenţa tehnologică dintre televiziune şi 
internet). 

Planitficatorul trebuie să determine obiectivele generale de marketing ale 
clientului, să analizeze temele creative şi mijloacele de informare în masă care 
le pot transmite cel mai bine, să analizeze datele curente privind produsul şi 

mediile de informare, precum şi să supervizeze componenta tactică a funcţiei de 
achiziţionare. 

Procesul de planificare media a devenit atât de specializat încât se 
concentrează din ce în ce mai mult la nivelul câtorva agenţii mari şi companii 
independente de achiziţii media. Din ce în ce mai mult, agenţiile majore 
consideră departamentele lor media ca unități de sine stătătoare, care îşi vând 
serviciile altor companii sau agenții. 

Planul media indică contribuţia investiţiilor în timp şi spaţiu publicitar 
la realizarea obiectivelor de marketing. Acest plan derivă în mod obligatoriu din 
planul de publicitate general, care dictează restricțiile bugetare şi indică 
direcţiile în selecțiile media. 


Planul de publicitate 


Planul de 
marketing 


Obiectivele 
publicităţii 


Bugetul de 
publicitate 


Strategia 
creativă 


Planul media 
selectarea audienței 
stabilirea obiectivelor 
selecţia media şi a vehiculelor 
achizițiile media 


Figura 3.1. 
Planul media — parte a planului de publicitate 


3.2.2.2. Planul media complet 


Cercetările de piaţă determină potențialul mai ridicat al anumitor opțiuni 
media. Procesul de planificare media are astfel loc simultan cu dezvoltarea 
planului de publicitate. 

Planul media reprezintă planul de difuzare a mesajelor publicitare media 
corespunzător obiectivelor promoţionale stabilite în cadrul unei campanii 
promotionale. 

Un plan media eficient trebuie să permită, în limita bugetului disponibil (o 
campanie realizată cu un cost minim), difuzarea mesajului într-un număr cât 
mai mare de ori, unui segment-ţintă cât mai precis cu putinţă şi o valorizare 
maximă. În cadrul unei agenţii de publicitate (respectiv, de media) activităţile 
de pregătire a unei campanii media (combinaţia de suporturi, numărul şi 
cronologia programării anunţurilor, forma mesajelor etc) se află în sarcina unui 
specialist numit responsabil media (media planner). 

Planul media, ca document (vezi Anexa 3.1.), reprezintă, în primul rând, 
un instrument de comunicare. El trebuie să fie scris într-un limbaj simplu şi 
direct, evitându-se jargonul publicitar. Utilizarea în mod creativ a graficelor 
poate suplini textul, iar folosirea fotografiilor, a altor materiale audio-video, 
precum şi a diagramelor computerizate contribuie la o comunicare eficientă şi 
ajută depăşirea barierelor lingvistice, în cazul unor parteneri externi. 

Planul media cuprinde: 
obiectivele media, 
strategiile media, 
selecțiile media, 
programarea şi cumpărarea media. 


A. Obiectivele media 


Obiectivele media fixează scopuri precise pentru plasamentul media: 
atingerea publicului ţintă, determinarea acoperirii geografice a plasamentului, 
identificarea greutăţii mesajului, sau masa totală de publicitate emisă către un 
public ţintă. 


a) Atingerea publicului ţintă 

Primul şi cel mai important obiectiv media este ca mijloacele media 
alese să ajungă la publicul ţintă. 

Dacă cei care îşi fac publicitate sunt dispuşi să cheltuie ceva bani în 
plus, instituţiile şi organizaţiile de cercetare media le pun la dispoziție 
informaţii detaliate despre obieciurile de consum media şi despre 
comportamentele de cumpărare ale publicului ţintă, cum ar fi: 

= Câţi membrii ai audienței ţintă au încercat marca advertiserului!0 ŞI câți 
sunt fideli acestei mărci? 

= Ce pare să afecteze mai mult marca: cantitățile sporite de publicitate sau 
schimbările în conceptul publicitar? 


10 Advertiserii sunt companiile şi instituţiile care îşi fac publicitate. 

= Ce alte produse mai achiziționează în mod curent cumpărătorii mărcii 
adrvertiserului? 

= Ce programe TV, reviste sau ziare ating cel mai numeros public al 
respectivei mărci? 


b) Acoperirea geografică 

Acoperirea geografică reprezintă un obiectiv relativ simplu de stabilit. 
Planificatorii media nu trebuie decât să identifice acele mijloace media care 
acoperă aceeaşi arie geografică cu sistemul de distribuţie al celui care îşi face 
publicitate. A cheltui bani pentru amplasarea reclamelor în mijloace media care 
acoperă zone unde marca clientului nu este prezentă constituie în mod evident o 
risipă inutilă. 


c) Greutatea mesajului 

Ultimul obiectiv media, greutatea mesajului, reprezintă masa totală de 
publicitate difuzată. Greutatea mesajului semnifică cantitatea brută de mesaje 
publicitare sau oportunităţile de contact (expunere) oferite de un vehicul în 
cadrul unui program media. 

O problemă importantă în legătură cu greutatea mesajului este legată de 
faptul că măsurarea acesteia include şi audiența dublă: asta înseamnă că un 
singur individ poate fi trecut la numărătoare mai mult de o singură dată într-un 
astfel de calcul al greutăţii mesajului. Unele persoane care au urmărit programul 
TV A dintr-un mix de media, au urmărit şi programul B şi au citit şi ziarul 1 din 
cadrul aceluiaşi mix media. Acest caz este denumit dublare inter-vehicule. Mai 
este de asemenea posibil cazul în care cineva care a văzut reclama luni în ziarul 
l, să o fi revăzut şi marţi în acelaşi ziar. Această situaţie poartă denumirea de 
dublare intra-vehicule. 

Măsurarea audienței neduplicate, cunoscută sub denumirea de 
penetrare, face parte din problematica strategiilor media (vezi secțiunea 
3.5.1.2.). 

Greutatea mesajului se exprimă de obicei în termenii aşa-numitelor 
contacte utile totale (gross impressions), care se referă cel mai adesea la 
expunerile la vehiculul media care constituie suportul reclamelor (un program, 
o publicaţie). Contactele utile nete (message impressions), pe de altă parte, se 
referă la la expunerea la mesajele publicitare însele. 


B. Strategiile media 


Obiectivele media oferă fundamentul selecțiilor media. Forţa reală a 
unui plan media rezidă însă în strategia media. 

Strategia media este modalitatea prin care reclama ajunge la locul 
potrivit, în momentul potrivit, la oamenii potriviţi. Ea explică cum se derulează 
o campanie media. Obiectivele de media şi strategia media sunt o extensie a 
obiectivelor şi strategiei de publicitate. 

Strategia media se exprimă în decizii cu privire la gradul de penetrare şi 
frecvenţa vehiculului media, la continuitatea plasamentului media, la dublarea 
audienței, la mărimea şi lungimea reclamelor. 


a) Gradul de penetrare 

Gradul de penetrare (exprimat de obicei în procente) se referă la 
numărul total de persoane sau gospodării (cărora le este transmis mesajul) 
dintr-o audienţă ţintă care va fi expus unui vehicul sau unui program media cel 
puțin o dată într-o perioadă de timp determinată. Vehiculele media cu grad 
ridicat de penetrare sunt ideale pentru bunuri de larg consum, precum pasta de 
dinţi sau detergenții. 

În ultimii ani, planificatorii au trebuit să se preocupe de eficienţa 
publicităţii, nu doar de simpla stabilire a nivelurilor de expunere. Preocuparea 
majoră este astăzi calitatea expunerii, ceea ce reprezintă gradul în care mesajul 
este înţeles şi reţinut (numit şi comunicare eficientă). Pentru a măsura nivelul 
de comunicare faţă de expunere, planificatorii de publicitate au adoptat termenii 
de penetrare eficientă şi frecvenţă eficientă. 

Penetrarea eficientă este o extindere a marketingului orientat spre 
anumite categorii de public ţintă. Pentru a determina penetrarea eficientă, 
planificatorul media încearcă să determine care sunt consumatorii potențiali de 
bază (şi care sunt cei mai buni consumatori actuali), a doua categorie de 
consumatori potenţiali, categoria a treia şi aşa mai departe, până când costul 
necesar ajungerii la un grup de consumatori potenţiali nu mai este justificat de 
randamentul potenţial al vânzărilor. 


b) Frecvența 

Frecvența se referă la numărul de ori în care mesajul este transmis într- 
o perioadă dată (fiind calculată, de obicei pe o bază săptămânală, pentru 
uşurinţa planificării). 


În ceea ce priveşte expunerea la mijloacele de comunicare în masă, 
aceasta reprezintă numărul de ori în care un individ sau o gospodărie intră în 
contact cu un mijloc de comunicare într-o perioadă de timp dată. 

În practica publicitară cea mai răspândită concepție asupra frecvenței 
eficiente este aceea că mai puțin de trei expuneri pe parcursul unui program 
media de 3-4 săptămâni sunt considerate cel mai adesea ineficiente. Se poate 
considera astfel că limitele unei frecvențe eficiente se află undeva între 3 și 10 


78 


expuneri pe parcursul unei perioade stabilite în planul media, care de regulă este 
una de patru săptămâni. 


c) Continuitatea difuzării reclamelor 

Continuitatea este cea de-a doua decizie strategică importantă într-un 
plan media şi se referă la durata aplicării unui program (strategie de programare 
media). 

Există trei alternative de programare startegică: continuă, alternativă şi 
aşa-numita pulsare. 

Rularea continuă este un model de plasare a reclamelor la o rată 
constantă pe o anumită perioadă de timp. De exemplu, apariţia unei reclame în 
fiecare număr al revistei Tabu timp de un an, ar fi un model de rulare continuă. 

Rularea alternativă constă în perioade relativ scurte (de obicei două 
săptămâni) de difuzare a reclamelor, urmate de perioade de inactivitate totală 
sau relativă. Ideea constă în dezvoltarea perceperii de către public a produsului 
respectiv, astfel încât gradul de conştientizare a mărcii să preia această misiune 
în perioadele de inactivitate. Aplicând acest proces în mod corect, compania 
obţine acelaşi nivel de conştientizare a mărcii, la un cost mult mai redus în 
comparaţie cu un program de publicitate pemanent. 

Pulsarea este o strategie de programare media care combină elemente 
ale celorlalte două tehnici. Programele de acest tip folosesc publicitatea mai 
mult sau mai puţin continuu pe parcursul anului, însă cu niveluri maxime în 
anumite perioade. Aceste niveluri maxime coincid cu perioadele de vânzare de 
vârf sau cu activitățile promoționale speciale, în timpul unor concursuri sau 
loterii. 


d) Lungimea şi mărimea reclamelor 

Dincolo de deciziile privitoare la audiența ce trebuie atinsă, la frecvenţa 
cu care trebuie să se realizeze acest lucru şi la modalitatea de rulare, 
planificatorii media mai trebuie să ia decizii strategice cu privire la lungimea 
unei reclame în mediile electronice sau cu privire la mărimea acesteia în 
mediile tipărite. 

Desigur, clientul, directorul de creație, directorul artistic şi copywriter-ul 
au făcut şi ei câteva determinări în acest sens. Reclamele TV se pot încadra 
între 10 şi 60 de secunde, iar uneori chiar şi două minute lungime. Este însă 
reclama de 60 de secunde de şase ori mai eficientă decât spotul de 10 secunde? 
Răspunsul este categoric nu. La fel, este o reclamă de o pagină întreagă într-un 
ziar întotdeauna mai eficientă decât una de 4 — !4 pe două coloane? Nu 
neapărat! Decizia privind lungimea sau mărimea unei reclame depinde de 
cerinţele creative ale reclamei, de bugetul media şi de mediul concurenţial în 
care rulează reclama. 

e) Optimizarea obiectivelor în limita restricţiilor de buget 

În secţiunile de mai sus am pus în discuţie diversele obiective şi 
strategiile lor de realizare. Fiecare dintre acestea a fost prezentat fără referință 
directă la celălalt. Este totuşi important de observat că aceste obiective se află în 
dezacord unele cu celălalte. Asta înseamnă că, dat fiind un buget de publicitate 
fix, planificatorul media nu poate optimiza simultan obiectivele de penetrare, 
frecvenţă şi continuitate. De exempul, cu un buget de publicitate fix, 
planificatorul poate să aleagă să maximizeze fie penetrarea, fie frecvenţa, dar nu 
ambele. Odată cu creşterea penetrării, frecvenţa este sacrificată şi vice versa. 

Doar companiile mari pot acorda aceeaşi atenţie tuturor celor trei 
factori, în acelaşi timp, dar chiar şi ele încearcă să-şi cheltuiască fondurile mai 
eficient. 

Astfel, fiecare planificator media trebuie să decidă ce este cel mai bine 
date fiind circumstanţele ce privesc decizia de publicitate cu care se confruntă 
marca în discuţie. Realizarea unei fercvențe eficiente (3+ expuneri) este 
deosebit de importantă atunci când produsele/mărcile sunt noi sau când cele mai 
vechi oferă noi beneficii sau întrebuinţări. În aceste circumstanţe, sarcina 
publicităţii este a informa, de a ajuta oamenii să cunoască produsul, iar parte a 
acestui proces este repetarea. Cu cât este mesajul mai complex, cu atât mai mult 
va fi nevoie de repetare pentru a transmite mesajul eficient. Pentru mărcile 
consacrate, pe de altă parte, care sunt binecunoscute publicului consumator, 
sarcina publicităţii este mai mult una de reamintire. În acest caz, bugetul este 
alocat cel mai eficient în vederea atingerii unui nivel maxim de penetrare. 


C. Selecţiile media 


Selecţia mediilor şi a vehiculelor de transmitere a mesajului publicitar 
este sub multe aspecte cea mai complicată dintre toate deciziile comunicării de 
marketing. Ea comportă două probleme majore diferite: mixul de media şi 
eficienţa media. 

Mijlocul media este un ansamblu de suporţi omogeni 
caracterizați printr-un mod comun de comunicare. Se disting, în 
general, următoarele mijloace media: presă, TV, radio, cinema, 
publicitate exterioară (orice formă de afişaj), internet. 

Vehiculul media reprezintă mijlocul care este în măsură să 
vehiculeze un mesaj şi să genereze o audienţă (un ziar, un post TV, 
calcanul unui bloc, un site). 


a) Mixul de media 
Mixul de media reprezintă combinația optimă a canalelor prin care vor 
fi comunicate mesajele publicitare. De modul în care vor fi combinate şi 

organizate aceste canale, depinde şi succesul mesajelor. Mixul de media este 
determinat de consumul de media al publicului ţintă, de tipul mesajului, 
precum şi de strategia de comunicare şi de bugetul campaniei. 

Există în privința mixului de media două opţiuni pentru planificatorul 
media: mixul concentrat şi cel asortat. Un mix media concentrat concentrează 
toate sumele de bani pentru plasamentul media într-un singur mediu. Principala 
rațiune pentru o astfel de opţiune este că oferă clientului un impact semnificativ 
asupra unui segment de public determinat. Seria de beneficii a mixului media 
concentrat cuprinde următoarele: 

= îi poate aduce clientului o poziţie dominată într-un anumit medium, 

comparativ cu concurența; 

=  familiaritatea față de marcă creşte, în special în rândul unui public 

țintă care nu beneficiază de o arie prea largă de expunere media; 

=  concentarea achiziţiilor media într-un mijloc media cu mare 

vizibilitate precum televiziunea prime-time sau secţiunile ample de 
reclame din revistele premium, pot determina anumţi distribuitori 
sau retaileri să ofere respectivei mărci cu vizibilitate ridicată în 
mass-media un tratament preferenţial la inventar sau la dispunerea 
produselor în raft; 

= concentrarea investiţiilor media poate duce la discount-uri 

semnificative din partea instituţiilor media. 

Un mix media asortat implică mai multe alternative media pentru a 
atinge publicul ţintă. Avantajele sale derivă din faptul că facilitează 
comunicarea cu multiple segmente de piaţă. În general, avantajele mixului 
asortat sunt următoarele: 

= clientul poate atinge diferite publicuri ţintă cu mesaje adaptate 

intereselor unice ale fiecăruia dintre ele față de o categorie de 
produse sau o marcă; 

= mesajele diferite în media diferite care ating acelaşi public ţintă pot 

spori efectul învăţării; 

= plasamentul media asortat creşte gradul de penetrare a mesajului, 

comparativ cu concentarea amplasării într-un singur mediu; 

= probabilitatea de a atinge un public expus diverselor media este mai 

mare cu un mix media asortat. 

Problema cu mixul asortat este că diferitele plasamente media necesită 
eforturi creative şi de producţie diferite, ceea ce poate determina o creştere 
semnificativă a costurilor. 


b) Eficienţa media ca bază a selecţiei mijloacelor 
Fiecare mediu luat în considerare într-un plan media trebuie analizat din 
punct de vedere al eficienţei pe care o dovedeşte. Cu alte cuvinte, care media 
oferă cele mai mari audienţe la costul cel mai mic? 
Sl 


Criteriul costului per mie (CPM) 

Criteriul costului per mie reprezintă unul din principalele criterii 
utilizate în alegerea mijloacelor de publicitate. Acest criteriu are la bază 
calcului costului la mia de persoane care au oportunitatea de a recepționa 
mesajul transmis prin intermediul unui mijloc de publicitate. CPM oferă 
specialiştilor media posibilitatea comparării unui medium sau vehicul media cu 
altul, pentru a afla care este mai eficient. 


Relaţia de calcul a CPM: 


CPM = costul publicităţii = nr. celor care au oportunitatea de a recepționa mesajul x 
1.000 


Calculul CPM permite compararea din punct de vedere al costurilor a 
două sau mai multe vehicule de publicitate. Din acest punct de vedere, 
vehiculul cel mai eficient este acela care asigură cel mai mic cost per mie. 
Criteriul poate fi utilizat atât pentru comparații intramedia (revistă versus 
revistă), cât şi pentru comparații intermedia (revistă versus radio). 

Pentru media planner reprezintă o foarte mare importanţă costul 
transmiterii mesajului către cei care alcătuiesc publicul ţintă (TM -— target 
market). 


CPM-TM se calculează după relaţia: 
CPM-TM = costul publicităţii + nr. componenților publicului țintă care au oportunitatea 


de a recepționa mesajul x 1.000 


Criteriul costului per rating point (CPRP) 

1 gross rating point (GRP) este utilzat în industria media ca 1% din 
totalul populaţiei la care se raportează campania (universul respectiv). În acelaşi 
timp, 1 target rating point (TRP) înseamnă 1% din segmentul ţintă vizat, pentru 
care strategia şi planificarea media sunt optimizate să realizeze cele mai bune 
cifre de audienţă. Acest mod de cumpărare este realizabil în România 
deocamdată numai pentru TV, datorită sistemului de măsurare prin 
peoplemetere (măsurarea audienței minut cu minut) la nivel naţional. 


CPRP = costul amplasării publicităţii în cadrul unui program = ratingul 
programului 


Pentru o campanie care are ca segment ţintă persoanele cu vârste între 


18-30 ani, care locuiesc în zona urbană, cu venituri medii şi mari (segment 
care este de aproximativ 1.300.000 indivizi) vom avea: 

1 TRP înseamnă 1% x 1.300.000 = 13.000 persoane 
1 GRP înseamnă universul la care este acest segment raportat (1% din 
toată populaţia urbană) = 1% x 10.500.000 = 108.000 persoane 


Este important de precizat că aceste evaluări ale eficienţei se fac doar în 
funcţie de cost şi acoperire. Ele nu spun nimic cu privire la calitatea publicității 
ŞI, din acest motiv, nu trebuie privite ca indicatori ai eficacităţii reclamei. Când 
ele se combină însă cu o evaluare a obiectivelor şi startegiilor media pot deveni 
chiar extrem de utile. Luate separat şi în afara contextului mai larg al 
planificării campaniei, astfel de calculaţii pot duce foarte uşor la achiziţii media 
ineficace. 


D. Programarea şi cumpărarea media 


Programarea şi cumprarea media sunt activităţi ce au loc pe tot parcursul 
procesului de planificare. Programarea media se concentrează pe o serie de 
probleme referitoare la sincronizare şi impact. Toate aspectele de sincronizare, 
penetrare şi frecvenţă sunt evaluate în cadrul etapei de programare. În plus, 
întregul program media este evaluat în raport de CPM-ul sau de contactele utile 
totale pentru a măsura impactul programului în fiecare secvenţă de timp. 

Unul dintre cele mai importante aspecte ale fazei de programare media 
presupune o prezentare vizuală a programului de media. Prin această prezentare 
vizuală (tabelară) a programului, planificatorul dispune de o documentare 
tangibilă asupra planului media de ansamblu. 

După ce atât planul general, cât şi programul media de ansamblu au fost 
întocmite, interesul trebuie să se concentreze asupra achizițiilor media. 
Cumpărarea reclamă procurarea şi asigurarea timpului şi spaţiului media 
prevăzute în program. Departamentul de achiziții coordonează discount-urile şi 
negociază toate contractele pentru spațiu şi timp publicitar. Cei care cumpără 
media (buyer-ii) evalueză gradul de penetrare a audienței, costul per mie şi 
sincronizarea fiecărei achiziţii. Agenţia, regia (care face achiziţii en gros şi le 
revinde) sau departamentul responsabil de achiziţii monitorizează de asemenea 
şi reclamele şi estimează penetrarea efectivă a audienței realizate. Dacă 
audiența scontată nu a fost oferită, agenţiile media trebuie să compenseze 
neajunsul prin repetarea plasamanetului, prin returnări de fonduri sau reduceri 
de preţuri în cazul unor reclame viitoare. 

Pentru a se orienta mai bine în multitudinea de opţiuni media şi pentru o 
evaluare profesionistă a pieţelor, a audienţelor şi a propriilor planuri 
multimedia, agenţiile achiziţionează multiple produse de software specializate 
ŞI standardizate de la instituţiile şi organizaţiile de cercetare media. 

3.2.3. ACŢIUNI DE PUBLICITATE 


Acţiunea de selecţie a mijloacelor şi tehnicilor specifice publicităţii 
trebuie efectuată riguros, pe baza unor principii verificate de practică, pentru a 
se evita neconcordanţa interacțiunii dintre obiectivele urmărite, mijloacele şi 
tehnicile utilizate, procesul de comunicaţie, agenţii de piaţă vizaţi şi rezultatele 
obținute. Astfel, în procesul de concepere a unei acţiuni de publicitate trebuie 
avute în vedere şi respectate trei principii de importanţă capitală pentru reuşita 
el. 


a) Principiul selecţiei argumentelor 

În virtutea principiului selecţiei argumentelor efectul unei acţiuni de 
publicitate este condiționat de alegerea acelei caracteristici a produsului sau 
serviciului care se estimează că fiind cea mai frapantă, cea mai convingătoare, 
cea mai memorabilă şi, în acelaşi timp, susceptibilă de a declanşa actul de 
cumpărare; acest principiu porneşte de la faptul că orice produs sau serviciu 
posedă o serie de caracteristici, mai mult sau mai puţin importante, care pot 
servi drept argumente într-o acțiune publicitară. 


b) Principiul convergenţei mijloacelor 

Principiul convergenţei mijloacelor impune combinarea armonioasă a 
tuturor mijloacelor posibile pentru a asigura cea mai bună punere în valoare a 
argumentului publicitar în prealabil selectat; pentru a asigura convergență 
deplină a acţiunii tuturor mijloacelor în scopul stabilit, este necesar ca 
modalitățile de expunere ale argumentului publicitar ales să fie adaptate atât 
fiecărui mijloc în parte cât şi publicului vizat de acţiunea publicitară. 


c) Principiul uniformităţii publicităţii 

Principiul uniformităţii publicităţii porneşte, pe de o parte, de la ideea că 
publicitatea, în oricare din formele ei, nu poate fi adaptată la specificul şi 
personalitatea fiecărui consumator (utilizator) potenţial, pe de altă parte, de la 
faptul că piaţa unui produs, unui serviciu, unei firme etc., este formată atât din 
consumatori (utilizatori) tipici, cât şi dintr-un număr de consumatori (utilizatori) 
atipici; în consecinţă, acţiunea de publicitate trebuie concepută în aşa fel încât 
să acţioneze asupra categoriilor de consumatori tipici, neglijând categoria 
atipicilor. Pentru reuşita acţiunii publicitare, este necesar ca acest principiu să 
opereze atât în procesul selecției argumentelor cât şi în cel al alegerii 
mijloacelor de acţiune. 

Întrebări de autocontrol: 

1. Ce cuprinde un plan media? 
Ce este o strategie media? 
Ce obiective media trebuie atinse printr-o strategie media? 
Care sunt mijloacele de comunicare utilizate în publicitate? 
Ce reprezintă creativitatea publicitară? 
Ce este un mix media? 
Cum se măsoară eficienţa unui mijoc de comunicare în masă? 
Ce reprezintă axul psihologic al unei reclame? 


cea a Rd RS 


Teme de reflecţie/ referate: 

1. Folosind modelul de analiză prezentat în acest modul (bazat pe alegerea 
axului psihologic, crearea conceptului de comunicaţie şi elaborarea 
schemelor de transmisie), să se analizeze la alegere conţinutul unei serii 
de reclame realizate în România pentru o marcă (de bere, maşini, 
cosmetice etc) — de exemplul seria de reclame la Pepsi MAX- Don’t 
worry, there is no sugar! 

Surse de informare recomandate: 


— http://www.iqads.ro/, 


— revista Campaign, editată de  BusinessMediaGroup, rubrica 
Campanii. 


2. Planul media. Teorie şi practică. 
Test 1 de autoevaluare (timp maximal de rezolvare — 1 oră): 


1. Alegerea unuia sau a altuia dintre mijloacele de comunicare de către cei care 
îşi fac publicitate urmăreşte: 
a) atingerea publicului ţintă vizat oriunde s-ar afla acesta şi orice meniu 
media ar avea; 
b) informarea temeinică a publicului din zonele în care produsul încă nu a 
ajuns; 
c) stabilirea unei mase cât mai mari de publicitate ce poate fi difuzată. 
2. O reclamă creativă trebuie să fie: 
a) o formă de divertisment şi nu una de informaţie; 
b) 100% adevărată şi obiectivă; 
c) subtilă şi plină de umor; 
d) flexibilă şi greu de copiat. 
3. Un mix media asortat are avantajul că: 
a) aduce discounturi semnificative din partea instituţiilor media; 
b) creşte gradul de penetrare a mesajului; 

c) creşte eficienţa fiecărui vehicul media utilizat. 
4. Deciziile strategice în planificarea media se referă la: 
a) performanţele unui vehicul media; 
b) combinarea mai multor tehnici promoţionale; 
c) stabilirea bugetului alocat comunicării. 
5. Plasarea creativă a mesajelor publicitare în mass-media se numeşte: 
a) strategie creativă; 
b) strategie media; 
c) planificare media; 
d) mix media; 
e) selecţie media. 
6. Planul media derivă direct din: 
a) planul de marketing; 
b) planul de publicitate; 
c) strategia de comunicare; 
d) strategia de promovare. 
7. Un plan media cuprinde: 
a) obiective şi strategii media; 
b) un buget şi o ţintă de vânzări; 
c) un mix media şi un mix de comunicare. 
8. Obiective media sunt: 
a) vânzarea spaţiului sau timpului publicitar; 
b) informarea publicului; 
c) alegerea canalelor media; 
d) stabilirea masei totale de publicitate difuzate. 


Notă: fiecare răspuns corect este notat cu 12,5 puncte. 


Exerciţii şi studii de caz pentru activitatea de seminar: 
1. Cunoscându-se  audienţa-ţintă  ponderată demografic, ponderea 
notificării şi a comunicaţiei, precum şi costurile, să se calculeze fiecare 
CPM-TM pentru revistele studiate: 


; Audienţa ponderată Foner sa Costul unei pagini în 
Revista $ notificării/ h 
demografic E NA 4 culori ($) 
comunicației 
A 1.521.072 0,37 6.960 
B 1.385.780 0,32 5.983 
Notă: 


Audienţa ponderată demografic = audiența după eliminarea segmentelor nedorite. 
Ponderea notificării sau comunicației = reducerea pentru posibilitatea de a nu vedea anunțul. 

2. Să se calculeze indicatorul CPM-TM (pe baza unei audienţe ţintă 
ponderate) pentru următoarele vehicule publicitare şi să se indice cel 
mai eficient dintre ele: 

Costul 

Medium Adena ele CTM: 
ponderată F TM 
timp) 
($) 

Revistă (pagina 4 culori) 1.696.500 7.120 - 
Revistă (pagină alb-negru) 1.696.500 5.950 - 
Canal TV — spot 30" (în timpul 5.280.000 1.900 _ 
zilei) 
e ji at a ea i aa Aa INNER Da Dea 12.500 
audiență maximă) 
Post de radio — spot de 60" 1.000.000 325 - 
Ziar — coloană — 21 cm 250.900 3.140 - 
Panouri — 50 de bucăţi 844.930 181.660 - 
Test 2 de autoevaluare (timp maximal de rezolvare — 1 oră): 

1. Care este diferenţa dintre contactele utile totale şi contactele utile nete 
în măsurarea greutăţii unui mesaj publicitar? 

2. Ce măsoară gradul de frecvenţă şi cel de penetrare al unui mesaj 
publicitar? 

3. Care este diferenţa dintre un mijloc media şi un vehicul media? 

4. Ce cuprinde mixul de media şi după ce criterii se stabileşte această 
compoziţie? 

5. Ce exprimă costul per mie şi ce exprimă cel pe rating point? 

6. Ce este audiența duplicată? 

7. Cum se adaptează strategiile media obiectivelor stabilite, dacă apar 
restricții în buget? 

8. Care este diferenţa dintre CPM şi CPM-TM? 

9. Când este considerat un mesaj publicitar creativ de către oamenii de 


marketing? 


10. Care este rolul conceptului de comunicaţie în publicitate? 


Notă: fiecare răspuns corect este notat cu 10 puncte. 

Texte de crestomaţie: 

„Multe companii prognozează că, în viitorul apropiat, nu vom mai avea 
de-a face cu vehicule media distincte. Mai curând, se va realiza o convergenţă a 
mijloacelor de comunicare în masă într-o singură sursă multimedia, în care 
telefoanele, computerele interactive, filmele la comandă şi imprimantele laser 
vor face desuetă noţiunea mijloacelor de comunicare în masă concurente. 
Consumatorii vor avea un control mai mare asupra canalelelor de comunicare, 
alegând doar acele mesaje referitoare la timpul liber, informaţii sau publicitate 
pe care le doresc.” (Russel, J. T. şi Lane W. R. — Manual de publicitate, Teora, 
2002, p. 233) 


„Spaţiul pe care încercaţi să-l cumpăraţi nu este cel din ziare şi reviste, 
sau din transmisiile radio-TV. Spaţiul pe care încercaţi să-l cumpăraţi este în 
mintea consumatorului. Acesta este spațiul cel mai valoros.” (Russel, J. T. şi 
Lane W. R. — Manual de publicitate — Teora, Bucureşti, 2000, p.582) 


Referinţe bibliografice: 

1. BALAURE, VIRGIL (coordonator) — Tehnici promoţionale. Probleme, 
analize, studii de caz, Editura Uranus, Bucureşti, 1999; 

2. CLOW, E. KENNETH and BAACK, DONALD - Integrated 
Advertising, Promotion and Marketing Communications, Pearson 
Education, Inc., New Jersey, 2002; 

3. KATZ, HELEN - The Media Handbook: a Complete Guide to 
Advertising, Media Selection, Planning, Research and Buying, NTC 
Business Books (NTC Publishing Group), Lincolnwood, Illinois, USA, 
1995; 

4. LEVINSON, JAY CONRAD - Guerilla Advertising. Metode eficiente 
pentru creşterea profiturilor investind în reclamă, Business Tech 
Internaţional Press S.R.L., Bucureşti, 1996; 

5. O'GUINN, A. SEMENIK — Advertising and Integrated Brand 
Communications, Thomson South-Western, Mason, Ohio, 2003; 

6. RUSSEL, J. THOMAS şi LANE, W. RONALD - Manual de 
publicitate, Teora, Bucureşti, 2002; 

7. SHIMP, TERENCE A.  — Advertising, Promotion and 
Supplemental Aspects of Integrated Marketing Communications, 
Thomson South-Western, Mason, Ohio, 2003; 

8. TELLIS, GERARD JR — Advertising and Sales Promotion 
Strategy, Addison-Wesley Educational Publishers, Inc., 1998. 

ANEXA 3.1. 
Planul de publicitate 


A. Ce vrea să 
realizeze firma ? 


a) Care sunt obiectivele campaniei publicitare? 

e Care este rolul promovării în cadrul mixului de 
marketing al firmei sau care este relaţia dintre 
strategia de marketing şi strategia 
promoțională? 

e Care este rolul publicității în cadrul strategiei 
de promovare? 


b) Care este finta căreia i se adresează campania? 

e Cine sunt destinatarii mesajului, ce trăsături au, 
cum îi clasifică şi care este importanța unui 
segment? 

e Cine sunt concurenţii care se adresează 
aceleiaşi ţinte şi care sunt acţiunile pe care le 
poate realiza firma în ceea ce-i priveşte? 


c) Care sunt constrângerile cărora trebuie să le facă 
faţă firma — externe (reglementări legale) şi interne 
(resursele materiale şi financiare)? 


B. Cum vrea firma să 
realizeze ceea ce şi-a 
propus? 


a) Care este strategia de creare a mesajelor 
publicitare? 

e Care este promisiunea sau axul psihologic? 

e Care este suportul sau dovada promisiunii? 

e Care este tonul folosit? 


b) Care este strategia media aleasă? 
e Ce medii publicitare sau ce combinaţii alege 
emițătorul? 
e Care sunt suporții aleşi şi care este planul de 
ocupare a spaţiului în aceşti suporţi? 


c) Care este bugetul pe care îl poate folosi firma 
pentru publicitate? 
e Care este suma alocată pentru publicitate? 
e Cum se repartizează suma alocată în mediile 
publicitare? 
e Cum se repartizează publicitatea în timp şi care 
este frecvența de difuzare a mesajelor 
publicitare? 

ANEXA 3.2. 


Model de plan media 
Secţiuni Conţinut 
Sinteza — o pagină prezentând elemente esenţiale ale planului şi 


planului media 


acţiunile recomandate; 


Strategii şi 
opţiuni media 


— descriu şi justifică tacticile recomandate pentru a atinge 
obiectivele planului şi includ: 
e analize calitative şi cantitative ale tuturor media 
selectate; 
e descrierea contribuţiei fiecărui medium la atingerea 
obiectivelor; 
e strategii media pe zone geografice; 


Planul 
recomandat 


— prezintă detalii ale planului, incluzând: 
e sumarul planului; 
e tabele de repartiție ale anunţurilor publicitare; 
e nivelul ponderilor fiecărui tip de medium publicitar; 
e bugetul necesar; 
e comparații cu planul media al anului precedent; 


Planuri media 
alternative 


— oferă descrierea pe scurt a unor variante precum şi motivele 
respingerii unor planuri alternative (atunci când sunt 
convenabile se sugerează testarea lor); 


Consideraţii de 
execuţie 


— explică modul în care planul media recomandat va fi 
implementat şi cuprinde: 
e inovaţii tehnice; 
e vehicule publicitare specifice, inclusiv titlurile 
revistelor şi ale programelor de radio şi TV; 
e sponsorizări, poziţionare specială şi legături 
promoționale, 
e durata şi mărimea anunţurilor; 
e suportul de piaţă local; 


Propuneri de 
testare 


— prezintă un plan-test, ce are elementele unui plan normal: 
e obiective şi motive; 


(opţional) e strategii şi motive; 
e recomandări ce includ propuneri, tabele de repartiție şi buget; 
e consideraţii de execuţie; 
e procedee de evaluare; 

Anexe — asigură toată documentaţia planului respectiv: 


e analize specifice care clarifică obiectivele şi strategiile; 
e tabele de repartiție anterioare; 
e analiza detaliată a bugetului. 


Sursa: BALAURE, V. (coordonator) — Tehnici promoţionale. Probleme, analize, studii de 
caz, Editura Uranus, Bucureşti, 1999, pp.36-37 

Modulul 4 


PROMOVAREA VÂNZĂRILOR 


Obiectivele acestui modul: 


de a delimita promovarea vânzărilor de celălalte tehnici 
promoționale; 

de a discuta insturmentele specifice promovării vânzărilor; 

de a delimita principalele obiective ale promovării vânzărilor; 

de a compara beneficiile şi neajunsurile campaniilor de promovare a 
vânzărilor; 

de a distinge între ţintele promovării vânzărilor; 

de stabili criteriile după care se optează pentru promovarea 
vânzărilor; 

de a defini concepte precum oferte girafă, vânzări grupate, rabaturi, 
etc. 


Ce ar trebui să ştiţi după parcurgerea modulului: 


În vreme ce publicitatea oferă un motiv de a cumpăra, promovarea 
vânzărilor oferă un stimulent de a cumpăra; 

Obiectivele promovării vânzărilor derivă din obiectivele mai 
generale ale promovării, care la rândul lor derivă din obiectivele de 
marketing; 

Campaniile de promovare a vânzărilor îl ajută pe fabricant să-şi 
adapteze programele de producție la diferitele segmente de 
consumatori; 

Promovarea vânzărilor vizează patru categorii de ţinte: 
consumatorii, distribuitorii, forța de vânzare şi prescriptorii; 
Indiferent de obiectivele pe care le urmăreşte, promovarea vânzărilor 
este un instrument complementar celorlalte tehnici de comunicare 
ale firmei; 

În funcţie de poziţia tehnicilor promoţionale faţă de produs acestea 
se pot grupa în tehnici de promovare susținute de produs şi tehnici 
de atragere a țintei către produs. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


încadrați promovarea vânzărilor corect în cadrul mixului de 
promovare; 

daţi exemple de activități promoţionale; 

distingeţi între obiective diferite ale promovării vânzărilor ; 
comentaţi neajunsurile promovării vânzărilor; 

înţelegeţi cui se pot adresa acţiunile de promovare a vânzărilor; 
comparaţi diferitele instrumente ale promovării vânzărilor. 


Conţinutul de idei al modulului (timp maxim de studiu — 5 ore) 


Unitatea de învăţare 4.1. 
_ LOCUL PROMOVĂRII VÂNZĂRILOR 
ÎN CADRUL MIXULUI DE PROMOVARE 


Obiectivele acestei unităţi: 


e de a delimita promovarea vânzărilor de celălalte tehnici 


promoţionale; 
e deadiscuta insturmentele specifice promovării vânzărilor; 
e deadelimita principalele obiective ale promovării vânzărilor; 


e dea compara beneficiile şi neajunsurile campaniilor de promovare a 


vâzărilor; 
e dea distinge între ţintele promovării vânzărilor; 


e de stabili criteriile după care se optează pentru promovarea 


vânzărilor. 


Ce ar trebui să ştiţi după parcurgerea unităţii: 


e În vreme ce publicitatea oferă un motiv de a cumpăra, promovarea 


vânzărilor oferă un stimulent de a cumpăra; 


e Obiectivele promovării vânzărilor derivă din obiectivele mai 
generale ale promovării, care la rândul lor derivă din obiectivele de 


marketing; 


e Campaniile de promovare a vânzărilor îl ajută pe fabricant să-şi 
adapteze programele de producţie la diferitele segmente de 


consumatori; 
e Acţiunile promoţionale promovează un grad mai înalt 


conştientizare a prețurilor de către consumator, permit 
producătorilor să vândă mai mult decât ar fi putut să vândă în mod 
normal la prețurile de catalog şi, în măsura în care se fac economii 


de scară, se reduc costurile pe unitatea de produs; 

e Promovarea vânzărilor vizează patru categorii de ținte: 
consumatorii, distribuitorii, forţa de vânzare şi prescriptorii; 

e Indiferent de obiectivele pe care le urmăreşte, promovarea vânzărilor 
este un instrument complementar celorlalte tehnici de comunicare 
ale firmei. 


Ce competenţe veţi deţine după parcurgerea unităţii: 
După studierea acestei unităţi veți fi capabili să: 
e încadrați promovarea vânzărilor corect în cadrul mix-ului de 
promovare; 
daţi exemple de activități promoționale; 
distingeţi între obiective diferite ale promovării vânzărilor ; 
comentaţi neajunsurile şi riscurile promovării vânzărilor; 
înţelegeţi cui se pot adresa acţiunile de promovare a vânzărilor; 


Conţinutul de idei al unităţii (timp maxim de studiu — 2 ore) 


Aşa cum reclama poate da un impuls important tuturor celorlalte arme 
de marketing, tot aşa activitățile promoţionale (folosite aici cu sensul de acțiuni 
de promovare a vânzărilor) pot ajuta la mărirea profiturilor obţinute datorită 
publicității. Prin însăşi natura lor, activităţile promoţionale au o viaţă scurtă, ele 
pot fi folosite tot timpul anului, dar nu non-stop. 


Promovarea vânzărilor constă într-un ansamblu divers de instrumente 
specifice, majoritatea pe termen scurt, destinate să stimuleze achiziționarea 
mai rapidă sau într-un volum mai mare a unor produse sau servicii de către 
consumatori sau de către clienţii industriali. 


În vreme ce publicitatea oferă un motiv de a cumpăra, promovarea 
vânzărilor oferă un stimulent de a cumpăra. 

Promovarea vânzărilor se realizează prin instrumente specifice în 
funcție de ţintă (consumatorul, distribuitorul, clienţii organizaţionali şi forţa de 
vânzare) după cum se poate urmări în figura 4.1.: 

Instrumente specifice 
PROMOVĂRII VÂNZĂRILOR 
DESTINATE 


DESTINATE DESTINATE 


Parteneri 
de afaceri 


Forţa de 
vânzare 


Prime, concursuri, 
întruniri 


Mostre, cupoane, Bonificaţii la 
oferte, încercări cumpărare, bunuri 


comerciale, 
publicitate de 
protocol. 


gratuite, demonstratii, gratuite, reclama în 
concursuri, oferte de cooperare, 
returnare a banilor. sposorizare. 


Figura 4.1. 
Instrumente ale promovării vânzărilor 


4.1.1.OBIECTIVELE PROMOVĂRII VÂNZĂRILOR 


Obiectivele promovării vânzărilor derivă din obiectivele mai generale 
ale promovării, care la rândul lor derivă din obiectivele de marketing aferente 
produsului în cauză. Obiectivele concrete stabilite pentru activitatea de 
promovare a vânzărilor vor depinde de tipul pieței țintă. 

Obiectivul principal al activităţii de promovare îl reprezintă stimularea 
vânzărilor. Vânzătorii apelează la acţiuni promoţionale de tip stimulativ 
pentru: 

a) a atrage noi consumatori care să încerce un anumit produs; 

b) a-i recompensa pe clienții fideli; 

c) a creşte ponderea utilizatorilor ocazionali care repetă achiziţionarea 

unui anumit produs. 


4.1.1.1. Efecte şi riscuri 


Promovarea vânzărilor îi atrage adesea pe cei care schimbă mereu 
mărcile pe care le folosesc, care caută, în primul rând, preţuri reduse, valoare de 
întrebuințare mare sau obţinerea unor premii. Este greu de crezut că activităţile 

promoționale vor transforma clienţii în clienţi fideli ai unei mărci. Acţiunile de 
promovare a vânzărilor în cadrul pieţelor în care există mărci foarte 
asemănătoare vor produce, pe termen scurt, o înviorare puternică a vânzărilor, 
dar nu vor oferi o creştere durabilă a cotei de piaţă. În cazul pieţelor pe care 
există mărci foarte deosebite, acţiunile de promovare a vânzărilor pot să 
schimbe, pentru o perioadă mai îndelungată de timp cotele de piaţă ale 
diferitelor firme. 

Mulţi cercetători consideră că activităţile de promovare a vânzărilor nu 
duc la obţinerea fidelității pe termen lung a consumatorilor, în vreme ce 
publicitatea permite realizarea acestui deziderat. Există şi dovezi că preţurile 
promoţionale nu determină o creştere durabilă a volumului de vânzări la o 
anumită categorie de produse. În mod obişnuit, ele permit realizarea, pe termen 
scurt, a unui anumit volum de vânzări, care însă nu se menţine în timp. 
Concurenţii care deţin cote mici de piață găsesc că este avantajos să utilizeze 
promovarea vânzărilor, deoarece ei nu-şi pot permite bugete de reclamă atât de 
mari ca ale liderilor pieţei. De altfel, ei nu pot obține spaţiu pe rafturile 
magazinelor dacă nu oferă unele facilităţi comerciale şi nici nu-i pot face pe 
consumatori să încerce produsele lor dacă nu le propun stimulente. Concurența 
în domeniul preţurilor este utilizată adesea de către micile mărci care încearcă 
să-şi sporească cota de piaţă, însă ea este mai puţin eficientă în cazul agenţilor 
economici care deţin poziţii de frunte pe piaţă pentru o întreagă categorie de 
produse, agenţi a căror dezvoltare rezidă în extinderea întregii categorii. 

Campaniile de promovare a vânzărilor le permit fabricanţilor să se 
adapteze la fluctuațiile pe termen scurt ale cererii şi a ofertei, oferă 
producătorilor posibilitatea să fixeze preţuri de catalog mai mari pentru a testa 
cât de mult înseamnă prea mult. Ele îi fac pe consumatori să încerce noi 
produse în loc să-i lase să rămână veşnic fideli celor pe care le utilizează în mod 
curent. Campaniile de promovare a vânzărilor duc la apariţia unor forme de 
comerţ cu amănuntul, cum ar fi magazinul ce practică în permanenţă preţuri 
mici sau magazinul cu preţuri promoţionale, oferind astfel consumatorilor mai 
multe alternative din care pot alege. Ele promovează un grad mai înalt de 
conştientizare a preţurilor de către consumator, permit producătorilor să vândă 
mai mult decât ar fi putut să vândă în mod normal la preţurile de catalog şi, în 
măsura în care se fac economii de scară, se reduc costurile pe unitatea de 
produs. Campaniile de promovare a vânzărilor îl ajută pe fabricant să-şi 
adapteze programele de producţie la diferitele segmente de consumatori. 
Consumatorii înşişi se bucură de o oarecare satisfacţie oferită de faptul că se 
simt cumpărători inspirați profitând de preţuri speciale. 

4.1.1.2. Ţinta promovării vânzărilor 


Promovarea vânzărilor vizează patru categorii de ţinte: 
a) avantajul oferit poate fi adresat consumatorilor; 
b) avantajul poate fi adresat distribuitorilor; 
c) acțiunea de promovare poate urmări stimularea forţei de 
vânzare; 
d) se poate avea în vedere atragerea atenţiei prescriptorilor. 


Astfel, dacă ne referim la consumatori, atunci tehnicile de promovare a 
vânzărilor trebuie să se adapteze unor obiective specifice. Poate fi vorba de 
promovarea unui nou produs făcându-l cunoscut şi facilitând încercarea acestuia 
de către cumpărătorul potenţial, de diminuare momentană a handicapului de 
preţ mai ridicat în timpul perioadei de lansare, creşterea vânzărilor într-o 
anumită perioadă, creşterea frecvenţei de cumpărare, etc. Pentru atingerea unor 
asemenea obiective pot fi utilizate reducerile de preţ, cadourile, jocurile şi 
concursurile, distribuirea de eşantioane, etc. 

Operațiunile de promovare care vizează distribuitorii trebuie să 
răspundă unor scopuri exacte, între care: stimularea distribuitorilor în vederea 
lansării unor comenzi, câştigarea încrederii şi a fidelității lor, motivarea 
distribuitorilor pentru a pune în valoare produsul la locul vânzării. În acest scop, 
un loc important îl ocupă concursurile cu vânzare, ofertele speciale, cadourile, 
remizele, etc. 

O ţintă deloc de neglijat o constituie echipa de vânzare. Este foarte 
important ca aceasta să fie interesată în realizarea obiectivelor comerciale ale 
firmei. Animarea echipei care reprezintă forţele de vânzare se poate face cu 
ajutorul oferirii unor prime, cadouri, călătorii şi organizării unor jocuri şi 
concursuri cu premii. 

Prescriptorii sunt acele persoane care, prin sfaturile pe care le dau, pot 
juca un rol hotărâtor în adoptarea deciziei de către cumpărătorul final. Adesea, 
rolul de prescriptori revine medicilor, profesorilor, iar tehnicile de promovare 
care îi vizează se axează în principal pe tehnici de informare, cum ar fi: 
expedierea unor  eşantioane, promovarea directă prin corespondenţă, 
organizarea unor expoziţii, târguri, congrese. 

4.1.2. PROMOVAREA VÂNZĂRILOR ŞI POLITICA DE 
MARKETING A FIRMEI 


Prin însăşi natura lor, activitățile promoţionale sunt dedicate, şi pentru 
că dau rezultate atât de bune pe termen scurt, proprietarii firmelor au tendinţa să 
le repete prea mult. 

Când se petrece acest lucru, apar două efecte secundare neplăcute: 

a) Activităţile promoţionale îşi pierd cu timpul forța de impact. 
Repetiţia, care este atât de importantă pentru publicitate, este 
contraproductivă pentru activitățile promoționale deoarece 
diminuează importanța acestora. 

b) Potenţialii clienți nu vor cumpăra frecvent de la tine pentru că 
aşteaptă să oferi o promovare specială. S-a creat un fel de reflex 
condiționat: să cumpere numai dacă se oferă ceva special. 

O problemă esențială este aceea de a descoperi poziția optimă de 
echilibru între toate armele de marketing care se folosesc şi mai ales între 
activitățile promoţionale şi publicitate. Se consideră ca firmele ar trebui să 
încline spre promovare pentru a obține maximum din investiția în publicitate. 
Dar strategia de publicitate are nevoie de un anumit număr de activități 
pomoţionale pe an. 

Activităţile promoţionale cunosc o perioadă de creştere, dar cercetările 
dovedesc că, în timp ce activităţile promoţionale pot produce o creştere bruscă a 
vânzărilor, creşterea este de scurtă durată şi adesea costisitoare. 

Harvard Business Review numeşte aceasta situaţie dublul risc al 
activităţilor promoţionale de vânzare. Această publicaţie afirmă că, în 
majoritatea activităților promoţionale, vânzările nu cresc suficient de mult 
pentru a mări profiturile nete. 

Utilizarea accentuată a activităților promoţionale poate conduce, pe 
termen lung, la probleme şi anume, un produs sau un serviciu care îşi pierde 
identitatea pentru potenţialii clienți. Studiile arată că acele companii care dedică 
publicității numai un mic procent din bugetul destinat marketingului şi un 
procent mare activităților promoţionale rar ajung liderii pieţei. 

Deci inițierea şi desfăşurarea unei acţiuni de promovare trebuie să fie 
rezultatul unei analize deosebit de atente. Ținând seama de obiectivele pe 
termen lung ale firmei, de măsura în care au fost îndeplinite, trebuie identificate 
problemele reale, îngrijorătoare, la care responsabilul cu activitatea de 
marketing trebuie să formuleze şi să fundamenteze un răspuns adecvat. După ce 
au fost studiate toate alternativele posibile, cu avantajele şi dezavantajele lor, se 
va stabili dacă este cazul sau nu să se recurgă la o acţiune de promovare. Din 

momentul în care o asemenea decizie a fost adoptată, următorul pas îl reprezintă 
alegerea celei mai potrivite modalităţi de acţiune. 

Indiferent de obiectivele pe care le urmăreşte, promovarea vânzărilor 
este un instrument complementar celorlalte tehnici de comunicare ale firmei. 
Componentă a mixului promoţional, de cele mai multe ori tehnicile de 
promovare completează acţiunea şi efectele publicităţii şi ale forțelor de 
vânzare. 

În alegerea celei mai potrivite tehnici de promovare trebuie să se ţină 
seama nu numai de obiective promoţionale ce urmează a fi atinse, ci şi de etapa 
din ciclul de viaţă în care se află produsul. Fiecărei faze îi sunt specifice 
anumite modalităţi de promovare, aşa cum rezultă din tabelul alăturat. 


Tabelul 4.1. Fazele ciclului de viaţă al produsului 


„ Faze ale 


/ ciclului de CREȘTERE MATURITATE 


ZI 2/2 Zi 


Păstrarea 


O og a e 


So 


7 
7 
7 


SS 


Exemple 


aa 
© © 
pa 
© 
> 
E, 
Q 


Câştigarea 

fidelității 
Cupon la 
domiciliu 
Cupon 
încorporat 
Ofertă cu 
rambursare 
la a doua 
cumpărare 
Reduceri în 
cazul 
loturilor 


Carte de 
fidelitate 
Vânzări 
asociate 


usținerea 
vânzărilor 


Prime 


Loterii 


Ofertă cu 


rambursare la 


mai multe 
cumpărări 
Eşantioane 


Preţuri reduse 


fidelității 
Preţuri 
reduse 
Prime 
directe 
Concursuri 


Oferte cu 
rambursare 


Oferta girafă 


Promovări 
multiple 
Reduceri 
de preţ 


ursa: Popescu, 
Metropol, 1994, p.67 


ehnici promoţionale, 


Se poate observa că în perioada de lansare, când produsul trebuie să 
aibă un caracter ofensiv, pot fi folosite loteriile, demonstrațiile, ca şi unele 
tehnici de publicitate directă. De asemenea, pentru impunerea rapidă pe piaţă a 

unor mărci de produs pot fi organizate concursuri, concomitent cu distribuirea 
de eşantioane. 

Deşi practicate, în general, în cazul produselor aflate în faza de creştere 
sau maturitate din ciclul de viaţă, ofertele speciale pot reprezenta în faza de 
lansare o soluţie viabilă. 

De regulă, în faza de creştere se apelează la organizarea de concursuri, 
reduceri de preţ pentru vânzările în loturi asociate. 

Odată ce produsul a ajuns la maturitate, rolul promovării este de a 
susţine vânzările şi a păstra fidelitatea clienţilor. În acest scop sunt folosite 
ofertele speciale (ofertele girafă, a vânzărilor în loturi, reducerile de preţ), 
primele, jocurile, concursurile. 

În sfârşit, în faza de declin produsul trebuie să fie caracterizat printr-o 
atitudine defensivă. În acest caz, instrumentul tactic cel mai adecvat îl 
reprezintă reducerile de preţ. 

Se poate spune că secretele unei activități promoționale potrivite constau 
în planificarea judicioasă, stabilirea scopurilor încă de la început, studierea 
tuturor detaliilor, o publicitate adecvată a activităţii de promovare. 

Este de dorit ca reclama activităţii promoţionale să se facă prin mass- 
media, dar să fie vândută prin intermediul afişelor din magazin, prin 
corespondenţă directă, reflectare în presă gen public relations. 

Cele mai bune activităţi promoţionale sunt limitate în timp şi au o dată 
limită clară. Menţionarea datei limită comunică clienţilor un sentiment al 
urgenţei care îi va determina să cumpere, şi în plus permite măsurarea cu 
acuratețe a eficienţei activităţii promoţionale. 


Întrebări de autocontrol: 
1. Care sunt principalele dezavantaje ale promovării vânzărilor? 
2. Care este diferenţa între activitățile promoţionale şi tehnicile 
promoţionale? 
3. De ce promovarea vânzărilor este utilizată mai ales de firmele mici? 
4. Care sunt riscurile unor campanii de promovare mult prea dese? 
5. Ce categorii de public vizează promovarea vânzărilor? 


Exerciţii, probleme şi studii de caz pentru activitatea de seminar: 

1. Reluaţi studiul de caz al berii Stejar Strong Beer de la Modulul 2 şi 
insistaţi asupra instrumentelor de promovare a vânzărilor folosite în acel 
caz. Propuneţi şi alte instrumente şi modul lor de folosire. 

2. Care sunt mijloacele prin care se poate face promovarea unei acţiuni 
promoționale de genul reducerilor de preţ la articolele unui magazin cu 
articole de îmbrăcăminte? 

3. Comentaţi următoarele 2 exemple de eşecuri ale unor acţiuni de 
promovare a vânzărilor şi oferiţi o soluţie de rezolvare a crizei, respectiv 
una de evitare a acesteia în ambele cazuri: 


a) 


b) 


Convorbirile gratuite la Mercury 

Dornică să dea lovitura de start pe piaţa telefoanelor mobile, 
Mercury a oferit celor care cumpărau pachetul One 2 One între 
noiembrie şi decembrie 1994 un număr nelimitat de convorbiri 
gratuite în ziua de Crăciun. Atât de multe persoane au dorit să 
profite de ofertă încât, practic, întreg sistemul s-a prăbuşit. În ciuda 
faptului că mulți dintre abonaţi nu au reuşit să apuce o legătură, 
membrii companiei au dezvăluit ulterior că au existat cel puţin 20 de 
persoane care au vorbit încontinuu 12 ore. 

Sticla Pepsi de un milion de pesos 

Pepsi Filipine a hotărât oferirea unui milion de pesos (26.000 lire) 
oricui descoperă o sticlă ce are tipărit pe capac magicul număr 349. 
Datorită unei erori în computer, au existat nu mai puţin de 800.000 
de astfel de sticle. Potenţiala notă de plată era de 19 miliarde de lire. 
În urma unei şedinţe de criză, managerii de la Pepsi au hotărât să 
plătească câte 13 lire fiecărui câştigător, dar au renunţat după doar 8 
milioane. Fabricile şi depozitele au fost atacate, au existat doi morţi, 
mii de procese şi o imagine care va avea nevoie de ani şi ani pentru a 
fi îndepărtată. 


Teme de reflecţie/ referate: 


Promovarea vânzărilor la o agenţie de turism în perioada sărbătorilor de 
Paşte. 

2. Stimularea distribuitorilor de băuturi răcoritoare cu ajutorul tehnicilor de 
promovare a vânzărilor. 


Test 1 de autoevaluare (timp maximal de rezolvare — 1 oră): 
1. Promovarea vânzărilor are ca efect principal: 


a) fidelizarea consumatorilor pe termen lung; 
b) conturarea imaginii firmei; 

c) luarea prin surprindere a concurenţei; 

d) înviorarea puternică şi imediată a vânzărilor. 


2. Avantajele promovării vânzărilor sunt: 


a) efectele benefice pe termen lung; 

b) obţinerea notorietății; 

c) creşterea volumului vânzărilor pe termen scurt; 
d) atragerea vânătorilor de premii. 


3. Dezavantajele promovării vânzărilor sunt: 


a) scăderea durabilă a cotei de piaţă; 

b) perisabilitatea instrumentelor; 
c) inconsistenţa rezultatelor imediate; 
d) incapacitatea de a convinge pe termen lung. 
4. Prescriptorii sunt: 
a) formatori de opinie; 
b) îndrumători juridici; 
c) consilieri financiari; 
d) specialişti în promovarea vânzărilor. 
5. În etapa de declin promovarea vânzărilor se face prin: 
a) eşantioane şi reduceri de preţ; 
b) cupoane la domiciliu şi reduceri de preţ; 
c) promovări multiple şi reduceri de preţ. 
6. Un obiectiv al promovării vânzărilor este: 
a) atragerea de noi consumatori care să încerce produsul; 
b) obţinerea fidelității pe termen lung a consumatorilor; 
c) îmbunătăţirea imaginii de marcă; 
d) eliminarea intermediarilor. 
7. Printre riscurile constante ale promovării vânzărilor se numără: 
a) pierderea cotei de piaţă; 
b) neadaptarea la fluctuațiile cererii şi ofertei; 
c) concurenţa în domeniul preţului; 
d) atragerea cu precădere a consumatorilor care schimbă mereu mărcile. 
8. Promovarea vânzărilor orientată către distribuitori urmăreşte: 
a) diminuarea handicapului temporar de preţ; 
b) motivarea distribuitorilor de a pune în valoare produsele la locul vânzării; 
c) animarea forței de vânzare; 
d) influențarea prescriptorilor şi a liderilor de opinie. 


Notă: fiecare răspuns corect este notat cu 12,5 puncte. 


Test 2 de autoevaluare (timp maximal de rezolvare — 1 oră): 
1. Ce obiective de marketing urmăresc campaniile de promovare a 
vânzărilor? 
2. Ce instrumente ale promovării vânzărilor se folosesc în fiecare dintre 
etapele ciclului de viaţă al unui produs? 
3. După ce criterii se alege una sau alta dintre tehnicile promoționale, 
inclusiv promovarea vânzărilor? 
4. Ce sunt prescriptorii? 
De ce nu este indicată folosirea promovării vânzărilor ca tehnică pe 
termen lung? 
Notă: fiecare răspuns corect este notat cu 20 puncte. 


Sn 

Texte de crestomaţie: 

„Ar fi o prostie din partea unei companii să folosească drept premiu un 
produs care nu corespunde nivelului calitativ şi modului de percepere a valorii. 
Totodată, ar fi o prostie să nu-şi asigure sursele de aprovizionare încă înainte de 
lansarea promovării. Promisiunile făcute trebuie îndeplinite, sub toate aspectele 
— altfel, costul real al promovării poate fi devalorizarea mărcii.” (Thomas, J. 
Michael — Manual de marketing, Editura CODECS, 1998, p. 568) 


„Puterea crescândă a marilor detailişti a determinat creşterea capacităţii 
acestora de a le pretinde producătorilor promovare comercială, în detrimentul 
promovării pentru consumatori şi al publicităţii. Aceşti detailişti se bazează pe 
fonduri promoţionale de la producători. Nici un producător n-ar înceta în mod 
unilateral să ofere bonificaţii comerciale, fără a risca să piardă susținerea 
detailistului.” (Kotler, Philip — Managementul marketingului, Editura Teora, 
2005, pp. 814-815) 


Referinţe bibliografice: 

1. BALAURE, VIRGIL (coordonator) — Tehnici promoţionale. Probleme, 
analize, studii de caz, Uranus, Bucureşti, 1999; 

2. KOTLER, PHILIP — Managementul marketingului, Teora, Bucureşti, 
1997; 

3. NEGRUȚ, C-TIN şi OANCEA M. — Bazele marketingului, Ediţia a Il- 
a, Negro-G, Timişoara, f.a.; 

4. SHIMP, TERENCE A.  — Advertising, Promotion and 
Supplemental Aspects of Integrated Marketing Communications, 
Thomson South-Western, Mason, Ohio, 2003; 

5. THOMAS, J. MICHAEL - Manual de marketing, CODECS, 
Bucureşti, 1998. 


Unitatea învăţare 4.2. TEHNICI DE PROMOVARE 
A VÂNZĂRILOR 


Obiectivele acestei unităţi: 
e deadistinge între instrumentele promovării vânzărilor; 
e deadiscuta beneficiile şi neajunsurile fiecărui instrument; 
e dea defini concepte precum oferte girafă, vânzări grupate, rabaturi, 
etc; 
e deaprezenta tehnicile de atragere a țintei către produs. 

Ce ar trebui să ştiţi după parcurgerea unităţii: 


În funcţie de poziţia tehnicilor promoţionale faţă de produs acestea 
se pot grupa în tehnici de promovare susținute de produs şi tehnici 
de atragere a țintei către produs; 

O reducere de preţ, chiar şi temporară, poate reprezenta un 
instrument promoţional deosebit de eficient; din categoria 
reducerilor temporare de preţ fac parte: ofertele speciale, reducerile 
pe baza cupoanelor, ofertele de rambursare, rabaturile; 

Spre deosebire de reducerile de preţ, în cazul primelor şi cadourilor 
avantajul se referă la un obiect pe care producătorul îl oferă 
cumpărătorului ca o gratuitate cu titlul de cadou; 

În literatura de specialitate se subliniază necesitatea tratării diferite a 
concursurilor, pe de o parte, şi a jocurilor şi loteriilor, pe de altă 
parte; 

Încercările gratuite constau în a da cumpărătorilor posibilitatea de a 
proba, în mod gratuit produsul, în speranța că ei îl vor cumpăra; 
Utilizată mai ales în marile suprafeţe comerciale, unde mărfurile 
sunt oferite clienţilor în sistemul autoservirii, punerea în valoare a 
produsului la locul vânzării cunoaşte două forme concrete de 
manifestare: tehnicile de merchandising şi publicitatea la locul 
vânzării. 


Ce competenţe veţi deţine după parcurgerea unităţii: 
După studierea acestei unităţi veți fi capabili să: 


distingeţi între diferitele instrumente ale promovării vânzărilor ; 
comentaţi avantajele şi neajunsurile tehnicilor de promovare a 
vânzărilor; 

înţelegeţi concepte precum oferte girafă, vânzări grupate, rabaturi, 
etc. 


Conţinutul de idei al unității (timp maxim de studiu — 3 ore) 


Promovarea vânzărilor, componentă importantă a politicii promoționale, 
reprezintă un ansamblu de tehnici complexe, elaborate cu multă rigoare 
teoretică şi practică. 

Fiecare dintre aceste tehnici este construită pe baza unor principii 
consacrate, iar punerea lor în practică face necesară o analiză prealabilă a 
condiţiilor de mediu şi ale pieţei. În funcţie de poziţia tehnicilor promoţionale 
faţă de produs acestea se pot grupa astfel: 

Reduceri Prime şi Concursuri, Operațiuni 
temporare de cadouri jocuri, cu caracter 
preț loterii gratuit 


Tehnici de promovare susținute de 
produs 


TEHNICI DE 
PROMOVARE A 
VÂNZĂRILOR 


Tehnici de atragere a țintei către produs 


Publicitatea la locul 
vânzării 


Punerea în valoare a 
produsului la locul vânzării 


Figura 4.2. 
Tehnici de promovare a vânzărilor 


4.2.1. TEHNICI DE PROMOVARE SUSŢINUTE DE PRODUS 


4.2.1.1. Reducerile temporare de preţ 


Preţul este unul din elementele cu o importanţă hotărâtoare pentru 
adoptarea deciziei de cumpărare. De aceea, o reducere de preţ, chiar şi 
temporară, poate reprezenta un instrument promoţional deosebit de eficient. 
Totuşi numeroase studii arată că, potrivit mentalităţii consumatorului, produsele 
cele mai bune sunt şi cele mai scumpe. Prin urmare, o reducere de preţ 
presupune unele riscuri în ceea ce priveşte imaginea produsului. 

Teoretic, având în vedere specificul promovării vânzărilor — durată 
limitată şi caracter excepţional al operaţiunilor — o acţiune de reducere de preţ 
nu ar trebui să aibă o foarte mare influenţă asupra rezultatelor de ansamblu ale 
firmei. Totuşi, în practică nu există o delimitare clară între reducerile cu 
caracter promoţional şi politica de preţ a firmei. 

Din categoria reducerilor temporare de preţ fac parte: 

e ofertele speciale, constând în reduceri de preţ propuse cumpărătorilor în 
momentul vânzării, pe perioade scurte de timp şi pentru cantităţi 
limitate; 

e reduceri de preţ oferite anumitor clienţi pe baza unor bonuri de reducere 
distribuite în mod aleator şi în număr limitat; 

e reduceri cu ocazia unor evenimente speciale (solduri, înnoirea anuală a 
stocurilor, târguri, expoziţii, saloane etc.); 

e  remizele, calculate ca parte din preţ ce revin fiecărui cumpărător sau a 
carnetelor de fidelitate; 

e condiții speciale de prelungire a termenelor de plată oferite de către 
producător clienților sau utilizatorilor săi. 


a) Ofertele speciale 

Ofertele speciale constau într-o reducere directă a preţului de catalog 
pentru achiziţiile făcute într-o anumită perioadă de timp. Oferta respectivă îi 
încurajează pe intermediari sau pe clienți să cumpere o cantitate sau să 
achiziționeze un nou produs pe care în mod obişnuit nu l-ar fi cumpărat. 

Dacă iniţiatorul acţiunii este producătorul, atunci pot beneficia de 
reducerea respectivă atât intermediarii cât şi consumatorii finali. La rândul lor, 
comercianții pot recurge la rabaturi promoţionale, cu ajutorul unor panouri 
sau afişe instalate în punctele de vânzare pentru a anunţa reducerile de preţ, 
având grijă să le prezinte cât mai atractiv. 

Pe lângă costul destul de ridicat, o acţiune de reducere directă a preţului 
nu are drept rezultat şi menţinerea fidelității consumatorului decât în mică 
măsură. Pentru a atrage cât mai mulți cumpărători potenţiali şi pentru a câştiga 
fidelitatea acestora, trebuie îndeplinite două condiţii: preţul produsului să fie, în 
mod normal, mai mare decât cel al produselor concurente, iar satisfacția 
consumatorului să fie deplină. 

Ținând seama de impactul pe care o campanie de reducere directă a 
preţului de vânzare ar putea să-l aibă asupra imaginii produsului este bine să i 
se găsească un pretext (aniversări, diferite sărbători etc.). 

Un caz aparte, reprezentând tot o reducere directă a preţului de vânzare 
îl constituie soldurile şi acţiunile de lichidare rapidă a stocurilor. Este vorba 
de vânzarea unor mărfuri la preţuri scăzute, reducerile de preţ având în această 
situaţie două justificări principale: 

e  învechirea mărfurilor — când se recurge la soldări sezoniere sau anuale 
(este cazul articolelor de îmbrăcăminte), de exemplu firma STEFANEL 
sau STEILMAN oferă reduceri de preţ cu ocazia soldărilor de iarnă; 

e întreruperea activităţii normale a firmei din diferite motive — încetează 
să mai funcţioneze, execută lucrări de modernizare sau de extindere — 
fiind nevoită să recurgă la lichidarea rapidă a stocurilor. 

b) Cupoanele sau bonurile de reducere 

Cupoanele sunt certificate care dau posesorului dreptul de a beneficia de 
o reducere de preţ bine precizată atunci când achiziționează un anumit produs. 
Cupoanele pot fi trimise prin poştă, incluse în anumite produse sau ataşate la 
acestea, ori inserate în reclamele ce apar în reviste şi ziare. Rata de 
răscumpărare a cupoanelor depinde de modul de distribuire a acestora; 
cupoanele oferite prin intermediul ziarelor sunt valabile pentru aproximativ 2% 
din timp, cupoanele distribuite prin poştă aproximativ 8% din timp, iar cele 
distribuite prin anexarea lor la ambalajul produsului 17% din timp. 

Cupoanele pot fi eficiente atât pentru stimularea vânzărilor unei mărci 
mature, cât şi pentru a-i determina pe clienţi să încerce de timpuriu, o anumită 
marcă. Experții cred că, pentru a fi eficiente, cupoanele trebuie să ofere reduceri 
de preţ între 15% şi 20%. Firma Procter&Gamble a pătruns pe piaţa din 
Pittsburgh cu marca sa, numită Folger, distribuind prin poştă familiilor din zonă 
un cupon care oferea o reducere de 35 de cenți la o cutie conţinând 0,5 kg de 
produs şi introducând în fiecare cutie un cupon care oferea o reducere de 10 
cenți. 


c) Ofertele de rambursare 

Ofertele de returnare a banilor garantează o reducere de preţ după 
achiziţionarea mărfii, dar nu la magazinul de desfacere cu amănuntul. 
Consumatorul trimite fabricantului o dovadă că a efectuat achiziţia, iar acesta îi 
returnează, prin poştă, o parte din preţul produsului achiziționat. Aceasta 
tehnică de reducere a preţului este agreată de către distribuitori întrucât marja 
care le revine nu este afectată, antrenează o rotaţie rapidă a stocurilor şi este 
gestionată în întregime de către producător. 

Un caz special îl constituie ofertele satisfăcut sau rambursat. Făcând 
această ofertă, producătorul dă posibilitatea cumpărătorului să îşi recupereze 
suma de bani cheltuită în cazul în care se declară nemulţumit de produs şi îşi 
poate justifica insatisfacția. O asemenea ofertă presupune din partea 
producătorilor o siguranță maximă cu privire la calitatea produsului pe care îl 
oferă pieţei. De aceea, această tehnică este pentru consumator o garanţie a 
calității produsului, iar pentru producător o excelentă acţiune de creare şi 
ameliorare a imaginii sale. 


d) Rabaturile decalate în timp — remizele. 

Remizele urmăresc recompensarea fidelității cumpărătorilor, aceste 
operaţiuni presupunând acordarea unor reduceri în bani lichizi, proporţionale cu 
volumul cumpărăturilor efectuate într-o perioadă dată. Concret este vorba de 
acordarea unor titluri în urma constatării unor cumpărări succesive. Aceste 
titluri sunt luate în considerare fie la sfârşitul anului, fie atunci când 
cumpărăturile ajung la o anumită sumă. 

e) Rabaturi cantitative 

Rabaturile sunt o reducere temporară de preţ atunci când consumatorului 
1 se oferă posibilitatea să cumpere o cantitate mai mare dintr-un anumit produs. 
Există doua direcţii principale de acţiune: oferta girafă şi vânzările grupate. 

Ofertele girafă presupun creşterea volumului cantitativ al produsului, în 
condiţiile în care preţul rămâne neschimbat. Comercializarea unui produs 
girafă implică modificarea ambalajului şi adoptarea unui format promoţional 
care să conţină o cantitate suplimentară de produs cu 10%, 30% sau chiar 50% 
mai mult. 

Vânzările grupate oferă posibilitatea de a beneficia de o reducere a 
preţului obişnuit al produsului, reducere indicată pe eticheta sau amabalajul 
respectiv. Ele pot îmbrăca forma vânzărilor grupate la preţ redus (cum ar fi 
vânzarea a două produse la preţul unuia singur) sau pot avea forma ofertei — 
pachet constând în două produse înrudite care sunt vândute împreună (de 
exemplu o periuţă şi o pastă de dinţi). Vânzările grupate sunt foarte eficiente în 
stimularea vânzărilor pe termen scurt, într-o măsură mai mare chiar decât 
cupoanele. 


4.2.1.2. Primele şi cadourile 


Spre deosebire de reducerile de preţ, în cazul acestei tehnici de 
promovare avantajul se referă la un obiect pe care producătorul îl oferă 
cumpărătorului ca o gratuitate cu titlul de cadou. 


a) Vânzările cu primă 
Vânzările cu primă au cunoscut o continuă perfecţionare a tehnicilor ce- 
1 sunt specifice, concretizată în variate forme: 

e prima poate fi un obiect care însoţeşte produsul, oferit în mod 
gratuit în momentul vânzării; 

e prima constă, de asemenea, în oferirea gratuită a unor obiecte în 
schimbul prezentării unor probe care să dovedească efectuarea 
cumpărării succesive ale aceluiaşi produs; 

e prima se mai poate referi şi la produse sau prestări de servicii puse la 
dispoziția cumpărătorilor, imediat sau de la un timp de la cumpărare, 
la preţuri foarte avantajoase; 

e ambalajul însuşi, dacă este un container refolosibil, poate servi ca 
recompensă. 

b) Cadourile 

Cadouri oferite prin poştă sunt articole trimise consumatorilor care 
expediază o dovadă că au achiziţionat un anumit obiect, dovadă care poate fi un 
fragment din ambalajul acestuia. Un cadou ale cărui stocuri se autolichidează 
este un articol vândut sub preţul normal al clienţilor care îl solicită. 
Actualmente producătorii oferă consumatorilor tot felul de cadouri care au 
înscrise pe ele numele firmei; astfel, consumatorii firmei Budweiser pot 
comanda tricouri, baloane cu aer cald şi sute de alte articole care au înscrise 
numele firmei. 

Există mai multe modalităţi de distribuţie a primelor, între care: primele 
directe; punctele-—cadou; vânzările excepţionale la preţ redus. 

Primele directe constau în oferirea în mod gratuit a unui obiect 
suplimentar, alăturat de produsul promovat. Există două modalităţi de a anexa 
obiectul primă produsului cadou: 

e în interiorul amabalajului situaţie în care prezenţa primei este anunţată 
printr-o menţiune înscrisă pe amabalaj, care trebuie să fie astfel 
concepută încât să atragă atenţia; 

e în exteriorul ambalajului, în acest caz prima fiind imediat identificată. 
Problemele care ar putea să apară sunt legate de mărimea obiectelor- 
primă care trebuie adaptate la dimensiunile ambalajului. 


Punctele-cadou. În acest caz, produsul nu mai este însoţit în mod direct 
de obiectul primă, ci de un punct cadou, care va face dovada cumpărării 
produsului respectiv. Pentru a putea intra în posesia primei, consumatorul 
trebuie să colecționeze un anumit număr de puncte cadou, reprezentând tot 
atâtea cumpărări succesive ale produsului promovat. 

Firma Coca-Cola a utilizat multă vreme tehnica promovării vânzărilor 
prin intermediul punctelor cadou. De capsula fiecărei sticle era ataşat un mic 
bon care reprezenta un punct. Consumatorul care cumula două puncte intra în 
posesia unei ilustrate, cel care avea cinci puncte primea un poster, iar cel care 
reuşea să colecționeze zece puncte primea o sticlă cu design special a firmei. 

Vânzările excepţionale la preţ redus nu reprezintă o primă în 
adevăratul sens al cuvântului, întrucât nu este vorba de o gratuitate, ci de o 
reducere de preţ. Consumatorii care cumpără unul sau mai multe articole, 
vândute la preţ normal, au posibilitatea să achiziționeze un alt produs, diferit de 
primul, la un preţ foarte avantajos. 

Această metodă este foarte răspândită, fiind apreciată pentru avantajele 
sale, şi anume: 

e pentru consumatori acestea pot să reprezinte cu adevărat o afacere 
profitabilă, în cazul în care produsele oferite la preţ redus sunt 
atrăgătoare şi de calitate; 

pentru comerciant avantajul constă în faptul că este scutit de efortul 
suplimentar pe care îl presupune distribuirea primelor şi în plus 
beneficiază de o creştere a volumului vânzărilor; 

pentru producător, avantajele sunt multiple: impact deosebit de favorabil 
asupra reţelei comerciale, distribuitorii vor acorda o atenţie mai mare 
produselor suport, veniturile firmei nu sunt afectate, deoarece de regulă 
preţul de vânzare al produsului primă este egal cu preţul de vânzare en- 
gros. 


4.2.1.3. Concursuri, jocuri şi loterii 


În literatura de specialitate se subliniază necesitatea tratării diferite a 


concursurilor, pe de o parte, şi a jocurilor şi loteriilor, pe de altă parte, 
argumentată prin faptul că: 


în cazul concursurilor este exclusă intervenţia hazardului în 
desemnarea câştigătorilor. Selectarea concurenţilor depinde numai de 
cunoştinţele şi de perspicacitatea acestora. De aceea, este posibilă 
condiționarea participării la concurs de cumpărarea prealabilă a 
produsului care patronează operațiunea. Un concurs cere consumatorilor 
să trimită firmei o mică lucrare scrisă — o poezioară, o evaluare, o 
sugestie — care va fi examinată de către un juriu ce va selecționa cele 
mai bune lucrări. 

în cazul jocurilor sau al loteriilor, şansa participanţilor de a se regăsi 
printre câştigători este în mare parte, legată de hazard. În numeroase ţări 
legislația interzice condiționarea participării de cumpărarea produsului 
promovat. Un joc oferă consumatorilor câte ceva de fiecare dată când 
cumpără; de exemplu, pot fi oferite numere de bingo sau litere 
desperecheate, care îl pot ajuta pe posesorul lor să câştige un anumit 
premiu. Toate acestea tind să se bucure de mai multă atenție decât 
cupoanele sau micile cadouri. Şansa unei excursii în Hawaii generează 
mai mult interes şi mai multă emoție. O firmă britanică producătoare de 
țigări a introdus în fiecare pachet un bilet de loterie, care oferă şansa de 
a câştiga până la 10.000 de dolari, în caz că biletul era câştigător. 


a) Concursurile promoţionale 
Concursurile promoţionale se caracterizează prin implicarea personală a 


participanţilor într-o competiţie pe parcursul căreia trebuie să-şi dovedească 
inteligenţa, îndemânarea, spiritul de observaţie, creativitatea, subtilitatea şi 
intuiţia. În finalul concursului, câştigătorii obţin premii importante. Participarea 
la concurs este condiţionată de achiziționarea produsului promovat. 

In funcție de obiectivele urmărite, un concurs promoţional se poate 


e forțelor de vânzare; 

e reţelei de distribuţie; 

e consumatorilor. 

Organizatorii unei operaţiuni de acest fel trebuie să ţină seama de 


aspectele ce decurg din următoarele probleme: 


Stabilirea perioadei şi fixarea duratei de desfăşurare a concursului. 
Dacă se doreşte rezolvarea unor probleme legate de sezonalitate, 
concursul se va programa cu puţin timp înaintea perioadei în care 
volumul vânzărilor începe să scadă, în acest sens, fiind necesar să se ia 
în calcul timpul pe care îl presupune organizarea unei astfel de 
manifestații. Specialiştii apreciază că perioadele cele mai favorabile 
organizării concursurilor promoţionale sunt cele din preajma sărbătorilor 
de Paşti şi de Crăciun, atât adulţii cât şi copiii asociind acestor momente 
primirea unor cadouri. Un alt aspect se referă la durata de desfăşurare a 
concursului care trebuie să se înscrie în termene rezonabile. Pe de o 
parte, este necesar ca participanţii să aibă la dispoziție suficient timp 
pentru a expedia probele care dovedesc achiziţionarea produsului 
promovat, iar organizatorii suficient timp pentru a obţine efectele 
scontate. 

Alegerea temei şi formularea întrebărilor. Reuşita unui concurs 
depinde atât de alegerea temei, cât şi de formularea întrebărilor. 
Referitor la primul aspect, se apreciază că este bine să se inspire din 
universul în care se înscrie produsul, imaginea acestuia fixându-se astfel 
în preocupările participanţilor. În privinţa întrebărilor, acestea trebuie 
redactate cu cea mai mare atenţie. Formularea corectă a întrebărilor care 
fac obiectul concursului este deosebit de importantă, întrucât o singură 
greşeală în acest sens poate compromite întreaga operaţiune. 

Alegerea premiilor reprezintă o decizie de bază pentru organizarea 
unui concurs promoţional. Marele premiu trebuie ales în aşa fel încât să 
trezească interesul participanţilor potenţiali, să-i incite la visare şi să 
înlăture orice reţinere a acestora. 


b) Jocurile şi loteriile 
Jocurile şi loteriile cu caracter promoţional sunt operaţiuni organizate de 


către producători sau comercianţi şi constau în oferirea unor premii acelor 
participanţi care, graţie hazardului, au şansa de a se regăsi printre câştigătorii 
acțiunii. 


Aceste instrumente de promovare se disting prin existenţa a trei 


elemente caracteristice: 

speranţa într-un câştig mai mult sau mai puţin important — reprezentând 
principalul element de atracţie al unei asemenea operaţiuni; 

intervenţia hazardului în desemnarea caştigătorilor, acesta fiind 
considerat cel mai imparțial judecător, oferă şanse egale tuturor 
participanţilor; 

implicarea minimă a participanţilor atât din punct de vedere financiar 
cât şi intelectual. 

Din punct de vedere practic, în funcție de rolul pe care-l joacă hazardul, 


întâmplarea în desemnarea câştigătorilor, se disting două mari categorii de 


acțiuni: 


Operaţiuni bazate în exclusivitate pe hazard — loteriile. Acestea se 
referă în principal la tragerile la sorți propriu-zise şi la tehnica 
numărului câştigător. Mecanismul lor este simplu, atrăgător şi 
implicant. Pentru tragerile la sorți se distribuie buletine de participare 
gata completate sau care urmează a fi completate de către participanți, 
selecția lor urmând a se face prin tragere aleatoare a taloanelor 
câştigătoare. 

Operaţiuni în care hazardul intervine parţial — jocurile — este vorba de 
acele acțiuni care presupun o anumită implicare a concurenţilor, 
apelându-se la competenţa, intuiţia sau capacitatea de judecată ale 
acestora. Un exemplu tipic îl constituie pronosticurile. Chiar dacă 
selectarea câştigătorilor se face în mod aleator, prin tragere la sorți, 
luarea în considerare a buletinelor participante depinde de completarea 
corectă a acestora. 


4.2.1.4. Operațiunile cu caracter gratuit — încercările 
gratuite 


Incercările gratuite constau în a da cumpărătorilor posibilitatea de a 


proba, în mod gratuit produsul, în speranţa că ei îl vor cumpăra. Astfel, 
comercianții de automobile îi încurajează pe clienţi să testeze, în mod gratuit un 
autoturism, pentru a le stimula interesul de a achizitiona modelul respectiv. 


Punerea în practică a unei operaţiuni cu caracter gratuit poate îmbrăca 


forme diferite: 


a) Eşantioanele — distribuirea de eşantioane constă în punerea la 


dispoziția clientului potenţial a unei unităţi de produs pe care acesta o va putea 
examina sau utiliza în afara spaţiului de cumpărare. Produsul-eşantion se 
distribuie în cantităti limitate, iar dimensiunile sale sunt mult mai reduse decât 
cele ale produsului comercializat. Este absolut necesar ca acesta să respecte 

prezentarea obişnuită a produsului, să redea cu fidelitate condiţionarea şi 
calitatea acestuia. 

În alegerea unei modalităţi de distribuire a eşantioanelor trebuie să se 
țină seama de o serie de elemente, cum ar fi: natura produsului promovat, ţinta 
vizată, eficienţa, costul difuzării. Astfel, organizatorii unei astfel de acţiuni pot 
opta pentru una din următoarele variante: expedierea prin poştă; distribuirea 
prin intermediul unui comis voiajor, distribuirea prin magazine, distribuirea 
împreună cu un produs diferit, distribuirea la cerere. 

b) Degustările — aplicabilă unui număr limitat de produse (brânzeturi, 
preparate din carne, sucuri, vinuri, etc.), această tehnică de încercare gratuită 
reprezintă însă un avantaj major şi anume, obţinerea unor rezultate concrete 
imediate. Persoana care a degustat, dacă este satisfăcută în privinţa produsului 
este tentată să-l cumpere imediat. Desigur, condiţia de bază este calitatea 
produsului. 

c) Demostraţiile atrag consumatorii către produs prin explicarea şi 
demostrarea modului în care aceasta funcţionează sau poate fi utilizat. 
Demostraţiile sunt utilizate în cazul produselor care, prin natura lor, nu pot fi 
supuse acţiunilor de oferire de eşantioane şi degustărilor. În funcţie de natura 
produsului promovat, demonstrațiile se pot efectua sub diverse forme: parade 
ale modei, demostraţii la domiciliu, demostraţii în locuri publice sau în punctele 
de vânzare. 

d) Încercările gratuite constau în punerea la dispoziţia clienţilor 
potenţiali a unor produse pe care aceştia urmează să le testeze, sub rezerva 
rambursări lor în cazul în care consumatorul nu îşi manifestă dorința de a 
cumpăra. Produsele pentru care se organizează astfel de acţiuni promoționale 
fac parte din categoria celor costisitoare, cum sunt aparatele electro-menajere, 
televizoare, autoturisme etc. 


4.2.2. TEHNICI CARE URMĂRESC ATRAGEREA ȚINTEI 
CĂTRE PRODUS 


Punerea în valoare a unui produs poate rezolva o serie de probleme ce 
apar pe parcursul vieții unei mărci sau a unui produs. Este vorba fie de lansarea 
unui produs, fie de scăderea volumului vânzărilor datorită fenomenului de 
sezonalitate sau disfuncționalităților în reţeaua de distribuţie. 

Utilizată mai ales în marile suprafeţe comerciale, unde mărfurile sunt 
oferite clienţilor în sistemul autoservirii, punerea în valoare a produsului la 
locul vânzării cunoaşte două forme concrete de manifestare: tehnicile de 
merchandising şi publicitatea la locul vânzării. 

4.2.2.1. Merchandisingul 


Rolul merchandisingului este de a găsi soluţii diferitelor probleme cu 
care se confruntă produsul, între care: alegerea locului unde va fi amplasat 
produsul în vederea vânzării; mărimea suprafeţei de vânzare care îi va fi 
atribuită, cantitatea de produs ce va fi prezentată în raionul de vânzare, modul 
de aranjare al produsului; materialul de prezentare utilizat. Având drept scop 
declanşarea actului de cumpărare, specialiştii în merchandising, încearcă să 
optimizeze suprafaţa de vânzare astfel încât aceasta să devină rentabilă atât 
pentru producător cât şi pentru comerciant. În acest sens, merchandisingul 
intervine cu soluţii de optimizare a spaţiului de vânzare în raport cu cerințele 
clientului şi anume: deplasarea către un raion cu minimum de efort, facilitarea 
alegerii unui anumit produs printr-o ofertă clară, dispunerea estetică şi 
funcțională a raioanelor şi produselor. Scopul final este crearea unei fidelităţi 
ridicate a consumatorilor. 

Suprafaţa comercială reprezintă pentru distribuitor resursa cea mai 
importantă, dar şi cea mai costisitoare. De aceea este necesară utilizarea sa în 
condiţii de rentabilitate maximă.Organizarea unei mari suprafeţe comerciale 
presupune un ansamblu de decizii manageriale riguros şi îndelung elaborate. 
Schematic, un supermagazin se poate prezenta astfel: 


00000000000 Mi 
J000000000000> 1 <0 


Ieşire Case de plată 


Intrare 


Figura 4.2. 
Supermagazin 


Frecvent utilizată în studiile de merchandising este noțiunea de liniar 
sol. Ea se referă la lungimea totală, exprimată în metri, a consolelor unui 
magazin, sau la lungimea acelei părți a consolelor atribuită unei categorii de 
produse sau unui anumit produs. De exemplu, în cazul cafelei marca Jacobs 
aceasta ocupă un spațiu permanent ce permite aranjarea, unul lângă altul, a 5 
pachete de cafea. 

De asemenea, în vederea unei organizări optime, este necesar 
determinarea gradului de atracţie al fiecărui raion. În acest scop, planul 
magazinului va fi conceput astfel încât la capătul traseului să se afle raioanele 
cu o puternică atractivitate, iar pe parcurs vor fi amplasate raioanele mai puţin 
atrăgătoare. Capetele de gondola, de regulă, sunt favorabile ofertelor 
promoţionale. Se consideră şi că produsele prezentate în cantităţi mai mari atrag 
atenţia cumpărătorilor. Şansele ca un client care trece prin faţa raionului să 
observe un anumit produs sunt direct proporționale cu suprafaţa de vânzare 
ocupată de produsul respectiv. 

Dispunând de un bogat instrumentar teoretic şi practic, merchandisingul 
a devenit în perioada actuală, o ştiinţă în adevăratul sens al cuvântului. 


4.2.2.2. Publicitatea la locul vânzării (PLV) 


Publicitatea la locul vânzării (PLV) include acţiunile care au loc la 
punctul de desfacere sau de vânzare. Publicitatea la locul vânzării poate 
îmbraca forme foarte variate de la afişul de carton Coca-Cola sau afişul reclamă 
pentru femei, L'eggs (care este unul dintre cele mai originale dintre materialele 
PLV şi a adus o contribuție majoră la succesul acestei mărci), până la 
amenajarea unor vitrine de lux pentru promovarea unor produse scumpe, cum 
sunt, de exemplu, cosmeticele casei Dior. 

Din punct de vedere al cumpărătorilor prezenţi în magazin, publicitatea 
la locul vânzării are, înainte de toate, un rol de informare, indicând avantajele şi 
calităţile unui produs. De asemenea, ea aminteşte consumatorului de existența 
unui produs şi favorizează contactul direct cu marfa expusă şi promovată. 


Întrebări de autocontrol: 
1. Care sunt tehnicile de promovare a vânzărilor? 
Care sunt modalităţile prin care se fac reducerile temporare de preţ? 
Ce sunt cupoanele şi bonurile de reducere? 
Ce reprezintă o ofertă de tip satisfăcut sau rambursat? 
Ce este o ofertă girafă? 
La ce categorie de instrumente se înscriu cadourile? 
Ce reprezintă merchandisingul? 


SID 


Teme de reflecţie/ referate: 
1. Concursurile şi loteriile promoţionale organizate la Iulius Mall 
Timişoara. 
2. Comparaţi modul de amplasare a raioanelor în supermagazinele Real şi 
Kaufland din Timişoara. 

Test 1 de autoevaluare (timp maximal de rezolvare — 1 oră): 
1. Vânzările excepţionale la preţ redus reprezintă: 
a) reduceri temporare de preţ; 
b) prime; 
c) operaţiuni cu caracter gratuit; 
d) oferte speciale. 
2. În esenţă, merchandisingul vizează: 
a) prezentarea în cele mai bune condiții materiale şi psihologice a 
produselor şi serviciilor către consumatorii potenţiali; 
b) vânzarea grupată a produselor; 
c) atragerea consumatorilor în magazinele de prezentare; 
d) încurajarea reducerilor de preţ. 
3. Dintre afirmaţiile de mai jos nu este reală cea potrivit căreia tehnicile de 
merchandising vizează: 
a) sprijinirea produselor între ele în procesul de vânzare; 
b) modalitățile optime de amplasare a produselor pe suporturile lor 
materiale din cadrul spaţiului de vânzare; 
c) efecte pe termen lung; 
d) acordarea unei importanţe deosebite factorului vizual în vânzare. 
4. Cadourile promoţionale se înscriu, în sens larg, în sfera: 
a) publicității; 
b) promovării vânzărilor; 
c) promovării la locul vânzării; 
d) manifestărilor promoţionale. 
5. Tehnica de promovare care urmăreşte, printre altele, transformarea motivaţiei 
de cumpărare în act de cumpărare efectiv poartă denumirea de: 
a) publicitate la locul vânzării; 
b) vânzări grupate; 
c) reduceri de preţ; 
d) concursuri promoţionale. 
6. Tehnica de promovare care îi permite producătorului să îşi vândă în cadrul 
unei game acele produse care sunt mai puţin solicitate în mod normal se 
numeşte: 
a) publicitate la locul vânzării; 
b) vânzări grupate; 
c) ofertă girafă; 
d) merchandising. 
7. Tehnica promoţională al cărei efect trebuie să întregească pe cel al 
publicităţii propriu-zise este reprezentată de: 
a) reducerea preţurilor; 
b) vânzările grupate; 

c) publicitatea la locul vânzării; 
d) concursurile promoţionale. 
8. Tipul de reducere temporară de preţ care urmăreşte recompensarea fidelității 
cumpărătorilor prin acordarea unor reduceri în bani lichizi se numeşte: 
a) ofertă specială; 
b) ofertă de rambursare; 
c) ofertă girafă; 
d) bon de reducere; 
e) rabat decalat în timp; 
f) rabat cantitativ. 
9. Diferenţa dintre concursurile promoţionale şi jocuri este: 
a) implicarea personală activă a participanților în cazul concursurilor 
promoționale; 
b) valoarea ridicată a premiilor în cazul jocurilor; 
c) condiționarea premiului obţinut la jocuri de cumpărarea produsului 
promovat; 
d) limitarea în timp a concursurilor promoţionale. 
10. Încercările gratuite îmbracă următoarele forme: 
a) demonstraţii, degustări, cupoane de reducere; 
b) eşantioane, mostre, puncte cadou; 
c) degustări, eşantioane, demonstraţii la domiciliu; 
d) degustări, parade ale modei, prime; 
e) oferte speciale, oferte de rambursare, încercări gratuite sub rezerva 
rambursării. 


Notă: fiecare răspuns corect este notat cu 10 puncte. 


Probleme, exerciţii şi studii de caz pentru activitatea de seminar: 

1. Căutaţi exemple reale pentru fiecare instrument de promovare a 
vânzărilor. Lucraţi pe grupe şi dezbateţi cele mai populare exemple cu 
argumente şi contra-argumente în cadrul seminarului. 

2. Reluaţi exemplul talonului de concurs din Evenimentul Zilei propus 
spre dezbatere în cadrul Modulului 1 şi răspundeţi la următoarele 
întrebări: 

a) La ce instrument de promovare a vânzărilor se încadrează talonul 
numerotat din Evenimentul Zilei? 
b) Care este scopul acestui talon? 

3. Un fabricant de produse cosmetice şi de întreţinere constată că unul 
dintre produsele sale tradiţionale — săpunul lichid — are, în ultima vreme, 
probleme legate de imagine. Deoarece producătorul nu a acordat 
suficientă atenție promovării săpunului lichid, imaginea acestuia a 
suferit o uşoară îmbătrânire. 

În aceste condiţii şi ştiind că săpunul lichid pe care îl produce are o 
clientelă relativ fidelă, fabricantul îşi pune problema relansării acestuia, 
cu scopul de a-i împrospăta imaginea. 
Având în vedere bugetul promoțional disponibil, pe de o parte, şi 
specificitatea pieţei, pe de altă parte, s-a optat pentru organizarea unei 
campanii de promovare a vânzărilor. 
Cerinţe: 
a) Din ansamblul instrumentelor de promovare a vânzărilor, care 
sunt cel mai puţin indicate în cazul de faţă? 
b) Care sunt instrumentele de promovare a vânzărilor ce pot fi 
recomandate? De ce? 


Test 2 de autoevaluare (timp maximal de rezolvare — 1 oră): 


l. 


po ADA o io 


9. 


Cum trebuie să fie ofertele speciale pentru a atrage cât mai mulți 
cumpărători potențiali şi a le câştiga fidelitatea? 

Ce justificare practică au acţiunile de lichidare rapidă a stocurilor? 

Care este diferenţa dintre ofertele speciale şi cadouri? 

Ce sunt şi când se utilizează cupoanele de reduceri? 

Cine răspunde de ofertele de rambursare? 

Care este diferenţa dintre ofertele girafă şi vânzările grupate? 

Ce forme pot lua vânzările cu primă? 

De ce sunt tratate concursurile diferit de jocuri şi loterii în literatura de 
specialitate? 

Ce sunt primele directe? 


10. Ce sunt încercările gratuite şi ce formă îmbracă ele? 


Notă: fiecare răspuns corect este notat cu 10 puncte. 


Texte de crestomaţie: 


„Dezvoltarea rapidă a mijloacelor de promovare a vânzărilor (cupoane, 


concursuri şi altele de acest fel) a creat o situaţie oarecum haotică în cadrul 
canalelor de promovare, asemănătoare situaţiei haotice din cadrul canalelor 
publicitare. Există pericolul ca aceste canale de comunicare să fie treptat evitate 
de consumatori, caz în care capacitatea cupoanelor şi a altor mijloace de 
promovare de a atrage achiziţii de bunuri va slăbi. Fabricanţii vor trebui să 
găsească modalităţi de a se ridica deasupra acestei zarve derutante, oferind, de 
exemplu, valori mai mari de răscumpărare a cupoanelor sau organizând 
expoziţii şi demonstraţii mai spectaculoase în cadrul punctelor de vânzare.” 
(Kotler, Philip — Managementul marketingului, Editura Teora, 1997, pp. 847- 


848) 

„Loteriile sunt pe un trend descendent, pentru că lumea nu mai are timp 


să taie coduri de bare şi să se ducă să le pună la poştă. Locul taloanelor cu o 
grămadă de rubrici de completat şi al dovezilor de cumpărare constând în 
diverse decupaje a fost luat de codurile transmise prin SMS şi, mai nou, de 
cupoanele cu reduceri de preţ” (Cercelescu, Monica — Promoţiile renunţă la 
spectacol în favoarea brandului, articol accesat pe http://www.igads.ro/ la 1 
decembrie 2006) 


Referinţe bibliografice: 


l. 


2: 


3: 


BALAURE, VIRGIL (coordonator) — Tehnici promoționale. Probleme, 
analize, studii de caz, Editura Uranus, București, 1999; 

DOBRE, COSTINEL - Comportamentul consumatorului şi strategia 
de comunicare a firmei, Editura Solness, Timişoara, 2002; 

FOLTEAN, FLORIN şi LĂDAR, LUCIAN (coordonatori) -— 
Marketing, Editura Brumar, Timişoara, 2001; 

KOTLER, PHILIP — Managementul marketingului, Editura Teora, 
Bucureşti, 1997; 

TELLIS, GERARD JR -— Advertising and Sales Promotion 
Strategy, Addison-Wesley Educational Publishers, Inc., 1998; 
THOMAS, J.MICHAEL - Manual de marketing, Editura CODECS, 
Bucureşti, 1998. 

Modulul 5 


RELAȚIILE PUBLICE 


Obiectivele acestui modul: 


de a defini relaţiile publice (PR-ul) şi marketingul relaţiilor publice 
(MRP-ul); 

de a distinge între relaţiile publice şi relaţiile cu publicul; 

de a înţelege concepte precum cel de imagine sau de lobby; 

de a discuta amestecul de tehnici promoţionale folosit în cadrul 
activităților de relaţii publice; 

de a comenta şi încadra instrumentele relaţiilor publice. 


Ce ar trebui să ştiţi după parcurgerea modulului: 


Relaţiile publice au ca scop: asigurarea imaginii unitare a 
subiectului, menţinerea unor căi de comunicaţie eficiente cu alte 
organizaţii, cu instituţiile media şi cu publciul intern, desfăşurarea 
de activităţi de lobby; 

Termenul imagine nu se referă restrictiv la reproducerea materială a 
unei realități date, ci la capacitatea receptorului de a construi 
reprezentări mentale; 

Compartimentele de relații publice urmăresc în permanenţă 
atitudinea organismelor publice şi distribuie informaţii şi 
comunicări pentru a le câştiga bunăvoința; 

Serviciile de marketing al relaţiilor publice (MRP) au fost create să 
sprijine în mod direct promovarea corporației sau a produsului şi 
crearea imaginii; 

Dintre ideile de PR, amintim: găzduirea de manifestări într-un 
anumit domeniu, precum şi organizarea unor conferințe de 
prezentare a noutăţilor. Fiecare manifestare de acest gen constituie o 
ocazie favorabilă de a elabora o mulțime de relatări, care să fie apoi 
dirijate către diverşi auditori; 

Cu cât este mai mic bugetul firmei destinat acţiunilor de promovare, 
cu atât câştigă mai mult teren ideea utilizării PR-ului pentru a câştiga 
atenţia publicului; 

Contribuţia marketingului relaţiilor publice este dificil de măsurat, 
deoarece este utilizat în paralel cu alte instrumente promoționale. 
Dacă este folosit înaintea celorlalte instrumente, atunci contribuţia sa 
este mai uşor de evaluat. 

Ce competenţe veţi deţine după parcurgerea modulului: 

După studierea acestui modul veţi fi capabili să: 

definiți relaţiile publice (PR-ul); 

explicaţi rolul marketingul relaţiilor publice (MRP-ul); 

comentaţi atribuţiile compartimentului de PR; 

distingeţi între relaţiile publice şi relaţiile cu publicul; 

explicaţi concepte precum cel de imagine sau de lobby; 

comentaţi amestecul de instrumente promoționale folosit în cadrul 
activităților de relaţii publice; 

e  exemplificaţi folosirea instrumentelor folosite în PR. 


Conţinutul de idei al modulului (timp maxim de studiu — 3 ore) 


Relaţiile publice (PR-ul) constituie un alt instrument de marketing 
important. 


Activitatea de relaţii publice (Public Relations — P<i><a>R) se referă 
la un ansamblu de programe destinate să promoveze sau să protejeze imaginea 
unui produs, a unui serviciu, a unei idei, a unui loc, a unei persoane sau a unei 
organizaţii. 


De ce sunt necesare relaţiile publice? Cum se organizează departamentul 
de relaţii publice? Care sunt tehnicile comunicării publice? 

Imaginea unei organizaţii este obiect de patrimoniu. De exemplu, 
imaginea firmei Coca-Cola este considerată a avea o valoare mai mare decât 
ansamblul mijloacelor fixe. Imaginea se gestionează la fel ca orice produs. Cei 
care au cea mai apreciată imagine sunt cei care investesc cel mai mult în 
promovarea imaginii de marcă. 

Termenul imagine nu se referă restrictiv la reproducerea materială a 
unei realități date, ci la capacitatea receptorului de a construi reprezentări 
mentale. De aceea, în relaţiile publice moderne, de obicei, numele companiei se 
asociază cu cea a unui campion sau a unei performanţe sportive, cu tinereţea, 
sănătatea. 

Imaginea organizaţiei se gestionează printr-un magement performant 
şi un PR profesionist. Raporturile cu societatea sunt cele mai importante. De 
aceea, tehnicile comunicării sunt deosebit de importante. 

Principalele scopuri ale comunicării: să fim receptaţi, să fim înţeleşi, să 
fim acceptaţi, să provocăm o reacţie, o schimbare de comportament sau 
atitudine. 

Câştigarea încrederii opiniei publice reprezintă un element cheie al 
comunicării instituţionale. Încrederea publică este cel mai important lucru în 
afara bilanţului contabil. 

Eficienţa comunicării mesajului constă în simplitatea limbajului, 
acurateţea textului şi onestitatea vorbitorului. Întrebările la care trebuie găsite 
răspunsuri atunci când comunicăm sunt de ce?, cine?, unde?, când?, cum?. 

Bineînţeles, comunicarea non-verbală este deosebit de importantă. 
Efectele ascultării ineficiente sunt de luat în serios. Înseamnă că nu s-a respectat 
principalul atribut al comunicării: atractivitatea. 

Relaţiile publice au ca scop: 

e asigurarea imaginii unitare a subiectului; 

e întreţinerea unei imagini cât mai bune; 

e menținerea unor căi de comunicare eficiente cu alte organizaţii, 

instituţii mass-media; 

e desfăşurarea de activităţi de lobby favorabile subiectului; 

e comunicarea interna şi externă; 

e campaniile publicitare. 


Cuvintele cheie care definesc PR-ul sunt: 

e  Intenţionalitatea. Capacitatea de influențare, de câştigare a opiniei 
publice, crearea climatului de înţelegere, furnizarea de informaţii şi 
obţinerea unei reacţii, a unui feedback; 

e Planificarea. Efectul de proximitate, desfăşurarea sistemică a 
acţiunii de PR; 

Strategia. Obiectul principal este câştigarea interesului cetăţenilor; 

e Interes public. Servirea interesului general; 

Comunicarea în ambele sensuri. Consilierea staff-ului, dar şi 
difuzarea informaţiilor. 


Trebuie făcută diferenţa între relațiile publice şi relaţiile cu publicul. 

Relaţiile cu publicul, (total diferite de relaţiile publice) sunt asigurate de 
servicii specializate, subordonate responsabilului de PR şi pot fi întâlnite sub 
diferite titulaturi: 

e birou de informaţii; 

e servicii de informare a publicului; 

e protocol. 

Firma trebuie nu numai să-şi dezvolte relaţiile constructive cu clienţii, 
furnizorii şi distribuitorii săi, ci de asemenea, să stabilească relaţii bune cu un 
mare număr de organisme publice interesate. Un organism public este un grup 
care are un interes sau un impact real sau potenţial asupra firmei de a-şi atinge 
obiectivele. 

Un organism public poate înlesni sau stânjeni capacitatea firmei de a-şi 
atinge obiectivele. O firmă înţeleaptă ia măsuri concrete pentru a-şi asigura 
relaţii bune cu cele mai importante organisme publice. În cadrul celor mai multe 
firme, funcționează compartimente speciale de relaţii publice, care realizează 
planificarea acestora. 

Compartimentele de relaţii publice urmăresc în permanenţă atitudinea 
organismelor publice şi distribuie informaţii şi comunicări pentru a le câştiga 
bunăvoința. Atunci când apare o publicitate negativă, compartimentul de PR 
încearcă să remedieze situația. Cele mai bune compartimente de PR îşi petrec 
timpul sfătuind conducerea firmei să adopte programe pozitive şi să elimine 
practicile dubioase, astfel încât publicitatea negativă să nu apară niciodată. 

Compartimentele de PR execută următoarele 5 activităţi, dintre care nu 
toate au rolul de a sprijini realizarea obiectivelor de marketing: 

a) Relaţiile cu presa — scopul relaţiilor cu presa este de a plasa, în 

cadrul mijloacelor de difuzare a ştirilor, informaţii cu valoare de 
noutate, care să atragă atenţia asupra unei persoane, organizaţii, a 
unui produs sau serviciu. 

b) Publicitatea produsului — constă în diversele eforturi de a face 
publicitate produsului. 

c) Comunicaţiile corporative — Această activitate cuprinde totalitatea 
comunicaţiilor interne şi externe ale firmei şi promovează 
cunoaşterea ei de către public. 

d) Activitatea de lobby -— presupune ducerea de tratative cu 
organismele legislative şi guvernamentale în vederea promovării sau 
respingerii anumitor legi şi reglementări. 

e) Consultanţa — presupune sfătuirea conducerii firmei cu privire la 
problemele de ordin public, la poziţiile adoptate de firmă şi la 
imaginea acesteia!!. 


În plus, managerii de marketing şi specialiştii în PR nu vorbesc 
întotdeauna aceeaşi limbă. O diferență majoră dintre ei este aceea că managerii 
de marketing sunt într-o mai mare măsură orientaţi către obținerea unor 
rezultate palpabile, evidenţiate în bilanţul contabil, în vreme ce specialiştii în 
PR consideră că sarcina lor este de a pregăti şi transmite comunicări. Dar 
aceasta situaţie se schimbă în prezent. Deja firmele îşi înființează câte un 
serviciu de marketing al relaţiilor publice (MRP), destinat să sprijine în mod 
direct promovarea corporației sau a produsului şi crearea imaginii. Astfel MRP 
şi PR-ul în domeniul financiar, ca şi PR-ul în cadrul comunităţilor vor servi o 
clientelă specială, şi anume compartimentul de marketing. 


1 Cuttlip, S. M., Center, A. H. şi Brown, G. M., Effective Public Relations, Englewood Cliffs 
NY:Pretince-Hall, 1995, p. 17 

5.1. PRINCIPALELE DECIZII ADOPTATE ÎN CADRUL 
MARKETINGULUI RELAŢIILOR PUBLICE (MRP) 


În cadrul analizei momentului şi modului de utilizare a marketingului 
relaţiilor publice, conducerea firmei trebuie să stabilească obiectivele de 
marketing, să aleagă mesajele şi mijloacele de public relations şi să evalueze 
rezultatele acestora. 


5.1.1. Obiectivele relaţiilor publice 


În relaţiile publice, stabilirea obiectivelor este mai delicată, pentru că 

rezultatele acţiunilor sunt mai greu de măsurat. 

Marketingul relaţiilor publice poate contribui la realizarea următoarelor 

obiective de marketing: 

a) Informarea publicului. PR-ul poate insera informaţii în cadrul 
mijloacelor de informare, cu scopul de a atrage atenţia asupra unui 
produs, serviciu, persoane, organizaţii sau idei. 

b) Consolidarea credibilităţii. PR-ul poate ajuta la sporirea 
entuziasmului forței de vânzare şi a distribuitorilor. Reportajele 
despre un nou produs, prezentarea înainte de lansarea acestuia, îi vor 
ajuta pe membrii forţei de vânzare să-l vândă detailiştilor. 

c) Menţinerea cheltuielilor promoţionale la un nivel scăzut. PR-ul 
costă mai puţin decât poşta directă şi decât reclama prin intermediul 
mijloacelor de informare. Cu cât este mai mic bugetul firmei 
destinat acţiunilor de promovare, cu atât câştigă mai mult teren ideea 
utilizării PR-ului pentru a câştiga atenţia publicului. 


Trebuie să se stabilească obiective precise pentru fiecare campanie de 
marketing a relaţiilor publice. Producatorii de vin din California au apelat la 
firma de relaţii publice Daniel J. Edelman, pentru a realiza o campanie 
publicitară menită să-i convingă pe americani că a bea vin este o parte plăcută a 
traiului bun şi pentru a îmbunătăţi imaginea şi cota de piaţă a vinurilor 
californiene. Au fost stabilite următoarele obiective publicitare: 

e elaborarea de materiale scrise referitoare la vinuri şi inserarea lor în 

reviste de prestigiu (Time, House Beautiful) şi în ziare (articole 
referitoare la alimente, reportaje); 

e conceperea de relatări despre influenţa pozitivă a vinului asupra 
sănătăţii omului şi dirijarea lor către lumea medicală; 
e publicitate specifică destinată pieţei adulților, pieţei colegiilor, 
organismelor guvernamentale şi diverselor comunități etnice. 
Aceste obiective au fost reformulate ca țeluri precise, astfel încât 
rezultatele finale au putut fi evaluate. 


5.1.2. Alegerea mesajelor şi a mijloacelor de relaţii publice 


În etapa următoare specialistul în marketingul relaţiilor publice 
identifică sau elaborează ştiri interesante despre produs. Să presupunem că un 
colegiu relativ necunoscut doreşte să se facă mai bine remarcat de către public. 
Specialistul în marketingul relaţiilor publice va căuta subiectele posibile pentru 
relatări. Există membrii ai facultăţii respective care au o formaţie deosebită sau 
care lucrează la proiecte speciale? Se predau la facultatea respectivă cursuri noi 
sau mai puţin uzuale? Există manifestări importante care au loc în campusul 
universitar? De obicei, această cercetare va duce la obţinerea a nenumărate 
relatări care pot fi oferite presei. Cele alese trebuie să reflecte imaginea pe care 
colegiul în cauză doreşte să o impună. 

Dacă numărul de relatări este insuficient, specialistul în marketingul 
relaţiilor publice trebuie să propună organizarea unor manifestări demne de 
rubricile de ştiri ale ziarelor, evenimente pe care colegiul respectiv le-ar putea 
sponsoriza. În cazul acesta, problema este mai degrabă de a crea ştiri, decât 
aceea de a găsi ştiri. Dintre ideile de PR, amintim: găzduirea de manifestări 
într-un anumit domeniu, precum şi organizarea unor conferinţe de prezentare a 
noutătilor. Fiecare manifestare de acest gen constituie o ocazie favorabilă de a 
elabora o mulțime de relatări, care să fie apoi dirijate către diverşi auditori. 

Capacitatea de a organiza manifestări este o calitate importantă, mai ales 
atunci când se face publicitate colectelor de fonduri pentru organizaţiile 
nonprofit. Cei care se ocupă cu strângerea fondurilor şi-au creat un larg 
repertoriu de evenimente speciale, incluzând celebrări aniversare, expoziții de 
artă, licitaţii, serate de binefacere, jocuri de bingo, lansări de carte, târguri, 
prezentări de modă, audiții muzicale, excursii, maratoane. 

Şi organizaţiile lucrative organizează diverse manifestări pentru a atrage 
atenţia asupra produselor şi serviciilor lor. Compania de filme fotografice Fuji a 
fluturat sigla filmelor sale deasupra Statuii Libertăţii cu ocazia grandioasei 
sărbători ocazionate de renovarea celebrului monument şi a reuşit, în acest fel, 
să-şi surclaseze rivala, firma Kodak, care a deschis o expoziţie de articole 
fotografice la baza monumentului. 

5.1.3. Evaluarea rezultatelor marketingului relaţiilor 
publice 


Contribuţia marketingului relaţiilor publice este dificil de măsurat, 
deoarece este utilizat în paralel cu alte instrumente promoționale. Dacă este 
folosit înaintea celorlalte instrumente, atunci contribuţia sa este mai uşor de 
evaluat. 


a) Expunerile 

Cel mai uşor mod de a măsura eficienţa marketingului relaţiilor publice 
este de a determina numărul de expuneri prezentate în cadrul mijloacelor de 
informare. Realizatorii de publicitate furnizează clientului un registru de 
decupaje care prezintă toate mijloacele de informare care au difuzat ştiri despre 
produs precum şi o informare sumară. 

Această metodă de măsurare a expunerii nu este satisfăcătoare. Nu 
există indicaţii privitoare nici la numărul efectiv de oameni care au citit, au 
auzit şi şi-au reamintit mesajul şi nici la ce au gândit oamenii după primirea 
mesajului. Nu există nici informaţii referitoare la auditoriul cu care s-a intrat de 
fapt în contact, deoarece între grupurile de cititori şi diferitele publicaţii nu 
există suprapuneri. Deoarece scopul urmărit de publicitate este simpla 
contactare a publicului şi nu realizarea unei anumite frecvenţe a luărilor de 
contact, ar fi interesant de ştiut care este numărul de expuneri nesuprapuse. 


b) Conştientizare/cunoaştere/schimbare de atitudine 

O metodă mai bună de măsurare este studierea schimbărilor survenite în 
conştientizarea/cunoaşterea/atitudinea față de produs, ca o consecință a 
campaniei de marketing a relațiilor publice (după ce este luat în considerare şi 
efectul produs de celelalte instrumente promoționale). De exemplu, câți oameni 
îşi amintesc că au auzit ştirea respectivă? Câţi au povestit altora despre ea (un 
mod de a măsura propagarea prin viu grai)? Câţi şi-au schimbat atitudinea după 
ce-au auzit-o? 


5.2. INSTRUMENTELE RELAȚIILOR PUBLICE 


Publicaţiile 


Pentru a stabili contacte cu piaţa ţintă şi pentru a o influenţa, firmele se 
bazează foarte mult pe materialele de comunicare. Dintre acestea amintim 
rapoartele anuale, broşurile, articolele, materialele audiovizuale şi revistele 
editate de către firme. 

Raportul anual al firmei Chrysler aproape că joacă rolul unei broşuri 
promoţionale, căci el prezintă acţionarilor fiecare nouă maşină lansată de 
companie. 

Broşurile pot juca un rol important în informarea consumatorilor vizaţi 
despre ceea ce este un produs, despre modul în care funcționează şi trebuie 
asamblat. 

Articolele de profil bine gândite, scrise de către directori ai firmei, pot 
atrage atenţia asupra firmei şi asupra produselor sale (vezi şi Anexa 5.1.). 

Scrisorile de informare, newsletter-ele şi revistele pot ajuta la 
consolidarea imaginii firmei şi pot transmite informaţii importante către piaţă 
țintă. 

Materialele audiovizuale, cum ar fi CD-urile sau DVD-urile, sunt tot 
mai des utilizate ca instrumente promoţionale. Costul materialelor audiovizuale 
îl depăşeşte de obicei pe cel al materialelor ţintă, însă şi impactul lor este mai 
mare. În zilele noastre, este un lucru obişnuit ca un colegiu să angajeze o firmă 
de profesionişti care să realizeze un film atractiv, destinat atât prezentării cu 
ocazia călătoriilor de recrutare a viitorilor studenți, cât şi expedierii către 
candidaţi pentru a-i încuraja să aleagă colegiul respectiv. 


Manifestările speciale 


Firmele pot atrage atenţia asupra noilor produse sau asupra altor 
activități pe care le execută, organizând manifestări speciale. Dintre acestea 
amintim: conferințele, seminariile, excursiile de studii, expoziţiile, concursurile, 
competiţiile, aniversările, precum şi sponsorizările de evenimente sportive şi 
culturale, toate acestea fiind menite să înlesnească contactarea publicului vizat. 

Sponsorizarea unei manifestări sportive, cum ar fi cursa de ciclism 
Coors sau turneul internațional de tenis dotat cu trofeul Volvo, oferă acestor 
firme ocazia atât de a-şi invita şi găzdui furnizorii, distribuitorii şi clienţii, cât şi 
de a atrage atenţia în mod repetat asupra numelui şi produselor lor. 


5.2.3. Ştirile favorabile 


Una din sarcinile majore ale specialiştilor în PR este să găsească, să 
creeze ştiri favorabile despre firmă, despre personalul ei. 

Producerea de ştiri cere, din partea celui care o realizează, 
profesionalism în elaborarea relatării, în analiza ei, precum şi în redactarea unei 
declaraţii de presă. Însă calificarea unui specialist în PR nu trebuie să se 

limiteze la simpla elaborare de ştiri. Pentru a putea să determine mijloacele de 
informare să accepte publicarea articolelor şi să fie prezentate la conferința de 
presă, el are nevoie de o solidă pregătire în materie de marketing şi de relaţii 
interpersonale. Un bun manager de PR pentru mijloacele de informare în masă 
înţelege nevoile presei de a primi relatări interesante şi de actualitate, precum şi 
de articole bine scrise şi capabile să atragă atenţia cititorului. Managerul pentru 
mijloacele de informare trebuie să-şi creeze relaţii favorabile cu redactorii şi cu 
reporterii. Cu cât relaţiile cu presa sunt mai atent cultivate, cu atât există şanse 
mai mari ca imaginea firmei în paginile ziarelor să fie mai bună. 


Discursurile 


Discursurile sunt un instrument de realizare a publicităţii de produs şi de 
firmă. Din ce în ce mai des, managerii firmelor trebuie să înfrunte întrebările 
venite din partea mijloacelor de informare în masă sau să vorbească în cadrul 
asociaţilor comerciale ori cu ocazia întâlnirilor de afaceri, iar prestaţia lor în 
aceste situaţii poate fie să consolideze, fie să lezeze imaginea firmei. De aceea 
firmele îşi aleg cu grija purtătorii de cuvânt şi utilizează specialişti în 
redactarea discursurilor, precum şi profesori de retorică pentru a ajuta la 
îmbunătăţirea exprimării în public a purtătorilor de cuvânt. 


Activităţile în folosul public 


Firmele pot atrage bunăvoința publicului contribuind cu bani şi timp la 
activităţile legate de cauze nobile. În mod obişnuit, o mare firmă va cere 
directorilor să sprijine interesele comunităţii din zona unde sunt amplasate 
birourile sau uzinele ei. În alte cazuri, firmele vor dona o anumită sumă de bani 
pentru o cauză bine precizată şi care nu are legătură cu activitatea comercială a 
firmei. Numită marketingul cauzelor nobile, această metodă este utilizată de un 
număr tot mai mare de firme pentru a atrage bunăvoința publicului. 


Lobbyingul 
Lobbyingul este o activitate desfăşurată de un grup de presiune organizat 
în vederea apărării unor interese. 


Persoanele care fac lobby acţionează în interesul unei persoane fizice 
sau juridice, încercând să influenţeze legislația şi procesul decizional prin 


127 


furnizarea unor informaţii, prin explicarea şi analiza unor probleme în scopul 
înţelegerii acestora de către cei care deţin puterea şi o exercită. 

Lobbyingul îşi are originea, ca şi alte tehnici de relaţii publice, în SUA, 
unde în prezent se pune însă în discuţie concentrarea puternică a grupurilor de 
interese, ca şi controlul asupra informaţiei electronice. 

În Europa, o formă interesantă de lobbying este lobbyingul naţional 
desfăşurat de diferite ţări la Bruxelles. 

Ideea-cheie a eticii lobbyingului spune că: un politician care acţionează 
în conformitate cu interesele unei companii sau a unui sector de activitate, 
susţine astfel dezvoltarea locală. 


Marketingul prin viu grai 


Marketingul prin viu grai lucrează cu zvonurile, cu acele informaţii 
pozitive sau negative care circulă din gură în gură. Marketingul prin viu grai 
sau marketingul verbal, se poate numi tehnică de relaţii publice deoarece se 
fundamentează pe crearea de relaţii. 

Marketingul prin viu grai are ca obiectiv principal determinarea 
clienților mulţumiţi să vorbească pozitiv despre firmă. Este o formă de relații 
publice pentru că nu presupune în mod direct plătirea cuiva să vorbească pozitiv 
despre firmă, şi totul se desfăşoară pe cale orală. 

Tocmai acest mod de manifestare îi dă forţa şi credibilitatea, care a 
consacrat marketingul prin viu grai în rândul tehnicilor de relaţii publice. 


Mijloacele de creare a identităţii vizuale unitare 


În mod normal, materialele ce provin de la o anumită firmă au un aspect 
diferit, fapt ce întreţine confuzie şi duce la irosirea ocaziei de a crea şi de a 
întări identitatea corporației respective. Într-o societate suprasaturată de 
comunicaţii, firmele trebuie să concureze acerb pentru a atrage atenţia 
publicului. Ele trebuie să se străduiască să-şi creeze o identitate vizuală pe care 
publicul să o recunoască imediat. Identitatea vizuală se impune prin intermediul 
a tot ceea ce provine de la firmă sau este folosit în cadrul firmei: siglele, 
papetaria, broşurile, simbolurile, formularele oficiale, cărțile de vizită, clădirile, 
uniformele şi regulile privitoare la vestimentația angajaţilor. 

Întrebări de autocontrol: 

Ce reprezintă imaginea unei organizaţii? 

Care sunt obiectivele relațiilor publice? 

Care sunt caracteristicile relațiilor publice? 

Care este diferenţa dintre relaţiile publice şi relaţiile cu publicul? 
Ce sunt compartimentele de PR şi care sunt atribuţiile lor? 

Ce este marketingul relaţiilor publice (MRP)? 

Care sunt principalele instrumente ale MRP? 


aaa a min il 


Teme de reflecţie/ referate: 
1. Relaţiile publice şi publicitatea mascată. 
2. Zvonurile ca formă de relaţiile publice. 


Test 1 de autoevaluare (timp maximal de rezolvare — 1 oră): 
1. Între obiectivele declarate ale relaţiilor publice se numără: 
a) crearea şi întreţinerea unei bune imagini a firmei; 
b) stimularea vânzărilor şi obţinerea unor rezultate imediate; 
c) atragerea mai multor distribuitori şi colaboratori externi; 
d) informarea şi convingerea angajaţilor temporari. 
2. Instrumente specifice relaţiilor publice sunt: 
a) ştirile, cataloagele, revistele şi acţiunile promoţionale; 
b) manifestările speciale, expoziţiile cu vânzare şi concursurile 
promoționale; 
c) ştirile, newsletter-ele, anunţurile online şi posterele; 
d) ştirile, publicaţiile, discursurile şi manifestările speciale. 
3. Manifestările speciale au rolul de a: 
a) expune produsele şi serviciile; 
b) reuni toate departamentele unei firme; 
c) înlesni sponsorizările; 
d) înlesni contactul cu publicul vizat. 
4. Lobbyingul înseamnă: 
a) purtarea unor tratative cu oficialitățile publice în vederea promovării unor 
interese comerciale; 
b) consultanţă cu privire la problemele de ordin public ale firmei; 
c) menţinerea unor relaţii favorabile cu presa; 
d) participarea regulată la manifestări speciale. 
5. Marketingul relaţiilor publice înseamnă: 
a) elaborarea de ştiri interesante despre produs; 
b) stabilirea obiectivelor şi a strategiei de relaţii publice; 
c) administrarea imaginii vizuale a firmei. 


Notă: fiecare răspuns corect este notat cu 20 puncte. 

Exerciţii şi studii de caz pentru activitatea de seminar: 


1. Utilizarea articolului de profil (articolul de publicity) pentru promovarea 
imaginii de marcă: 
Citiţi cu atenţie materialul prezentat la finalul acestui modul (Anexa 
5.1.) şi răspundeţi la următoarele întrebări: 

a) Cum aţi caracteriza mesajul referitor la firma Automobile 
acestuia? 

b) Care sunt elementele care imprimă credibilitate mesajului 
prezentat şi care sunt elementele care trezesc suspiciuni asociate 
aceluiaşi mesaj? 

c) Având în vedere răspunsurile pe care le-aţi formulat la 
întrebările de mai sus, definiți publicul căruia i se adresează 
acest mesaj şi evaluaţi efectele posibile produse la nivelul acestui 
public din punct de vedere al atitudinii faţă de marcă şi al 
intenţiilor de cumpărare pentru marca BMW la reprezentanţele 
Automobile Bavaria. 


2. Studiu de caz: 


Lansarea mărcii Eufonika OEUfonika 
Echipa de PR: Lowe& Partners 
Timp & loc: 23 februarie 2006, Howard Johnson Hotel 


Agenţia de publicitate Lowe&Partners s-a ocupat la sfârşitul lunii 
februarie, de organizarea evenimentului de lansare a Eufonika, o nouă marcă pe 
piaţa de telefonie fixă din România. Noul serviciu se poziţionează ca o 
alternativă la telefonia fixă, permiţând abonaților care au deja o linie telefonică 
Romtelecom să economisească până la 20% pentru convorbirile naţionale la 
distanţă, şi până la 40% pentru convorbirile internaţionale 

Obiective 

Evenimentele trebuiau să urmeze linia de poziționare a noii mărci, 
caracterizată prin tinereţe, dinamism şi spirit modern. 

Lansarea trebuia să asigure transmiterea mesajelor-cheie către categorii 
diverse de public: masele largi de consumatori finali, partenerii şi potenţialii 
parteneri Eufonika, autoritățile în domeniul tehnologiei informaţiei şi 
comunicaţiilor, analiştii economici şi de specialitate, precum şi purtătorilor de 
imagine la nivel naţional. 

Strategie şi plan 

Conceptul evenimentului a pus accentul pe natura modernă a mărcii 
Eufonika. 

Lansarea a avut două componente: conferinţa de presă şi recepţia. 

Conferinţa de presă a avut ca ţintă toată presa centrală şi s-a bucurat de 
participarea unui număr record de 104 jurnalişti faţă de 60 cât solicitase 
clientul. Jurnaliştilor invitaţi li s-a adresat în scris înaintea evenimentului 
următoarea întrebare — Ce reprezintă pentru dumneavoastră numerele 1,6,8,8? 
— fără a li se oferi vreun alt indiciu. În realitate, 1688 este prefixul care trebuie 
format pentru a intra în reţeaua Eufonika. 

Recepţia s-a bucurat de participarea unui număr de 200 de oaspeţi: 
autorități, în special cele din domeniul IT&C, parteneri de afaceri Eufonika şi 
potenţiali parteneri, analişti economici şi de specialitate, comunitatea de 
business din România şi liderii de opinie din diverse domenii (domeniul artistic, 
media&entertainment, business). 

Evaluare 

Din cei 100 de jurnalişti chestionaţi cu privire la semnificaţia numerelor 
1-6-8-8, agenţia s-a aşteptat la un feedback de 20-25%. Însă reprezentanţii 
media au apreciat iniţiativa, răspunzând într-un număr de 43. Răspunsurile au 
fost diverse, iar eforturile jurnaliştilor au fost răsplătite cu premii la tombola 
organizată live, la conferinţa de presă. Apariţia şi comentarea conceptului de 
teaser” pe bloguri a reprezentat încă o dovadă că mecanismul a funcționat. 

Rezultate 

Evenimentul a generat un număr de 76 de articole de presă, față de cele 
40 solicitate de client. Suprafața articolelor generate de acest eveniment a fost 
de 22.000 cm pătrați, față de cei 10.000 solicitați de client. Raportul investiție/ 
valoare la rate card” a fost de 1 la 7, față de 1 la 4, cât solicitase clientul. 


Cerințe: 
a) Ce instrumente de PR s-au folosit în cazul Eufonika şi cu ce efect? 
b) Care sunt publicurile ţintă ale mărcii Eufonika şi care este mesajul 
pentru ele? 
c) Cum a fost măsurată reflectarea în presă a evenimentului? 
d) Ce informaţii aţi fi inclus dumneavoastră în ştirea de presă? 
e) Ce rol joacă mass-media în lansarea mărcii Eufonika? 


12 . : j : bs A : : A a 
teaser sau campanie tip teasing = campanie de publicitate, în orice mediu, constând în 
provocarea curiozităţii de către chestionarele sau reclamele care preced o mare campanie. 
13 ; D è : 3 fi 3 za „ha 
rate card = taritele-listă practicate de instituţiile mass-media pentru spaţiile publicitare 
oferite. 

Test 2 de autoevaluare (timp maximal de rezolvare — 1 oră): 

1. De ce sunt rezultatele acţiunilor de relaţii publice mai greu de măsurat? 
Cum pot fi ele măsurate? 

2. Care sunt modalităţile de a crea o ştire despre organizaţie? 

3. Ce rol au sponsorizările culturale în cadrul unei campanii de relaţii 
publice? 

4. Ce sunt mijloacele de creare a identităţii vizuale a unei firme? 

5. Ce este marketingul cauzelor nobile? 


Notă: fiecare răspuns corect este notat cu 20 puncte. 


Texte de crestomaţie: 

„Foarte de curând a început să se vorbească despre Distributed Public 
Relations. Cea mai nouă modă în PR o reprezintă tendinţa prin care sarcinile şi 
responsabilităţile de public relations se dispersează la nivelul tuturor membrilor 
organizaţiei în funcție de competențele şi activitățile individuale. Si, deloc 
întâmplător, această tendinţă se referă cu preponderență la acţiunile desfăşurate 
online. 

Evident, o astfel de practică nu se poate face fără acordul şi dorinţa 
membrilor de a participa la o activitate care, până una-alta, este percepută ca 
fiind rezervată doar specialiştilor.” (Trasa, Lucian — Despre o nouă ordine a 
marketingului, accesat la www.bizcity.ro la 22 august 2006) 


„Sunt două direcții majore care învăluie opiniile despre activitatea de 
relaţii publice. Fie omul de PR este gânditorul machiavelic, misterios, cinic şi 
manipulator, fie persoana drăguță, prea plină de candoare, care se ocupă de 
buna acomodare a oaspeţilor la evenimente.” (Roşu, Crenguţa — Ce este şi ce nu 
este un om de relaţii publice, revista Campaign, septembrie 2006, p.42) 

ANEXA 5.1. 
Articol de profil (de publicity) 


Automobile Bavaria, importatorul general al 
automobilelor BMW, MINI, Rolls-Royce şi MAN 
a inaugurat la începutul acestei luni noul sediu din 
Băneasa. Amplasat pe o suprafață de 12.500 mp, 
din care suprața construită ocupă aproximativ 
10.000 mp, noul Centru BMW reprezintă nu 
numai cartea de vizită a companiei, ci şi unul din 
cele mai reprezentative showroom-un BMW din 
Europa. Rezultat în urma unei investiţii de peste 10 
milioane de euro, Centrul găzduieşte în afară de 
birouri: showroom BMW, MINI, Rolls- Royce, 
showroom de motociclete, service, depozitul cen- 
tral de piese de schimb şi magazinul de accesorii. 
La evenimentul de inaugurare, Automobile 
Bavaria a primit peste 3.000 de vizitatori, printre 
aceştia numărându-se: Mihai Răzvan Ungureanu — 
Ministru de Externe, Sebastian Vlădescu — 
Ministru Finanţe Publice, Vasile Blaga — Ministrul 
Administraţiei şi Internelor, Ambasadorul 
Germaniei — Roland Lohkamp, Andrei Chiliman — 
Primarul Sectorului 1 Bucureşti, imaginea BMW 
în România, Gheorghe Hagi împreună cu soția şi 
copiii, Ilie Năstase cu soţia, Irinel şi Monica 
Columbeanu, Lucian Mândruţă cu familia, Toni 
Grecu şi familia, George Copos, Cosmin Olăroiu, 
Emil Hurezeanu. 

Evenimentul s-a adresat atât clienților BMW şi 
familiilor acostora, cât şi iubitorilor mărcii BMW. 
La drive testul organizat de Automobile Bavaria 
pe Aeroportul Băneasa cu modelele BMW 330xi şi 
BMW 330xd au participat aproximativ 300 de 
persoane. Atenţia pasionaţilor a fost captată şi de 
demonstratiile xDrive cu BMWX3 şi BMWXS. 
Cea mai solicitată maşină a fost Simulatorul de 
Formula 1 — BMW Sauber, unde peste 250 de 
pasionaţi de viteză au reuşit să treacă linia de final 
cu 320 de km la oră. 

Succesul Automobile Bavaria se datorează 
gradulului de acopenire la nivel naţional a reţelei 
de dealeri. Prin această extindere, Automobile 
Bavaria a creat până în prezent 293 de locuri de 
muncă, iar în acest an compania estimează că 
numărul angajaţilor va depăşi 320 doar în 
Bucureşti. Astfel, numărul total de angajați din 
capitală şi din teritoriu este în prezent de 456. 
Evolutia numărului de angajați Automobile 
Bavaria a cunoscut un trend ascendent în perioada 


1994—2006. 


Media de vârstă a acestora este de 35 de ani, ceea 
ce reflectă spiritul tânăr al companiei. 

Automobile Bavaria a reuşit în cei peste 12 ani de 
existență pe piață sa câştige încrederea şi 
aprecierea clienţilor săi. Acest lucru este reflectat 
şi de volumul de vânzări al companiei. Pe 
parcursul acestei perioade, vânzările Automobile 
Bavaria au crescut semnificativ. Rezultatele de 
excepție înregistrate de BMW în România în 
ultimii 2 ani au plasat ţara noastră pe locul 2 în 
Regiune, înaintea unor țări ca Israel, Croaţia, 
Ucraina etc. Evoluţia anuală a cunoscut o creştere 
semnificativă, de la 11 unităţi vândute în 1994, la 
peste 1.051 de unităţi în 2004, înregistrându-se un 
volum record pentru 2005 de 1.474. Astfel, 
Automobile Bavaria a devenit lider de piaţa pe 
segmentul premium. 

Volumul investiţiilor companiei de la începutul 
activităţii sale în România se ridică la peste 50 de 
milioane de euro. 


Scurt istoric Automobile Bavaria 

Bayerische Motoren Werke (BMW) este 
reprezentat de 12 ani în România de Automobile 
Bavaria. 

Compania Automobile Bavaria a fost înfiinţată în 
Braşov în 1994 pentru a reprezenta marca BMW 
pe piața românească. Începând cu aprilie 2001 
firma deţine şi reprezentanța de camioane şi 
autocare MAN. 

Principalul domeniu de activitate al Automobile 
Bavaria este comerțul cu autovehicule, compania 
desfăşurând şi toate activităţile conexe 
domeniului: intreținere şi reparaţii, vânzări de 
piese auto şi moto, intermedieri, închirieri maşini 
(Bavaria Rent), leasing (Bavaria Leasing) şi buy- 
back. 

În prezent, distribuitorii şi dealerii autorizaţi 
BMW sunt în număr de 13, iar aceştia îşi 
desfăşoară activitatea în: Braşov (Contempo), 
Arad (MDA Motors), Constanţa (Bavaria Motors), 
Iaşi (Trado Motors), Timişoara (Banat Car), Piteşti 
(Motor AG), Sibiu (Bavaria Cars), Craiova 
(Oltenia Motors), Cluj Napoca, Târgul Mureş şi 
Oradea (Autotransilvania), Galaţi (Atlas Motors) 
şi Bucureşti (Automobile Bavaria. 

Modulul 6 


SPONSORIZAREA 


Obiectivele acestui modul: 


de a corela sponsorizarea cu relaţiile publice şi alte tehnici 
promoționale; 

de a discuta domeniile specifice sponsorizări; 

de a delimita principalele obiective ale sponsorizări; 

de a încerca o delimitare a sponsorizării de mecenat; 

de a defini concepte precum anunţător, mecenat, etc. 


Ce ar trebui să ştiţi după parcurgerea modulului: 


Sponsorizarea este un mijloc de comunicare care permite legarea 
directă a unei mărci sau a unei societăţi de un eveniment atractiv 
pentru public; 

Sponsorizarea este o relație de schimb bazată pe principiul 
prestaţiei-contraprestaţiei; 

Principalele obiective ale sponsorizării sunt: dezvoltarea notorietății 
spontane, întreţinerea imaginii unei companii, demonstrarea calităţii 
produselor, sporirea reputației unei firme faţă de proprii angajaţi; 
Orice acţiune de sponsorizare presupune prezenţa a trei elemente: 
anunţătorul (firma sau persoana care doreşte să comunice), ţinta şi 
evenimentul; 

O firmă trebuie să finalizeze un eveniment doar dacă publicul 
acestuia corespunde măcar în linii generale țintei pe care firma o 
vizează; 

Alegerea domeniilor în care se utilizează sponsorizarea şi a 
evenimentelor sponsorizate este dependentă de natura produselor 
pentru care se face sponsorizarea şi de obiectivele atribuite acţiunii; 
Sponsorizarea şi mecenatul sunt punctele extreme ale unui proces în 
care sponsorizarea se caracterizează prin dominaţia intereselor 
proprii ale firmei, iar mecenatul printr-o dominație a intereselor 
sportive, culturale sau socio-—politice. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


corelaţi sponsorizarea cu relațiile publice şi alte tehnici 
promoționale; 
analizaţi domeniile specifice sponsorizării; 

e  delimitaţi principalele obiective ale sponsorizării; 
e comentaţi deosebirile dintre sponsorizare şi mecenat; 
e  definiți concepte precum anunțător, mecenat, etc. 


Conţinutul de idei al modulului (timp maxim de studiu — 2 ore) 


6.1. CARACTERISTICILE ŞI OBIECTIVELE 
SPONSORIZĂRII 


Sponsorizarea este un mijloc de comunicare care permite legarea 
directă a unei mărci sau a unei societăţi de un eveniment atractiv pentru public. 


Din punct de vedere lingvistic, sponsor are o origine latină, sponsore, 
care înseamnă a avea calitatea de garant şi iniţial se raporta la îndeplinirea unei 
promisiuni de căsătorie. În Evul Mediu, termenul se regăseşte deja în unele 
texte juridice iar, treptat, termenul evoluează spre sensul său actual de susținere 
a unei manifestări. 

Primele manifestări de sponsorizare efectivă şi completă s-au înregistrat 
în S.U.A., chiar dacă inițial termenul de sponsorship desemna doar actul prin 
care o unitate comercială plătea realizarea unei emisiuni radio şi TV, în 
schimbul timpului pentru reclamă. 

Sponsorizarea ocupă un loc tot mai important în strategia de comunicare 
a firmei, importanţa sa fiind pusă în evidenţă atât de sumele cheltuite (în medie 
4% din bugetul de comunicare) cât şi de numărul tot mai mare de evenimente 
care constituie obiectul sponsorizării. 

Etape ale derulării acţiunii de sponsorizare: 

e stabilirea obiectivelor specifice sponsorizării; 

e alegerea unui eveniment pentru sponsorizare; 

e exploatarea evenimentului în fața forței de vânzare, a 
consumatorilor şi distribuitorilor; 
adoptarea deciziei de utilizare a sponsorizarii; 

e analiza efectelor sponsorizării. 


a) Caracteristici ale sponsorizării: 


e este o relație de schimb bazată pe principiul prestaţiei— 
contraprestaţiei; 

e sponsorul pune la dispoziţie sponsorizatului resurse financiare 
sau de altă natură; 

e  sponsorizatul va trebui să furnizeze o contraprestaţie stabilită 
anticipat, astfel încât să favorizeze direct sau indirect realizarea 
obiectivelor sponsorului. 


b) Obiectivele sposorizării 


Principalele obiective ale sponsorizări sunt: 


e dezvoltarea notorietății spontane; 

întreţinerea imaginii unei companii; 

consolidarea imaginii şi confirmarea poziționării unei mărci; 
demonstrarea calităţii produselor; 

sporirea reputației unei firme faţă de proprii angajaţi. 


Tradițional se deosebesc trei forme de sponsorizare, după obiectivele 
declarate ale coumnicării: 


Sponsorizarea de notorietate, când: întreprinderea nu urmăreşte să 
transmită un mesaj anume, ci să facă cunoscută firma. Este apanajul 
marilor firme şi se manifestă printr-o simplă expunere în public a 
numelui firmei. 

Sponsorizarea de imagine acționează mai subtil, urmăreşte mai 
degrabă să sugereze decât să arate, să creeze o asociere puternică în 
mintea consumatorului între un eveniment şi un produs sau o 
întreprindere. Se face legătura între ţinuta evenimentului, persoanei, 
etc, şi cea a mărcii sau a firmei (de exemplu, asocierea Cârcotaşilor 
cu berea Tuborg). Această strategie este eficientă doar pe termen 
lung. 

Sponsorizarea de credibilitate se înrudeşte cu sponsorizarea de 
imagine când exploatează asocierea dintre un eveniment şi un 
produs sau o întreprindere. Diferenţa față de forma anterioară de 
sponsorizare constă în criteriile de alegere a domeniului ce va fi 
sponsorizat. Vor fi alese evenimentele care au o legătură directă cu 
activitatea comercială a sponsorului (de exemplu, celebrele firme 
Adidas, Nike şi Puma sunt prezente la manifestările sportive şi, 
adesea, se orientează spre susținerea unui sportiv sau a unei echipe). 

6.2. DIMENSIUNILE SPONSORIZĂRII 


Orice acţiune de sponsorizare presupune prezenţa a trei elemente: 
anunţătorul (firma sau persoana care doreşte să comunice), ţinta şi evenimentul. 


6.2.1. Anunţătorul 


Atunci când se doreşte să facă să se vorbească despre ea, firma 
anunţătoare are posibilitatea de a alege între diferite moduri de comunicare, 
dintre care sponsorizarea nu este decât un aspect. Cel mai adesea ea recurge la 
publicitatea clasică şi la relaţiile publice, care urmăresc transmiterea unui mesaj 
în scopul creării sau întreţinerii unei bune imagini a firmei sau a produselor şi 
serviciilor sale prin intermediul unui suport adecvat. 

Sponsorizarea împrumută de la publicitate eficienţa acesteia în materie 
de prezentare a mărcii, folosind însă modalităţile de exploatare a relaţiilor 
publice. Sponsorizarea se înrudeşte, de altfel, mult cu această din urmă tehnică 
de promovare, prin faptul că se sprijină pe informaţia obiectivă, transmisă unor 
intermediari de opinie. 

Totuşi înainte de a se lansa într-o operaţiune de sponsorizare, firma 
anunţătoare trebuie să ţină seama de două mari categorii de probleme: 

a) acţiunea de sponsorizare trebuie să fie compatibilă cu mărimea, 
structura organizatorică, domeniul de activitate şi tipul de activitate ale 
firmei, 

b) trebuie analizate domeniile de aplicare şi diferitele forme de acţiune ale 
sponsorizării, pentru a alege, în final, operațiunea cea mai potrivită cu 
posibilităţile şi scopul firmei. 


6.2.2. Ţinta sponsorizării 


Acţiunea de sponsorizare trebuie să permită anunţătorului să se exprime, 
să transmită mesajul potrivit, țintei potrivite. inta este personajul cel mai 
important al unei operaţiuni de sponsorizare, destinatarul său final. Ea este 
constituită din totalitatea persoanelor cărora este important să li se ofere o 
informaţie privind societatea (firma) sau produsul său. În termeni de strategie 
de sponsorizare, aceasta presupune că o firmă să finalizeze un eveniment doar 
dacă publicul său corespunde măcar în linii generale țintei pe care o vizează. 

Se pot alege drept ţinte: marele public (în totalitate), un segment al 
acestuia (tineret, femei, anumite categorii socio-profesionale), personalul firmei 

sponsor, clienţii firmei, forţele de vânzare. În general, o acţiune de sponsorizare 
are o ţintă principală unică şi mai multe ţinte secundare. 

O acţiune de sponsorizare prezintă interes pentru un anumit anunţător 
deoarece ea permite să se atragă atenţia țintei asupra unui mesaj pe care nu l-ar 
fi remarcat dacă nu ar fi fost transmis prin publicitatea clasică, mizându-se pe 
interesul pentru un anume sport sau domeniu al vieţii culturale. Prin urmare, 
înainte de a propune proiectul unui partener financiar, cel care caută sponsori 
trebuie să calculeze şi să descrie audiența evenimentului repectiv, trebuie să 
examineze toate exploatările posibile în funcție de ţintele care pot fi atinse. 
Deci, firmei trebuie să 1 se propună un eveniment potrivit, care să intereseze 
ținta pe care o vizează şi care să mărească astfel receptivitatea sa la mesajul ce 
se doreşte a fi transmis. 


6.2.3. Evenimentul sponsorizat 


În viaţa de zi cu zi, individul este expus unui număr mare de stimuli: din 
partea evenimentelor de actualitate generală, din partea mediului său privat 
(familie, prieteni, mediu profesional) şi din partea firmei. Fiecare individ 
operează o selecţie în această masă de informaţii, memorând evenimentele într- 
o anumită ordine: pe primul loc se situează evenimentele particulare, urmate de 
evenimente de neocolit ce ţin de actualitatea cotidiană, apoi evenimentele 
generale şi, în cele din urmă, stimulii publicitari. 

Astfel, pentru un amator de teatru, sprijinul adus de către o companie 
unei reprezentații teatrale, care mai beneficiază şi de o amplă acoperire în mass- 
media, este un aşa-numit eveniment de neevitat. Dacă spectatorul se va deplasa 
până la locul reprezentaţiei, evenimentul creat prin tehnici promoționale 
avansează la rangul de eveniment privat. 


6.3. DOMENIILE ÎN CARE SE APLICĂ SPONSORIZAREA 


Alegerea domeniilor în care se utilizează sponsorizarea şi a 
evenimentelor sponsorizate este dependentă de natura produselor pentru care se 
face sponsorizarea şi de obiectivele atribuite acţiunii. Principalele domenii în 
care se utilizează sponsorizarea ca mijloc de comunicare sunt: 

e compeţiile sportive; 

e evenimentele culturale; 

e cercetarea tehnico — ştiinţifică şi acţiunile educative; 
e acţiunile sociale, politice şi umanitare. 

6.3.1. Sponsorizarea sportivă 


Sponsorizarea sportivă s-a dezvoltat la începutul anilor '70 şi a rămas 
până astăzi domeniul cel mai solicitat de către firme. În comparaţie cu tehnicile 
de publicitate tradiţională, ea are capacitatea de a implica mai mult publicul. 
Individul nu are decât o singură posibilitate de a se sustrage de la recepționarea 
mesajului, aceea de a nu urmări sau de a nu participa la evenimentul sportiv 
pentru care nutreşte interes. 

Pentru firma sponsor, sportul devine un mijloc de comunicare în masă 
deosebit de important, mai ales datorită celor două avantaje specifice: un 
eveniment sportiv prezintă un caracter de noutate şi interesează cu certitudine o 
mare parte a populaţiei. Fără a deranja sau a întrerupe spectacolul sportiv, 
sponsorizarea impresionează publicul cu o frecvenţă obsedantă, apărând însă 
în ochii acestuia drept întâmplătoare şi discontinuă. De aceea, sportul este 
domeniul care concentrează cea mai mare parte a cheltuielilor de sponsorizare. 

Teoretic, toate sporturile ar putea fi susţinute, însă cele mai potrivite par 
a fi cele care beneficiază de interesul unui public numeros sau de o largă 
mediatizare. În alegerea activităţii sportive ce urmează a fi sponsorizată, 
criteriul cel mai important este audiența. De aceea, sporturile cele mai căutate în 
materie de sponsorizare sunt fotbalul, automobilismul şi tenisul. 


6.3.2. Sponsorizarea culturală 


Ezitările sponsorilor de a interveni în acest domeniu sunt motivate, mai 
ales, de o prea mare sensibilitate a publicului faţă de evenimentele culturale, de 
existenţa unui grup ţintă relativ mic în comparaţie cu cel oferit de manifestările 
sportive, de slaba mediatizare, la radio şi televiziune, în timpul manifestarilor 
culturale, ca şi de rezerva responsabililor culturali faţă de susţinerile particulare. 

Totuşi, având în vedere sumele mari antrenate de sponsorizarea sportivă, 
se pare ca la ora actuală cultura poate să reprezinte opţiunea strategică cea mai 
promițătoare pentru un anunţător care dispune de un buget mai modest. De 
asemenea, pe lângă faptul că este mai puţin costisitoare, mai are un avantaj 
important — datorită particularităților publicului interesat de un eveniment 
cultural, efectul sponsorizării este mai evident şi adesea exclusiv. 
divertisment. Cultura tradițională pune la dispoziţia eventualilor susţinători o 
arie deosebit de vastă: sculptura, pictura, muzica clasică, opera, dansul, teatrul 
clasic şi literatura. Cultura de divertisment, conţinând muzica modernă, pop, 
rock, varietățile muzicale etc., constituie un imens câmp de investigație pentru 
sponsorizare. 

Sponsorizarea culturală presupune totodată şi promovarea artiştilor sub 
forma acordării unor burse, a ajutorului material, furnizării instrumentelor 
muzicale, dotării atelierelor sau achitarea onorariilor de concert. 


6.3.3. Sponsorizarea ştiinţifică, tehnică sau educativă 


În domeniul ştiinţific, sponsorizarea recurge mai ales la instituirea de 
premii. 

Astfel, firma SCHERING a fondat premiul care îi poartă numele, pentru 
lucrările în domeniul chimiei, premiul SEL — pentru comunicări tehnice, iar 
SIEMENS a creat un premiu pentru cercetare în domeniul fizicii corpurilor 
solide. Firma IBM, din bugetul total destinat sponsorizării, alocă 50% pentru 
încurajarea cercetării ştiinţifice informatizate EARN, ca şi pentru cumpărarea 
calculatoarelor utilizate în scopuri ştiinţifice. 

Cele mai numeroase sunt cazurile în care firma-sponsor urmăreşte 
susţinerea unui eveniment cu caracter ştiinţific sau educativ. Astfel, în Elveţia, 
grupul financiar CONSOLIDA organizează un joc bursier pe calculator. 
Jucătorii se înscriu pentru a gestiona un capital fictiv de 300.000 de franci pe o 
durată de zece săptămâni. Cel care va şti să fructifice cel mai bine banii va 
caştiga un premiu substanţial. Având drept pretext jocul, scopul operaţiunii este 
de a permite grupului CONSOLIDA să îşi optimizeze acţiunile de recrutare a 
agenţilor de schimb. 


6.3.4. Sponsorizarea cauzelor sociale, politice, umanitare 


Sponsorizarea este un fenomen deschis în permanenţă către noi domenii. 
Ea s-a extins tot mai mult către susținerea persoanelor sau a asociaţilor care 
intreprind opere de interes socio-politic şi umanitar. În acest cadru, de o atenţie 
deosebită se bucură acţiunile care vizează protecţia mediului, igiena publică şi 
sănătatea. 

Deşi operaţiunile de sponsorizare socială şi culturală ridică încă 
dificultăți din punct de vedere comunicaţional, se prevede totuşi o puternică 
expansiune a acestor domenii ale sponsorizării, mai ales datorită dificultăților 
sporite ce intervin în finanţarea activităţilor de interes umanitar şi a sarcinilor 
social-politice. 

6.4. SPONSORIZARE ŞI MECENAT 


Una din problemele cu care se confruntă, practic, comunicaţia prin 
eveniment, este deosebirea dintre sponsorizare şi mecenat. Este foarte util ca 
firma să ştie exact ce înseamnă sponsorizare şi ce înseamnă mecenat, care sunt 
drepturile şi obligaţiile ce decurg din demersurile respective, astfel încât să 
aleagă soluţia cea mai bună, care să asigure obţinerea rezultatelor dorite. 

Într-o viziune tradiţională, sponsorizarea şi mecenatul pot fi prezentate 


astfel: 

Tabelul 6.1. Abordarea tradițională a sponsorizării şi mecenatului!* 
Criterii de SPONSORIZARE MECENAT 
diferenţiere 
Domenii predilecte de Sport Artă, cultură 
intervenţie: 
, Einalitate: _ _ _ _ _ Comercială  _ _ _  _ _ Farăcontrapartidă_ _ L 
Obiective urmărite: Notorietate şi imagine de Punerea în valoare a 
ERIE, RENI E PRE ERE TINA A ep aceiasi aaa ai INEL a, pa pa tea 
Tehnici utilizate: Apropiate de publicitate Apropiate de relațiile 
iesea, Ea edit ae Ea ante E aie Er at a at e et eo et e eee L L ct et al bt etc ETE 
Modul de exploatarea Sistematică Discretă 
evenimentului: 
, Durata acţiunii: _ _ _ _ Pe termen scurt _ _ _ _ _ Petermenlung _ __ 
Caracteristicile: Obligaţii reciproce Relaţii cu sens unic 
„Contractului _ _________a_a2 Pate pe finanțare _ _ 
Caracteristicile Raţional Empiric 
demersului ca ca sean a i ai a d dp et atu aul pat anda dag a 
Controlul Total sau parțial Nul 
evenimentului: 


Unii autori au abandonat această delimitare tradiţională, dar continuă să 
opună mecenatul sponsorizării. Ei apreciază că diferențierea dintre aceste doua 
tehnici se face pe baza următoarelor criterii: 

a) natura relaţiilor dintre emiţător şi receptor, acestea fiind omogene în 
cazul sponsorizări, dinspre marcă înspre ţintă şi eterogene în cazul 


i Popescu, Ioana. C., Şerbănică, D., Balaure, V., Tehnici promoţionale, Editura Metropol, 
1994, p. 125 

b) 


d) 


mecenatului, dinspre firmă către diferitele ţinte, către comunitatea 
economică; 

obiectivele operaţiunii: sponsorizarea urmăreşte obţinerea unei anumite 
notorietăţi, crearea şi susținerea imaginii de marcă, în timp ce mecenatul 
are ca scop dobândirea unei valori pe plan social; 

modul de utilizare a evenimentului: în cazul sponsorizării fiind folosite 
intensiv, în slujba obiectivelor de marketing, valori-cheie din punct de 
vedere comunicaţional, în timp ce în cazul mecenatului accentul cade pe 
valorile sociale, estetice sau umanitare; 

Pentru mecenat, o deosebire importantă o are calitatea serviciului 
prestat, fiind necesar ca acesta să fie eficient, credibil şi determinant. 


O posibilă concluzie în urma studierii în paralel a acestor doua forme de 


comunicare ar putea fi aceea că mecenatul şi sponsorizarea sunt punctele 
extreme ale unui proces în care sponsorizarea se caracterizează prin dominaţia 
intereselor proprii ale firmei, iar mecenatul printr-o dominație a intereselor 
sportive, culturale sau socio-—politice. 


Întrebări de autocontrol: 


Pure 


Po 


Ce este sponsorizarea de credibilitate? 

Ce este un anunţător? 

Cine poate fi ţinta sponsorizări? 

Ce legătură există între publicul unui anumit eveniment (sporiv, 
muzical, etc.) şi ţinta sponsorizării vizate de sponsorul acelui 
eveniment? 

Care sunt principalele obiective ale sponsorizării? 

Care sunt etapele derulării unei acţiuni de sponsorizare? 

Ce diferenţe majore există între sponsorizarea sportivă şi cea culturală? 
Care este diferenţa dintre sponsorizare şi mecenat? 


Teme de reflecţie/ referate: 


l. 
2: 
3. 
4. 


Sponsorizări culturale ale operatorilor de telefonie mobilă din România. 
Caius Clinius Maecenas şi tradiția istorică a mecenatului. 
Sponsorizarea sportivă în România. 

Comentaţi afirmația: Banii şi cultura fac casă bună împreună. 


Test 1 de autoevaluare (timp maximal de rezolvare — 1 oră): 
1. Avantajele sponsorizării sportive sunt legate de: 
a) publicul numeros şi mediatizarea largă; 
b) publicul bine informat şi costurile reduse; 
c) exclusivitatea şi neconvenţionalismul manifestărilor sportive. 

2. Diferenţa dintre sponsorizare şi mecenat constă în faptul că: 
a) sponsorizarea se face pe bază de contract; 
b) în mecenat predomină interesele şi responsabilitatea socială; 
c) mecenatul nu presupune o susţinere financiară; 
d) sponsorizarea nu foloseşte deloc instrumentele publicității clasice. 
3. Care din următoarele afirmaţii referitoare la sponsorizare este pe deplin 
adevărată: 
a) urmăreşte obţinerea unei anumite notorietăţi, crearea şi susținerea 
imaginii de marcă; 
c) tehnicile utilizate sunt apropiate de relaţiile publice, dar efectul acțiunii 
este pe termen lung; 
d) modul de exploatare al evenimentului este discret, accentul cade pe 
valorile sociale, estetice şi umanitare. 
4. Sponsorizarea de imagine presupune: 
a) ca evenimentele sponsorizate să aibă legătură directă cu activitatea 
sponsorului; 
b) ca sponsorul să aibe un buget uriaş; 
c) existența unei legături între ţinuta evenimentului şi cea a mărcii 
sponsorului; 
d) expunerea în public a numelui firmei în cadrul unui eveniment. 
5. Sponsorizarea este: 
a) o donaţie publică; 
b) susţinerea unei manifestări; 
c) un act de caritate; 
d) un parteneriat public-privat. 


Notă: fiecare răspuns corect este notat cu 20 puncte. 


Exerciţii şi studii de caz pentru activitatea de seminar: 
1. Ordonanţa Guvernului nr. 36 din 30 ianuarie 1995 şi introducerea 
noțiunii juridice de mecenat în România. 


Există o consecinţă juridică directă a diferenţei dintre sponsorizare şi 
mecenat. Astfel, mecenatul capătă valoare juridică în urma încheierii unui act 
autentic, ce consfinţeşte acţiunea mecenatului, menţionând obiectul, durata şi 
valoarea acestuia. 

Actul, deşi se referă şi la persoana care devine beneficiarul acțiunii de 
mecenat, nu include nici o referire la vreo obligaţie pe care ar putea să o aibă 
acesta şi nici nu trebuie să fie semnat de el. Este un act care, deşi trebuie 
acceptat de beneficiar, strict juridic vorbind, are caracter unilateral. 

Sponsorizarea devine o acţiune legală numai în urma încheierii unui 
contract între cele două părţii: sponsorul şi beneficiarul sponsorizării. În 

consecinţă, ca orice contract, el include drepturi şi obligaţii pentru ambele părți 
şi trebuie semnat atât de sponsor, cât şi de către beneficiar. În plus, ca şi actul 
care se încheie în cazul mecenatului, el trebuie să precizeze obiectul, valoarea şi 
durata sponsorizării. 


2. Responsabilii cu problemele de comunicaţie din cadrul departamentelor 
de marketing ale societăţilor A, B şi C decid, fiecare în parte, că a sosit 
momentul să acţioneze în direcţia consolidării imaginii firmei lor astfel 
încât, în timp, aceasta să dobândească o importantă valoare socială. 
Cunoscând că: 

e firma A este un producător din industria chimică; 

e firma B este un producător de echipamente informatice; 

e firma C este un producător de instrumente muzicale. 
Domeniile posibile de intervenţie ale firmelor respective sunt: 


e competiţiile e muzica clasică; e cauzele 
sportive; umanitare. 
e artele plastice; e protecția 
mediului; 


Se cere să precizaţi: 

a) Care este tehnica de promovare cea mai indicată pentru atingerea 
obiectivelor stabilite, pentru fiecare firmă în parte — sponsorizarea 
sau mecenatul? 

b) Care este, pentru fiecare dintre firmele respective, domeniul de 
intervenție cel mai potrivit? Care sunt argumentele de susţinere a 
soluţiei alese? 


3. Studiu de caz: sponsorizarea de evenimente muzicale în România — 
concertul Shakira 

Data şi locul concertului: 17 iulie 2006, Timişoara 

Numărul de participanţi: 28.000 

Organizatori: eMagic 

Info artist: Shakira a compus prima piesă la vârsta de opt ani, şi doar cinci 

ani mai târziu a semnat primul contract cu o casă de discuri. După 2000, 

Shakira începe lucrul la primul ei material în limba engleză, Laundry 

Service, care o transformă peste noapte într-o vedetă internațională: peste 25 

de milioane de exemplare vândute, 13 discuri de platină şi trei premii 

Grammy. 


Studiu de caz Vodafone: Concertul Shakirei ó vodafone 


a fost a doua inițiativă a companiei, care a 

făcut parte din programul Vodafone Best Music, care şi-a propus să le aducă 
românilor artişti internaţionali favoriţi şi conţinut muzical de ultimă oră pe 
telefonul mobil. Înainte de a se implica în organizarea acestui eveniment, 
compania a efectuat un studiu din care a reieşit că Shakira este vedeta 
internaţională numărul 1 pe care românii îşi doresc să o vadă într-un 
concert. Studiul a fost efectuat pe un eşantion de 1.300 de utilizatori de 
mobil, cu vârste între 16 şi 35 de ani. Shakira se afla pe primul loc în topul 
preferințelor, cu 6,2 menționări. 

Studiu de caz Coca-Cola: Coca-cola este un brand ce 

simbolizează comunicare, prietenie,  sociabilitate, 

precum şi îndemnul de a privi jumătatea plină a CLANA 
paharului, partea frumoasă a vieții. Asocierea dintre 

brandul Coca-Cola şi muzică a venit în mod natural, 

deoarece este vorba de acelaşi public şi aceleaşi valori. Muzica este una din 
căile universale prin care Coca-Cola doreşte să le transmită timerilor pofta 
de viaţă, să le ofere experienţe unice, care să-i inspire să-şi definească 
personalitatea şi să facă propriile alegeri. Compania a ales să sponsorizeze 
acest eveniment deoarece a fost vorba de un artist cunoscut, cu o mare 


influenţă asupra tinerilor, prin intermediul căruia îşi putea transmite valorile 
de brand. 


Se cere să precizaţi: 

a) Cine este anunţătorul şi cine este ţinta sponsorizării? 

b) Ce tip de sponsorizare este aceasta? 

c) A fost ales corect domeniul în care s-a aplicat sponsorizarea? 

d) Există compatibilitate între cele 2 mărci şi evenimentul sponsorizat? 


Test 2 de autoevaluare (timp maximal de rezolvare — 1 oră): 

În ce condiţii se foloseşte sponsorizarea ca tehnică promoţională? 

Ce este sponsorizarea ştiinţifică sau educativă? 

Ce este mecenatul? 

Daţi exemple de sponsorizări cu caracter socio-umanitar. 

Ce deosebeşte cultura de divertisment de cultura tradițională? Daţi 

exemple de evenimente din ambele categorii. 

6. Cum poate deveni evenimentul sponsorizat un eveniment privat pentru 
publicul ţintă? Daţi exemple. 

7. Când se foloseşte sponsorizarea de credibilitate? 

8. Cum a apărut sponsorizarea ca tehnică promoţională? 


Up e i 


Notă: fiecare răspuns corect este notat cu 12, 5 puncte. 

Text de crestomaţie: 

„Art. 1. — (3) Mecenatul este un act de liberalitate prin care o persoană 
fizică sau juridică, numită mecena, transferă , fără obligaţie de contrapartidă 
directă sau indirectă, dreptul său de proprietate asupra unor bunuri materiale sau 
mijloace financiare către o persoană fizică, ca activitate filantropică cu caracter 
umanitar, pentru desfăşurarea unor activităţi în domeniile: cultural, artistic, 
medico-sanitar sau ştiinţific, cercetare fundamentală şi aplicată. 

(4) Actul de mecenat se încheie în forma autentică în care se vor 
specifica obiectul, durata şi valoarea acestuia.” 

„Art. 9. — (1) Sumele primite din sponsorizare sau mecenat sunt scutite 
de plata impozitului pe venit.” (Legea nr. 32 din 19 mai 1994 privind 
sponsorizarea, accesată la www.geov.ro la data de 12 noiembrie 2006) 


Referinţe bibliografice: 

1. BALAURE, VIRGIL (coordonator) — Tehnici promoţionale. Probleme, 
analize, studii de caz, Editura Uranus, Bucureşti, 1999; 

2. BAN, OLIMPIA — Tehnici promoţionale. Note de curs, Editura 
Universităţii din Oradea, Oradea, 2002; 

3. CURTA, IOANA CECILIA - Sponsorizarea. Teorie şi practică, 
Editura Expert, Bucureşti, 1993; 

4. KOTLER, PHILIP — Managementul marketingului, Editura Teora, 
Bucureşti, 1997; 

5. NIȚULESCU, VIRGIL ŞTEFAN — Ghid privind Legea sponsorizării, 
Fundaţia Concept, Bucureşti, 2004; 

6. ***, Campaign. Revista de publicitate, media, marketing şi PR, o 
publicaţie a Business Media Group, numărul din septembrie 2006. 

Modulul 7 


FORŢA DE VÂNZARE 


Obiectivele acestui modul: 


de a defini conceptul de forță de vânzare sau vânzare personală; 

de a discuta avantajele oferite de vânzarea personală spre deosebire 
de celălalte tehnici promoţionale; 

de a delimita principalele obiective ale forţei de vânzare; 

de a înţelege legătura dintre strategia de vânzare personală şi 
structura forţei de vânzări; 

de a înţelege metodele de stabilire a mărimii forței de vânzări; 

de a introduce conceptul de management al forței de vânzare. 


Ce ar trebui să ştiţi după parcurgerea modulului: 


Forţa de vânzare sunt toate acele persoane care reprezintă firma şi 
care au ca sarcină principală stabilirea de contacte cu potenţielii 
clienți şi vânzarea produselor (vânzătorii, agenţii de vânzări, 
reprezentanţii, delegaţii comerciali); 

Din cauza cheltuielilor, forţa de vânzare încearcă să se concentreze 
pe vânzarea către clienţii importanţi a produselor mai complexe şi 
adaptate la comandă ale firmei, iar vânzarea bunurilor şi serviciilor 
cu marjă scăzută de profit tinde să fie mutată în sarcina personalului 
intern de desfacere şi a unităţilor de desfacere pe web; 

Firmele trebuie să-şi desfăşoare în mod strategic forțele de vânzare, 
astfel încât să se adreseze clienţilor potriviţi, la momentul potrivit şi 
în maniera potrivită; 

Pentru a atrage reprezentanţi de vânzări de cea mai bună calitate, 
firma trebuie să ofere un pachet de remunerare atrăgător; 
Reprezentanţii de vânzări eficienţi au mai mult decât instinct — sunt 
instruiți cum să folosească metode de analiză şi management a 
clientelei. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


definiţi conceptul de forță de vânzare; 
comentaţi avantajele şi neajunsurile vânzării personale; 

e identificați principalele obiective ale forţei de vânzare şi strategiile 
care decurg din acestea; 

e  înțelegeți modul de alcătuire a structurii forței de vânzare şi de 
stabilire a mărimii acesteia; 

e definiti managementul forței de vânzare şi să comentaţi 
instrumentele acestuia. 


Conţinutul de idei al modulului (timp maxim de studiu — 2 ore) 


Potrivit literaturii de specialitate, există mai multe modalităţi de 
abordare a forţei de vânzare în raport cu activitatea de marketing a firmei. 
Astfel, forţa de vânzare poate fi plasată fie în afara activităţii de marketing (în 
cazul în care se consideră că rolul său principal este de a vinde), fie în cadrul 
activităţii de marketing -— situație în care pot fi identificate trei abordări 
distincte: 

e cao componentă aparte a mixului de marketing; 

e cao componentă a submixului de distribuție; 

e cao componentă aparte a submixului de promovare. 


Perspectiva prezentului curs fixează forţa de vânzare ca şi tehnică distinctă în 
cadrul submixului de promovare. 

Termenul de forță de vânzare provine din limba franceză (force de 
vente) şi desemnează un mijloc de comunicare personală, care deţine un rol 
important în anumite stadii ale procesului de cumpărare — dezvoltarea 
preferințelor şi stimularea deciziei de cumpărare. Termenul este adeseori 
înlocuit în literatura de specialitate cu cel de vânzare personală. 


Prin forţă de vânzare se înţelege ansamblul persoanelor care reprezintă 
firma şi care au ca sarcină principală stabilirea de contacte cu potenţielii 
clienți şi vânzarea produselor, în această categorie fiind incluşi vânzătorii, 
agenţii de vânzări, reprezentanţii, delegaţii comerciali. 


Personalul de vânzări serveşte drept legătură personală a firmei cu 
clienții. Pentru mulți dintre clienţi, reprezentantul de vânzări se identifică direct 
cu firma. lar pentru firmă, reprezentantul de vânzări este acela care aduce 
informaţiile atât de necesare despre client. Prin urmare, firma trebuie să 
analizeze atent problemele pe care le ridică proiectarea unei forţe de vânzare — 
adică stabilirea obiectivelor, a strategiei, a structurii, a mărimii şi a modelului 
de remunerare. 

7.1. CARACTERISTICILE FORȚEI DE VÂNZARE 


Caracteristicile vânzării personale, care o diferenţieză de celălalte 

mijloace de comunicare şi, în principal, de publicitate sunt: 

a) permite cunoaşterea directă a receptorului, în timp ce în cazul 
publicităţii, se cunoaşte numai profilul mediu al țintei publicitare; 

b) permite transmiterea unor mesaje adaptabile, cu numeroase 
argumente, forma şi conţinutul mesajului nefiind fixe, în timp ce 
publicitatea transmite mesaje uniforme, cu puţine argumente; 

c) permite realizarea unui număr redus de contacte într-o unitate de 
timp, însă ele sunt personalizate, în vreme ce publicitatea permite 
realizarea unui număr mare de contacte nepersonalizate; 

d) permite păstrarea mai uşoară a atenţiei, în timp ce în cazul 
publicităţii ea poate fi menţinută cu dificultate; 

e) oferă posibilitatea obţinerii unui răspuns imediat. 


În concluzie, se apreciază că forţa de vânzare are un impact mai puternic 
decât publicitatea prin intermediul mass-media, dar este mai costisitoare. Având 
în vedere caracteristicile sale, utilizarea forţei de vânzare este recomandată, în 
primul rând, în vânzarea produselor complexe şi a bunurilor industriale. 


7.2. OBIECTIVELE ȘI STRATEGIA FORȚEI DE VÂNZARE 


În trecut, reprezentanţilor de vânzări li se stabileau cote de vânzări, iar 
cei mai buni reuşeau să le atingă sau chiar să le depăşească. Mai târziu a apărut 
ideea că reprezentanţii trebuie să ştie cum să pună un diagnostic problemei 
clientului şi să propună o soluţie. 

Din cauza cheltuielilor, aproape toate firmele încep să adopte concepţia 
forţei de vânzare rentabilizate, conform căreia forţa de vânzare trebuie să se 
concentreze pe vânzarea către clienţii importanţi a produselor mai complexe şi 
adaptate la comandă ale firmei, iar vânzarea bunurilor şi serviciilor cu marjă 
scăzută de profit să fie mutată în sarcina personalului intern de desfacere şi a 
unităților de desfacere pe web. 

Firmele trebuie să-şi desfăşoare în mod strategic forţele de vânzare, 
astfel încât să se adreseze clienţilor potriviţi, la momentul potrivit şi în maniera 
potrivită. Reprezentanţii de vânzări din ziua de astăzi acționează adesea în 
calitate de manageri de cotracte cu clienţii sau manageri ai relaţiei cu clientul, 
care organizează contacte fructuoase între diverse persoane din organizaţia 
cumpărătoare şi cea care vinde. 


151 


Indiferent de context, reprezentanţii de vânzări trebuie să îndeplinească 
una sau mai multe din următoarele sarcini: 


a) 
b) 


c) 


d) 


2) 


Prospectare: căutarea unor clienți potențiali; 

Abordare orientată: decizia privind modul de alocare a timpului 
între clienții potențiali şi cei existenți; 

Comunicare: comunicarea informațiilor despre produsele şi 
serviciile firmei; 

Vânzare: abordare, prezentare, rezolvarea obiecțiilor şi încheierea 
tranzacţiilor de vânzare; 

Servire complexă: prestarea unor servicii diverse pentru clienți — 
consultanță în rezolvarea unor probleme, furnizarea de asistență 
tehnică, obținerea de finanţări, urgentarea livrării; 

Culegere de informații: cercetarea pieței şi strângerea unor date de 
supraveghere a concurenței; 

Alocare: decizii privind categoria de clienți care pot beneficia de 
produsele firmei în situații cu deficit de ofertă. 


Odată hotărâtă modalitatea de abordare (strategia, adică), firma poate 
utiliza fie o forță de vânzare proprie, fie una contractuală. 

O forță de vânzare directă (proprie/internă) constă din angajați cu 
normă întreagă sau parțială, care lucrează exclusiv pentru firmă. Această forță 
de vânzare cuprinde personalul de vânzări intern, care îşi desfăşoară activitatea 
la sediul companiei, folosind telefonul şi primindu-i pe cumpărătorii potențiali, 
şi personalul de vânzări în teritoriu (de teren), care călătoresc în teritoriu şi îi 
vizitează pe clienți. 

O forță de vânzare contractuală (externă) constă din reprezentanțe ale 
producătorilor, agenții de vânzare şi brokeri, care sunt plătiți cu comisioane 
calculate la vânzările realizate. 

În funcție de sarcinile realizate se pot distinge următoarele tipuri de 

reprezentanți de vânzări: 


a) 
b) 


c) 


d) 


Reprezentantul cu sarcini de livrare, a cărui sarcină este livrarea 
fizică a produsului; 

Reprezentantul itinerant, care vizitează distribuitorii şi recepționează 
comenzile acestora; 

Merchandiser-ul promotor, care are sarcina animării magazinelor 
prin acțiuni promoționale, punerea în valoare a produselor firmei 
prin modul de vizualizare; 

Reprezentantul tehnico-comercial, care are rolul de consultant, 
ajutând clienții să găsească soluții la problemele lor. 

7.3. STRUCTURA ŞI MĂRIMEA FORȚEI DE VÂNZARE 


Strategia aleasă va influenţa structura forţei de vânzare. 


a) 


b) 


c) 


d) 


Structurare teritorială: Fiecărui reprezentant de vânzări i se 
repartizează un teritoriu exclusiv. Acest mod de structurare are ca 
rezultat o definire clară a responsabilităților şi îl stimulează pe 
reprezentant să cultive relații profesionale şi legături personale cu 
clienții din teritoriu, iar cheltuielile de deplasare sunt relativ mici, 
deoarece fiecare reprezentant se deplasează pe distanțe mici. 
Structurare după produs: Importanţa cunoaşterii de către 
reprezentant a produselor, alături de trecerea la organizarea pe 
divizii de produse şi la managementul produselor, au determinat 
multe firme să-şi structureze forţa de vânzare după liniile de produse 
comercializate. Specializarea pe produs se justifică mai ales atunci 
când produsele sunt complexe tehnic, extrem de deosebite tipologic 
sau foarte numeroase. 

Structurare după piaţă: În multe cazuri, firmele îşi specializează 
forţa de vânzare după sector de activitate sau după linia de produse a 
clientului organizaţional. Se pot înfiinţa forţe de vânzare distincte 
pentru sectoare diferite sau chiar pentru clienți diferiți. 

Structurare complexă: Când firma vinde o mare varietate de 
produse, multor tipuri de clienți răspândiţi pe o arie geografică 
extinsă, aceasta va apela la combinarea mai multor tipuri de structuri 
ale forţei de vânzare. Reprezentanţii de vânzări pot fi specializaţi pe 
teritoriu şi produs, pe teritoriu şi piaţă, pe produs şi piaţă, etc. 


După ce a clarificat chestiunea structurii, firma poate să treacă la 


determinarea mărimii adecvate pentru forța de vânzare. Forţa de vânzare 
reprezintă unul dintre activele cele mai productive, dar şi cele mai costisitoare, 
ale unei firme. Sporirea efectivului va majora atât profiturile, cât şi costurile 
firmei. 


Odată stabilit numărul clienţilor la care doreşte să se ajungă, compania 


a) 


b) 


poate să utilizeze o abordare bazată pe volumul de muncă, pentru a-şi stabili 
mărimea forţei de vânzare. Aplicarea acestei metode se face în cinci etape: 


Clienţii sunt grupaţi pe clase de mărime, după volumul anual de 
vânzări. 

Pentru fiecare clasă se stabileşte gradul dorit de frecvenţă a vizitelor 
de vânzare (de câte ori este vizitat fiecare client pe parcursul unui 
an). 

c) Numărul de clienţi din fiecare clasă de mărime se înmulțește cu 
numărul de vizite pe an, obținându-se volumul de muncă pe ţară, 
exprimat în vizite de vânzare pe an. 

d) Se determină numărul mediu de vizite pe care îl poate face un 
reprezentant de vânzări pe an. 

e) Numărul de reprezentanţi necesar se determină prin împărţirea 
numărului total anual de vizite necesare la numărul mediu anual de 
vizite pe care le efectuează fiecare reprezentant. 


Mărimea forţei de vânzare se determină după formula: 
dry = (CP X VCP) [VV 


unde: dry = dimensiunea forței de vânzare; 

CP = numărul clienţilor potenţiali; 

VCP = numărul vizitelor anuale pe care un agent de vânzări trebuie să le 
facă unui client potenţial; 

VV = numărul vizitelor anuale pe care un agent le poate efectua într-un 
an. 


Internetul le-a asigurat firmelor posibilitatea de a-şi reduce efectivul 
forţei de vânzare, fără a sacrifica relațiile cu clienţii. 


7.4. REMUNERAREA FORȚEI DE VÂNZARE 


Pentru a atrage reprezentanţi de vânzări de cea mai bună calitate, firma 
trebuie să ofere un pachet de remunerare atrăgător. 

Reprezentanţii de vânzări îşi doresc regularitate a veniturilor, 
recompense suplimentare pentru o performanţă peste medie şi plată echitabilă 
pentru experiență şi vechime. Echipa managerială îşi doreşte control, 
economie şi simplitate. Unele din obiectivele managerilor vor intra în conflict 
cu cele ale reprezentanţilor. Acesta este, de altfel, şi motivul pentru care 
sistemele de remunerare variază atât de tare de la un sector la altul, şi, în cadrul 
aceluiaşi sector, chiar de la o firmă la alta. 


Mărimea şi componentele unui plan de remunerare eficace trebuie să 
se raporteze cumva la prețul curent al pieţei, pentru tipul postului de vânzare şi 
pentru abilităţile cerute. 

Firma trebuie apoi să determine cele patru componente ale remunerării 
forţei de vânzare: 

a) sumă fixă — salariul, care are ca scop satisfacerea nevoii de venit 
stabil; 

b) sumă variabilă — care ar putea fi sub formă de comisioane, de prime 
(bonusuri) sau de participare la profit şi care are ca scop stimularea 
şi recompensarea efortului superior; 

c) cheltuielile decontabile — care sunt destinate acoperirii costurilor pe 
care le presupune deplasarea reprezentantului în teritoriu, cazarea, 
masa şi obligaţiile de protocol şi 

d) beneficiile nesalariale — cum ar fi concediile plătite, beneficiile 
pentru cazuri de boală sau accident, planurile de pensii şi asigurările 
de viaţă, care au ca scop oferirea unei siguranțe şi satisfacţii 
profesionale. 


Unele firme instituie o corelație parțială între  remunerarea 
reprezentanţilor individuali şi performanţa colectivă a echipei de vânzare sau 
chiar a organizației în ansamblu. Această optică ar trebui să-i motiveze pe 
reprezentanţi să conlucreze mai bine, pentru binele comun, dar există riscul ca 
unii dintre reprezentanţii capabili de performanţă superioară să nu accepte să-i 
ducă în spate pe cei cu performanţe mai slabe. 


7.5. MANAGEMENTUL FORȚEI DE VÂNZARE 


Odată stabilite obiectivele, strategia, structura, mărimea şi forma de 
remunerare, firma trebuie să treacă la etapa decizională următoare: recrutarea, 
selecția, instruirea, coordonarea, motivarea şi evaluarea reprezentanţilor de 
vânzări. 


a) Recrutarea şi selecţia reprezentanţilor de vânzări 

Selecţia reprezentanţilor de vânzări ar fi o treabă simplă dacă s-ar 
cunoaşte trăsăturile ce trebuie căutate la angajaţi. 

După ce a determinat criteriile de selecţie, echipa managerială trebuie să 
treacă la recrutare. Departamentul de resurse umane va căuta candidaţi prin 
diverse metode: va solicita recomandări din partea reprezentanţilor de vânzări 
existenţi, va apela la agenţii de plasare a forţei de muncă, va publica anunţuri de 
angajare şi va contacta instituţiile de învațţământ superior. 

Procedurile de selecţie sunt diverse: de la un singur interviu absolut 
neformal şi până la o procedură prelungită de testare şi intervievare. 


b) Instruirea reprezentanţilor de vânzări 
Programele de instruire dedicate vânzării au mai multe obiective: 

e reprezentanţii de vânzări trebuie să cunoască bine firma 
pentru care lucrează şi să se identifice cu ea; 

e reprezentanţii de vânzări trebuie să cunoască produsele 
firmei; 

e reprezentanţii de vânzări trebuie să cunoască bine 
caracteristicile clienţilor şi ale concurenţilor; 

e reprezentanţii de vânzări trebuie să ştie cum să facă 
prezentări de vânzare eficace; 

e reprezentanţii de vânzări trebuie să cunoască şi să înţeleagă 
procedurile de lucru pe teren şi responsabilităţile care le 
revin. 


În permanenţă continuă să apară metode noi de instruire, cum ar fi: 
exerciţiile de dramatizare (psihodrame), instruirea de sensibilizare, utilizarea 
DVD-urilor şi CD-urilor de pregătire, învăţarea programată, cursurile de la 
distanţă şi filmele pe tema vânzării. 


c) Coordonarea reprezentanţilor de vânzări 

Gradul de supervizare diferă de la firmă la firmă. Reprezentanţii plătiți 
în principal prin comision sunt, de regulă, mai puţin supravegheați. Cei care 
sunt salariaţi şi trebuie să acopere contracte precise cu clienţii este probabil să 
fie strict supervizaţi. 


d) Motivarea reprezentanţilor de vânzări 

Angajaţii de vânzări sunt extrem de motivaţi de salarizare şi de şansa 
progresului şi a satisfacerii propriilor nevoi, şi mai puţin motivaţi de laude şi de 
siguranţa locului de muncă. 

Multe firme îşi stabilesc cote anuale de vânzări. Cotele pot fi exprimate 
în valori băneşti, în unităţi vândute, în marje realizate sau în ore-muncă depuse 
şi pot fi stabilite pe tip de produs. Remunerarea este adesea corelată cu gradul 
de îndeplinire a cotei. 

Factorii suplimentari de motivare la care apelează firmele sunt: 
întrunirile periodice ale reprezentanţilor de vânzări (ca instrument de educare, 
comunicare şi motivare), concursurile de vânzare sponsorizate. 


e) Evaluarea reprezentanţilor de vânzări 

Controlarea şi evaluarea performanţei forței de vânzare constă în analiza 
comparativă a realizărilor cu obiectivele stabilite, folosind informaţii foarte 
precise preluate fie din rapoartele despre vizitele efectuate, fie din facturi sau 
din feedback-ul clientului. 

După această operaţiune, directorii comerciali pot, după caz, lua o serie 
de măsuri precum: adaptarea la standardele de performanţă, asigurarea unei 
instruiri suplimentare pentru vânzători sau introducerea unor metode 
motivaţionale mai eficiente. 


7.6. INSTRUMENTELE FORȚEI DE VÂNZARE 


Vânzarea personală este o artă străveche, care a dat naştere unui bogat 
material documentar şi multor principii. Reprezentanţii de vânzări eficienţi au 
mai mult decât instinct — sunt instruiți cum să folosească metode de analiză şi 
management ale clientelei. 


a) Prospectarea şi preselecția 

Primul pas în procesul de vânzare constă în identificarea şi preselecția 
clienţilor potenţiali pe baza datelor obţinute cu ajutorul: standurilor deschise la 
târguri şi expoziţii, recomandărilor clienţilor curenţi, a internetului, telefonului 
ŞI poştei, a prospectărilor neanunţate (vizite de vânzare care nu au fost stabilite 
în prealabil cu clientul potenţial), etc. 

Firmele fac apoi trierea clienților potenţiali, contactându-i prin poştă sau 
telefon pentru a le evalua gradul de interes şi capacitatea financiară. Posibilii 
clienți pot fi clasificați în trei categorii: fierbinţi, călduţi şi reci, cei din prima 
categorie fiind predați forţei de vânzare din teritoriu, iar cei din a doua 
categorie, unităţii de telemarketing, spre contactare. 


b) Pregătirea abordării 

Reprezentantul de vânzări trebuie să adune cât mai multe informaţii 
despre firma care i-ar putea deveni clientă (ce nevoi are, cine sunt cei implicați 
în procesul de decizie) şi achizitorii ei (caracteristicile personale şi 
comportamentul de cumpărare). 

Apoi, trebuie să-şi stabilească obiective concrete pentru vizita de 
vânzare: preselecția potenţialului client, obţinerea de informaţii sau realizarea 
unei tranzacţii. 

O altă sarcină constă în alegerea modului optim de realizare a 
contractului, care poate fi sub forma unei vizite personale, a unei conversații 
telefonice sau a unei scrisori. 


c) Abordarea 


Reprezentantul de vânzări trebuie să ştie cum să se prezinte în faţa 
cumpărătorului, astfel încât relaţia lor să demareze sub auspicii favorabile. 

O idee bună ar fi să adopte un stil vestimentar care să nu fie în 
discordanţă cu cel al cumpărătorului, să se arate amabil şi curtenitor; să evite 
mecanismele supărătoare, cum ar fi uitatul fix la interlocutor. 

Prima frază ar trebui să fie o afirmaţie pozitivă, gen: Domnule Popescu, 
numele meu este Alexandru Alexandrescu şi sunt de la firma ABC. Atât eu, cât 
şi firma pe care o reprezint apreciem că aţi avut amabilitatea să acceptați 
această întâlnire. Voi face tot posibilul ca vizita de azi să fie una profitabilă 
pentru dumneavoastă şi firma pe care o reprezentați. 

Această frază de deschidere trebuie să fie urmată de câteva întrebări 
esenţiale şi de ascultare activă, pentru a înţelege nevoile clientului. 


d) Prezentarea şi demonstrarea 

În această etapă, reprezentantul de vânzări îi povesteşte cumpărătorului 

despre produs, urmărind formula AIDA: 

e A -atragerea atenţiei; 

e I- menţinerea interesului; 

e D-—stimularea dorinţei; 

e A — determinarea trecerii la acţiune. 

Reprezentantul foloseşte o abordare de tip caracteristici, avantaje, 

beneficii şi valoare: 

e caracteristicile — atributele fizice ale unei oferte de piaţă; 

e avantajele — motivul care face ca atributele produsului să fie 
avantajoase pentru cumpărător; 

e beneficiile — economice, tehnice, de serviciu şi sociale; 

e valoarea — valoarea cumulată (adesea exprimată în formă bănească) 
a tuturor elementelor ofertei. 

Firmele au abordat trei stiluri diferite pentru prezentarea de vânzare: 

e Metoda prezentării standardizate — adică o expunere comercială 
învățată pe de rost, care acoperă aspectele principale ale discuţiei de 
vânzare. 

e Metoda prezentării formulate — identifică mai întâi nevoile şi stilul 
de achiziție al cumpărătorului, după care utilizează o prezentare 
destinată precis acestui tip de cumpărător. 

e Metoda axată pe satisfacerea nevoii — începe cu identificarea 
adevăratelor nevoi ale clientului, prin încurajarea acestuia să susțină 
cea mai mare parte din discuţie. Reprezentantul de vânzări adoptă în 
acest caz rolul consultantului de afaceri bine informat. 


e) Depăşirea obiecţiilor 
Clienţii ridică aproape întotdeauna obiecţii în timpul prezentării sau 
dacă li se cere să facă vreo comandă: 

e Rezistenţa psihologică — rezistenţa la amestecul din afară, preferința 
pentru surse de aprovizionare sau mărci deja stabilite, apatia, 
reticienţa în a renunţa la ceva, asociaţiile de idei neplăcute provocate 
de reprezentant, ideile preconepute, reticiența în a lua decizii şi 
atitudinea nevrotică faţă de bani. 

e Rezistenţa logică — obiecţii privind preţul, termenele de livrare sau 
anumite caracteristici ale produsului sau ale firmei. 

Pentru a depăşi aceste obiecţii, reprezentanul de vânzări trebuie să 


păstreze o atitudine decisă, să-i ceară timp cumpărătorului să-şi clarifice 
obiecția, să-l chestioneze pe cumpărător în aşa fel încât acesta să-şi răspundă 
singur la obiecțiile ridicate, să contrazică valabilitatea obiecţiei sau să o 
transforme într-un motiv suplimentar de cumpărare. 


f) Încheierea 

Există mai multe tehnici de încheiere la care pot apela reprezentanţii: 

e pot să solicite comanda; 

pot să recapituleze ideile principale ale înţelegerii; 

pot să se ofere să o ajute pe secretară la redactarea comenzii; 

pot să-l întrebe pe cumpărător dacă doreşte varaianta A sau B; 

pot să-l facă pe cumpărător să aducă unele modificări minore (de 

exemplu, în materie de cuoare a produsului sau de mărime); 

e pot să-i de dea de înţeles cumpărătorului că va avea de pierdut dacă 
nu lansează comanda acum. 


g) Revenirea ulterioară şi întreţinerea relaţiei cu clientul 
Revenirea ulterioară (pentru a verifica dacă i s-au asigurat clientului 


serviciile corespunzătoare de instalare şi instruire) şi întreţinerea relaţiei cu 
clientul sunt neapărat necesare, dacă reprezentantul de vânzări vrea să aibă 
garantată satisfacția clientului şi repetarea cumpărării. 


Intrebări de autoevaluare: 


l. 


2. 


o> 


4. 


wi 


Comparaţi denumirile de forță de vânzare şi de vânzare personală şi 
decideți care vi se pare mai potrivită. 

Care sunt obiectivele forței de vânzare? 

Ce înseamnă desfăşurarea strategică a forțelor de vânzare? 

Câte tipuri de reprezentanți de vânzări se disting în funcție de sarcinile 
îndeplinite? 

Cum poate fi stabilită mărimea forței de vânzări? 

Ce este managementul forței de vânzare? 

7. Care sunt factorii de motivare a forţei de muncă în afara remunerării 
directe? 


Teme de reflecţie/ referate: 
1. Adoptaţi o poziţie: 
a) Cheia dezvoltării unei forțe de vânzare eficace este selecția; 
b) Cheia dezvoltării unei forțe de vânzare eficace este instruirea. 
2. Strategii şi instrumente ale forței de vânzare la firmele Avon şi 
Oriflame. 
3. Rolul forțelor de vânzare în promovarea produselor tehnologice (de 
exemplu, telefoanele mobile de ultimă generație şi alte gadget-uri 
moderne) 


Test 1 de autoevaluare (timp maximal de rezolvare — 1 oră): 
1. Obiective ale forței de vânzare sunt: 
a) stimularea vânzărilor de sezon; 
b) vânzarea produselor din stoc; 
c) vânzarea bunurilor de larg consum; 
d) vânzarea către clienții importanți a unor produse complexe. 
2.Vânzarea personală se deosebeşte de publicitatea tradițională prin faptul că: 
a) permite transmiterea unor mesaje personalizate; 
b) permite argumentarea celor afirmate; 
c) permite realizarea unui număr mare de contacte; 
d) permite identificarea receptorului. 
3. Opțiunile strategice ale forței de vânzare țin de: 
a) tipul mijloacelor de comunicare în masă şi de frecvența comunicării; 
b) modul de abordare a clienților şi de servire complexă a acestora; 
c) răspândirea în teritoriu a forței de vânzare. 
4. Planul de remunerare a forţei de vânzare urmăreşte: 
a) atingerea obiectivelor de carieră a reprezentanţilor de vânzări; 
b) împărțirea veniturilor între membrii echipei de vânzări; 
c) stabilirea unui salariu mediu; 
d) determinarea ponderii fiecăreia dintre componentele remunerării. 
5. Managementul forţei de vânzare presupune: 
a) motivarea, instruirea şi coordonarea reprezentanţilor de vânzări; 
b) oferirea unui salariu şi a unui plan de pensii reprezentanţilor de vânzări; 
c) coordonarea, instruirea şi motivarea personalului de conducere din 
vânzări; 
d) recrutarea şi urmărirea permanentă a echipei de teren. 

Notă: fiecare răspuns corect este notat cu 20 puncte. 


Probleme şi exerciţii pentru activitatea de seminar:: 


l. 


Presupunem că, în conformitate cu estimările firmei, există 1.000 de 
clienți clasa A şi 2.000 de clienți clasa B în toată ţara. Un client clasa A 
necesită 36 de vizite pe an, iar un client clasa B, 12 vizite. Firma are 
nevoie de o forță de vânzare care să poată să facă 60.000 de vizite pe an. 
De câți reprezentanți cu normă întreagă are nevoie firma? 

Determinați mărimea forței de vânzare pe care o societate ar trebui să o 
angajeze pentru activitatea de teren, în condiţiile în care se cunosc 
următoarele date: 

a) Au fost identificați 700 de clienți potențiali din categoria A, 
2.500 de clienți potenţiali din categoria B şi 2.800 de clienţi 
potenţiali din categoria C; 

b) Numărul vizitelor pe care un agent de vânzări trebuie să le 
efectueze anual diferă în funcţie de tipul clientului, respectiv, un 
client din categoria A trebuie vizitat de 36 de ori, un client din 
categoria B de 24 de ori, iar un client din categoria C de 12 ori; 

c) Un agent de vânzări angajat cu normă întreagă poate să 
efectueze anual 1.000 de vizite. 


Test 2 de autoevaluare (timp maximal de rezolvare — 1 oră): 


| 
2; 


z 


Ce reprezintă forța de vânzare rentabilizată? 

Care sunt etapele aplicării metodei de stabilire a mărimii forței de 
vânzare pe baza volumului de muncă? 

Ce este forța de vânzare contractuală? 

Care este diferența dintre structurarea forței de vânzare după produs şi 
cea după piață? 

Ce urmăreşte echipa managerială prin planul de remunerare a forței de 
vânzare? 

Care sunt cele patru componente ale remunerării forței de muncă? 

Ce urmăreşte un program de instruire a forței de vânzare? 

Care sunt instrumentele unui management eficient al forței de vânzare? 


Notă: fiecare răspuns corect este notat cu 12,5 puncte. 


Text de crestomaţie: 


„Trebuie ştiut că Avene nu se bazează pe publicitate. Nu este strategia 


noastră de promovare. În general, nu plătim pentru reclamă. În presă sunt 
publicate texte cu caracter informativ despre ultimele studii ale laboratoarelor 
Avene, despre rezultatele cercetărilor, dar nu sunt advertoriale. Nu există 
spoturi, inserţii publicitare, bannere, ci dimpotrivă. Faptul că nu ne facem 

reclamă este un avantaj pentru Avene. Produsele sunt recomandate de farmacişti 
şi prescrise de dermatologi. De aceea organizăm cursuri cu aceştia, le descriem 
produsele pentru ca ei, la rândul lor să le poată explica clienţilor care sunt 
avantajele folosirii lor.” (Totolici, Roxana — Absența reclamei, un plus al 
vânzărilor, interviu accesat pe www.bizcity.ro la 2 decembrie 2006) 


si Mt bibliografice: 
. BALAURE, VIRGIL (coordonator) — Tehnici promoţionale. Probleme, 
analize, studii de caz, Editura Uranus, Bucureşti, 1999; 
2. FLORESCU, C-TIN, MÂLCOMETE, P. şi POP, N.A. — Marketing. 
Dicţionar explicativ, Editura Economică, Bucureşti, 2003; 
3. FOLTEAN, FLORIN şi LĂDAR, LUCIAN (coordonatori)  — 
Marketing, Editura Brumar, Timişoara, 2001; 
4. KOTLER, PHILIP — Managementul marketingului, Editura Teora, 
Bucureşti, 2005; 
5. NEGRUȚ, C-TIN şi OANCEA M. — Bazele marketingului, Ediţia a Il- 
a, Negro-G, Timişoara, f.a.. 

Modulul $ 


PUBLICITATEA DIRECTĂ 


Obiectivele acestui modul: 


de a încadra publicitatea directă în rândul tehnicilor promoţionale; 
de a prezenta avantajele publicităţii directe faţă de alte tehnici; 

de a delimita principalele obiective ale publicităţii directe; 

de a discuta instrumentele specifice publicităţii directe; 

de a stabili legătura dintre publicitatea directă şi bazele de date de 
marketing; 

de a stabili câteva reguli de bază pentru întocmirea unui mesaj de 
publicitate directă. 


Ce ar trebui să ştiţi după parcurgerea modulului: 


Publicitatea directă este un sistem interactiv de marketing care 
încearcă să comprime publicitatea, promovarea vânzărilor şi 
vânzarea personală într-un singur instrument pentru a obţine un 
răspuns măsurabil sau o tranzacţie într-un anumit loc; 

Prin publicitatea directă se urmăreşte fie realizarea unei vânzări 
imediate, fie producerea de clienți de perspectivă, fie întărirea 
imaginii de marcă în rândul clienţilor firmei; 

Publicitatea directă s-a dezvoltat ca urmare a extinderii sistemului 
numerelor de telefon netaxabile, precum şi a firmelor ce efectuează 
servicii de curierat rapid şi, nu în ultimul rând, datorită creşterii 
puterii calculatoarelor, care a permis practicanţilor publicității 
directe să-şi dezvolte baze de date tot mai performante; 

O bază de date de marketing conţine date complexe referitoare la 
individ: demografice, psihologice, mediagrafice, vânzări anterioare 
ordonate cronologic, după frecvenţă, după suma cheltuită, precum şi 
după alți indicatori relevanți. 


Ce competenţe veţi deţine după parcurgerea modulului: 
După studierea acestui modul veţi fi capabili să: 


încadraţi publicitatea directă corect în cadrul mixului de promovare; 
comentaţi legătura dintre publicitate, publicitatea directă şi 
promovarea vânzărilor; 
explicați cum sunt folosite insturmentele specifice publicității 
directe; 

e  evaluaţi profesionalismul unui mesaj de publicitate directă; 

e  delimitaţi principalele obiective ale publicităţii directe; 

e comentaţi necesitatea unor baze de date profesioniste în publicitatea 
directă; 

e  explicaţi succesul acutal al publicității directe. 


Conţinutul de idei al modulului (timp maxim de studiu — 3 ore) 


Publicitatea şi marketingul cu răspuns direct au avansat de la statutul de 
instrumente secundare în planurile de vânzări ale celor mai multe firme, la 
statutul de tehnici promoționale de prim rang, folosite astăzi de majoritatea 
companiilor, mari sau mici. 

Marketingul direct este un termen general care include publicitatea 
directă, publicitatea de iniţiativă pentru agenţii de vânzari, vânzarea directă 
din uşă în uşă, precum şi activităţile de cercetare şi susținere aferente. 


Publicitatea directă a avut o serie de efecte importante asupra tuturor 
formelor de publicitate. Multe dintre conceptele marketingului direct şi al 
publicităţii directe — precum segmentarea publicului, testarea răspunsului 
consumatorilor şi plasamentele creative în mass-media, precum şi mijloacele 
media mai individualizate — au fost adoptate, în principiu, de toate firmele care 
îşi fac publicitate, de agenţiile specializate în puclicitate, precum şi de 
instituţiile media. 


8.1. CONCEPTUL DE PUBLICITATE DIRECTĂ 


Publicitatea directă este un sistem interactiv de marketing care 
utilizează unul sau mai multe mijloace de reclamă pentru a obține un răspuns 
măsurabil sau o tranzacție într-un anumit loc. 


În cadrul acestei definiţii, accentul cade pe capacitatea sistemului de a 
obține un răspuns măsurabil, adică în mod tipic, o comandă din partea unui 
client. 

În zilele noastre, mai mulţi utilizatori ai publicităţii directe îi atribuie 
acesteia un rol mai mare. Aceşti specialişti în publicitate directă utilizează, 
pentru a efectua vânzări, mijloace de publicitate cu răspuns direct şi adună date 
despre un anumit client, al cărui profil este introdus într-o bază de date 
referitoare la clienţi, bază de date care este apoi folosită pentru a construi o 
relaţie permanentă şi tot mai intensă cu clientela. 

Publicitatea directă încearcă să comprime publicitatea, promovarea 
vânzărilor şi vânzarea personală într-un singur instrument pentru a realiza 
vânzarea fără utilizarea unui intermediar. Persoana care a intrat în contact cu o 
reclamă — prin intermediul unui catalog, al poştei, al apelurilor telefonice, al 
revistelor, ziarelor, al televiziunii sau al radioului — poate lansa o comandă prin 
intermediul unui număr telefonic gratuit, indicând totodată şi numărul cărții de 
credit prin care se va efectua plata, sau, poate lansa comanda prin poştă, 
indicând în scris numărul cărţii sale de credit sau trimițând în acelaşi plic un cec 
echivalent cu valoarea comenzii. 

Ceea ce au în comun catalogul, poşta, televiziunea, revistele, ziarele, 
radioul şi internetul este faptul că sunt utilizate de către publicitatea directă 
pentru a obține comenzi directe din partea clienților țintă actuali şi potenţiali. 
Aceasta o deosebeşte de publicitatea în masă, ce ajunge la un anumit număr de 
oameni, care, în majoritatea lor nu aparţin pieţei produsului respectiv şi nu se 
vor decide pe loc să achiziţioneze produsul. 

Publicitatea directă este folosită de către producători, detailişti, firme 
prestatoare de servicii, comercianţi pe bază de catalog şi organizaţii non-profit. 
Extinderea sistemului numerelor de telefon netaxabile, precum şi 
disponibilitatea practicanţilor publicităţii directe de a accepta comenzi 
telefonice în timpul nopţii sau în zilele de sărbătoare au impulsionat această 
formă de vânzare. O contribuţie majoră a avut-o şi dezvoltarea firmelor ce 
efectuează servicii de curierat rapid. Nu în ultimul rând, creşterea puterii 
calculatoarelor a permis practicanţilor publicităţii directe să-şi dezvolte baze de 
date tot mai performante, cu ajutorul cărora să-i poată alege cu tot mai multă 
precizie pe cei mai promiţători clienți potenţiali în vederea transmiterii 
mesajului lor publicitar. 

Cu toate că publicitatea directă a cunoscut o dezvoltare explozivă în 
ultimii ani, există încă un număr de firme care atribuie un rol minor în cadrul 
mixului promoțional. Compartimentele de publicitate, de promovare a 
vânzărilor şi de coordonare a forțelor de vânzare primesc majoritatea fondurilor 
destinate activităţilor promoţionale şi îşi apără propriile bugete. Există însă 
multe agenţii care nu oferă servicii de publicitate directă deoarece nu sunt 
familiarizate cu acest domeniu sau cred că pot câştiga mai mulţi bani realizând 
campanii de publicitate clasică. Totuşi majoritatea marilor agenţii de publicitate 
şi-au dezvoltat capacitatea de a realiza programe de publicitate directă şi de a 
oferi clienţilor lor mijloace de comunicare tot mai diverse. 

8.2. DEZVOLTAREA PUBLICITĂȚII DIRECTE 


Există o serie de argumente pentru care experții prevăd că publicitatea 
directă va continua să se extindă. Cele mai importante sunt următoarele: 

a) Structura demografică a publicului general devine din ce în ce mai 
favorabilă publicităţii directe. 

În viitorul apropiat, vor fi mai multe familii formate din noi întreţinători, 
timpul va fi foarte solicitat şi oamenii vor dori să-şi stabilească propriul ritm şi 
moment pentru cumpărare. În plus, generaţiile viitoare vor reacţiona mai bine la 
marketingul direct, pe măsură ce acesta devine mai uzual ca metodă de vânzare 
a celor mai cunoscute mărci. 

b) Cei care practică marketingul direct vor continua să îmbunătățească 
diversitatea şi calitatea ofertelor lor. 

Garanţiile oferite consumatorului în privinţa performanţei produsului şi a 
de siguranţă, esenţial pentru succesul publicității directe. 

c) Cele mai noi tehnologii de comunicaţii mai degrabă sporesc, decât să 
diminueze, capacitatea publicităţii directe de a vinde bunuri şi servicii. 

Internetul, televiziunea interactivă, televiziunea prin internet sau telefonia 
3G sunt tot atâtea oportunități pentru publicitatea directă, ca şi pentru 
marketingul direct. 

Combinația de cumpărători tineri care se simt bine cumpărând prin 
publicitatea directă şi o populație care îmbătrâneşte şi este în favoarea 
cumpărăturilor făcute de acasă va stimula o dezvoltare însemnată a publicității 
directe în următorii 10 ani şi în România. 


8.3. OBIECTIVELE PUBLICITĂŢII DIRECTE 


În mod normal, cel care practică publicitatea directă îşi propune să-i 
determine pe clienţii potenţiali să facă achiziţii imediate. Succesul campaniei 
sale este judecat în funcţie de rata de răspuns. În mod normal, o rată de răspuns 
de 2% este considerată bună în cazul unei campanii de vânzări prin intermediul 
publicităţii directe. Şi totuşi, această rată implică faptul că 98% din efortul făcut 
a fost irosit în zadar. 

Însă lucrurile nu stau chiar aşa. Este de presupus că publicitatea directă a 
avut un oarecare efect asupra publicului, informându-i despre existenţa unui 
anumit produs şi amplificându-i, poate, intenția de a-l cumpăra la o dată 
ulterioară. În plus, nu toate activităţile de publicitate directă vizează realizarea 
unei vânzări imediate. Una din utilizările sale majore este producerea de 
clienţi de perspectivă. 

Comunicările lansate de către specialişti sunt destinate şi să întărească 
imaginea unei anumite mărci sau firme pe piaţă (de exemplu prin intermediul 
cărților poştale şi a felicitărilor expediate pe adresa clienţilor fideli). 


8.4. INSTRUMENTELE PUBLICITĂŢII DIRECTE 


Catalogul 


Cataloagele sunt trimise de marii detailişti generali, care comercializeză 
o gamă completă de mărfuri. Magazinele universale specializate, trimit 
cataloage pentru a întreţine piaţa clasei mijlocii. Aceste cataloage prezintă 
mărfuri scumpe, adesea exotice, cum ar fi halatele de baie pentru el şi ea, 
bijuteriile sau rafinamentele gastronomice. Multe corporaţii au achiziţionat sau 
şi-au creat divizii specializate pe comenzi prin poştă. Ele pun la dispoziţia 
clienţilor un număr de telefon netaxabil timp de 24 de ore pe zi, acceptă plata cu 
ajutorul cărţilor de credit şi expediază marfa cu mare repeziciune. 

În plus, există mii de firme mai mici care editează cataloagele, mai ales 
în domeniul bunurilor specializate, cum ar fi articolele electronice, 
echipamentele pentru grădinărit, îmbrăcămintea pentru femei, articolele 
gospodăreşti şi altele asemenea. 

Succesul unei afaceri în domeniul comenzilor prin poştă depinde în 
mare măsură de capacitatea firmei de a-şi ţine eficient evidenţa bazelor de date 
cu clienţi, de a-şi gestiona atent stocurile, de a oferi mărfuri de calitate şi de a-şi 
crea pe piaţă o imagine de firmă care oferă multiple avantaje clienților. 

Unele firme care vând pe bază de catalog se disting prin faptul că 
inserează în cataloagele lor literatură sau informaţii de presă, expediază 
clienților mostre de materiale, trimit cadouri clienților fideli şi donează o parte 
din profituri pentru activităţi de caritate. 


Poşta directă 


Publicitatea prin poştă este o afacere uriaşă. Comercianţii trimit prin 
poştă materiale individuale cum ar fi: scrisori, fluturaşi, pliante şi alte tipuri de 
agenţi de vânzări înaripaţi. Unii comercianţi trimit chiar CD-uri sau DVD-uri, 
ale căror meniuri permit obținerea unor informaţii tehnice detaliate şi vizionarea 
de materiale video explicative. 

Numele persoanelor cu care comercianții intră în legătură pot fi alese 
dintr-o bază de date realizată de către firmă sau cumpărată de la agenţii 

specializate în astfel de servicii. Aceste firme sunt capabile să ofere liste de 
adrese tematice, compuse adică din persoane care au o anumită caracteristică 
(persoane cu domiciliu instabil, fumători de trabuc, amatori de sport extrem, 
etc.). În mod obişnuit, practicanţii publicităţii directe cumpără un mic eşantion 
de nume din baza de date şi realizează un test, efectuând expediţii poştale la 
adresele respective pentru a vedea dacă rata de răspuns a eşantionului este 
suficient de înaltă. 

Popularitatea poştei directe este în continuă creştere, deoarece ea face 
posibilă selectarea precisă a pieţei-ţintă, poate fi personalizată, este flexibilă şi 
permite ca testarea şi măsurarea rezultatelor să fie efectuată de timpuriu. 


Televânzarea şi comerţul prin telefonul mobil 


Televânzarea presupune utilizarea operatorilor telefonici şi a centrelor 
de apel, pentru a atrage clienţi potenţiali, pentru a face vânzare către clienţii 
existenţi şi pentru a furniza servicii prin preluarea de comenzi şi prin răspunsuri 
la solicitări de informaţii. 

Firmele folosesc centre de apel pentru telemarketing de primire 
(primirea apelurilor de la clienți) şi pentru telemarketing de ieşire (inițierea de 
apeluri către clienţi potenţiali şi existenţi). 

Pe măsură ce se va perfecționa în utilizarea videofoanelor, 
telemarketingul va începe să înlocuiască tot mai mult costisitoarele vizite de 
vânzare în teritoriu — chiar dacă nu le va elimina niciodată în totalitate. 
Eficacitatea telemarketingului depinde de alegerea judicioasă a telemarketerilor 
potriviţi, de buna lor instruire şi de asigurarea unor stimulente ale performanţei. 

Utilizarea telefonului este una dintre metodele care pot fi incluse într-o 
strategie de publicitate directă, fie ca instrument unic de comunicare şi de 
dialog, fie în combinaţie cu alte mijloace de comunicare, cum ar fi poşta, presa 
sau televiziunea. 


Televiziunea 


Televiziunea este un mijloc de comunicare tot mai mult folosit în 
publicitatea directă, atât sub forma reţelelor, cât şi a canalelor transmise prin 
cablu. 

Pentru a se realiza publicitatea directă, televiziunea este utilizată în trei 
moduri: 


— Reclama cu răspuns direct 

Agenţii economici care practică publicitatea directă emit scurte spoturi 
publicitare de televiziune având , de obicei, durata cuprinsă între 60 şi 
120 de secunde, spoturi în cadrul cărora se prezintă în mod persuasiv un 
anumit produs şi se oferă clienţilor un număr de telefon gratuit la care pot 
suna pentru a-l comanda. 

Reclama cu răspuns direct dă rezultate bune în cazul vânzării de reviste, 
cărți, mici aparate electrocasnice, discuri audio-video, obiecte de colecție 
etc. 


— Canalele de cumpărături la domiciliu 
În acest caz este vorba despre un întreg program de televiziune dedicat 
comercializării de produse şi servicii, în anumite cazuri chiar de un canal 
întreg specializat pe vânzări directe. 


— Televiziunea cu videotext şi interactivă 
Televizorul consumatorului este conectat prin linii telefonice de cablu 
TV la catalogul unui vânzător. Consumatorii pot să lanseze comenzi prin 
intermediul unei tastaturi speciale conectate la sistem. În prezent, 
televiziunea interactivă a reuşit să combine televiziunea, telefoanele şi 
calculatoarele într-o singură platformă. 


Radioul, revistele, ziarele 


Revistele, ziarele şi posturile de radio sunt şi ele utilizate pentru a 
prezenta clienţilor ofertele firmelor. Persoana aude sau citeşte despre o ofertă şi 
poate suna la un număr de telefon netaxabil pentru a face o comandă. 

Multe posturi de radio consideră că publicitatea directă este un mijloc 
eficient de a folosi spoturile comerciale nevândute. Dat fiind numărul mare de 
posturi şi spoturi comerciale disponibile, este aproape imposibil chiar şi pentru 
postul cu cel mai mare succes să vândă tot timpul. Stocul de timp nevândut 
poate fi deosebit de mare în anumite luni, precum ianuarie. Dacât să folosească 
acest timp pentru anunţuri legate de serviciile publice (poliție, meteo, etc) sau 
promovările postului, directorul de vânzări poate fi dispus să transmită reclame 
plătite în funcţie de numărul de apeluri primite, cu reduceri importante. 

Numeroase reviste au secțiuni speciale pentru firmele mai mici care îşi 
fac publicitate directă. Succesul reclamelor cu răspuns direct din reviste se 
măsoară cel mai adesea prin costul lor pe comandă sau costul pe apel pentru 
solicitarea de informaţii, şi nu în raport de CPM ca la publicitatea clasică. 

Direct e-mailingul (poşta electronică directă) 


Probabil că cel mai folosit instrument al publicităţii directe este astăzi e- 
mail-ul. Avantajele sale sunt: costurile reduse, rezultatele măsurabile, timpul 
redus de răspuns (aproximativ 48 de ore comparativ cu 6-8 săptămâni în cazul 
poştei tradiționale), posibilitatea de a ajusta rapid strategia de promovare la 
condițiile schimbătoare, aria mare de acoperire şi nivelul ridicat de 
personalizare (inclusiv o rată de răspuns mai mare). 

Construirea unei liste de adrese e-mail trebuie sa fie o prioritate de 
vârf pentru orice antreprenor, dar este mai mult decât o simplă colectare de 
nume şi adrese. Sisteme de marketing pe e-mail sunt capabile să împartă clienţii 
în categorii după aproape orice criteriu la care vă puteţi gândi. Acesta este un 
lucru foarte important pentru că, cu cât este mai relevant mesajul pentru 
destinatar, cu atât mai bune vor fi rezultatele. 

Doriţi să desfăşuraţi o promoţie pentru clienţi care au un anumit cod 
poştal? Puteţi face acest lucru. Cum ar fi însă să trimiteţi un mesaj diferit 
doamnelor de cel pe care îl oferiţi domnilor? Puteţi face şi acest lucru. Se poate 
face o împărţire şi mai creativă, pe categorii bazate pe tipul de produse pe care 
le-au cumpărat de la o anumită firmă (şi apoi să fie anunţaţi despre noile 
accesorii, stiluri şi modele). Consultantul de internet al firmei poate sugera 
modul cel mai uşor şi rapid de încorporare a acestei funcţii în eforturile generale 
de marketing. 

Deci, de ce este marketingul pe e-mail important pentru orice afacere? 
Pe scurt, consumatorul de astăzi are o lista lungă de opţiuni şi o memorie foarte 
scurtă. A fi în contact permanent cu clientul este unul dintre cele mai bune 
mijloace de a reaminti clienţilor că încă mai există şi că sunt importanți. 
Newsletterele trimise, promoţiile şi anunţurile păstrează compania proaspată în 
mintea clienților; în plus, aceştia apreciază informaţiile relevante şi 
personalizate pe care le primesc. Este vorba despre a construi loialitatea 
clienţilor, iar internetul face ca acest lucru să fie mai simplu ca oricând. 

Pentru a evita disputele privind legalitatea mesajelor comerciale trimise 
prin e-mail, companiile care activează în România şi care trimit newslettere 
trebuie să impună sistemul double opt-in, prin care cei ce doresc să se aboneze 
trebuie să confirme răspunzând la un mesaj ce le ajunge direct în casuţa poştală. 
Este un sistem impus de mult în Uniunea Europeană sau SUA, care garantează 
că adresa de e-mail cu care un utilizator se înscrie pentru a primi un newsletter 
este validă, fiind singurul loc de unde confirmarea abonării se poate face, 
confirmare fără de care nu se trimit mesaje către destinatarul respectiv. 

8.5. CREAREA MESAJULUI DE PUBLICITATE 
DIRECTĂ 


Crearea mesajului în publicitatea directă, spre deosebire de cea clasică, 
are trăsături specifice deoarece durata percepției mesajului este mult mai lungă. 
Mesajul publicitar trebuie să fie mult mai lung şi să conţină mai multe 
argumente care să sprijine promisiunea făcută. 

Se recomandă respectarea unor reguli specifice fiecărui mijloc de 
comunicare. De exemplu, în cazul publicităţii directe prin poşta clasică se 
recomandă respectarea unor reguli privind modul de concepere a plicului, a 
scrisorii, a unei plachete şi a cuponului de răspuns. Rolul plicului este de a 
stimula receptorul să-l deschidă pentru a descoperi scrisoarea. Stimularea 
atenţiei receptorului se poate face prin ilustraţia colorată, prin anunţarea unui 
concurs, a unui câştig sau a unui avantaj de care ar putea beneficia destinatarul. 

Scrisoarea de vânzare trebuie să cuprindă argumentele referitoare la 
produs şi marcă, utilizând cât mai frecvent numele şi prenumele destinatarilor. 
Scrisoarea trebuie să fie suficient de lungă pentru a cuprinde toate argumentele 
pe care se sprijină promisiunea. Pasajele mai importante sunt puse în evidenţă 
prin sublinierea sau îngroşarea lor. Trebuie imprimată pe hârtie de calitate, de 
preferinţă colorată, evitându-se formatul clasic. 

Cuponul-răspuns trebuie să fie funcţional, suficient de mare pentru a 
putea fi completat şi însoţit de un plic timbrat. 

În cazul publicităţii directe prin poşta electronică (direct e-mailing), 
trebuie de asemenea respectate câteva principii directoare: 

e Oferirea unui motiv de a răspunde clientului. Firmele trebuie să le ofere 
surferilor de pe internet stimulente eficace pentru a citi ofertele prin e- 
mail şi reclamele online, cum ar fi jocurile de tip întrebări de cultură 
generală sau de tip vânătoare de trofee, precum şi tombole cu câştiguri 
pe loc. 

e Personalizarea conţinutului e-mailurilor — de exemplu, furnizarea unui 
newsletter cu ştiri alese chiar de către destinatari. Clienţii care acceptă 
să primească buletinul informativ îşi pot alege astfel subiectele dintr-o 
listă de profil a intereselor. 

e Oferirea unui lucru pe care clientul nu l-ar putea obţine printr-o ofertă 
venită prin poşta clasică. Deoarece campaniile de publicitate directă prin 
e-mail pot fi realizate într-un timp extrem de scurt, ele pot oferi inclusiv 
informaţii condiţionate temporal (de exemplu, ofertele last-minute ale 
agenţiilor de turism). 

e Posibilitatea de dezabonare rapidă şi fără dureri de cap. 

8.6. BAZELE DE DATE DE MARKETING 


Scopul unei baze de date este de a furniza informaţii actualizate 
referitoare la clienţii actuali şi potenţiali, pentru a comunica eficient cu aceştia 
prin intermediul publicităţii directe. 

Multe firme confundă însă lista de clienţi cu baza de date de marketing. 
O listă de clienţi este pur şi simplu o colecție de nume, aderese şi numere de 
telefon, în timp ce o bază de date de marketing conţine date complexe 
referitoare la individ: demografice, psihologice, mediagrafice, vânzări 
anterioare ordonate cronologic, după frecvenţă, după suma cheltuită, precum şi 
după alți indicatori relevanți. 


8.6.1. Întocmirea şi procurarea bazelor de date 


Implementarea unei baze de date de marketing implică achiziționarea 
calculatoarelor ce vor fi amplasate la sediul central şi în teritoriu, a unor 
programe de prelucrare a datelor destinate culegerii de informaţii, investiţii în 
telecomunicaţii, în personalul destinat introducerii datelor în sistem, în 
instruirea utilizatorilor, în elaborarea programelor analitice şi aşa mai departe. 

Sistemul trebuie să fie uşor de utilizat şi disponibil pentru diverse 
grupuri de marketing, cum ar fi cele implicate în managementul produsului şi al 
mărcii, în crearea de noi produse, în activitățile de publicitate şi promovare, în 
poşta directă, în televânzare, în vânzările efectuate pe teren, în execuţia 
comenzilor şi în domeniul serviciilor oferite clienților. 

Construirea unei baze de date de marketing cere timp şi presupune 
costuri ridicate, dar, atunci când ea funcţionează bine, firma vânzătoare 
realizează o productivitate mult mai înaltă în activitatea de marketing. 

Pe lângă bazele de date pe care firma le prelucrează singură, prin 
intermediul acţiunilor sale promoţionale şi de prospectare, ea are nevoie, pentru 
a se dezvolta şi de accesul la baze de date externe. 

Cea mai bună modalitate este aceea de a apela la firmele specializate în 
construirea şi închirierea bazelor de date. Nu numai că acestea îşi asumă 
comercializarea — exclusivă sau nu — a unui anumit număr de fişiere, ci le 
asigură totodată actualizarea permanentă, colectând toate scrisorile care se 
întorc nedeschise la firmele expeditoare. 

De asemenea, aceste firme au avantajul securităţii — nu există riscul de a 
închiria un fişier furat — şi asigură, majoritatea, un serviciu de consiliere foarte 
apreciat de clienţii care nu beneficiază de serviciile unei agenţii specializate. 

a) Achiziţionare sau închiriere 

Este de la sine înţeles faptul că, în general, o firmă care închiriază baze 
de date pune la dispoziţia altei firme un număr de adrese pentru o singură 
acţiune. Adresele sunt furnizate sub forma etichetelor sau a benzilor magnetice, 
care permit personalizarea. Toate aceste liste conţin adrese capcană, care 
permit detectarea instantanee a oricărei utilizări frauduloase ce cade sub 
incidenţa legii în aceeaşi măsură ca şi furtul. 

De ce nu este profitabilă cumpărarea bazelor de date? De cele mai multe 
ori, cumpărarea unui fişier nu prezintă interes din două motive: 

e niciun vânzător nu va garanta exclusivitatea utilizării şi, dacă o va face, 
va cere un preţ exorbitant; 

e dacă achiziţionezi un fişier, ai nevoie şi de resurse logistice pentru a-l 
reactualiza în timp util. Şi, dacă ţinem cont de faptul că rata de uzură 
morală a unui fişier este de 20-30% anual, înțelegem imediat că 
exploatarea acestui fişier sub potenţialul său îl transformă, în decurs de 
doi ani, într-un fişier neutilizabil. 


b) Schimburile de fişiere 

Această metodă este foarte răspândită, inclusiv în cazul firmelor aflate 
în raporturi de concurenţă, care nu ezită să facă schimb de fişiere conţinând 
clienţi potenţiali, fiecare dintre ele găsind astfel clienţi noi. 

Astfel, revistele economice fac schimb regulat de fişiere, dar şi 
asociaţiile caritabile şi numeroasele firme de vânzare prin corespondenţă. În 
cazul în care centrul de interes este complementar, şi nu concurenţial, schimbul 
include uneori şi fişierele conţinând clienţi activi, ceea ce determină obținerea 
unor rezultate excepționale. 


8.6.2. Problemele de ordin etic şi marketingul cu 
permisiune 


a) Justificarea etică a publicităţii directe 

De obicei, marketerii direcţi şi clienţii au relații bune, care aduc 
beneficii ambelor părți. Ocazional însă, îşi face apariţia şi o parte mai 
întunecată a lucrurilor: 

e Iritarea: Pe mulţi oameni îi deranjează numărul crescând al solicitărilor 
insistente de cumpărare venite prin intermediul publicităţii directe. 

e  Incorectitudinea: Unii marketeri speculează impulsivitatea sau lipsa de 
informare a consumatorilor. Inforeclamele şi emisiunile de cumpărături 
la domiciliu sunt cel mai adesea incriminate din acest punct de vedere, 
cu prezentatorii lor buni de gură şi pretextul reducerii drastice de preţ. 

° Înşelătorie şi fraudă: Unii marketeri trimit oferte sau concep reclame 
care să-i inducă deliberat în eroare pe consumatori, de exemplu, prin 
exagerarea dimensiunilor, a performanţelor produsului sau a prețului cu 
amănuntul. 

e Invadarea spațiului privat: Se pare că, ori de câte ori comandă anumite 
produse prin poştă sau telefon, participă la o tombolă, fac abonament la 
o revistă — consumatorii riscă să-şi vadă numele, adresa şi 
comportamentul de cumpărare introduse în bazele de date ale mai 
multor firme. 


b) Publicitatea directă cu permisiune 

Seth Godin, fost director executiv al firmei YoYodyne Inc., intrată acum 
în componenţa Yahoo!, a propus un nou concept, cel de marketing cu 
permisiune”, care să permită consumatorilor să aibă un cuvânt de spus în 
privința lucrurilor care li se trimit. 

Conceptul este simplu. Seth Godin împarte publicitatea în două 
categorii: 

e publicitatea care întrerupe şi 

e publicitatea cu permisiune. 

Evident, spoturile TV sunt create pentru a te întrerupe din activitatea 
curentă pentru a-ți transmite un mesaj. Publicitatea în presă urmăreşte să îți 
insufle un mesaj în timp ce răsfoieşti revista sau ziarul preferat. Advertiserii 
cheltuiesc în total zeci, sute sau chiar mii de dolari pentru fiecare dintre noi, 
chiar dacă de anumite subiecte (produse/servicii) nu suntem interesaţi. 

Publicitatea cu permisiune este însă complet diferită. Din start 
presupune acordul dat de către consumator advertiserului pentru a fi informat. 
Atenţie! Nu pentru a primi reclame, oferte speciale sau alte informaţii de acest 
gen, ci pentru a primi informaţii relevante pentru el, consumatorul final. Din 
acest moment advertiserul poate începe o comunicare ce va dezvolta o relaţie 
solidă, fiind însă obligat să respecte câteva principii de bază (pentru a nu-l forţa 
pe consumator să îşi retragă permisiunea). Cel mai important l-am enunțat deja: 
relevanţa pentru consumator. 

Permission marketingul nu este o nouă tehnică revolutionară de 
marketing, nici tehnica folosită de majoritatea firmelor din Fortune 500. Nu 
este o alternativă care vine să înlocuiască publicitatea TV sau PR-ul. Este un 
concept de bun simţ legat de modul şi canalul pe care mesajul unei companii 
ajunge la consumator, care funcţionează perfect complementar cu orice alt fel 
de acţiuni de marketing sau comunicare. 


13 Godin, Seth- Permission Marketing, Simon&Schuster, New York, 1999; vezi şi blogul lui 
Seth Godin: http://sethgodin.typepad.com/. 

În termeni de publicitate pe internet, marketingul cu permisiune poate fi 
practicat sub urmatoarele forme: 

e personalizarea preferințelor în momentul abonării la un newsletter pe un 
anumit site (newsletterul fiind un instrument de comunicare cu clienţii 
foarte eficace şi în acelaşi timp comod) sau 

e plasarea linkurilor în interiorul conţinutului articolelor, astfel încât 
acestea să informeze vizitatorul site-ului. 


8.7. AVANTAJELE PUBLICITĂȚII DIRECTE 


Publicitatea directă oferă clienţilor numeroase avantaje. Cumpărătorii 
care folosesc canalele de comandă a mărfurilor prin poşta clasică sau 
electronică afirmă că efectuarea cumpărăturilor cu ajutorul comenzilor poştale 
este distractivă, convenabilă şi se face fără bătaie de cap. Această metodă le 
permite să economisească timp. Ei pot face comparații între diferite mărfuri 
stând pur şi simplu în fotoliu şi răsfoind cataloagele de prezentare comercială 
sau consultând internetul. Pot să intre în contact cu o mare diversitate de 
mărfuri şi cu noi stiluri de viaţă. Pot să comande cadouri care să fie transmise 
direct unor destinatari aleşi de ei, fără să fie obligaţi să iasă din casă. 

Şi clienţii industriali îi recunosc acestei metode numeroase avantaje, 
dintre care merită a fi remarcată posibilitatea de a primi informaţii despre foarte 
multe produse şi servicii fără a fi obligaţi să-şi piardă timpul întâlnindu-se cu 
agenţii de vânzări. 

Pentru agenţii de vânzări, publicitatea directă prezintă o altă serie de 
avantaje indiscutabile: 

a) Ea permite o selecţie mai riguroasă a clienţilor potenţiali. Un 
practicant al acestei tehnici poate cumpăra o bază de date care să 
conţină numai numele unor persoane care aparțin unui grup bine 
precizat. Mesajul poate fi personalizat şi adaptat cerințelor fiecărui 
client. 

b) Publicitatea directă permite o mai precisă organizare în timp a 
activităților, astfel încât se poate lua contact cu clienţii potențiali 
exact la momentul potrivit. Materialele de publicitate se bucură de o 
mai mare atenţie din partea publicului, deoarece ele ajung la clienţii 
potenţiali care au o mai mare doză de interes pentru produsele sale. 

c) Publicitatea directă permite compararea şi testarea diferitelor 
mesaje şi tehnici de comunicare în căutarea celei mai eficiente 
abordări din punct de vedere economic. 

d) Publicitatea directă asigură confidenţialitatea prin faptul că oferta 
ŞI strategia practicantului rămân ascunse pentru firmele concurente. 

e) În sfârşit, practicantul publicităţii directe ştie când campania sa este 
sau nu profitabilă, deoarece are posibilitatea de a măsura reacţia 
publicului. 


Întrebări de autocontrol: 


1. 


2, 
3. 
4 


Pg 


Ce reprezintă publicitatea directă? 

Care este legătura între marketingul direct şi publicitatea directă? 

Cum s-a dezvoltat publicitatea directă ca tehnică promoțională? 

Ce avantaje oferă publicitatea directă cumpărătorilor şi ce avantaje le 
oferă ea comercianților? 

Prin ce se deosebeşte publicitatea directă, ca tehnică promoțională, de 
promovarea vânzărilor sau de publicitate? 

Care sunt principalele instrumente ale publicității directe? 

Ce rol joacă bazele de date în publicitatea directă? 

Ce este o bază de date de marketing? 


Teme de reflecţie/ referate: 


l. 


2: 


3. 
4. 


Catalogul Quelle ca instrument de publicitate directă (intrați şi pe 
www.quelle.com.ro/). 

Tehnicile de publicitate directă utilizate de editura Teora sau de 
publicaţia National Geographic România. 

Canalele de teleshopping din România. 

Băncile şi fidelizarea clienţilor prin publicitatea directă. 


Test 1 de autoevaluare (timp maximal de rezolvare — 1 oră): 
1. Bazele de date de marketing sunt: 
a) liste cu numele şi adresa clienţilor; 
b) fişiere cu clienţii potenţiali; 
c) fişiere cu persoane care au răspuns deja la un demers promoţional; 
d) fişiere cu informaţii complexe despre clienţii efectivi şi potenţiali. 
2. Între obiectivele publicităţii directe se numără: 
a) obţinerea unui răspuns măsurabil; 
b) oferirea de detalii tehnice despre produse; 
c) promovarea intereselor publice ale companiei. 
3. Instrumente ale publicităţii directe sunt: 
a) catalogul, pliantul, afişele; 
b) mostrele, concursurile, întrunirile comerciale; 
c) catalogul, e-mail-urile, apelurile telefonice; 
d) ştirile, publicaţiile, discursurile. 
4. Succesul actual al publicităţii directe prin e-mail se datorează: 
a) nivelului ridicat de personalizare şi ratei ridicate de răspuns; 
b) reproducerilor de înaltă calitate şi vieţii îndelungate a mesajelor; 

d. us. 


d) concurenţei scăzute de pe acest canal. 
5. Mesajul de publicitate directă trebuie să: 
a) fie cât se poate de tehnic; 
b) folosească cât mai puţine verbe; 
c) cuprindă o referire frecventă la numele şi prenumele destinatarului; 
d) nu fie semnat de mână. 


Notă: fiecare răspuns corect este notat cu 20 puncte. 
Exerciţii şi studii de caz pentru activitatea de seminar: 


1. Studiu de caz: site-ul www.reduceri.md şi publicitatea directă cu 
permisiune. 
REDUCERI.MD este primul site dedicat reducerilor şi promoţiilor 
organizate de companiile din Chişinău. REDUCERI.MD oferă 
utilizatorilor săi posibilitatea de a primi pe e-mail cupoanele de reduceri 
doar la compartimentele de care aceştia sunt interesaţi. 
Se cere: 
a) Precizaţi toate tehnicile promoţionale folosite de site-ul 
REDUCERI.MD; 
b) Comentaţi tehnicile de publicitate directă folosite; 
c) Cum funcţionează publicitatea directă cu permisiune în acest 
caz? 


2. Pentru acest test, luaţi una din scrisorile publicitare venite prin poştă pe 
adresa dumneavoastră sau scrisoarea de la editura Reader's Digest 
anexată la finalul modulului şi însemnați cuvintele sau expresiile de mai 
Jos acordând sau scăzând puncte după cum urmează: 


Elemente de vocabular 
Reducere. Gratuit. Economie. 
Economisiţi. Câştigaţi. Testare gratuită. 
Cadou. Nou. Exclusiv. Primiţi. 
Descoperiţi. Testaţi fără nici o obligaţie. +10 


Dumneavoastră, ale dumneavoastră, a dumneavoastră, eu +5 
Excepţional. Special. Minunat ... şi, în general, toate 


adjectivele sau adverbele pozitive +2 


177 


Firma noastră ... Produsul nostru (urmat, dar nu imediat, de pronumele 


eu sau dumneavoastră) 


Adjective sau adverbe negative 


Elemente de început ale unei fraze care interpelează sau 


implică potenţialul client: Ştiaţi că ... Desigur dvs ... De asemenea ... 


Doriţi ... Ce-aţi spune dacă ... 


Absența cuvintelor dumneavoastră, al dumneavoastră, 
ai dumneavoastră în prima frază a unui paragraf 


Subutluri 


Elemente tehnice 


Primul paragraf al scrisorii mai mic sau egal cu 3 rânduri 


Numărul de rânduri într-un paragraf: 
5 şi mai puţin de 5 

6 şi 7 

Mai mult de 7 

Mai mult de 10 


Post scriptum 
Semnătura precedată de nume şi funcție 


Sloganul scrisorii (care anunţă, de exemplu, un avantaj 
important, expus pe larg în textul acesteia) 


Semnătura de mână (posibil doar pentru cantităţi mici) 


Numărul mediu al cuvintelor într-o frază 
(calculate o singură dată pentru toată scrisoarea) 
15 şi mai puţin 

Între 15 şi 20 

Între 20 şi 25 

Mai mult de 25 

Mai mult de 30 


80% dintre cuvinte au 6 litere sau mai puţin 

-15 


+15 


+10 


(pe paragraf) +10 
(pe paragraf) +5 
(pe paragraf) 0 
(pe paragraf) -5 


+10 
+5 
+15 


+25 


Evaluare: 

5-10: Se poate mai bine! 

0-5: Scrisoare neprofesionistă. Randament scăzut! 

O (sau indice negativ): Vai, vai, vai! Scrisoarea aceasta este nulă! 
Acum ştiţi ce trebuie să evitaţi! 

10 şi mai mult: Bravo! Inspirată şi eficientă! 


Test 2 de autoevaluare (timp maximal de rezolvare — 1 oră): 
1. Care este diferenţa dintre publicitate şi publicitate directă? 
2. Care instrument de publicitate directă presupune cele mai reduse 
costuri? 
3. Care sunt principalele obiective ale celor care practică publicitatea 
directă? 
Care sunt avantajele publicităţii directe pentru agenţii de vânzări? 
Ce este direct e-mailing-ul? 
Ce condiţii presupune întocmirea şi întreţinerea unei baze de date? 
Care sunt, din punctul de vedere al tehnicilor promoţionale, diferenţele 
între poşta clasică şi cea electronică? 
8. Ce este publicitatea cu permisiune? 


se A a iza 


Notă: fiecare răspuns corect este notat cu 12,5 puncte. 


Texte de crestomaţie: 

„Specialiştii în marketing de la General Electric pot determina care din 
foştii clienţi ai firmei ar putea fi gata să-şi înlocuiască maşinile de spălat, de 
exemplu cei care au cumpărat maşini de spălat marca GE cu şase ani în urmă şi 
au familii numeroase. (...) Este clar că o bogată bază de date privitoare la clienți 
permite unei firme să anticipeze nevoile clientului, să localizeze clienţii 
potenţiali promiţători şi să-i răsplătească pe clienţii fideli.” (Kotler, Philip — 
Managementul marketingului, Teora, Bucureşti, 1997, pp. 840-841) 


„Când o ofertă prin poştă care, de una singură, ar putea genera un 
răspuns de 2%, este suplimentată cu un număr de telefon netaxabil pentru 
comenzi, constatăm cu regularitate o creştere de 20-125% a ratei de răspuns. Un 
efort judicios integrat de telemarketing din partea firmei poate aduce alte 15- 
125%. Brusc, răspunsul nostru de 2% a crescut la 13% sau mai mult, prin 
adăugarea unor canale interactive de marketing la o ofertă uzuală comercial 


prin poştă.” (Kotler, Philip — Managementul marketingului, Teora, Bucureşti, 
2005, p. 828) 

ANEXA 8.1. 


Scrisoare de publicitate directă 


Cod fiscal: R 16066125, J401693/21.01.2004 


Y Ni Capital social: 33.800 RON (338.000.000 ROL) 
g a 


OP 39 — CP 400, Bucureşti 
Telefon: (021) 305.41 .97 
Fax: (021) 305.41 .98 


Popescu Ioana 
Număr Client: 209752219 
27 Noiembrie 2006 


Stimată Doamnă Popescu Ioana, 


Vă mulțumim pentru că ați comandat produsul „1000 de miracole ale naturii” de la Editura Reader's 
Digest. 


Dorim să vă facă plăcere. Documentele dvs. personale au fost deja introduse în Marea Tragere la Sorţi, în 
care puteţi câştiga unul din cele 104 premii cu o valoare totală de 165.500 RON. 


Vă trimitem alăturat şi două mandate poştale. Dvs. puteţi alege pe care să îl folosiţi. Puteţi plăti produsul 
în trei rate lunare a câte 25,30 RON sau puteţi alege să plătiţi integral suma de 69,90 RON, la care se 
adaugă 6,00 RON cheltuieli poştale şi de ambalare. 


ÎN CAZUL ÎN CARE NU PUTEŢI FOLOSI UNUL DIN CELE DOUĂ MANDATE ALĂTURATE ŞI 
FOLOSIŢI UN ALT MANDAT, NU UITAŢI SĂ MENŢIONAŢI PE MANDAT CODUL DE 
IDENTIFICARE 0076208915 PENTRU PLATA INTEGRALĂ SAU 0076208908 PENTRU PLATA ÎN 
RATE. VĂ RUGĂM SĂ FOLOSIŢI ACELEAȘI CODURI DE IDENTIFICARE ŞI DACĂ PLĂTIȚI 
PRIN ORDIN DE PLATĂ. ACESTE CODURI VĂ ASIGURĂ TRANSMITEREA PLĂŢII. 


Dacă alegeţi să plătiți în rate, vă vom trimite lunar mandatele poştale pentru fiecare rată. Vă rugăm să 
plătiţi prima rată sau suma integrală de plată în termen de 14 zile de la primirea acestei scrisori. 


Pretul produsului: 69,90 RON 
Cheltuieli poştale şi de ambalare: 6,00 RON 
TOTAL: 75,90 RON 


Cu deosebită stimă, 
Alina Botezatu 


Coordonator Departament Relaţii cu Clienţii 


În conformitate cu prevederile Legii 677/2001, Editura Reader's Digest, având numărul de operator 
1093/2004, va rectifica, bloca, şterge sau mă va informa despre datele mele personale la cererea mea. 

Modulul 9 


.cccooococococococococococococococococococococococococococococococococococococococococococococococococococococococococococococee 


EFICACITATEA 
ACTIVITĂȚII PROMOȚIONALE 


.cccooococococococococococococococococococococococococococococococococococococococococococococococococococococococococococococee 


Obiectivele acestui modul: 


de a cunoaşte modalităţile de evaluare a efectelor promovării; 

de a distinge între efectul de comunicare al publicității şi efectul 
acesteia asupra vânzărilor; 

de a prezenta metodele de testare a reclamelor; 

de a descrie metodele de măsurare a eficacităţii promovării 
vânzărilor, a relaţiilor publice şi a forţei de vânzare. 


Ce ar trebui să ştiţi după parcurgerea modulului: 


Evaluarea rezultatelor se determină global prin însumarea efectelor 
tuturor activităților promoţionale; 

În publicitate se poate măsura atât efectul de comunicare al unei 
reclame, adică efectul său potenţial asupra publicului, cât şi efectul 
asupra vânzărilor; 

Există trei metode principale de testare preliminară a reclamelor: 
evaluarea directă, testele de portofoliu şi testele de laborator; 
Utilizatorii publicităţii sunt interesaţi să realizeze şi post-testarea 
impactului global al unei campanii de reclamă deja încheiate; 
Impactul asupra vânzărilor este cel mai uşor de măsurat în situaţiile 
de publicitate directă şi este cel mai greu de măsurat în cazul 
publicității instituţionale. Cercetătorii încearcă să măsoare impactul 
asupra vânzărilor analizând fie date istorice, fie date experimentale, 
fie date geografice; 

Metodele de cercetare a eficacităţii unei campanii de promovare a 
vânzărilor sunt: examinarea datelor referitoare la vânzări înainte, în 
timpul şi după încheierea unei campanii de promovare, statisticile, 
anchetele asupra consumatorilor şi experimentele; 

Principalul criteriu de studiere a efectelor relaţiilor publice şi ale 
sponsorizării este reflectarea în mass-media; 

Performanţa forţei de vânzare se poate evalua pe baza rapoartelor de 
vânzări, a scrisorilor şi reclamaţiilor primite de la clienţi, etc. 

Ce competenţe veţi deţine după parcurgerea modulului: 
După studierea acestui modul veţi fi capabili să: 
e prezentaţi modalităţile de evaluare a efectelor promovării; 
e distingeţi între efectul de comunicare al publicităţii şi efectul 
acesteia asupra vânzărilor; 
e  exemplificaţi metodele de testare a reclamelor; 
e  descrieţi metodele de măsurare a eficacităţii promovării vânzărilor, a 
relaţiilor publice şi a forţei de vânzare. 


Conţinutul de idei al modulului (timp maxim de studiu — 2 ore) 


După transmiterea mesajului promoţional, specialistul în marketing şi 
comunicare trebuie să analizeze efectul produs asupra publicului vizat. 

Evaluarea rezultatelor se determină global prin însumarea efectelor 
tuturor tehnicilor promoţionale. Trebuie, însă, avut în vedere că unele tehnici 
promoţionale înregistrează efecte pe termen lung (de la 1-2 la 5 ani) şi atunci 
eficienţa este mai greu de atribuit. Este vorba, de exemplu, de publicitate şi de 
relaţii publice. 

Întrebarea care rămâne este întotdeauna dacă există metode mai 
eficiente de a realiza managementul forţei de vânzare, al publicității, al 
promovării vânzărilor, al relaţiilor publice. 


9.1. EFICACITATEA PUBLICITĂȚII 


Mulţi manageri consideră că este aproape imposibil să măsoare ce 
anume primesc în schimbul banilor cheltuiţi cu reclama. Ei însă trebuie să 
încerce să urmărească cel puţin următorii indicatori: 

a) costul reclamei pe mia de cumpărători vizaţi de fiecare mijloc de 

publicitate; 

b) opiniile consumatorilor cu privire la conţinutul şi eficacitatea 

reclamei; 

c) procentul de auditoriu care a observat, văzut şi reţinut cea mai mare 

parte a fiecărei reclame; 

d) numărul solicitărilor de informaţii care au fost stimulate de reclamă; 

e) costul unei solicitări de informaţii. 


Conducerea firmei poate întreprinde o serie de acţiuni pentru a 
îmbunătăți eficacitatea publicităţii: 

realizarea unei mai bune poziționări a produsului, 

definirea obiectivelor publicităţii, 

testarea preliminară a mesajelor, 

utilizarea unor soft-uri specializate pentru alegerea mijloacelor 
media, 

e încercarea de a realiza publicitatea la un preţ mai avantajos, 

e  post-testarea reclamelor. 


O bună planificare şi un control eficient al activității de publicitate 
depind în mare parte de modul de măsurare a eficacităţii reclamei. Cu toate 
acestea cercetările fundamentale cu privire la eficacitatea reclamei au o 
amploare foarte redusă. 

Majoritatea fondurilor sunt cheltuite de către agenţii pentru activitatea 
de testare preliminară a reclamelor. Firmele mai pot elabora întâi o campanie 
de publicitate, pe care să o lanseze pe piaţa naţională şi apoi să îi evalueze 
eficacitatea. Ar fi mai bine însă să limiteze, pentru început, campania la unul 
sau la câteva oraşe mari şi să evalueze în aceste condiţii impactul acesteia, 
înainte de a desfăşura campania pe cuprinsul întregului teritoriu naţional, fapt 
ce implică angajarea unui buget foarte mare. 

Majoritatea utilizatorilor de publicitate încearcă să măsoare efectul de 
comunicare al unei reclame, adică efectul său potenţial asupra publicului în 
ceea ce priveşte informarea, cunoaşterea sau preferinţele acestuia. Ar fi de dorit 
să se măsoare efectul asupra vânzărilor, însă adesea ei consideră că acest lucru 
este prea dificil de măsurat. Cu toate acestea, ambele efecte pot fi analizate. 


9.1.1. Analiza efectului de comunicare 


Analiza privitoare la efectul comunicării caută să determine dacă o 
reclamă comunică mesajul în mod eficient. Ea se mai numeşte şi testarea 
reclamei şi poate fi efectuată înainte de a lansa o reclamă prin intermediul 
mijloacelor de comunicare sau după ce ea este difuzată. 


9.1.1.1. Testarea preliminară a reclamelor 
Există trei metode principale de testare preliminară a reclamelor: 
a) Metoda de evaluare directă 


Prima este o metodă de evaluare directă, în cadrul căreia se cere 
consumatorului să evalueze diferitele variante de reclamă. Acest mod de 

evaluare se foloseşte pentru a evalua calităţile reclamei de a capta atenţia 
publicului şi de a fi citită în întregime de către public, calităţile de natură 
cognitivă şi afectivă ale reclamei, precum şi capacitatea ei de a influenţa 
comportamentul oamenilor. 

Formularul simplificat destinat evaluării reclamelor poate fi prezentat 
astfel: 


Cât de bine captează reclama atenţia cititorului? (20) 


Cât de bine îl face reclama pe cititor să-i citească 
textul în totalitate? (20) 


Cât de bine sugerează reclama acţiunile ce urmează 
a fi intreprinse de către consumator? (20) 


Cât de eficient este apelul specific al reclamei? — (20) 


Cât de clar este reliefat mesajul central al reclamei sau 
avantajul central oferit de obiectul căruia i se face 


reclamă? — (20) 
0 20 40 60 80 100 Total 


slabă mediocră medie bună excelentă 


Figura 9.1. 
Metode de testare a unei reclame 


Deşi aceasta este o modalitate imperfectă de a măsura impactul real al 
reclamei, se poate spune că un scor favorabil indică faptul că reclama este 
potențial mai eficientă. 


b) Testele de portofoliu 

Testele de portofoliu cer consumatorilor să vizioneze sau să asculte un 
set de reclame, folosind pentru aceasta atât timp cât consideră ei că le este 
necesar. Consumatorii sunt apoi rugați să-şi reamintească toate reclamele şi 
conținutul lor, fie ajutați, fie neajutați de cei ce le iau interviul. 

Nivelul la care cei intervievaţi îşi amintesc de cele văzute sau auzite 
constituie un indicator al capacităţii reclamei de a ieşi în relief şi al capacităţii 
mesajului acesteia de a fi înţeles şi memorat de către public. 

c) Testele de laborator 

Testele de laborator utilizează diverse aparate pentru a măsura reacţiile 
psihologice ale consumatorilor — puls, tensiune arterială, dilatarea pupilei, 
transpiraţie — la o anumită reclamă. Aceste teste sunt capabile să măsoare 
capacitatea unei reclame de a atrage atenţia, dar ele nu spun nimic cu privire la 
impactul acesteia asupra convingerilor, atitudinilor sau intenţiilor oamenilor 
care le receptează. 


9.1.1.2. Post-testarea reclamelor 


Utilizatorii publicităţii sunt interesaţi să realizeze şi post-testarea 
impactului global al unei campanii de reclamă deja încheiate. În ce măsură a 
reuşit campania de publicitate să realizeze: 

e creşterea informării publicului cu privire la existenţa mărcii 

respective, 

e cunoaşterea mai bună a mărcii de către consumatori, 

e creşterea preferinţei consumatorilor pentru marcă, etc. 

Presupunând că cel care a lansat reclama a măsurat nivelurile acestor 
indicatori înainte de declanşarea campaniei, atunci el poate ca după 
desfăşurarea campaniei să aleagă la întâmplare, un eşantion de consumatori şi, 
pe baza intervievării acestora, să stabilească efectele de comunicare ale 
campaniei. 

Dacă o firmă a sperat să crescă nivelul de informare al publicului cu 
privire la o anumită marcă de la 20% la 50% şi a reuşit să-l crească numai până 
la valoarea de 30%, atunci ceva nu este în regulă: fie firma nu cheltuieşte 
destul, fie reclamele ei sunt slabe, fie din cadrul companiei lipseşte un alt factor. 


9.1.2. Analiza efectului asupra vânzărilor 


Analiza privitoare la efectul publicității îi ajută pe cei implicaţi să 
stabilească efectele de comunicare ale reclamei lansate de ei, însă nu le spune 
mare lucru despre impactul acesteia asupra volumului vânzărilor. Oare ce 
volum de vânzări este generat ca urmare a lansarii unei reclame ce duce la 
creşterea cu 20% a gradului de informare al publicului cu privire la marca 
respectivă şi la creşterea cu 10% a nivelului de preferinţă a publicului pentru 
acea marcă? 

Efectul publicităţii asupra vânzărilor este, în general, mai greu de 
măsurat decât efectul ei de comunicare. Vânzările sunt influențate şi de alţi 
factori, în afară de publicitate, cum ar fi: caracteristici ale produsului, preţul, 

disponibilitatea produsului şi acţiunile firmelor concurente. Cu cât aceşti factori 
sunt mai puţini sau sunt mai uşor controlabili cu atât este mai uşor de măsurat 
efectul reclamei asupra vânzărilor. Impactul asupra vânzărilor este cel mai uşor 
de măsurat în situaţiile de publicitate directă şi este cel mai greu de măsurat în 

In general, firmele sunt interesate să afle dacă cheltuiesc sume prea mari 
sau prea mici pentru reclamă. Un mod de a aborda această problemă este 
formulată în Fig. 9.2.: 


Cota Cota de Cota Cota de 
cheltuielilor comunicare sentimentală piaţă 
Figura 9.2. 


Evoluţia chetuielilor de reclamă 


Cu alte cuvinte, partea de fonduri cheltuite de firmă pentru publicitate 
produce o cotă de comunicare care câştigă o cota sentimentală în rândul 
consumatorilor şi sfârşeşte prin a obţine o cotă de piaţă pentru firma respectivă. 

Cercetătorii încearcă să măsoare impactul asupra vânzărilor analizând 
fie date istorice, fie date experimentale, fie date geografice. 


a) Abordarea de tip istoric 

Abordarea de tip istoric presupune corelarea vânzărilor din trecut cu 
publicitatea efectuată în trecut, utilizând fie compararea unor date simultane, fie 
compararea unor date decalate în timp prin folosirea unor metode statistice 
sofisticate. 


b) Metoda experimentală 

Alţi cercetători utilizează metoda experimentală pentru a măsura 
impactul publicităţii asupra vânzărilor. În loc să cheltuiească pentru publicitate 
procentajul normal din volumul vânzărilor în cazul tuturor teritoriilor, firma 
cheltuieşte mai mult în unele teritorii şi mai puţin în altele. Aceste tactici sunt 
numite feste de cheltuieli mari, şi respectiv, teste de cheltuieli mici. 

Dacă testele de cheltuieli mari produc creşteri substanţiale ale 
volumului vânzărilor, se impune concluzia că respectiva firmă a cheltuit prea 
puţin cu publicitatea. 

Dacă cheltuielile mai mari nu reuşesc să producă creşteri ale volumului 
vânzărilor, şi dacă testele de cheltuieli mici nu duc la scăderi ale volumului 
vânzărilor, atunci concluzia este că respectiva firmă a cheltuit prea mult cu 
publicitatea. 

Desigur, aceste teste trebuie să fie însoţite de verificări corespunzătoare 
şi trebuie să dureze suficient de mult pentru a pune în evidenţă efectele 
întârziate ale schimbărilor în nivelurile cheltuielilor de publicitate. 


c) Abordarea după criterii geografice 

O altă abordare a problemei modului de alocare a bugetului de 
publicitate după criterii geografice constă în a utiliza un model care analizează 
diferenţele dintre zonele geografice în funcţie de mărimea pieţei lor, de modul 
în care ele reacționează la reclamă, de eficienţa diferitelor mijloace de 
publicitate, de nivelul concurenţei şi de marjele profitului. 


In general, tot mai multe firme se străduiesc să măsoare efectul pe care 
cheltuielile de publicitate îl au asupra vânzărilor, în loc să se limiteze la a 
efectua doar măsurători ale efectului de comunicare al reclamei. 


9.2. EFICACITATEA PROMOVĂRII VÂNZĂRILOR 


Activitatea de promovare a vânzărilor include zeci de instrumente de 
stimulare a interesului şi a dorinței cumpărătorului de a încerca produsul 
respectiv. Pentru a creşte eficacitatea activității de promovare a vânzărilor, 
conducerea trebuie să înregistreze costurile impactului asupra vânzărilor pentru 
fiecare din acţiunile de promovare a vânzărilor. Conducerea trebuie să 
urmărească evoluţia următorilor indicatori: 


a) procentul de vânzări realizat cu ocazia acţiunilor de promovare a 
vânzărilor; 

b) costurile de expunere a produselor raportate la încasările rezultate 
din vânzări; 

c) procentajul de cupoane răscumpărate; 

d) numărul de solicitări de informaţii ce rezultă în urma unei 
demonstraţii. 


Dacă se recurge la numirea unui manager cu promovarea vânzărilor, 
atunci acel manager poate analiza rezultatele diferitelor acţiuni de promovare a 
vânzărilor şi îi poate sfătui pe managerii de produs cu privire la acţiunile 
promoţionale cele mai eficiente din punct de vedere economic. 


Pentru a măsura eficacitatea unei campanii de promovare a vânzărilor, 
producătorii pot utiliza patru metode: 

a) Examinarea datelor referitoare la vânzări înainte, în timpul şi după 
încheierea unei campanii de promovare. 

Să presupunem că o firmă are înainte de declanşarea campaniei 
promoţionale o cotă de piaţă de 6%, care se ridică la 10% în timpul campaniei 
de promovare, scade la 5% în momentul imediat următor încheierii campaniei şi 
creşte apoi la 7% în perioada ce urmează după campania promoţională. 


Efectul promovarii vanzarilor asupra cotei de piata a 
unui produs 


cota de piata 


Figura 9.3. 
Declanșarea şi finalizarea campaniei de promovare 


Este evident că acţiunea promoțională i-a determinat pe mulţi clienți noi 
să încerce produsul şi i-a stimulat şi pe vechii clienţi să achiziționeze produsul 
respectiv. Imediat după încheierea campaniei promoţionale, vânzările au scăzut, 
deoarece consumatorii deţin încă stocuri din produsul ce a făcut obiectul 
campaniei. Creşterea pe termen lung a cotei de piață până la valoarea de 7% 
arată că au fost câştigaţi câţiva clienţi noi. În general, campaniile de promovare 
a vânzărilor au eficiență maximă atunci când îi determină pe clienţii firmelor 
concurente să încerce un produs superior calitativ, iar, ca rezultat, aceşti clienţi 
trec definitiv la utilizarea noului produs. 

Dacă produsul firmei nu este superior calitativ, atunci este foarte 
probabil ca cota de piată a mărcii respective să revină la nivelul dinaintea 
campaniei promoţionale. În aceste condiţii, acţiunea de promovare a vânzărilor 
a schimbat numai manifestarea în timp a cererii şi nu a influenţat cererea totală. 
Este posibil ca acţiunea de promovare să-şi fi acoperit costurile, dar mult mai 


189 


probabil este că ea nu a reuşit acest lucru. Un studiu efectuat asupra a peste 
1000 de campanii promoționale a dus la concluzia că numai 16% dintre ele şi- 
au acoperit cheltuielile. 


b) Statisticile 

Statisticile vor oferi date referitoare la tipul de consumatori care au 
reacţionat favorabil la campania promoțională şi la acţiunile pe care le-au 
intreprins după încheierea acțiunii promoţionale. 


c) Anchetele asupra consumatorilor 

Dacă sunt necesare mai multe informaţii, pot fi efectuate anchete asupra 
consumatorilor, pentru a se afla câți dintre ei îşi mai amintesc de campania 
promoțională respectivă, ce cred despre ea, câţi au profitat de ea, şi cum le-a 
afectat comportamentul ulterior legat de alegerea unor mărci de produse. 


d) Experimentele 

Campaniile de promovare a vânzărilor pot fi evaluate şi prin intermediul 
experimentelor, în cadrul cărora sunt modificaţi unii parametri cum ar fi 
valoarea stimulentului, durata şi mijloacele de distribuire. 


Dincolo de aceste metode de evaluare a rezultatelor unor campanii de 
promovare a vânzărilor, conducerea firmelor trebuie să-şi dea seama de 
existenţa altor probleme şi costuri potențiale. 

În primul rând, campaniile promoţionale pot diminua fidelitatea pe 
termen lung faţă de o anumită marcă, făcându-i pe tot mai mulţi consumatori să 
se simtă atraşi mai curând de facilităţile promoţionale, decât de publicitate. În al 
doilea rând, campaniile promoţionale pot fi mai costisitoare decât par. În mod 
inevitabil, o parte din mărfurile ce fac obiectul campaniei promoţionale sunt 
distribuite unor consumatori nepotriviţi (oameni care nu-şi schimbă preferinţele, 
oameni care îşi schimbă preferinţele neîncetat, precum proprii clienți ai firmei 
care primesc astfel o subvenție de care nu era nevoie). În plus, mai există şi 
costurile ascunse, determinate de producerea unor loturi de marfă în condiţii 
speciale, efortul suplimentar pe care trebuie să-l facă forța de vânzare şi de 
cerințele privitoare la manipulare. În al treilea rând, anumite campanii 
promoţionale îi nemulțumesc pe detailişti, care fie solicită bonificaţii 
comerciale suplimentare, fie refuză să coopereze la derularea acțiunii. 

În ciuda acestor probleme, promovarea vânzărilor va continua să joace 
un rol tot mai important în cadrul mixului promoţional total. Utilizarea ei 
eficientă va necesita definirea obiectivelor de promovare a vânzărilor, alegerea 
instrumentelor potrivite, elaborarea programului promoţional, testarea lui 
preliminară, implementarea lui şi evaluarea rezultatelor. 

9.3. EFICACITATEA ACTIVITĂȚILOR DE RELAȚII 
PUBLICE, SPONSORIZARE ȘI VÂNZARE PERSONALĂ 


9.3.1. Eficacitatea activităţii de relaţii publice 


Pentru multă vreme, principala metodă de a demonstra aportul relațiilor 
publice la rezultatele generale ale promovării a fost colectarea tăieturilor din 
ziare şi prezentarea acestora în faţa managementului firmei. 

În prezent, situaţia s-a mai modificat. Evaluarea presupune deja o 
analiză sistematică a desfăşurării unei campanii şi a rezultatelor acesteia în ceea 
ce priveşte conştientizarea/cunoaşterea/atitudinea publicului faţă de produsul 
pomovat. 

În principal, analiza efectului pe care l-a avut campania de relaţii 
publice se face pe baza unor răspunsuri amănunțite la întrebări precum: 

e Cât de bine a fost planificată campania? Cât de corecte au fost 

informaţiile care au stat la baza planului? 

e Cât de bine au fost ţintite publicurile vizate? 

e Cât de bine au fost receptate şi înţelese mesajele? 

e Cât de profesionişi au fost relaționiştii? 

e Câtdebinea putut fi adaptat planul la situaţiile neprevăzute? 


9.3.2. Eficacitatea acţiunilor de sponsorizare 


Principalul criteriu de studiere a efectelor sponsorizări este reflectarea 
în mass-media şi estimarea comparativă a chetuielilor ce s-ar fi făcut dacă se 
utiliza reclama în mass-media. 

Una dintre metodele consacrate de stabilire a eficienţei sponsorizări 
este cea care cere ca, înaintea evenimentului, să se facă un calcul al valorii 
exacte a publicității pentru fiecare suport media, pe baza tarifelor-listă 
practicate pe piaţa publicităţii. Cifra obţinută se împarte apoi la suma investiţiei 
sponsorului, iar, dacă raportul obținut este mai mare decât unu, atunci 
operaţiunea a fost rentabilă. 

La evaluarea rezultatelor sponsorizării nu trebuie ignorat nici 
stimulentul oferit de stat pentru acest gen de activitate, care reprezintă, în 
medie, o reducere de 10% din baza impozabilă. 

9.3.3. Eficacitatea forţei de vânzare 


Modul în care managerii le comunică reprezentanţilor de vânzări ce 
anume au de făcut şi modul în care îi motivează în acest sens necesită, de 
asemenea, o comunicare în sens invers, adică obţinerea unor informaţii 
periodice de la reprezentanții de vânzări, pentru a li se putea evalua 
performanţa. 

Sursa cea mai importantă de informaţii o constituie rapoartele de 
vânzare. Informaţii suplimentare ajung la manageri prin observare directă, 
scrisori şi reclamaţii primite de la clienţi, anchete în rândul clienţilor şi discuţii 
cu alţi reprezentanţi de vânzări. 


Întrebări de autocontrol: 

De ce trebuie evaluată eficacitatea tehnicilor promoţionale? 

Cum se măsoară eficienţa în publicitate? 

Ce urmăreşte aplicarea metodei restelor de portofoliu în publicitate? 
Ce înseamnă post-testarea unei reclame? 

Ce indică testele de cheltuieli mari în evaluarea efectelor publicităţii? 
Care sunt indicatorii eficienţei în promovarea vânzărilor? 

Care sunt metodele de evaluare a eficacităţii în promovarea vânzărilor? 


SON UR cul baia 


Test 1 de autoevaluare (timp maximal de rezolvare — 1 oră): 
1. Metoda evaluării directe utilizată în publicitate urmăreşte: 
a) cunoaşterea nivelului la care cei intervievaţi îşi amintesc reclamele şi 
conţinutul acestora; 
b) măsurarea reacțiilor psihologice ale consumatorilor la o anumită reclamă; 
c) să obţină de la consumator o evaluare a diferitelor variante de reclamă; 
d) testarea impactului global al unei campanii deja încheiate. 
2. Impactul publicităţii asupra vânzărilor poate fi estimat cu ajutorul: 
a) analizei bazelor de date de marketing; 
b) evaluării directe a vânzărilor; 
c) încercărilor experimentale de alocare a bugetului de publicitate. 
3. Metodele de evaluare a eficacităţii în promovarea vânzărilor sunt: 
a) experimentele, datele istorice şi datele geografice; 
b) experimentele, statisticile şi datele despre vânzări; 
c) experimentele, testele de laborator şi testele de portofoliu; 
d) experimentele, evaluarea directă şi post-testarea. 
4. Printre indicatorii eficacităţii promovării vânzărilor se numără: 
a) costul campaniei per mia de cumpărători vizați; 
b) costul de expunere a produsului raportat la volumul vânzărilor; 

c) numărul persoanelor care au luat la cunoştiinţă acţiunile de promovare; 
d) costul acţiunilor de promovare raportat la numărul celor care au încercat 


produsul. 


5. Eficacitatea promovării vânzărilor poate fi periclitată de: 


a) preţurile reduse ale produselor promovate; 


b) refuzul de a colabora al detailiştilor; 
c) sezonalitatea acestor acţiuni; 


d) limitarea spaţiului şi timpului de desfăsurare a acţiunilor de promovare. 


Notă: fiecare răspuns corect este notat cu 20 puncte. 


Exerciţii şi probleme pentru activitatea de seminar: 

1. Rezultatul unui studiu privind impactul a trei anunţuri publicitare pentru 

un aspirator, realizat la nivelul unui eşantion incluzând 800 de persoane, 
reprezentativ pentru structura publicului ţintă vizat, au fost următoarele: 


Varianta Nivelul 
de anunţ expunerii reţinerii atitudinii 
1 19% 50% 49% 
2 21% 55% 60% 
3 20% 65% 55% 
Se cere: 


Care este anunțul publicitar cu cel mai puternic impact în rândul 
publicului țintă vizat? 


În vederea evaluării impactului unui anunț publicitar poate fi utilizat 


modelul de mai jos: 


în care: 


E = P4 ° P2 ° Pe N 


E — nivelul de eficiență asociat anunţului publicitar exprimat ca număr 
de persoane care au văzut anunțul publicitar, au reținut mesajul 
publicitar transmis de acesta şi şi-au format o atitudine favorabilă despre 
produsul sau serviciul promovat; 


Pı — ponderea persoanelor care au văzut anunţul publicitar; 


P2 — ponderea persoanelor care au văzut anunţul şi i-au reţinut mesajul; 
P3 — ponderea persoanelor care au reţinut mesajul transmis şi care şi-au 
format o imagine favorabilă despre produsul sau serviciul promovat; 

N — numărul mediu al persoanelor care sunt expuse suportului de 
comunicare utilizat. 

2. Preţul iniţial de vânzare al unui produs X este de 30 RON, iar costul de 
achiziţie al acestuia de 20 RON. Cheltuielile de comercializare pe 
unitatea de produs s-au ridicat la 5 RON, în timp ce cheltuielile de 
obţinere a unei comenzi au fost de 1,2 RON. 

Vânzările medii lunare ale produsului erau, până la desfăşurarea campaniei 

de promovare a vânzărilor prin reducerea de preţ, de 300.000 bucăţi. 

Axul central al campaniei-test este reprezentat de reducerea cu 10% a 

preţului de vânzare a produsului selecționat. Au fost preliminate creşteri ale 

vânzărilor produsului cu 5%, 10% şi respectiv 15%. 

Se cere: 

a) Să se evalueze impactul reducerii de preţ de 10% asupra vânzărilor 

produsului şi mărimii profitului asociat acestora ştiind că firma a făcut 

cunoscută reducerea clienților săi cheltuind 90 RON pentru acțiuni 
publicitare specifice. 


Nivelul Nivelurile estimate ale vânzărilor 


Indicatorii iniţial al + 5% + 10% + 15% 
vânzărilor 


Preţul de vânzare 30 27 27 27 


Cantitatea vândută 300.000 315.000 330.000 345.000 


Vânzări (1x2) 


Costul de achiziţie 20 


Costuri totale de 
achiziţie (2x4) 


Marja brută (3-5) 


Cheltuieli de 
comercializare 


Cheltuieli totale de 
comercializare (2x7) 


Cheltuieli de obţinere 


a A 1,2 
a unei comenzi 


Cheltuieli totale de 
obţinere a 
comenzilor (2x9) 


11. 


Cheltuieli publicitare 0 90 90 90 


12. 


Rezultatul (profit) 
brut (3) — 
(5+8+10+11) 


b) Care ar trebui să fie cantitatea vândută din produsul selecționat astfel 
încât rezultatul brut al campaniei-test să fie nul (profit zero, pierdere zero)? 

Relaţia utilizată pentru determinarea cantităţii vândute (Q) este 
următoarea: 
Py = Cahe Q + Ch com * Q + Ch oc.* Q+Chp 
unde: 
Q = cantitatea vândută (bucăţi); 
P, = preţul de vânzare al produsului (RON); 
Cacn = costul de achiziţie al produsului (RON); 
Ch com = costul de comercializare al produsului (RON); 
Ch o.c. = cheltuielile de obţinere a unei comenzi pentru produs (RON); 
Ch p = cheltuieli publicitare RON). 


Test 2 de autoevaluare (timp maximal de rezolvare — 1 oră): 
1. Ce sunt testele de laborator în publicitate? 
2. Care este diferenţa dintre efectul de comunicare şi efectul asupra 
vânzărilor în publicitate? 
3. Care sunt indicatorii eficacităţii în post-testarea reclamelor? 
4. Ce înseamnă testarea preliminară a reclamelor? 
5. Ce costuri neplanificate sau ascunse poate implica promovarea 
vânzărilor? Ce efect au ele asupra eficacităţii? 
Notă: fiecare răspuns corect este notat cu 20 puncte. 


Text de crestomaţie: 

„Information Resources oferă un serviciu denumit BehaviorScan, care 
le furnizează marketerilor din Statele Unite date de eficacitate a publicităţii prin 
urmărirea achiziţiilor de consum legate de anumite reclame. Consumatorii de pe 
pieţele de testare care se înscriu în panelul Shoppers Hotline al firmei IRI 
acceptă să li se instaleze în receptorul TV microcalculatoare, care înregistrează 
ora ŞI data când este aprins televizorul şi pe ce program, în timp ce scanerele 
electronice înregistrează codurile universale de bare ale produselor cumpărate 
de ei în supermarketuri.” (Kotler, Philip — Managementul marketingului, 
Teora, Bucureşti, 2005, p. 808) 

